
LUI DOT 


Cea mai bună prietenă, 
cea mai apropiată insotitoare, 
cea mai amuzantă parteneră de joacă. 
Cea care-mi face diversele euri să existe, 
cea care-mi hrănește visele. 

Sotie minunată —sensibild, iubitoare si autentică 
cu mine, cu copiii noștri, cu părinţii şi cu amicii. 
Eficientă în treburile care ne-ntretin traiul în comun — 
colegă, profesoară, parteneră. 

Îmi place mult că, atunci când suntem împreună, 
adesea descopăr, aleg si scot la iveală 
eurile din care-s format cu-adevărat. 

Îmi place mult să te percep ca pe o persoană 
plină de viaţă, plină de dragoste, 
plină de valori. 

Imperfectă, schimbătoare, în evoluţie, în devenire, 


dar cu picioarele pe pământ, constantă — 


un prieten indiferent de vremuri. 


Eşti „cu totul altceva“. 


PREFAŢĂ 


„Cititorul e cel care face o carte bună“, spunea Ralph Waldo Emerson. 
Adevărul lui e valabil mai cu seamă pentru tipul acesta de carte. Un cititor 
care nu vrea decât să se amuze cu câteva idei va trage puţine foloase de pe 
urma volumului de fata. Cartea e scrisă pentru cei care au o dorinţă îndeajuns 
de puternică de a-și îmbunătăţi relaţiile ca să încerce abordările comunicării 
discutate în paginile următoare. Nu vă va fi de mare ajutor doar să citiți 
cartea. Dar, cei care vor folosi cu perseverenţă și creativitate în cotidian 
abilitățile prezentate vor observa transformări semnificative în relaţiile lor. 


Comunicarea eficientă nu e un lucru pe care eu să-l fi deprins cu ușurință. 
Presupun că, dacă as fi fost priceput încă din copilărie la comunicarea 
interpersonală, n-aș fi studiat-o niciodată cu atâta tenacitate. Am cercetat 
subiectul, am pus în practică cele învăţate, l-am predat şi am scris despre el 
deoarece comunicarea a reprezentat o problemă pentru mine. 


Mă simt mai bine pregătit să predau aceste abilități tocmai pentru că nu mi-a 
fost uşor să le deprind. M-am lovit de aceleaşi obstacole care îl împiedică pe 
invatacelul obișnuit să adopte modalităţi de comunicare mai productive. 
Poate că, datorită unora dintre aceste neajunsuri iniţiale, vă pot ajuta să 
depășiți multe dintre capcanele care apar pe parcursul învăţării si utilizării 
abilităţilor descrise. 


Am scris această carte în timp ce eram ocupat cu îndeplinirea cotidiană a 
neîncetatelor exigente pe care le presupune administrarea unei firme de 
consultanță. Fără doar și poate, există multe avantaje în a scrie după un 
program nesoliciant, lejer. Presiunea zilnică a unei vieţi profesionale si 
academice active, însă, poate reprezenta mai degrabă un avantaj decât un 
dezavantaj. În perioada agitată a celor şase ani în care a fost redactată cartea, 
abilitățile prezentate aici au fost utilizate si testate zilnic. 


Scriu paginile de fata încrezător că ele vor fi de mare folos cititorului care le 
pun conţinutul în practică. Câteva mii de exemplare ale edițiilor anterioare au 


fost citite de participanţii la atelierele noastre de abilități de comunicare. Fără 
exagerare, sute de oameni care au parcurs primele ediţii ale acestei cărți mi- 
au scris ca să-mi spună că abordările relaţiilor interpersonale prezentate aici 
au funcţionat în cazul lor și le-au îmbogăţit enorm viaţa. Mulţi afirmă că 
lucrarea nu le-a schimbat doar ideile despre interacţiunea umană, ci i-a ajutat 
să-şi modifice si comportamentul si să-şi îmbunătăţească relațiile. Acest 
volum extins ar trebui să fie cu atât mai util. 


Cartea de faţă, care a început ca o călătorie în sufletul meu si ca un studiu al 
modului în care mi-aş putea îmbunătăți interacţiunea cu oamenii, s-a hrănit 
din gândirea, cercetările, învățăturile si scrierile lui Thomas Gordon, Carl 
Rogers, Allen Ivey, Gerard Egan și Robert Carkhuff. Trimiterile din note 
indica alti numerosi autori care şi-au adus contribuţia la modul în care înţeleg 
eu comunicarea interpersonală. Uneori, când citesc, felul cum o persoană şi-a 
formulat adevărul este la fel de important pentru mine ca însuși acel adevăr. 
Exprimarea este ca un tablou expresiv pe care mi-ar plăcea să-l pun pe perete. 
Vreau să-mi impart părerile cu cei din jur nu doar pentru validitatea lor, ci si 
pentru că maniera în care sunt formulate are cumva o însemnătate specială 
pentru mine. Așadar, presărate de-a lungul paginilor ce urmează, veţi întâlni 
nenumărate citate care rezonează cu experienţa, gusturile și valorile mele. 


Conceptele din această carte au fost discutate pe larg cu colegii de la Ridge 
Consultants, în special cu Dot Bolton și cu Ed Lisbe. Judecatile şi formularile 
lor au contribuit mult la acest text. 


De asemenea, datorez multumiri speciale participantilor la atelierele noastre 
de abilități de comunicare, cei care m-au ajutat să înţeleg mai bine lucrurile. 
Sunt oameni proveniţi din toate sferele de activitate: manageri, agenţi de 
vânzări, secretare, profesori, practicanți ai medicinei, personal din domeniul 
relaţiilor cu clienţii, muncitori în construcţii, supraveghetori, psihologi, 
avocaţi, membri ai clerului si multi alţii. Pe măsură ce ei s-au străduit să-şi 
dezvolte abilităţile de comunicare, eu am găsit modalităţi mai simple de a 
preda aceste metode. Iar când le-a venit greu să aplice abilitățile în situații 
specifice, am descoperit inadvertente în teorie si în metode și am putut 
elabora teorii mai utile. O mulțime de exemple prezentate în carte isi au 
originea în experienţele lor. Numele lor și anumite detalii au fost ascunse 
pentru a le proteja anonimatul. 


Sunt multe instituţii care m-au sprijinit în desfășurarea acestor ateliere. 
Colaborarea cu College of Saint Rose din Albany, New York, a ajutat mii de 
pedagogi să participe la cursuri postuniversitare în care au învăţat metodele 
predate de noi şi le-au aplicat apoi în activitatea lor zilnică. Companii din 
Fortune 500, întreprinderi mici, agenţii guvernamentale, culte religioase, 
spitale, universităţi, centre de consiliere psihologică și alte organizaţii ne-au 
oferit ocazia de a preda aceste abilităţi unor oameni din medii extrem de 
diferite. Feedbackul pe care l-am primit ne-a ajutat să îmbunătăţim 
prezentarea ideilor din cartea de fata, ne-a confirmat de asemenea importanța 
acestor abilităţi şi faptul că ele sunt relevante în nenumărate contexte 
profesionale, precum şi în relaţiile familiale și personale. 


Laura Weeks mi-a fost de mare ajutor în cercetările necesare pentru anumite 
fragmente din această carte şi în slefuirea formulărilor din anumite secţiuni. 
Pat Freeborn a îmbunătăţit si ea exprimarea din unele capitole. Dot Bolton a 
citit întregul volum și a operat numeroase modificări, mai semnificative sau 
mai mărunte, iar Ed Lisbe a făcut același lucru în cazul câtorva capitole- 
cheie. 


După ce am menţionat doar o parte dintre cei cărora le sunt îndatorat, poate 
părea bizar că eu consider în continuare această carte „a mea“. Comparatia 
utilizată de autorul unuia dintre cele mai vechi manuale englezești de 
botanică îmi exprimă poziţia cu multă acuratețe: 


Văzând că recunosc c-am cules această lucrare de la atâţia scriitori, unii 
dintre cititorii mei vor spune că vă infatisez prea mult din truda altor semeni 
şi nicio fărâmă dintr-a mea. [...] Acelora le răspund că, dacă mierea ce 
albinele o-adună dintr-atâtea flori de ierburi, tufe si arbori care cresc prin 
fânețele, ogoarele si bătăturile altor oameni poate fi cu justete numită miere a 
albinelor... aşijderea pot să numesc lucrurile ce le-am aflat și le-am strâns de 
la atât de multi autori... cartea meat. 


Firește, în pofida influenţei puternice a celorlalți asupra metodelor mele de 
comunicare si reflectiei mele asupra lor, eu sunt cel responsabil de materialul 


din aceste pagini. 


Unii dintre cei care mi-au citit cartea afirmă că „Trei elemente esenţiale 
pentru comunicarea eficientă“, al cincisprezecelea capitol, ar trebui citit 
primul. Alţii spun că ar trebui parcurs la jumătatea cărţii, iar alții consideră cà 
trebuie lăsat la urmă. Dacă la un moment dat vi se pare că lucrarea se 
concentrează prea mult asupra metodelor de comunicare şi nu asupra 
spiritului care ghidează interacţiunea cu viata, faceți un ocol prin capitolul 15 
înainte de a continua. 


Dorinţa mea pentru voi, dragi cititori, este ca abilitățile deprinse din această 
carte să vă folosească în aceeași măsură în care mi-au folosit si mie. 


PARTEA I 


Introducere 


Ca rezultat al integrării sale in societate, orice om a dobândit deja anumite 
acestor abilităţi poate fi îmbunătăţit. Orice om posedă o capacitate 
remarcabilă de a deveni mai înţelegător, mai respectuos, mai afectuos, mai 
onest, mai direct și mai particular în relaţiile sale cu semenii. Dacă are o 
doză solidă de cunoștințe teoretice, de modele adecvate si numeroase 
oportunităţi de experimentare personală, procesul prin care omul devine 
complet poate fi mult accelerat.! 


— George Gazda, educator 


Mi-as dori să existe un mod de a crea o punte de la om la om. [...] Omul este 
tot ce-avem.! 


— Cross Daman în Outsider de Richard Wright 


COMUNICAREA, REALIZAREA SUPREMĂ A 
UMANITĂŢII 


Când un om comunică prin limbaj cu altul, între ei se petrece ceva unic. 
Această abilitate de a transforma mormăieli lipsite de sens în cuvinte scrise şi 
vorbite constituie cel mai important semn distinctiv al omenirii. Limbajul a 
făcut posibilă dezvoltarea caracteristicilor care diferențiază Homo sapiens de 
toate celelalte vieţuitoare. Nu-i de mirare că filosoful german Karl Jaspers 
afirma: „Realizarea supremă a omului în lume este comunicarea de la 
personalitate la personalitate“?. 


INEFICIENTA CELOR MAI MULTE TIPURI DE 
COMUNICARE 


Deși comunicarea interpersonală este cea mai mare reuşită a umanității, omul 


obişnuit nu comunică bine. Una dintre ironiile civilizației moderne este că, 
deşi dezvoltarea mijloacelor mecanice de comunicare a depăşit cele mai 
nebunesti închipuiri, oamenilor le vine adeseori greu să comunice fata în fata. 
În această epocă a minunilor tehnologice, putem redirectiona mesaje de pe 
suprafaţa Lunii si de la sondele spatiale ajunse pe Marte, dar ni se pare dificil 
să empatizăm cu cei pe care-i iubim. 


Eu personal am devenit din ce în ce mai conştient de inadecvarea celor mai 
multe tipuri de comunicare. În societatea noastră se întâmplă rar ca oamenii 
să-și împărtășească ceea ce contează cu adevărat — sentimentele delicate, 
sfioase, şovăitoare, mărturisirile sensibile, fragile, intense. La fel de rar se 
întâmplă ca oamenii să asculte cu îndeajuns de multă atenţie pentru a pricepe 
cu adevărat ce le spune altcineva. Uneori își fixează privirea asupra unui 
prieten care vorbeşte, dar isi lasă mintea sa rătăcească la alte lucruri. Alteori, 
în timp ce amicul vorbeşte, se prefac că-l ascultă, dar nu fac decât să 
contorizeze timpul, formulând în minte ceea ce vor spune ei de îndată ce li se 
va ivi prilejul să vorbească. Nathan Miller a remarcat sarcastic că „în Statele 
Unite, conversaţia este un exercițiu competitiv în care cine isi trage răsuflarea 
primul este declarat ascultător“. 


Comunicarea ineficientă creează o distanţă între oameni resimţită în toate 
aspectele vieţii si în toate sectoarele societăţii. Deteriorarea comunicării poate 
duce la singurătate, probleme familiale, incompetenta și nemulțumire 
profesională, stres psihologic, afecţiuni fizice, ba chiar și la moarte. Pe lângă 
frustrarea personală și durerea sufletească apărute de pe urma ei, distanţa 
aceasta este acum una dintre cele mai importante probleme sociale ale 
societăţii noastre zbuciumate. 


DUREREA SINGURATATII 


Mulţi oameni tânjesc după legături calde, pozitive, încărcate de sens, cu cei 
din jur, dar par incapabili să le stabilească. Psihiatrul Harry Stack Sullivan 
afirmă că: 


În societatea noastră, cea mai profundă problemă a oamenilor sunt 
singurătatea, izolarea si dificultatea de a simţi respect fata de sine. Daca 
problema din prima jumătate a epocii lui Freud a fost reprimarea sexuală, iar 
la începutul anilor 1930, când scria Karen Horney, era ostilitatea mascată, 
astăzi ea este singurătatea’. 


Există două tipuri de însingurare. Solitudinea poate fi o însingurare creativă, 
voioasă, plină de sens. Dar singurătatea este o însingurare chinuitoare, 
moartă, pustie. Singurătatea înseamnă să fii extrem de conștient de propria 
izolare şi îndepărtare de ceilalți. Așa cum sublinia David Riesman, când 
cineva nu păstrează o legătură strânsă cu sine sau cu cei din jur, poate fi 
singur chiar si în mijlocul unei multimi.4 


„Singurătate“ — sonoritatea cuvântului însăși transmite o parte din chinul 
sufletesc asociat. Incercati să rostiti de câteva ori cuvântul cu voce tare: 
„Singurătate... singurătate... singurătate...“. Cuvântul în sine are un timbru 
trist, melancolic. Pentru nenumărați oameni, el înseamnă multă suferinţă. 


S-au dat mai multe explicaţii pentru suferința mai intensă provocată de 
singurătate în epoca modemă. Materialismul (faptul că ne găsim consolarea 
mai degrabă în lucruri decât în oameni), mobilitatea indivizilor, 
dezrădăcinarea familiilor şi structura birocratică a organizațiilor sunt doar 
câteva dintre ele. N-am nicio îndoială că o altă cauză majoră a acestei 
distantari interpersonale — si cea care ar putea fi cel mai uşor de corectat — o 
reprezintă metodele inadecvate de comunicare interpersonală. 


DRAGOSTE IROSITĂ 


Din nefericire, astăzi, cea mai intensă singurătate se întâlneşte adesea în 
familiile în care comunicarea este grav afectată sau haotică. Căsnicia, cea mai 
complicată relație umană, nu poate prospera fără comunicare eficientă. 


Cuplurilor care speră să-și întemeieze o căsnicie rodnică le lipsesc de multe 
ori abilităţile de înțelegere, asa că partenerii sfârşesc trăind vieți paralele într- 
un mariaj lipsit de intimitate. Cuvintele des citate ale poetului T.S. Eliot 
descriu ceea ce ar putea fi o familie obișnuită: 


Doi oameni care știu că nu se-nteleg unul pe celălalt 
fac copii pe care nu-i înțeleg 


si care nu-i vor înţelege niciodată?. 


Proximitatea fără intimitate este inevitabil distructivă. Când comunicarea este 
blocată, energia iubirii se transformă în resentiment și dușmănie. De aici 
ciondăneli frecvente, sarcasm nimicitor, critici repetate sau tăcere de gheaţă şi 
apatie sexuală. După ce a descris tiparele disfunctionale de comunicare din 
familia sa, o femeie a spus: „Locuiesc într-un ghetou psihologic, nu într-un 
cămin“. 


Aşa cum pot confirma majoritatea părinţilor, în ziua de azi nu e uşor să cresti 
copii. Virginia Satir, lider în domeniul terapiei familiei, scrie: 


Părinţii predau la cea mai dură școală din lume: Scoala la care se Făuresc 
Oamenii. Voi, părinţii, sunteţi consiliul pedagogic, directorul, dirigintele, 
administratorul [...]. Se presupune că sunteţi experți în toate subiectele legate 
de viaţă și de modul în care ea trebuie trăită. [...] există puţine școli în care 
puteţi fi formati pentru aceste meserii si nu există o programă comună, cu 
care să fie toată lumea de acord. Trebuie să o creaţi singuri. Școala voastră nu 
are zile libere, vacante, sindicate, promovari automate sau măriri de salariu. 
Sunteţi de serviciu, sau cel puţin sunteţi disponibil, 24 de ore pe zi, 365 de 
zile pe an, pentru o perioadă de cel puţin 18 ani, pentru fiecare dintre copiii 
voştri. In plus, trebuie să vă luptati cu o administraţie care are doi lideri sau 
doi şefi, de la caz la caz. În acest context vá desfásurati activitatea de făuritori 


de oameni. Mie mi se pare că este vorba despre cea mai grea și mai 
complicată muncă din lume, cea care produce cele mai multe griji și care este 
cea mai epuizantá din punct de vedere fizic“. 


Comunicarea sănătoasă este fundamentală în creşterea copiilor. În cazul 
cuplurilor cu bune abilități de comunicare, rolul de părinte se poate 
transforma într-una din cele mai satisfăcătoare si mai fericite experienţe ale 
vieţii. Când însă părinţii nu stăpânesc abilităţile de a comunica precis si 
potrivit, suferinţa, alienarea si singurătatea care rezultă atât pentru ei, cât si 
pentru copii pot fi devastatoare. 


Cititorii rubricii de sfaturi a lui „Ann Landers“* au fost șocați să afle că 
şaptezeci la sută din respondentii unui sondaj jurnalistic efectuat de aceasta 
au spus că regretă că au avut copii. Deși eşantionul nu a fost cu adevărat 
reprezentativ pentru populaţie si desi autoarea rubricii a recunoscut ca 
fuseseră mai înclinați să răspundă cititorii cu sentimente negative decât cei cu 
sentimente pozitive, existau dovezi considerabile care confirmau rezultatele 
generale ale studiului. Harcharan Sehdev, Director al Diviziei pentru Copii a 
Fundaţiei Menninger din Topeka, Kansas, spunea: „Răspunsurile acestea par 
să reflecte tendinţa şi opinia generală în schimbare despre sistemele familiale 
şi despre locul copiilor în casele si în societatea noastră”. 


Comunicarea este seva oricărei relaţii. Când se comunică deschis, limpede si 
precis, relația primește sustinere. Când comunicarea este reținută, ostilă sau 
ineficientă, relaţia se clatină. Dacă schimbul de informaţii este în mare parte 
obstructionat, relaţia se deteriorează rapid si în cele din urmă își dă duhul. 
Acolo unde lipsesc abilitățile de comunicare, se pierde multă iubire — între 
soți, iubiţi, prieteni, părinţi si copii. Pentru a avea relaţii satisfăcătoare, este 
esențial să descoperim metode cu care să creăm măcar punti parțiale peste 
golul care ne separă de ceilalți. 


SECRETUL SUCCESULUI PROFESIONAL 


Optzeci la sută din cei care eşuează în viata profesională au un singur motiv: 
nu relationeaza bine cu alţii. Productivitatea unei persoane ca supraveghetor 
sau manager, asistentă medicală sau secretară, lucrător în domeniul sănătăţii 
mintale sau îngrijitor, muncitor, avocat, medic, funcţionar sau preot este 
radical îmbunătăţită de abilitatea de a comunica bine. De fapt, e dificil să ne 
imaginăm o slujbă în care comunicarea să nu fie importantă. 


Un inginer mecanic reflecta: „Credeam că pregătirea mea inginerească e 
suficientă. Dar petrec cea mai mare parte a timpului ocupându-mă de 
problemele oamenilor“. Un profesor afirma: „Am studiat ca să devin profesor 
de fizică. După ce am ajuns prima oară într-o clasă, am descoperit că predau 
unor oameni. Îmi irosesc cea mai mare parte din energie încercând să fac 
ordine în clasă. De ce nu m-au ajutat în privinţa asta cursurile din facultate?“ 
E limpede că abilităţile de comunicare sunt esenţiale pentru succesul 
profesional. 


O CHESTIUNE DE VIAŢĂ SI DE MOARTE 


Majoritatea interactiunilor umane pot avea efecte pozitive sau negative. 
Fiecare clipá petrecutá cu altcineva poate fi o oportunitate de explorare si de 
progres sau poate eroda identitatea si distruge personalitatea individului. 
Dezvoltarea personalităţii si sănătatea noastră mintală si fizică sunt legate de 
calitatea comunicării cu ceilalți. Nimeni nu devine om deplin în lipsa 
interacțiunii cu alte ființe umane. Într-adevăr, filosoful Martin Heidegger 
numește limbajul „casa Fiintei“. 


Oamenii au nevoie de oameni. Cum foarte nimerit spunea titlul unei cărți, 
„Nu poti fi om de unul singur“. Fiecare se maturizeazá prin perfecționarea 
dialogului cu ceilalți. In Le Mystére de l'étre (Misterul fiinţei), Gabriel 
Marcel observă: „Când se face cu adevărat simțită, prezenţa altcuiva poate să- 
mi reîmprospăteze ființa interioară; îmi dezvăluie propria mea ființă, mă face 


să mă simt mai întreg în sinea mea decât dacă n-aş fi fost expus efectului ei“®. 


Dimpotrivă, lipsa comunicării sau folosirea frecventă a unei proaste 
comunicări restrânge sinele unui individ atât pe plan emoţional, cât și fizic. 
Mulţi consideră bolile mintale în primul rând o problemă de comunicare 
inadecvată. Oamenii bolnavi psihic nu au avut relaţii bune cu alţii. Potrivit lui 
Carl Rogers, „întreaga sarcină a psihoterapiei este confruntarea cu eșecul 

comunicării“*. 


Comunicarea deficitară poate afecta sănătatea fizică a unei persoane. Totuși, 
măsura în care dialogul constructiv sau distructiv influenţează funcţiile 
fiziologice reprezintă o surpriză pentru multi oameni. 


Împăratul Frederic, conducătorul din secolul al XIII-lea al Sfântului Imperiu 
Roman, a dorit să afle ce limbă se vorbea la începuturile omenirii în Grădina 
Raiului. Să fi fost ebraică, greacă sau latină? A poruncit deci să se facă un 
experiment în care să fie recreate cât mai fidel circumstanţele genezei. Un 
grup de bebeluși urma să fie izolaţi, fără să audă limbajul uman, din clipa 
naşterii până când începeau să vorbească. Aveau să fie crescuţi de dădace 
cărora li s-a cerut să păstreze o tăcere absolută în prezenţa lor. Toate 
condiţiile experimentului au fost îndeplinite cu succes. Rezultatul? Toţi 
bebelușii au murit. Lipsa de comunicare este adeseori toxică şi poate fi letală. 


Filmul de scurt metraj Second Chance (A doua şansă) ne oferă o reprezentare 
clinică a acestui tip de declin fizic în epoca modernă. Pelicula arată cum lipsa 
de interacţiune încetinește atât de drastic creşterea lui Susan, un bebeluş de 
22 de luni, încât fetiţa ajunge să cântărească si să măsoare cât un copil de 
două ori mai mic. Înrăutăţirea stării ei a fost spectaculos oprită când, în 
timpul spitalizării, a avut parte de interacţiune şi grijă vreme de două luni, 
câte şase ore pe zi.!° 


VĂ PUTEŢI SCHIMBA 


În privinţa metodelor si stilului vostru de comunicare, un lucru este cert: e 
vorba, în primul rând, de răspunsuri dobândite. E posibil ca instructorii cu cea 
mai mare influență să fi fost părinţii vostri, care, la rândul lor, și-au deprins 
abordarea fata de comunicare de la părinţii lor. Profesorii, îndrumătorii de la 
cercuri, prietenii și multi alti oameni au contribuit si ei. Prin intermediul 
radioului, al televiziunii si nu numai, cultura noastră v-a influenţat maniera în 
care comunicaţi. 


Nu sunt multi cei care au avut parte de modele de comunicare eficientă in 
mediul lor familial. Putinii norocosi care s-au bucurat de asemenea modele 
par să aibă un talent „din naştere“ de a comunica bine. Ceea ce pare 
,innáscut* este însă, de obicei, norocul lor de a fi învăţat să comunice eficient 
din fragedă copilărie. Mulţi dintre noi au fost învăţaţi să comunice deficitar 
de către oameni cu intenţii bune, care la rândul lor, fuseseră instruiți să 
relationeze nepotrivit cu cei din jur. În privinţa comunicării, multi suntem 
victime ale unor victime. 


Toţi am avut primul contact cu procesul de instruire la o vârstă timpurie. 
Părinţii sau înlocuitorii lor ne-au recompensat anumite tipuri de 
comportament nonverbal, precum zâmbetul, si ne-au comunicat neplăcerea pe 
care le-o provocau altele, precum „crizele de furie“. Când eram încă foarte 
mici, tot ei ne-au ajutat să rostim primele cuvinte. Apoi ne-au învăţat să 
vorbim în anumite feluri. Indiferent cât de tare detestati vizita anuală de 
sărbători la mătușa, probabil vi s-a spus: ,, Multumeste-i lui tanti Edith pentru 
ospitalitate“. Când intrerupeati doi adulţi care discutau, poate că vi s-a 
reproșat: „Nu întrerupe! Cere-ti scuze!“ Există multe alte expresii obişnuite 
prin care vi s-a făcut educaţie, precum: „Nu mai face mofturi!“, „Gata cu 
văicăreala! Nu mai face mofturi!“, „Nu mai vorbi cu maică-ta în felul ăsta!“, 
„Nu mai vorbi atât de urât!“ 


Rudele, bonele, invátátoarele si multi alţii s-au alăturat în scurtă vreme 
acestui proces. „Vai, Bobby, sunt surprins că ai ridicat vocea la Johnny. De 
obicei esti un băiat tare cuminte.“ ,,Ridicá mâna înainte să vorbeşti! O să te 
strig când iti vine rândul.“ „Susan, nu-i mai spune lui Terry că nu poate să se 
joace cu camionul tău. Nu te joci cu el acum. De ce eşti atât de egoistă?“ „Nu 
există «nu».“ ,,Vezi-ti de treaba ta!“ „Nu mă contrazice!“ 


Pe lângă faptul cá ne certau, adulţii importanti din viata noastră ne-au 


modelat anumite tipuri de comportament. Poate că și-au destăinuit rareori 
sentimentele. Poate au fost sarcastici, ne-au pus la punct sau au tipat furiosi 
cuvinte obscene. În copilărie am învăţat din exemplul persoanelor importante 
şi din instrucţiunile pe care ni le-au dat. Normele culturale din societate 
întăresc o mare parte din instructajul primit. Unele sunt mai puţin rigide decât 
erau acum câteva decenii, dar multe sunt în continuare adânc inrádácinate.!! 


Gerard Egan, un preot-psiholog, enumeră numeroase moduri disfunctionale 
de interacțiune deprinse de copiii din cultura contemporană: 


cum să rămâi superficial; 

cum să te ascunzi în spatele aparentelor; 

cum să joci jocuri cu alții; 

cum să fugi [de tine însuţi si] de alţii; 

cum să reduci riscurile din relațiile umane; 

cum să-i manipulezi pe ceilalţi (sau să suporţi să fii manipulat)...; 


cum să-i ránesti și să-i pedepsesti pe ceilalți, dacă este necesar”. 


Unii ar putea obiecta că procesele acestea și consecinţele lor sunt inexacte. 
Reprezentarea este fara doar si poate simplificată. Felul în care cineva 
reacţionează la tiparele predominante de comunicare în mediul său timpuriu 
variază de la individ la individ. Gemenii care cresc într-un cămin unde unul 
din părinţi are un temperament instabil pot adopta abordări foarte diferite de 
gestionare a furiei. Unul dintre ei poate să şi-o reprime, celălalt s-o exprime 
într-o manieră beligerantă. Totuşi, multi (si poate majoritatea) am fost 
deprinsi cu nişte metode extrem de ineficiente si distructive de interacțiune. 
S-a creat o spirală vicioasă în care neajunsurile de comunicare ale părinților 
s-au reflectat asupra copiilor. Spirala aceasta poate fi întreruptă. Vă puteţi 
dezvata de metodele care nu funcționează cum trebuie în cazul vostru. Cartea 


de față vă poate ajuta să depistaţi câteva dintre aspectele care au cea mai mare 
nevoie de atenția voastră si să învăţaţi abilități specifice care vă asigură 
împlinirea personală, relații mai apropiate si mai consistente, precum si o 
eficienţă sporită la locul de muncă. 


Oamenii sunt adeseori fatalisti în privința modului în care comunică. Tind sa 
creadă că felul cum vorbesc si ascultă este un „dat“ în viata lor, asa cum e 
culoarea ochilor. Se zice că e imposibil să încerci să schimbi stilul de 
comunicare al cuiva sau că asta duce la fatarnicie. Cum spunea un medic: „Să 
relationezi cu oamenii este un dar. Îl ai sau nu. Eu nu-l am si nu pot face 
nimic în privinţa asta“. 


Experienţa mea şi a colegilor mei în predarea abilităților de comunicare 
câtorva mii de oameni ne impune exact concluzia opusă. Am observat 
schimbări majore in viata noastră, dar si a cursanților. Tiparele dobândite în 
copilărie au fost înlocuite de reacţii mai eficiente. În orice perioadă a vieţii, 
fiecare om hotărât si în deplinătatea facultăţilor mintale poate să înveţe 
modalități mai bune de comunicare. Cercetările unor behavioriști foarte 
respectați confirmă că adulții pot învăţa să comunice mai eficient.13 


Firește, nu este ușor să modifici metode de interacţiune. Ani întregi de 
obiceiuri ne-au înrădăcinat anumite tendinţe pentru perioade atât de lungi, 
încât astăzi pare nefiresc să ne comportăm altfel. Orice abordare „nouă“ pare 
nepotrivită, iar oamenii sunt tentaţi să renunţe. Însă, de îndată ce 
constientizeaza serios cât de disfunctionale sunt unele dintre reacţiile lor 
obișnuite, multi devin extrem de motivaţi să le schimbe. După ce au folosit 
efectiv o abilitate de comunicare, mărturisesc adesea entuziasmați: 
„Funcţionează! Chiar funcţionează!“ 


VĂ VEŢI SCHIMBA! 


Schimbarea e inevitabilă. Erik Erikson, Robert Havighurst și alţii au subliniat 
că oamenii trec prin mai multe etape de dezvoltare din pruncie şi până la 


batranete.!4 Este imposibil să trăieşti amurgul vieţii la fel ca dimineaţa ei. 


Lumea se transformă si ea. Vorbim despre „munţii cei din veac“ si „dealurile 
veșnice“, dar de-a lungul timpului și acestea se ridică şi coboară. Vorbim 
despre nemurirea stelelor, însă și ele sunt în continuă schimbare: au început și 
sfârşit, se dilată și se contractă, devin mai strălucitoare sau coboară-n beznă. 


Schimbarea a fost de la începuturi o parte esenţială a culturii umane. Nicholas 
Murray Butler a susţinut că, în Grădina Raiului, Adam s-a oprit la un moment 
dat si a spus: „Eva, trăim într-o perioadă de tranziţie“. 


În secolul XX, transformările din cultură au fost ametitor de rapide si de 
cuprinzătoare, făcându-l pe Alvin Toffler să declare că am trăit un „șoc al 
viitorului“, adică schimbarea a venit ca o avalanșă peste capetele noastre într- 
un ritm atât de zăpăcitor, încât abia i-am facut fata.5 


Pentru că noi, oamenii cu care intrăm în contact, lumea fizică si cultura 
suntem în continuă schimbare, este imposibil să rămânem identici. Chiar si 
când încercăm să ne agatam de vechile obiceiuri,descoperim că acestea s-au 
modificat. Cum afirma H. Richard Niebuhr: „Când facem astăzi ceea ce 
făceam ieri, facem de fapt un lucru diferit, căci de ieri până azi atât noi, cât si 
mediul înconjurător ne-am schimbat“1*. 


Legea schimbării spune: „Lucrurile nu rămân la fel. Dacă nu se 
îmbunătățesc, se inrdutatesc“. Dacă relaţiile nu devin mai puternice, atunci 
devin mai slabe; dacă nu devin mai apropiate, atunci se răcesc; dacă nu sunt 
mai productive, atunci vor fi mai puţin productive. 


Nu doar că puteţi să schimbaţi felul în care vă raportați la ceilalţi, inevitabil îl 
veţi schimba. Si e mai bine să gestionati transformările cu iscusinta decât sa 
lăsaţi viata la voia întâmplării. Citind această carte, veţi deprinde abilități care 
vor face posibile și chiar vor stimula schimbările dorite. 


GESTIONAREA REZISTENȚEI LA ÎNVĂŢARE 


După ani în care am încercat să-mi îmbunătăţesc propriile modalităţi de 
interacţiune și după ce am predat multor oameni abilităţi de comunicare, am 
ajuns să constientizez $i să respect rezistenţa la deprinderea unor lucruri noi 
pe care o opunem majoritatea — mai ales dacă acestea necesită din partea 
noastră modificări comportamentale. Când schimbarea vizează aspecte 
fundamentale ale persoanei precum modul comun de interacțiune cu cei dragi 
şi cu partenerii de afaceri, miza este într-adevăr ridicată, iar revizuirea 
tiparelor comportamentale poate fi o dovadă considerabilă de curaj. 


Când încep să deprindă noi abilităţi de comunicare, oamenii isi spun adeseori 
în sinea lor lucruri de genul: 


Vor funcţiona aceste abilități cu adevărat ori sunt doar niște mofturi 
psihologice care apar și dispar după câţiva ani? Presupunând că sunt cu 
adevărat eficiente, voi fi oare în stare să le deprind? Nu m-am priceput 
niciodată prea bine să învăţ lucruri noi, în special să renunţ la un set de 
obiceiuri şi să capăt altele. Dumnezeule, când mă gândesc câte probleme am 
avut cand am încercat să mă las de fumat! Dar să zicem că învăţ abilităţile si 
că acestea îmi vor transforma relaţiile: 


cum pot să fiu sigur că schimbarea va reprezenta o îmbunătăţire? Poate că 
ceea ce trăiesc acum la nivel interpersonal nu e nemaipomenit, dar situaţia ar 
putea fi mult mai rea. Aceste abilități m-ar putea arunca din lac în put! Si apoi 
există şi posibilitatea ca ele să mă transforme într-un alt om. Deși chiar mi-ar 
plăcea să fiu un om mai bun, cum ar fi să ajung un monstru — o catastrofă 
psihologică? O parte din mine e foarte circumspectă fata de tot acest demers. 


Mulţi opun mai multă rezistență decât își dau seama, pentru că o mare parte 
din această rezistenţă este îngropată în subconștient. 


Trebuie să ne protejăm singuri. Homo sapiens este o ființă vulnerabilă într-o 
lume primejdioasă. Totuşi, anumite metode de protecţie ne încetinesc 
dezvoltarea, în vreme ce altele au rezultate favorabile. Unul dintre 
elementele-cheie în deprinderea abilităţilor de comunicare este să descoperim 
cum să ne protejăm corespunzător, diminuându-ne în același timp atitudinea 
defensivă inutilă. Principiile prezentate în cuprinsul cărţii vă vor ajuta să vă 
protejaţi de riscuri inutile în timp ce utilizați noile abilități. 


CINCI SETURI DE ABILITĂȚI 


In această carte sunt prezentate cinci grupuri de abilități esenţiale pentru a 
avea relaţii interpersonale satisfăcătoare: 


Abilităţi de ascultare: Aceste metode vă permit să intelegeti cu adevărat ce 
vă spune celălalt. Printre ele se numără noi modalităţi de a răspunde, astfel 
încât celălalt să simtă că problemele şi emoţiile lui au fost înțelese. Când 
aceste metode sunt utilizate corespunzător, interlocutorul își rezolvă adesea 
problemele fără să devină dependent de voi. 


Abilităţi de autoafirmare: Aceste comportamente verbale si nonverbale vă 
permit să câștigați respectul celorlalţi, să vă satisfaceti nevoile si să vă 
apárati drepturile fără a-i domina, manipula, abuza sau controla pe alții. 


Abilităţi de soluţionare a conflictelor: Aceste abilități va permit să gestionati 
turbulenta emoţională care însoţeşte de obicei conflictul si pot încuraja 
relaţii mai apropiate după ce disputa ia sfârșit. 


Abilităţi de rezolvare a problemelor prin cooperare: Acestea furnizează un 
mod de rezolvare a nevoilor aflate în conflict care satisface toate părțile 
implicate. Este o metodă de rezolvare a problemelor astfel încât ele să 
rămână rezolvate. 


Selecţia abilităţilor: Aceste principii vă permit să decideti ce abilităţi de 
comunicare trebuie folosite în situaţia în care vă găsiţi. 


lată deci instrumentele esenţiale de comunicare necesare pentru relații umane 
eficiente. Acestea sunt elementele fundamentale. 


O parte din forța programului nostru de instruire în comunicare stă în gama 
largă de abilităţi pe care le include. Multe programe se concentrează asupra 
abilităţilor de ascultare, dar nu-i învaţă pe oameni să-și spună părerea 
constructiv. În ultimii ani, oamenii au dat năvală în programe care dezvoltă 
asertivitatea, dar au ignorat nevoia de a asculta atent. Cursurile care combină 
deprinderile de ascultare si autoafirmare acordă rareori atenţia 
corespunzătoare metodelor de soluţionare a conflictelor şi de rezolvare a 
problemelor inevitabile în toate relaţiile umane. Încă şi mai rar veţi găsi un 
program de abilități de comunicare care să vă ajute să intelegeti când puteţi 
aplica abilităţile învăţate si când ele sunt neadecvate. Este inutil să folosiţi o 


abilitate corect, dar într-o situație nepotrivită. Programul nostru cuprinde ceea 
ce noi considerăm a fi toate abilitățile esenţiale de comunicare 
interpersonala.!” 


Ceea ce am exclus din cartea de fata este totusi la fel de important precum 
ceea ce am inclus. Multe lucrări despre comunicarea interpersonala cuprind o 
gamă atât de variată de abilități ce trebuie deprinse și de teorii care trebuie 
explorate, încât energia cititorului se disipă. Dezvoltarea abilităților necesită 
o atenţie pătrunzătoare, concentrare de energie. În deprinderea abilităților 
esenţiale de comunicare, la fel ca în multe alte aspecte, rămâne valabilă 
îndrumarea unui celebru arhitect: „Mai puţin înseamnă mai mult“. Unul 
dintre motivele pentru care noi am reuşit să-i ajutăm pe oameni să comunice 
mai bine este insistența de a ne rezuma la elementele fundamentale. Oamenii 
învaţă cel mai bine când nu sunt copleșiți de prea multe teme si detalii. 


REZUMAT 


Deși comunicarea interpersonală este cea mai mare reuşită a umanității, omul 
obişnuit nu comunică bine. Comunicarea precară duce la singurătate și la 
distantare de prieteni, iubiţi, parteneri și copii, precum și la ineficienta la 
locul de muncă. 


Cercetările au indicat că, în ciuda tendinței de a adopta o atitudine defensivă, 
oamenii de toate vârstele pot învăţa anumite abilităţi de comunicare care duc 
la îmbunătăţirea relaţiilor şi la sporirea competenţei profesionale. În 
capitolele următoare vor fi prezentate aceste modalităţi preferabile de 
interacțiune. 


Rubrică de sfaturi practice creată în 1943 în ziarul Chicago Sun Times. A fost 
ținută timp de 56 de ani de două jurnaliste sub pseudonimul „Ann Landers“. 
(n.red.) 


O barieră în calea comunicării împiedică sensurile să se întâlnească. Bariere 
de sens există între noi toti, făcând comunicarea mult mai dificilă decât par 
să-și dea seama majoritatea oamenilor. Este greșit să presupunem că, dacă 

un om vorbește, el poate si să comunice. Cum mare parte din educaţie ne 
induce în eroare, făcându-ne să credem că a comunica este mai simplu decât 
e cu adevărat, oamenii se descurajează și renunţă când întâmpină greutăți. 
Fiindcă nu pricep natura problemei, habar n-au ce să facă. De mirare nu e 
cá a comunica este atât de dificil, ci că se întâmplă atât de frecvent.! 


— Reuel Howe, teolog şi pedagog 


piedici obișnuite în calea comunicării 


Sue Maxwell, o femeie în jur de 35 de ani, a spus cu un oftat: „lar am dat-o în 
bară. În weekendul de Ziua Recunoștinței am mers cu familia la părinţii mei. 
Anul acesta au avut probleme emoţionale si financiare foarte mari, asa ca 
eram hotărâtă să fiu extrem de blândă si de grijulie. Dar ei au început sa 
critice felul în care mă ocup de copii, si eu m-am înfuriat. Le-am zis că nici ei 
n-au făcut treabă prea bună cu mine și cu fratele meu. Ne-am certat vreo 
jumătate de oră, si toti trei ne-am simțit foarte răniţi“. 


„Genul ăsta de discuţii au loc de fiecare dată când mă-ntorc acasă“, a 
continuat ea. „Chiar dacă n-au niciun drept să-mi spună o parte din lucrurile 
pe care mi le spun, îi iubesc si vreau ca întâlnirile noastre sa fie plăcute. Dar, 
cumva, rostim aproape întotdeauna cuvinte care ne rănesc unii pe alții.“ 


Experienţa lui Sue este, din nefericire, comună. Fie că e vorba de părinţi, 
copii, șefi, angajaţi, colegi, amici, fie de toti la un loc, oamenii tânjesc de 
regulă după rezultate interpersonale mai bune decât cele pe care le obțin în 
mod obişnuit. 


Din moment ce în cei mai multi dintre noi există o dorinţă intensă de 
comunicare eficientă, de ce este ea atât de rară și de dificil de stabilit? Unul 
dintre motivele principale este faptul că, fără să-și dea seama, oamenii ridică 
adesea bariere comunicationale în conversațiile lor. S-a estimat că aceste 
bariere sunt 


utilizate în peste nouăzeci la sută din cazuri atunci când unul sau ambii 
participanţi la o conversaţie au o problemă ce trebuie rezolvată sau o nevoie 
care trebuie satisfăcută.? 


Barierele comunicationale sunt reacţii cu risc ridicat — adică răspunsuri a 
căror influenţă asupra comunicării este frecvent (deşi nu inevitabil) negativă. 
Există o mai mare posibilitate ca aceste obstacole să fie distructive când una 
sau mai multe persoane care interacționează sunt stresate. Efectele nefericite 
ale piedicilor în comunicare sunt multe și variate. Ele slăbesc adesea 
respectul de sine al celuilalt, tind să declanșeze atitudini defensive, 
împotrivire si resentimente, pot duce la dependenţă, sevraj, sentimentul 
înfrângerii sau al nepotrivirii, scad şansele ca celălalt să descopere propria 
soluţie la problemă. Fiecare obstacol este un „inhibitor de emoţii“: reduce 
probabilitatea ca interlocutorul să-și exprime constructiv adevăratele 
sentimente. Pentru că obstacolele comunicationale riscă frecvent să aibă 
asemenea rezultate negative, utilizarea lor repetată poate provoca daune 
permanente unei relații. 


Care sunt barierele susceptibile să îngreuneze o conversație? Experţi în 
comunicarea interpersonală precum Carl Rogers, Reuel Howe, Haim Ginott 
şi Jack Gibb? au indicat varii reacţii ce tind să blocheze conversaţia. Thomas 
Gordon‘ a conceput o listă cuprinzătoare cu ceea ce el a numit „cele 
douăsprezece blocaje“ ale comunicării. Printre aceste reacţii nedorite se 
numără: 


Critica: evaluarea negativă a celuilalt, a acţiunilor sau atitudinii lui. De 
pildă: „Ţi-ai făcut-o cu mâna ta — nimeni altcineva nu-i de vină pentru 
buclucul în care te-ai băgat. “ 


Jignirile: discreditarea sau etichetarea celuilalt: „Ce tăntălău! “ „Ca o 
muiere...“ ,, Tocilar.“ ,, Voi, salahorii, sunteţi toti la fel.“ „Eşti doar un 
mascul nesimtit ca toti ceilalti. “ 


Diagnosticarea: analiza motivelor pentru care un om se comportă într-un 
anumit fel; asumarea rolului de psihiatru amator. ,, Te citesc ca pe o carte 
deschisă — faci asta numai ca să mă iriti.“ „Doar pentru că ai terminat o 
facultate, te crezi mai bun decât mine. “ 


Laudele: comentarii pozitive despre celălalt, despre acţiunile sau atitudinea 
lui. „Eşti mereu fată bună! Știu c-o să mă ajuţi cu peluza în seara asta. “ 
Profesorul către eleva adolescentă: „Eşti o poetă nemaipomenită“. (Multora 
le vine greu să creadă că, uneori, elogiile sunt reacţii cu risc ridicat. O să 
explic ulterior de ce consider că intrebuintarea repetată a acestui tip de 
răspunsuri poate fi nocivă pentru relaţii.) 


Poruncile: ordine date celuilalt de a realiza ceva ce vă doriţi voi. „Fă-ţi 
temele imediat!“ „De ce?! Pentru că asa spun eu. “ 


Amenințarea: încercarea de a controla acțiunile celuilalt avertizându-l în 
privința consecinţelor negative pe care le puteţi provoca. „Fă ce-ţi zic, 
altfel...“ „Dacă nu terminati cu gălăgia, toată clasa rămâne la ore 
suplimentare. “ 


Mustrarea: instruirea altei persoane în legătură cu ceea ce trebuie să facă; 
„predica“ ţinută in fata ei. „N-ar trebui să divortezi; gandeste-te ce-o sd se 
întâmple cu copiii.“ „Ar trebui să-i spui cd-ti pare rău. “ 


Interogarea excesivă/nepotrivită: Întrebările închise sunt deseori bariere 
într-o relaţie; sunt întrebări la care, de obicei, se poate răspunde cu puţine 
cuvinte — adeseori cu un simplu „da“ sau „nu“. „Când s-a întâmplat?“ ,, Iti 
pare rău că ai făcut asta?“ 


Sfaturile: oferirea de soluţii la problemele altcuiva. „Dacă aș fi în locul tău, 
l-as certa.“ „Asta se rezolvă ușor. Mai întâi...“ 


Devierea discuţiei: ignorarea problemelor celuilalt prin distragerea atenţiei. 
„Nu-ţi mai bate capul cu asta, Sarah. Hai să vorbim despre ceva mai 
plăcut. “ Sau: „Crezi c-ai pátit-o urât?! Stai să vezi ce mi s-a întâmplat mie“. 


Argumentele logice: încercarea de a-l convinge pe celălalt recurgând la date 
sau la logică, de obicei fără a lua în considerare factorii emotionali 
implicaţi. „Uite cum stau lucrurile: dacă n-ai fi cumpărat maşina aia nouă, 
am fi putut plăti avansul pentru casă. “ 


Liniştirea celuilalt: încercarea de a-l face pe celălalt să nu mai simtă emoţii 
negative. „Nu-ţi face griji, după ploaie vine şi soare“, „Totul va fi bine până 
la urmă. “ 


DE CE BARIERELE comportă UN RISC RIDICAT 


La prima vedere, anumite bariere par destul de inofensive. Lauda, 
încurajarea, răspunsurile logice, întrebările, sfaturile cu intenţii bune sunt 
adesea considerate factori pozitivi în relaţiile interpersonale. Si atunci de ce 
consideră behavioristii că aceste douăsprezece tipuri de reacţii sunt potential 
nocive pentru comunicare? 


Cele douăsprezece moduri de a reacţiona sunt considerate mai degrabă 
răspunsuri cu risc ridicat decât elemente inevitabil distructive. Sunt mult mai 
capabile decât alte forme de comunicare să blocheze conversaţia, să 
zădărnicească eforturile celuilalt de a rezolva problemele și să mărească 
distanța emoţională dintre interlocutori. Cu toate acestea, oamenii recurg 
uneori la ele fără să producă efecte negative sau doar cu efecte negative 
limitate. 


Dacă participanţii la comunicare — sau numai unul dintre ei — simt o nevoie 


intensă sau se luptă cu o problemă dificilă, probabilitatea efectului negativ al 
acestor „piedici“ sporește enorm. O recomandare utilă este: „Oricând voi 
sau celălalt treceţi prin perioade de stres, evitati reacţiile cu risc ridicat“. 
Din nefericire, tocmai când suntem stresaţi este cel mai probabil să 
recurgem la ele. 


Cele douăsprezece bariere în calea comunicării pot fi împărţite în trei 
categorii majore: judecarea celuilalt, oferirea de soluţii și ignorarea 
îngrijorărilor partenerului. 


1. Critica 
2. Jignirea 
3. Diagnosticarea 


4. Laudele 


5. Poruncile 

6. Amenințarea 

7. Mustrarea 

8. Interogarea excesivă/nepotrivită 


9. Sfaturile 


10. Devierea discuţiei 
11. Argumentele logice 


12. Liniştirea celuilalt 


Să analizăm în detaliu fiecare categorie. 


JUDECAREA CELUILALT: PRINCIPALA 
BARIERĂ 


Patru piedici se încadrează în această categorie — critica, jignirea, 
diagnosticarea şi laudele. Toate sunt variatiuni pe o temă comună — judecarea 
persoanei din fata noastră. 


Psihologul Carl Rogers a susținut la un moment dat o prelegere despre 
comunicare, ulterior publicată, în care şi-a exprimat părerea că principala 
barieră în comunicarea interpersonală este chiar tendința noastră firească de a 
judeca — de a aproba sau dezaproba afirmaţiile celuilalt.5 


Foarte puţini oameni se consideră critici la adresa celor din jur. Totuşi, în 
prelegerea cu pricina, Rogers i-a convins pe multi dintre ascultătorii săi ca 
tendinţa de a judeca e mai răspândită decât isi închipuiau: 


În această seară, când veţi pleca de la întrunire, una dintre afirmaţiile pe care 
e foarte probabil s-o auziti este: „Nu mi-a plăcut discursul acestui om“. Cum 
raspundeti? Aproape invariabil, răspunsul vostru va consta fie în acordul, fie 
în dezacordul cu atitudinea exprimată. Veţi răspunde ori: „Nici mie. Mi s-a 

părut oribil“, fie: „O, mie mi s-a părut foarte bun“. Altfel spus, prima voastră 
reacţie este de a evalua ceea ce tocmai vi s-a spus, de a evalua acea afirmaţie 
din punctul vostru de vedere, din perspectiva propriului cadru de referinţă. 


Să luăm alt exemplu. Să presupunem că spun, cu oarecare simtire: „Cred ca 
republicanii se comportă în ultima vreme într-un fel care demonstrează mult 
bun-simt“. Care este răspunsul ce va vine în minte auzind aceasta? Cel mai 
probabil va fi o reacţie de evaluare. Veţi fi de acord sau nu ori veţi formula o 
judecată despre mine de genul: „Precis e conservator“ sau: „Pare să aibă o 
gândire sănătoasă“. 


In același discurs, Rogers a subliniat o altă idee importantă legată de 
înclinația omenească de a critica: 


Cu toate că tendinţa de-a face evaluări apare frecvent în aproape toate 
schimburile verbale, ea se intensifică mult în acele situații marcate profund de 
sentimente si emoții. Așadar, cu cât sunt mai puternice sentimentele noastre, 
cu atât e mai probabil să nu existe elemente comune în comunicare. Vor 
exista doar două idei, două sentimente, două judecăţi, care nu reușesc să se 
găsească una pe alta în spaţiul psihic. Sunt sigur că identificaţi acest lucru în 
experiențele voastre. De multe ori, după ce ati ascultat o discuţie aprinsă fără 
a fi implicați emoţional, plecaţi gândindu-vă: „De fapt, nu vorbeau despre 
același lucru“. Si aşa si este. Fiecare dintre parti emitea o judecată, o evaluare 
din perspectiva propriului cadru de referință. Între ele n-a existat nimic care 
să se poată numi comunicare în sens autentic. Această tendinţă de a reacţiona 
la orice afirmaţie cu semnificaţie emoțională printr-o evaluare făcută din 
propriul punct de vedere este, repet, principala barieră din calea comunicării 
interpersonale.* 


Criticile 


Una dintre barierele care vădesc judecarea celuilalt este critica. Mulţi dintre 
noi simțim că ar trebui să fim critici — în caz contrar, ceilalți nu vor deveni 
niciodată mai buni. Părinţii cred că e nevoie să-și critice copiii, altfel aceştia 
nu vor ajunge nicicând adulţi harnici si politicosi. Profesorii consideră că 
trebuie să-și critice elevii, altfel aceştia nu vor învăţa niciodată. Supervizorii 
cred că trebuie să-și critice angajaţii, altfel producţia va scădea. În ultimele 
capitole vom vedea cum o parte dintre obiectivele pe care încercăm să le 
îndeplinim folosindu-ne de critică (si de celelalte bariere) pot fi atinse mai 
eficient prin alte mijloace. 


Deocamdată, merită să observăm interacţiunile noastre cu ceilalți pentru a 
vedea cât de des suntem critici. În cazul unora, critica e un mod de viata. Un 
sot spunea că soţia sa pare pornită într-o vânătoare de defecte. Un amiral i-a 
conferit la un moment dat consilierului de la Casa Albă Harry Hopkins titlul 
de ,,Generalissim al Brigăzii Cicăleală“” din cauza firii sale critice. 


Jignirea si etichetarea 


De obicei, jignirea şi etichetarea au conotaţii negative atât pentru emiţător, cât şi 
pentru receptor. „Cioroi“, „bogătan“, „intelectual“, „obrăznicătură“, „jigodie“, 
„Scorpie“, „dictator“, „ticălos“, „tăntălău“, „cicălitor“ — toate aruncă un stigmat 
asupra celuilalt. Alte etichete însă creează halouri: „sclipitor“, „harnic“, „devotat“, 
„bucăţică ruptă din...“, „cu adevărat ambițios“. 


Etichetarea ne împiedică să ne cunoaștem pe noi înșine și pe ceilalți: nu mai 
există un om în fata noastră, ci doar o tipologie. Psihologul Clark Moustakas 
explică: 


Etichetele și clasificările fac să pară că îl cunoaştem pe celălalt, când de fapt 
i-am surprins umbra, nu substanţa. Din moment ce suntem convinşi că ne 
cunoaștem pe noi înşine si pe cei din jur [...], nu mai observăm ce se petrece 
în fata noastră si în interiorul nostru si, fără să fim conştienţi că nu stim, nu 
facem niciun efort pentru a intra în legătură cu realitatea. Continuăm să 
folosim etichete ca să ne încadrăm în tipare pe noi si pe ceilalți, si aceste 
etichete înlocuiesc sensuri omeneşti, sentimente unice si viata în continua 
evoluţie din si dintre oameni. 


Diagnosticarea 


Diagnosticarea, o formă de etichetare, a năpăstuit omenirea secole la rând, 
dar este si mai răspândită de la Freud încoace. În loc să asculte substanţa 
cuvintelor rostite, unii se joacă de-a detectivul emotional, căutând motivații 
ascunse, complexe psihologice și altele asemenea. 


O secretară care s-a angajat la cabinetul unui psiholog şi-a dat demisia după o 
lună. Când un amic a întrebat-o de ce a renunţat, femeia i-a explicat: „Analiza 
motivele din spatele a tot ce făceam. Nu puteam să am câștig de cauză. Dacă 
întârziam, o făceam din ostilitate; dacă veneam mai devreme, eram anxioasă; 
dacă soseam la timp, eram compulsivă“. 


Poate că ati descoperit si voi, ca si mine, că procesul comunicării tinde să fie 
zădărnicit când un om îl informează pe altul că acesta din urmă are o 
atitudine defensivă, că se pácáleste singur sau că acţiunile lui au la bază 
sentimentul de vinovăţie, teama sau alt „complex“ ori motiv subconștient. 


Laudele 


Convingerea că toate laudele oneste sunt utile este larg răspândită. Mulţi 
părinţi, profesori, manageri și alţii susțin fără rezerve laudele. Se presupune 
că ele „insuflă încredere, sporesc siguranţa, stimulează inițiativa, motivează 
procesul de învăţare, trezesc bunăvoința si îmbunătăţesc relaţiile umane“, 
spune Haim Ginott.? Prin urmare, la prima vedere, pare putin probabil ca 
laudele să fie un candidat îndreptăţit la titlul de „barieră în calea 
comunicării“. Şi totuşi, ele au adesea rezultate negative. 


Laudele sunt adesea folosite ca siretlic pentru a-i face pe alţii să-şi schimbe 
comportamentul. Când un om cu scopuri ascunse ridică în slăvi pe cineva, în 
celălalt apar de multe ori resentimente, nu doar pentru că cel dintâi încearcă 
să controleze situaţia, ci $i din cauza manipulării resimtite de al doilea. David 
Augsburger spune că nu e întotdeauna adevărat că a fi lăudat înseamnă a fi 
iubit. „A fi lăudat înseamnă deseori a fi manipulat, a fi folosit. Înseamnă a fi 
păcălit, manevrat, dus cu zăhărelul.“1* 


Chiar şi atunci când nu sunt utilizate manipulator, laudele au de multe ori 
efecte dăunătoare. Ati observat vreodată că oamenii se apără de laude ca si 
cum s-ar proteja de o ameninţare? Prudenta si atitudinea defensivă îi fac să 
reacționeze cu dezmintiri tipice precum: 


„Nu cred că rezultatul meu e atât de bun.“ 

„N-a fost cine ştie ce, sincer.“ 

„Nu-i meritul meu; asistentul meu, Charlie, a venit cu ideea.“ 
„În mare parte a fost vorba de noroc.“ 


„M-aş fi putut descurca mult mai bine.“ 


Când descoperă ce riscuri comportă laudele, oamenii se gândesc adesea că 
behavioriștilor li se pare ca toate formele de încurajare sunt nocive. Lucrurile 


nu stau nici pe departe asa. Exprimarea sentimentelor pozitive fata de alţii 
reprezintă un element important al comunicării interpersonale. Modalitatile 
constructive în care puteţi face acest lucru vor fi explicate în capitolul 9. 


A OFERI SOLUŢII POATE FI O PROBLEMĂ 


Un alt set de piedici în calea comunicării presupune a-i oferi celuilalt soluţii. 
Soluţiile pot fi transmise într-o manieră grijulie drept sfaturi, în mod indirect 
prin interogare, autoritar ca porunci, pe un ton agresiv ca ameninţări sau cu o 
aureolă moralizatoare în jurul lor. Evident, unele metode prezintă riscuri mai 
mari decât altele. Toate aceste căi însă reprezintă potenţiale bariere în 
comunicare, mai ales când una sau ambele persoane au o anumită nevoie sau 
problemă. A oferi o soluţie înrăutățește deseori problema sau chiar creează 
altele noi, fără să soluţioneze chestiunea originară. 


Poruncile, ameninţarea, mustrarea, sfaturile (si folosirea frecventă a 
întrebărilor închise) sunt modalităţi de a oferi soluţii. Nu vreau să spun că un 
asemenea tip de răspuns nu este niciodată adecvat, dar el poate ridica bariere 
şi poate zădărnici dezvoltarea altei persoane. 


Poruncile 


O poruncă este o soluţie transmisă în mod constrângător și susținută prin 
forţă. Când este folosită constrângerea, oamenii opun adesea rezistenţă si se 
umplu de resentimente. Pot recurge la acţiuni de sabotaj. Sau, dimpotrivă, 
oameni cărora li se dau constant ordine pot deveni foarte supuși și docili. 
Poruncile sugerează că judecata celuilalt este defectuoasă, având aşadar 
tendinţa de a-i submina respectul de sine. 


Amenințarea 


O amenințare este o soluție care se oferă cu accentul pe pedeapsa ce va fi 
aplicată în viitor dacă soluția nu este implementată. Amenintarile produc 
același tip de rezultate negative ca si poruncile. 


Mustrarea 


Multora le place în mod deosebit să înconjoare soluţiile pe care le au pentru 
ceilalți cu o aureolă, aşa că încearcă să-și susțină ideile cu forţa autorităţii 
sociale, morale sau teologice. Cei care tin predici folosesc expresii precum 
„ar trebui“ sau „ar fi bine“, dar pot alege si alte exprimări: „Aşa este corect.“ 
„Nu mă vizitezi suficient de des.“ „Ar trebui“ este adeseori sugerat, chiar și 
atunci când nu este enunțat direct. 


„Morala demoralizează.“ Cultivă anxietatea, stârneşte resentimente, tinde să 
zádárniceascá exprimarea de sine onestă și atrage prefăcătoria. 


Interogarea excesivă sau nepotrivită 


Unele tipuri de întrebări își au rolul lor în comunicare. Dar întrebările în 
general pot fi adevărate piedici în conversaţie, cum o ilustrează această 
secvenţă familiară de „întrebare si nonráspuns*. 


— Unde ai fost? 
— Afară. 
— Si ce-ai făcut? 


— Nimic. 


Zilnic, părinţii întreabă: „Ce-ai făcut azi la scoala?“, şi zi de zi aud 
nonrăspunsul automat: „Bine“. 


Unii oameni pun întrebări constant. În asemenea cazuri, conversaţia este 
aproape complet secătuită. Când cei dragi împărtășesc foarte puţine lucruri cu 
ei, aceşti examinatori recurg cu disperare la și mai multe întrebări pentru a 
stoarce măcar câteva destăinuiri din partea celuilalt. Dar întrebările 
suplimentare îngreunează şi mai mult comunicarea. 


O mare parte din populaţie este dependentă de obiceiul de a pune întrebări. 
Deşi există modalităţi constructive de a pune întrebări ocazionale (cum vom 
vedea în capitolul următor), interogatoriile deviază de obicei o conversaţie. 
Jacques Lalanne, preşedintele Institutului de Dezvoltare Umană din Québec, 
explică: „În conversaţia cotidiană, întrebările sunt de regulă un înlocuitor de 
slabă calitate al unei comunicări mai directe. Întrebările sunt incomplete, 
indirecte, voalate, impersonale si, în consecinţă, mesaje ineficiente care 
generează frecvent reacții defensive şi rezistenţă. Rareori sunt doar solicitarea 
banală a unor informaţii; adesea devin mijloace indirecte de atingere a unui 
scop, un mod de manipulare a persoanei interogate“"". 


Sfaturile 


A oferi sfaturi este una dintre cele mai răspândite bariere în calea 
comunicării. In cel mai rău caz, ele sugerează un „complex de interfer- 


ioritate“. Desi cunosc si i-am învăţat si pe alții multe dintre motivele 
importante pentru care sfaturile sunt rareori constructive și chiar dacă mi-am 
redus enorm această pornire, descopăr că eu însumi ofer în continuare 
recomandări într-o manieră inadecvată. Capcana sfaturilor este o ispită relativ 
constantă pentru mine, şi îmi dau seama că sunt cel mai predispus să cad în 
ea când o persoană dragă discută cu mine despre o problemă cu care se 
confruntă. 


Ei bine, ce nu e în regulă cu sfaturile? Sfaturile sunt deseori o insultă 
elementară la adresa inteligenţei celuilalt. Sugerează o lipsă de încredere în 
capacitatea omului care are problema respectivă de a o înţelege și de a face 
fata dificultăţilor. Cum spune Norman Kagan: „În esență, transmitem implicit 
cuiva: «Exagerezi o problemă a cărei soluţie mie îmi sare imediat în ochi — 
cât de prostovan esti! »“12 


O altă dificultate legată de sfaturi este că persoana care le oferă înțelege 
rareori toate implicaţiile problemei. Când ne împărtășesc îngrijorările lor, 
oamenii ne prezintă adesea doar „vârful aisbergului“. Sfătuitorul nu este 
conştient de complexitatea situaţiei, de emoţiile asociate si de multi alti 


factori care zac ascunși dincolo de suprafaţă. Dag Hammarskjöld, diplomat 
suedez cunoscut pentru firea sa introspectivă, spunea: 


Neștiind întrebarea, 


Nu i-a fost greu 


Să răspundă. 


IGNORAREA PREOCUPĂRILOR CELUILALT 


Un ziarist comenta la un moment dat ca prima lege a conversatiei este că, 
dacă dialogul poate fi deraiat, cineva o va face. Cele trei bariere rămase — 


devierea discuţiei, argumentele logice si linistirea celuilalt — au în comun 
faptul că abat conversaţia de la traseul ei firesc. 


Devierea discuţiei 


Una dintre cele mai frecvente modalități de a abate conversaţia de la 
preocupările celuilalt către subiectul care vă interesează pe voi se numește 
„deviere“. Expresia „că tot veni vorba...“ semnalează adesea începutul unei 
diversiuni. Mare parte din ceea ce trece de obicei drept conversaţie nu 
reprezintă decât o serie de diversiuni. De pildă, am surprins următorul schimb 
de replici între patru doamne în vârstă care isi vizitau o prietenă la spital: 


Pacienta: A fost o operaţie foarte dureroasă! N-am crezut că o să rezist. A 
Persoana A: Că tot veni vorba de operaţii, eu mi-am extirpat vezica biliară la 
Persoana B: Acolo a fost internat nepotul meu acum doi ani, când și-a fractu: 
Persoana C: Apropo, stiati că doctorul Beyer locuieşte pe strada mea? Se zic 


Persoana D: Ei bine, alcoolul nu-i nici pe departe atât de rău ca drogurile. Bă 


Hopa! Ce s-a întâmplat cu temerile pacientei? 


Uneori oamenii deviază o conversaţie pentru că le lipsesc sensibilitatea şi 
abilităţile necesare pentru a asculta cu adevărat. Din când în când, vor să 
acapareze luminile scenei. Alteori recurg la diversiuni când nu se simt în 
largul lor din cauza emoţiilor pe care conversaţia tinde să le trezească în 
sufletul lor. Multora nu le place să discute despre suferință, furie, conflicte, 
moarte, boală, divorţ sau alte subiecte care îi tensioneaza. Când dialogul se 
concentrează asupra unor asemenea teme, ei o deviază spre un subiect cu care 
se simt mai în largul lor. 


Argumentele logice 


Logica are multe funcţii importante. Dar când un om este stresat sau când 
există un conflict, faptul că cineva oferă insistent soluţii logice poate fi 
enervant. Deși ar putea să pară că tocmai acelea sunt momentele în care avem 
cea mai mare nevoie de logică, ele prezintă și cel mai mare risc de a-l 
îndepărta pe celălalt. 


Una dintre principalele probleme legate de logica aplicată în situaţii de stres 
personal sau interpersonal este faptul cá îi tine pe ceilalți la o anume distanță 
emoțională. Logica se concentrează asupra faptelor si in general ocolește 
emoțiile. Dar când altă persoană are un necaz sau când există o problemă în 
relație, emoțiile reprezintă principalul subiect de discuţie. Când oamenii 
recurg la logică pentru a evita implicarea emoţională, se îndepărtează de 
celălalt în cel mai nepotrivit moment. 


Liniştirea celuilalt 


„Ce ar putea fi greşit în a încerca să-i linistesti pe alții?“ este o întrebare pe 
care ne-o pun multi. 


Asemenea celorlalte unsprezece bariere, încercarea de a-l linişti pe celălalt 
poate să provoace o ruptură între oameni. Haim Ginott scrie: 


Odată si odată, aproape fiecare părinte isi va auzi fiul sau fiica afirmând: 


„Sunt un prost/o proastă 


[ec 


Știind că odrasla lui nu poate fi proastă, părintele 


se va strădui s-o convingă, asemenea tatălui din exemplul următor: 


Sunt un prost. 


: Nu eşti prost. 


Ba da. 


: Ba nu. Ti-aduci aminte cât de istet ai fost în tabără? Instructorul era de 


De unde ştii tu ce părere avea? 


: Aşa mi-a spus. 


Bine, şi atunci de ce mă făcea prost tot timpul? 


: Glumea, nimic mai mult. 


Sunt un prost, ştiu. Uite ce note am la scoala! 


: Trebuie doar să lucrezi mai mult. 


Păi am lucrat mai mult și degeaba. N-am nimic în cap, n-am creier. 


: Ba esti istet, ştiu eu. 


Sunt un prost, stiu eu. 


: (strigând): Nu esti un prost! 


Ba da, sunt! 


: Nu esti un prost, prostule! 


Ginott explică în continuare: 


Când un copil afirmă că e prost, sau urât, sau rău, nimic din ce putem spune 
ori face nu-i va schimba imediat imaginea despre sine. Părerea adânc 
înrădăcinată despre sine a cuiva rezistă la încercările directe de a o modifica. 
Cum îi spunea un copil tatălui său: „Știu că-mi vrei binele, tati, dar nu sunt 
chiar atât de prost încât să te cred pe cuvânt că sunt deştept“.14 


Încercarea de a linişti pe cineva este o metodă de aparentă alinare a celuilalt, 
dar în realitate se întâmplă exact opusul. Cuvântul a consola provine din două 
cuvinte latinești, con și solare, acesta din urmă legat de solidus, „ferm, solid“. 
Alăturarea lor înseamnă literalmente „întărire prin a fi cu“. Linistirea celuilalt 
nu-i permite celui care doreşte să aline suferinţa să fie cu adevărat împreună 
cu partenerul de conversaţie. Ea poate fi o formă de îndepărtare emoțională. 
Linistirea celuilalt este folosită adesea de oameni cărora le place ideea de a fi 
de ajutor, dar care nu sunt dispuși să satisfacă cerinţele emotionale care o 
însoțesc. 


BARIERA NUMĂRUL 13 


Când le sunt prezentate barierele în calea comunicării, oamenii au adesea o 
reacţie tipică: „Exact asta face soțul meu de nu ştiu câţi ani! Să vezi când o 
să-i povestesc despre toate piedicile pe care le pune!“ Sau: „La naiba, şeful 
meu folosește cam toate barierele astea! Data viitoare o să-i atrag atenţia că 
pune piedici comunicării dintre noi“. Aceasta este de fapt bariera numărul 13: 
să le spunem celorlalți că ridică bariere. Ea se încadrează în categoria 
judecării partenerului. Dacă vreţi să vă imbunátátiti comunicarea, nu e deloc 
potrivit să incepeti prin a arăta cu degetul. 


Sentimentul de vină, remuscarea, regretul 


După ce ascultă prezentarea noastră despre bariere, multi oameni încep să se 
simtă vinovaţi. Devin brusc conștienți că anumite tipare din comunicarea lor 
sunt bariere în relații importante, provocând probabil o distantare inutilă între 
ei şi alți oameni. De obicei, după ce le prezentăm în cadrul atelierelor noastre 
piedicile în calea comunicării, participanţii fac comentarii de genul: 


Conştientizarea celor trei categorii majore de bariere a fost ca o lovitură de 
pumnal, si mi-e ruşine de toate situaţiile în care „am dat-o în bară“, desi 
puteau fi productive dacă aș fi ştiut cum să reactionez potrivit. [...] 


E ca si cum aş cunoaşte dintr-odată duşmanul si aş descoperi că sunt eu 
însumi! [...] 


Mereu m-am considerat un „ascultător bun“, fără să-mi dau niciodată seama 
că am fost adesea vinovat de blocarea comunicării prin modul în care 
ascultam. [...] 


Reacţiile pe care le-aţi identificat drept bariere erau lucruri despre care am 
simţit mereu că ajută conversaţia, si le-am folosit pe multe dintre ele destul de 
sistematic! Ascultându-vă vorbind despre bariere, am simţit remușcări și 
regrete. Prin minte mi-au trecut gânduri precum: „Sunt un ratat ca părinte si 
ca învățător“; ,,Mi-as fi dorit să aflu lucrurile astea acum 15 ani“; „Cum am 
ajuns până la 40 de ani fără să descopăr că astea erau bariere în calea 
comunicării?“ După sentimentul de vinovăţie însă mi-a revenit speranţa. Până 
la urmă, este practic imposibil să contracarezi o abordare negativă dacă nu 
ştii că are potenţial distructiv. Pentru mine, faptul că am aflat despre bariere 
este primul pas către adoptarea unor măsuri pozitive. 


Cu toţii punem din când în când piedici comunicării. Intrebuintarea lor 
ocazională dăunează rareori unei relaţii. Totuşi, când sunt utilizate în exces, e 
foarte probabil ca obstacolele să aducă prejudicii considerabile comunicării. 


Aceste obiceiuri conversationale greşite pot fi corectate. Constientizarea pe 
care o generează citirea unui capitol ca acesta ajută uneori enorm. Puteţi să 
vă dati seama care este bariera pe care vă doriţi cel mai mult s-o eliminați si 
să vă concentrați asupra îndepărtării ei. La început este o muncă dificilă si 
descurajatoare, fiindcă barierele sunt moduri obișnuite de reacţie, iar pentru 
a schimba orice obicei eronat e nevoie de timp și de efort. În timp ce 
încercaţi să le înlăturați, vă puteţi folosi de abilităţile de comunicare descrise 
în carte. Acum câteva mii de ani, un înțelept a spus că e mult mai simplu să 
pui capăt unui obicei prost înlocuindu-l cu unul sănătos decât încercând să-l 
elimini doar prin puterea vointei.!? Ideea aceasta rămâne valabilă si în zilele 
noastre. Pe măsură ce învățați să ascultați, să vă exprimati, să rezolvati 
conflictele si să solutionati mai eficient problemele interpersonale, numărul 
situaţiilor in care veţi pune bariere în comunicare se va reduce in mod 
necesar. 


REZUMAT 


Anumite formulări şi tehnici verbale prezintă un risc ridicat de a descuraja 
conversaţia, fiind nocive pentru relaţii: declanșează o senzaţie de inadecvare, 
furie sau dependenţă în celălalt — sau pe toate la un loc. Ca rezultat al folosirii 
uneia sau mai multora dintre aceste douăsprezece bariere, celălalt poate 
deveni mai docil şi mai îngăduitor sau, dimpotrivă, mai recalcitrant, mai 
rebel, mai certaret. Piedicile în conversaţie tind să reducă respectul de sine al 
celuilalt şi să-i submineze motivaţia, scad probabilitatea ca partenerul de 
comunicare să devină autonom — si sporesc şansele să-și concentreze 
evaluarea asupra unui aspect exterior lui. Barierele sunt răspândite în cultura 
noastră: apar în peste nouăzeci la sută din conversațiile in care una sau 
ambele parti au o problemă sau o nevoie puternică. Cu toate astea, obiceiurile 
conversationale defectuoase pot fi corectate, în principal prin utilizarea 


abilităţilor prezentate în paginile acestei cărți. 


PARTEA A II-a 


Abilitati de ascultare 


Un singur prieten, un om cu adevărat înţelegător, care face efortul să ne 
asculte când deliberăm asupra problemelor noastre, poate să ne schimbe 
întreaga perspectivă asupra lumii.! 


— Elton Mayo 


Reflectez adesea la natura adevăratei sinceritáti umane, a adevăratei 
transparente. [...] Este un lucru rar si dificil — si depinde foarte mult de cel 
care ne ascultă! Sunt oameni care dărâmă barierele si fac drumul lin, 
oameni care forțează ușile si pătrund pe domeniile noastre ca niște 
invadatori, oameni care ne baricadează înăuntru, ne închid în noi, sapă 
tranșee și ridică ziduri în jurul nostru, oameni care ne dezacordează și ne- 
ascultă doar notele false, oameni pentru care rămânem mereu străini, 
vorbind o limbă necunoscută. Când ne vine si nouă rândul să ascultăm, care 
dintre aceștia suntem... ?! 


— Anonim 


IMPORTANTA ASCULTARII 


Dacă sunteți un om cat de cât obișnuit, ascultarea va ocupă mai multe ore de 
veghe decat orice alta activitate. Un studiu realizat pe oameni din diferite 
medii profesionale a arătat că aceştia își petreceau șaptezeci la sută din 
perioadele de activitate comunicând. Din acest timp, scrierea ocupa nouă 
procente, citirea şaisprezece, vorbitul treizeci, iar ascultatul patruzeci şi 
cinci.? Alte studii confirmă intervalul mare de timp pe care persoanele din 
diferite domenii îl petrec ascultând.3 Ținând deci cont de numărul mare de ore 
în care facem acest lucru zilnic, e important să ascultăm eficient. 


În plus, multe dintre cele mai importante aspecte ale vieţii voastre sunt 
profund influențate de abilităţile de ascultare (sau de lipsa lor). Calitatea 
prieteniilor, unitatea relațiilor de familie, eficiența la muncă — toate depind în 
mare măsură de abilitatea voastră de a asculta. 


Din nefericire, puţini oameni sunt buni ascultători. Chiar și la nivel pur 
informaţional, cercetătorii afirmă că şaptezeci şi cinci la sută din comunicarea 
orală este ignorată, greșit înțeleasă sau uitată rapid. Și mai rară este încercarea 
de a percepe cele mai profunde înțelesuri din cuvintele oamenilor. Cât de 
deprimant, dar cât de comun este să discutati cu cineva despre subiecte de 
mare interes pentru voi, doar ca să aveţi sufocanta revelaţie că celălalt nu vă 
ascultă cu adevărat, iar răspunsurile lui sunt automate şi mecanice! Poate că 
după o astfel de experienţă lisus a fost citat spunând: ,,Asculti cu o ureche, 
dar pe cealaltă ai ferecat-o“4. 


Ralph G. Nichols, care a conceput cursuri inovatoare despre ascultare la 
Universitatea din Minnesota, susține: 


Practic, se poate afirma fără rezerve că oamenii nu ştiu, în general, să asculte. 
Au urechi cu care aud foarte bine, dar rareori dobândesc abilităţile [...] 
necesare care le-ar permite acestor urechi să fie folosite eficient pentru 
ascultare. [...] Vreme de câţiva ani am testat capacitatea oamenilor de a 
pricepe și de a-și aminti ce aud. [...] Aceste teste extinse au dus la concluzia 
generală că, imediat după ce a ascultat pe cineva vorbind, un om obișnuit își 
aminteşte doar aproximativ jumătate din ce a auzit — indiferent de cât de atent 
credea cá a ascultat. Ce se întâmplă odată cu trecerea timpului? Testele 
noastre arată [...] că [...] tindem să [mai] uităm între o jumătate și o treime din 
mesaj în următoarele opt ore’. 


Mult prea des, cuvintele vorbitorului „ne intră pe o ureche şi ne ies pe 
cealaltă“. 


Un motiv important al slabei capacităţi de a asculta din societatea noastră este 
faptul că cei mai multi dintre noi sunt riguros instruiți încă din copilărie să nu 


asculte. Psihoterapeutul Franklin Ernst spune că „din primii ani de viaţă, 
activitatea de ascultare a unui om este cea mai intens antrenată dintre toate 
activităţile. [...] Ascultarea [...] este tratată cu mai multă atenţie decât mersul 
la toaletă sau decât îngrijirea organelor genitale“€. Ernst consideră cá, în anii 
în care este cel mai uşor de impresionat, un copil obişnuit are parte de un flux 
constant de decrete anti-ascultare. Părinţii spun lucruri precum: 


„În familia noastră nu luăm în seamă asemenea lucruri.“ 
„Nu-l mai băga în seamă.“ 

„Fă-te că nu observi.“ 

„Nu-l mai lua în serios.“ 

„Nu asta a vrut să spună.“ 


„Nu-i da satisfacția de a şti că l-ai auzit“ (si că te-a deranjat). 


Părintele tipic nu doar că verbalizează aceste comentarii anti-ascultare, ci le și 
pune în practică în cotidian. Nu acordă atenţie oamenilor care-i vorbesc, îi 
poate întrerupe frecvent si răspunde punând numeroase „bariere“. Din 
copilărie suntem învăţaţi prin vorbe si fapte să nu ascultăm. 


Sistemul de învățământ, la rândul său, unelteste împotriva unor abilități 
eficiente de ascultare. În majoritatea țărilor, elevii învaţă ani de zile să scrie si 
să citească; uneori au ore de lectură pur si simplu si învaţă chiar tehnici de 
lectură rapidă. În cele mai multe şcoli însă nu există programe eficiente de 
instruire pentru dezvoltarea abilităţilor de ascultare. Acest lucru nu prea are 
sens într-o societate în care absolventul va fi nevoit să petreacă cel puţin de 
trei ori mai mult timp ascultând decât citind. 


In loc să fie instruit cum să asculte eficient, elevul dintr-o şcoală obişnuită are 
parte de pregătire suplimentară anti-ascultare. Precum părinţii lui, majoritatea 
profesorilor nu vor fi buni ascultători. Și ei vor da dovadă de lipsă de atenţie, 


isi vor întrerupe elevii si le vor pune multe bariere în comunicare de-a lungul 
unei zile de scoala. În plus, ora tipică la şcoală presupune un raport mai mare 
între timpul de ascultare şi cel de vorbire decât este capabilă o ființă umană să 
suporte. Unii experţi spun că nu putem asculta eficient decât între o treime si 
două treimi din timp. Indiferent care ar fi proporţia exactă, oricine poate să-şi 
dea seama că, atunci când ascultăm o lungă perioadă fără să vorbim sau să 
răspundem, eficienţa ascultării începe să se reducă drastic şi, în cele din 
urmă, gândurile ne zboară la cu totul alte subiecte. Pentru că elevului îi este 
imposibil să asculte eficient toate discursurile la care îl expune scoala, el 
învaţă să-și „dezactiveze“ mintea când îi vorbesc alţii. Problema este 
accentuată de repetiţii şi de caracterul plictisitor al multor expozeuri 
profesorale. 


Majoritatea am fost educati să fim ascultători foarte precari. Totuși, în mod 
ironic, petrecem mai mult timp ascultând decât făcând orice altceva, iar 
calitatea ascultării afectează enorm atât dimensiunea personală, cât şi pe cea 
profesională a vieţii noastre. În restul acestui capitol vom defini ascultarea, 
categoriile importante de abilităţi de ascultare și le vom prezenta pe cele 
esențiale. 


CE ÎNSEAMNĂ „A ASCULTA“ 


E util să facem deosebirea dintre „a auzi“ si „a asculta“.,,A auzi“, spune 
profesorul John Drakeford, „este un cuvânt folosit pentru a descrie procesele 
senzoriale fiziologice prin care senzațiile auditive sunt percepute cu urechile 
si transmise către creier. A asculta, pe de altă parte, se referă la un proces 
psihologic mai complex care presupune interpretarea și înțelegerea 
semnificației acestei experienţe senzoriale“7. Cu alte cuvinte, pot să aud ce 
spune altcineva fără să-l ascult cu adevărat. Un adolescent explica astfel: 
„Prietenii mei ascultă ceea ce le spun, dar părinţii doar mă aud vorbind“. 


Imi amintesc când am vorbit odată cu cineva care părea să ignore tot ce spun. 
„Nu má asculti!* îl acuzam. „Ah, ba da!“ îmi zicea el si repeta cuvânt cu 


cuvânt ceea ce rostisem. Mă auzise întocmai, dar nu mă ascultase. Nu 
pricepea mesajul pe care încercam să-l transmit. Poate că ati trăit o experiență 
asemănătoare si știți cát e de frustrant să fiti auziti clar de cineva care vă 
ascultă fără să vă înţeleagă. 


Deosebirea dintre simpla auzire și autentica ascultare este profund integrată 
în limba engleză. Cuvântul listen provine din două cuvinte anglo-saxone. 
Unul dintre ele este hlystan, care înseamnă „auz“. Celălalt este hlosnian, care 
înseamnă „a aștepta în suspans“. Ascultarea, aşadar, este combinaţia dintre a 
auzi ceea ce spune celălalt si a aştepta încordat, printr-o implicare psihologică 
intensă în starea interlocutorului. 


SETURI DE ABILITĂȚI DE ASCULTARE 


Pentru multi oameni, a învăţa să devină ascultători eficienţi este o sarcină 
dificilă. Abordarea noastră simplifică procesul de învăţare concentrându-se 
asupra câte unei singure abilități sau asupra unor mici seturi, în așa fel încât 
să le puteţi acorda atenţie pe rând. 


Concentrarea asupra unei singure abilități când este nevoie și asupra unui mic 
set când este posibil le permite oamenilor să înveţe în cel mai eficient mod. 
Invatacelul dobândeşte o serie de abilităţi, observă îmbunătăţiri rapide în 
domeniul respectiv și apoi trece la un set mai avansat. După ce fiecare set a 
fost deprins în parte, el poate să înglobeze diversele abilităţi într-o manieră 
precisă și unitară de ascultare care să-i fie proprie. 


Seturile de abilităţi de ascultare prezentate în această carte cuprind: 


SETURI DE ABILITĂȚI ABILITĂȚI SPECIFICE 


Abilităţi de 8Postura implicata 


participare 


Abilităţi de 


urmărire 


Abilităţi 


reflective 


Miscari corporale adecvate 
Contact vizual 

Mediu care nu distrage atenţia 
Invitaţii la dialog 


Incurajări minime 


— 


ntrebări ocazionale 


œ aolo olo olo olo olo oloo 


5 Lăcere atentă 

8Parafrazare 

Reflectarea emoțiilor 

Reflectarea sensului (asocierea conţinutului cu er 


8Reflectarea rezumativă 


Vom da definiţia fiecărei abilităţi specifice pe măsură ce le vom analiza mai 
în detaliu în capitolul de fata si în cel următor. 


ABILITĂȚI DE PARTICIPARE 


Se referá la capacitatea de a oferi altcuiva atentia voastrá fizicá. Eu o definesc 
uneori ca „ascultare cu întregul trup“. Este un tip de comunicare nonverbală 
care arată că sunteţi deosebit de atenţi la persoana care vorbește. Abilitatile 
de participare cuprind o postură care sugerează implicare, mișcări corporale 
adecvate, contactul vizual și crearea unui mediu care nu distrage atenţia. 


Efectul participării și al neparticipării 


Participarea eficientă face minuni în relaţiile umane. Îi demonstrează celuilalt 
că sunteţi interesați de persoana lui si de ceea ce are de spus și-i inlesneste 
exprimarea celor mai importante lucruri pe care le are în minte sau care îi 
stau pe suflet. Lipsa de participare, în schimb, tinde să pună piedici 
exprimării vorbitorului. 


Allen Ivey și John Hinkle au descris efectele participării asupra unui curs 
universitar de psihologie. Au instruit șase studenţi să-și antreneze 
comportamentul participativ, după care au filmat o oră de curs predată de un 
profesor invitat. Cei şase au început prin a adopta comportamentul tipic 
neparticipativ al studenţilor. Profesorul şi-a susținut prelegerea, neștiind 
planul dinainte stabilit si concentrându-se să-și urmărească notițele. N-a 
gesticulat, a vorbit monoton și a fost foarte puţin atent la studenţi. Totuși, la 
un semnal prestabilit, ascultătorii au început deliberat să fie atenţi fizic. Într-o 
jumătate de minut, profesorul a gesticulat pentru prima oară, ritmul verbal i s- 


a intensificat, iar prelegerea a devenit alertă. Simpla participare a transformat 
întregul curs. La un alt semnal, studenţii au încetat să se mai comporte 
participativ, iar oratorul, după ce a căutat stânjenit un răspuns în continuare, 
şi-a reluat prelegerea prea putin captivantă cu care incepuse.® 


Este o experiență impresionantă să discuti cu un om implicat direct si total în 
ceea ce spui. Norman Rockwell, artistul devenit celebru pentru coperţile 
revistei Saturday Evening Post, relata cum i-a pictat un portret președintelui 
Eisenhower: 


Eu si generalul n-am discutat despre politică sau despre campania electorală. 
Am vorbit în cea mai mare parte despre pictură şi pescuit. Dar ceea ce-mi 
amintesc cel mai mult din ora și jumătate pe care am petrecut-o cu el a fost 
modul în care mi-a acordat toată atenţia lui. M-a ascultat şi mi-a vorbit de 
parcă n-ar fi avut nicio grijă pe lume, de parcă n-ar fi trecut prin încercările 
unui congres politic, de parcă n-ar fi fost în pragul unei campanii 
prezidenţiale”. 


Participarea reprezintă deseori una dintre cele mai eficiente atitudini pe care 
le putem adopta când ascultăm pe cineva. 


Postura implicată 


Pentru că limbajul trupului este mai grăitor decât cuvintele, o „postură 
implicată“ este extrem de importantă în ascultare. În cartea lor Human 
Territories: How We Behave in Space-Time (Teritorii umane: Cum ne 
comportám în spatiu-timp), doctorii Albert Scheflen si Norman Ashcroft 
observa: „Fiecare parte a trupului poate fi orientată într-o asemenea manieră 
încât să provoace, să înlesnească sau să întrețină o relaţie interpersonală. Sau 
poate fi orientată pentru a întrerupe, descuraja sau evita implicarea“. 


Comunicarea tinde să fie încurajată când ascultătorul dă dovadă de o 
vigilentá relaxată, cu corpul uşor înclinat în față, direct spre celălalt, într-o 
poziţie „deschisă“ şi la o distanţă adecvată de vorbitor. 


Un bun ascultător isi comunică atenţia prin vigilenta relaxată a trupului în 
timpul conversatiei. Avem în vedere dobândirea unui echilibru între relaxarea 
care comunică „mă simt în largul meu cu tine şi te accept“ si vigilenta sau 
tensiunea productivă care demonstrează că „percep importanţa lucrurilor pe 
care mi le spui si sunt foarte hotărât să te înţeleg“. Combinația acestor două 
mesaje corporale creează o prezenţă eficientă în ascultare. 


Aplecarea trupului către vorbitor transmite mai multă energie si atenţie 
decât lăsarea pe spate sau tolănirea pe scaun. Atunci când un orator își 
captivează publicul, oamenii nu stau doar aplecati în faţă, ci tind să se 
apropie de marginea din faţă a scaunului. Dimpotrivă, unii ascultători se 
lasă pe spătar, arătând ca nişte cadavre proptite în scaun. Cât de 
descurajantă este această postură pentru orator! 


Poziționarea faţă în faţă cu celălalt, cu umărul vostru drept paralel cu 
umărul lui stâng, vă ajută să vă comunicati implicarea. Expresia comună 
„m-a tratat cu spatele“ transmite indiferența sau respingerea care pot fi 
sugerate când nu ne pozitiondm faţă în faţă cu celălalt. Deoarece casele 
oamenilor si birourile sunt rareori amenajate în asa fel încât să înlesnească 
participarea, e posibil să fiti nevoiţi să rearanjati unele piese de mobilier 
pentru a vă putea pozitiona în mod corect. 


Un alt aspect al acestei poziționări este ca ochii vostri să fie la același nivel 
cu ai interlocutorului, lucru deosebit de important dacă sunteţi un om cu 
autoritate — părinte, profesor sau şef — pentru cel cu care vorbiti. Daca vă 
aşezaţi pe marginea biroului când celălalt stă în scaun sau dacă rămâneţi în 
picioare când el este aşezat, puteţi crea o mare barieră în contactul 
interpersonal. Părinţii copiilor de vârste mici remarcă adeseori cât de 
important este acest aspect al participării în relaţia cu copilul. 


Mentinerea unei poziţii deschise, cu braţele si picioarele desfăcute, este o 
altă componentă importantă a posturii implicate. Bratele si picioarele strâns 
încrucişate comunică adesea o atitudine închisă si defensivă. Fanii 
baseballului ştiu la ce să se aștepte când un arbitru ia o decizie care este 


contestată de managerul uneia din echipe. Acesta aleargă către arbitru 
țipând si dând din mâini. De obicei, arbitrul își încrucișează braţele într-un 
gest defensiv, comunicând că va rămâne neclintit pe poziţie si că orice 
argument va fi inutil. Cei foarte tineri fac același lucru: își incruciseazd de 
cele mai multe ori braţele când tsi sfidează părinţii, indicând o închidere 
psihologică în fata observaţiilor acestora. 


Poziționarea la o distanţă adecvată de interlocutor este un aspect important 
al participării. O distanţă prea mare între oameni stánjeneste comunicarea. 
C.L. Lassen a studiat efectul proximitatii fizice în consultul psihiatric initial. 
Psihiatrii s-au așezat la unu, doi sau trei metri depărtare de pacienţii lor. 
Nivelul anxietăţii acestora din urmă a fost măsurat atât prin comportamentul 
lor observabil, cât și din declaraţiile lor. Lassen a descoperit că anxietatea 
unui pacient sporea pe măsură ce distanța de psihiatru era mai mare.” 


Pe de altă parte, anxietatea sporeşte si când un ascultător se apropie prea mult 
de celălalt. Unii psihologi au demonstrat că americanul obișnuit se simte 
stânjenit când cineva care nu îi este apropiat stă aşezat la o distanță mai mică 
de un metru de el pentru mai mult timp. Perioadele îndelungate de apropiere 
fizică în timpul unei conversații pot fi stânjenitoare chiar si când persoanele 
respective sunt căsătorite sau sunt prieteni apropiaţi. Distanţa optimă într-o 
conversație este influențată de diferenţele culturale si, în cadrul aceleiași 
culturi, de deosebirile individuale. Distanţa care inlesneste cel mai mult 
comunicarea dintre voi si altcineva poate fi descoperită dacă observați 
semnalele de anxietate şi stinghereală transmise de interlocutor și vă 
pozitionati în consecinţă. În mod normal, distanţa de aproximativ un metru 
este confortabilă. 


Mișcările corporale adecvate 


Mişcările corporale adecvate sunt esenţiale pentru o ascultare eficientă. În 
cartea lui, Who's Listening? (Cine ascultă?), psihiatrul Franklin Ernst, Jr. 
scrie: 


A asculta înseamnă a te mişca. Înseamnă să fii mişcat de vorbitor — fizic si 
psihologic. [...] Omul nemișcat, care nu clipeste, poate fi considerat, pe buna 
dreptate, non-ascultător. [...] Când orice altă mişcare vizibilă a încetat si când 
rata clipitului a scăzut la mai putin de o dată la șase secunde, ascultarea, 
practic, a incetat!2. 


Un studiu despre comportamentul nonverbal al ascultătorului a remarcat că 
omul care rămâne nemișcat este perceput drept controlat, rece, distant si 
rezervat. Dimpotrivă, ascultătorul mai activ — dar nu într-o manieră 
spasmodică sau nervoasă — pare prietenos, cald, relaxat, onest. Oamenii 
preferă să discute cu ascultători ale căror trupuri nu sunt rigide și nemișcate.13 
Urmărind înregistrări video cu ascultători eficienţi, am descoperit că aceştia 
tind să aibă un ritm mai redus al activităţii atunci când interlocutorul vorbeşte 
şi unul ceva mai ridicat când răspund ei. Ocazional, ascultătorul ajunge într-o 
armonie atât de mare cu interlocutorul încât gestica lui se sincronizează cu 
gestica celui care vorbeşte. 


De asemenea, evitarea mișcărilor şi a gesturilor care distrag atenţia este 
esenţială pentru o participare eficientă. Ascultătorul bun își mișcă trupul ca 
răspuns la cele spuse de interlocutor. Ascultătorii ineficienti isi mișcă 
trupurile ca reacţie la stimuli ce nu au legătură cu vorbitorul. Lipsa lor de 
participare este demonstrată de limbajul trupului: învârtesc creionul sau 
cheile, zornăie monede, se fatdie nervoși, pocnesc din degete, își trosnesc 
încheieturile, isi mută frecvent greutatea de pe un picior pe altul sau isi 
încrucişează și-și desfac picioarele, își leagáná un picior sau vădesc alte astfel 
de manierisme nervoase. Dacă vă uitaţi la o emisiune, faceți cu mâna sau îi 
salutati pe cei care trec pe stradă ori dacă vă continuaţi activitatea din acel 
moment, cum ar fi să pregătiți masa sau să citiţi ziarul, aceste lucruri pot fi 
foarte frustrante atunci când cineva vorbeşte cu voi. 


Contactul vizual 


Contactul vizual eficient exprimă interes și dorința de a asculta. El presupune 
concentrarea cu blandete a privirii asupra interlocutorului și mutarea 
ocazională a ochilor de pe chipul acestuia la alte părţi ale trupului, către o 
mână care gesticulează, de pildă, apoi înapoi la figură pentru a relua contactul 
vizual. Un contact vizual scăzut apare atunci când ascultătorul își 
îndepărtează repetat privirea de la vorbitor, îl fixează neclintit sau absent sau 
îşi întoarce privirea imediat ce interlocutorul se uită la el. 


Contactul vizual îi permite vorbitorului să evalueze receptivitatea voastră fata 
de el și de mesajul lui, îl ajută să-și dea seama în ce măsură este în siguranță 
în prezenţa voastră. La fel de important, prin contact vizual puteţi „auzi“ 
sensul mai profund al spuselor vorbitorului. Într-adevăr, dacă ascultarea 
eficientă înseamnă să intrați în pielea celuilalt şi să intelegeti experiența unui 
om din perspectiva lui, una dintre cele mai bune căi de a pătrunde în această 
lume interioară este prin „fereastra“ ochilor. Ralph Waldo Emerson spunea: 
„Ochii oamenilor conversează la fel de mult ca limbile lor, dar au avantajul 
că dialectul ocular n-are nevoie de dicţionar, căci este priceput 
pretutindeni“, 


Mulţi oameni întâmpină dificultăți în a stabili un contact vizual. Așa cum 
unora le vine greu să-și dea seama ce pot face cu mâinile în contextul 
interacțiunilor sociale, alții nu știu unde să-și îndrepte ochii. Uneori, oamenii 
își îndepărtează privirea de la chipul celuilalt în clipa în care simt că acesta 
urmează să afişeze o emoție. Partial, motivul acestui comportament poate fi 
dorinţa de a nu fi indiscret sau de a nu-l face pe celălalt să se simtă stanjenit.1 
(Totuşi, cum vom vedea mai târziu, ascultătorul eficient aude nu doar 
conţinutul, ci şi emoția din vorbele interlocutorului si pricepe ceea ce-i spune 
celălalt în egală măsură prin limbajul trupului si prin cuvinte.) Fiindcă este 
una dintre cele mai intime modalităţi de interacțiune cu un om — si deci de 
teamă că el intensifică afecțiunea —, contactul vizual a devenit oarecum tabu 
în multe societăţi. 


Desi unora le este greu să-i privească pe alţii în ochi, puţini sunt cei cărora le 
face plăcere să poarte o conversaţie cu un om care aruncă neîncetat priviri în 
jurul camerei. Când mă ascultă un astfel de om, atenţia îmi este distrasă de la 
ceea ce spun. De exemplu, când un om care vorbeşte cu mine la o petrecere 


continuă să se uite prin cameră după alţii, tind să interpretez că ar prefera să 
se afle altundeva — si îmi doresc foarte tare să descopere unde ar vrea să fie si 
să se ducă acolo! Lipsa contactului vizual poate fi un semn de indiferență sau 
ostilitate. Poate fi percepută si ca un semn de dispreţ. 


Abilitatea de a avea un contact vizual de calitate este esenţială pentru 
comunicarea interpersonală eficientă în societatea noastră. Uneori nu poate fi 
folosită la maximum pentru că ceilalți nu se simt în largul lor când privesc pe 
cineva în ochi. De multe ori însă este una dintre cele mai eficiente abilități de 
ascultare. Oamenii care se simt stanjeniti de contactul vizual pot să-şi cultive 
abilitatea de a comunica prin privire. Conştientizarea importanţei contactului 
vizual îi ajută pe multi să-şi depășească inhibitia. În plus, oamenii care suferă 
de această problemă se pot antrena să privească mai frecvent chipul cuiva, 
până când ajung să se simtă mai confortabil cu această modalitate de 
interacţiune. 


Un mediu care nu distrage atenţia 


Participarea presupune a-i oferi celuilalt întreaga voastră atenţie. Acest lucru 
este practic de neconceput în medii în care există prea multe lucruri ce distrag 
atenţia. Un mediu care nu distrage, lipsit de bariere fizice semnificative între 
oameni și primitor, nu neplăcut, inlesneste orice conversaţie. 


Ascultătorul participativ încearcă să reducă la minimum lucrurile care distrag 
atenţia. Acasă, televizorul sau casetofonul din încăpere pot fi oprite pentru a 
împiedica întreruperile si devierile atât de neprielnice interacțiunii. La nevoie, 
telefonul poate fi trecut pe silențios sau închis, iar pe ușă poate fi pus semnul 
„Nu deranjati*. In multe birouri, usa poate fi închisă, muzica sau interfonul 
oprite, iar secretara poate retine apelurile până la finalizarea conversatiei. In 
fabrică, găsirea unui spaţiu lipsit de lucruri care distrag atenţia este dificilă, 
dar nu imposibilă. Un comportament participativ într-o unitate de producție 
poate însemna să vă folosiţi picioarele înainte de a vă folosi urechile — pentru 
a ajunge într-un birou sau în alt loc unde nu veţi fi deranjat și în care mediul 


nu este perturbator. 


Eliminarea barierelor fizice voluminoase favorizează o comunicare mai 
bună. De obicei, la locul de muncă, între vorbitor şi ascultător se găsește un 
birou. Studiul lui A.G. White despre consultatiile medicale a descoperit că 
cincizeci si cinci la sută din pacienţi se simțeau initial în largul lor când nu 
exista un birou care să-i separe de doctor; doar zece procente se simțeau 
confortabil când între ei si doctor se afla un birou.!7 Pentru unii, un birou 
este asociat cu o poziţie de autoritate și poate declanșa sentimente de 
slăbiciune sau de ostilitate. Când un ascultător stă în spatele unui birou, este 
mai probabil ca interacţiunea să se desfășoare de la rol la rol, nu de la om la 
om. Dacă încăperea e prea mică pentru a așeza două scaune departe de 
birou, este de dorit ca, în timpul unei conversații, scaunul vizitatorului să se 
afle alături de birou, nu dincolo de el. 


Participarea de calitate stimulează o mai bună observare a limbajului corporal 
al celuilalt, observare care este o componentă importantă a ascultării. Când 
între voi și vorbitor se află un birou sau altă barieră fizică voluminoasă, este 
extrem de dificil să observați ce vă comunică trupul lui. 


Atenţia psihologică 


Orice om își doreşte cel mai mult de la un ascultător un sentiment de prezență 
psihologică. Vrea ca ascultătorul să-i fie cu adevărat alături. Participarea 
fizică stimulează prezenţa psihologică. De obicei, când mă aflu într-un mediu 
plăcut, când menţin un contact vizual confortabil, mișcări corporale adecvate 
şi o postură implicată, atenția mea psihologică se îmbunătăţeşte. Iar 
participarea mea fizică îl ajută şi ea pe celălalt să-mi simtă prezenţa. 


Cu toate astea, dacă încerc să simulez atenţia când ascult pe altcineva, mă 
păcălesc singur. Ascultătorul cu adevărat prezent alături de celălalt manifestă 
o vitalitate care îi vadeste pe chip si în mișcările trupului interesul si 
preocuparea fata de ceea ce i se spune. Cel care nu e cu adevărat „acolo“, 


chiar dacă trupul lui adoptă o postură participativă, este inevitabil depistat. 
Vorbitorul observă ochii inexpresivi, iar „antena“ lui recepționează alte 
semnale care dezvăluie că sufletul și mintea ascultătorului nu-i sunt alături. 
Fără prezenţa psihologică, nicio tehnică de participare nu poate funcţiona. 


Efortul conştient de participare 


În mod surprinzător, înainte să le predăm orice fel de abilități de participare, 
descoperim că majoritatea oamenilor au cunoștințe empirice destul de precise 
despre comportamentul participativ. La seminarele noastre, instructorul spune 
adesea: ,,Asezati-va în asa fel încât să-mi arátati că sunteţi cu adevărat 
interesaţi de ceea ce spun“. Cei mai mulţi se așază într-o poziţie destul de 
corectă. Apoi instructorul spune: ,,Aratati-mi prin postura corporală ca nu va 
pasă deloc de mine sau de ceea ce vă spun“. Practic toti dau dovadă ca au o 
idee clară despre ceea ce înseamnă un comportament neatent. Și atunci de ce 
ne stráduim atât să predám abilităţi de participare? În esență, din două 
motive. 


Înainte de toate, pentru că deprinderea acestor abilități sporeşte înţelegerea 
conceptului de participare. Oamenii ajung să conştientizeze unele lucruri care 
anterior erau vagi si incetosate. Invariabil, află ceva nou şi/sau capătă o 
perspectivă aprofundată asupra lucrurilor pe care le cunoșteau. 


În al doilea rând — si mai important —, concentrarea asupra metodelor si 
meritelor participării îi motivează pe multi să facă lucruri pe care ştiu deja 
cum să le facă, însă pe care adeseori le neglijează. Concentrarea asupra 
participării la comunicare este o experienţă care „le deschide ochii“ si care îi 
motivează frecvent să utilizeze aceste abilități. De îndată ce încep să participe 
la momentul potrivit, sunt recompensati printr-o calitate îmbunătăţită a 
relaţiilor interpersonale. Allen Ivey explică astfel: 


Unii ar putea reproşa comportamentului participativ sau altor abilități 


caracterul artificial. [...] Se impotrivesc pe bună dreptate să vadă viata doar ca 
pe o serie de exerciţii în care individul răscoleşte constant într-o „trusă de 
abilități“ pentru a se putea adapta fiecărei situaţii. Experienţa noastră ne-a 
arătat că oamenii pot adopta uneori un comportament participativ artificial, 
deliberat. Totuşi, odată ce l-au iniţiat, persoana pe care o ascultă tinde să se 
insufleteasca, iar acest lucru, la rândul lui, îl convinge pe ascultătorul 
participativ, care isi uită repede participarea deliberată si începe să participe 
în mod firesc. Diversi clienţi si cursanţi de-ai nostri au adoptat un 
comportament participativ conştient, dar au descoperit că sunt atât de 
interesaţi de omul cu care discută, încât ajung să se piardă în el!$. 


Oamenii au tendinţa să considere comunicarea un proces exclusiv verbal. Cei 
care studiază subiectul sunt convinși că cea mai mare parte din comunicare 
este nonverbală. Estimarea cel mai frecvent menționată, bazată pe cercetări, 
spune că optzeci si cinci la sută din comunicarea noastră este nonverbală! 
Aşadar, participarea, partea nonverbală a ascultării, este un element 
fundamental al procesului de comunicare. 


ABILITĂȚI DE URMĂRIRE 


Automobilul lui Beatrice Glass s-a ciocnit de altă maşină. Imediat după, 
Beatrice l-a sunat pe soţul ei, Charlie, și i-a spus că avusese un accident. 


— Ce-a patit maşina? a fost reacţia lui imediată. lar după ce a primit 
informaţia cerută, a întrebat: Cine a fost de vină? Apoi: Sa nu recunosti 
nimic. Sună la firma de asigurări, iar eu o să vorbesc cu avocatul nostru. Ai 
răbdare o clipă să-ţi dau numărul de telefon. 


— Mai ai vreo întrebare? i-a spus ea. 
— Nu, a răspuns el, cam asta-i tot. 


— Ah, e tot, nu? a tipat ea. Ei bine, în caz că te interesează, sunt internată în 
spital cu patru coaste rupte! 


Poate că răspunsurile lui Charlie au fost mai dure şi mai drastice decât ale 
unui sot obișnuit, dar ceea ce a făcut el este tipic pentru multi oameni. Fiindcă 
soţia lui avea o problemă (un accident de mașină după care ajunsese la spital), 
rolul lui Charlie în conversaţie ar fi trebuit să fie în primul rând cel de 
ascultător. Dar el a vorbit cel mai mult. 


Una dintre sarcinile principale ale unui ascultător este să se dea la o parte 
din calea celuilalt, astfel încât să afle părerea vorbitorului despre situaţie. 
Din nefericire, „ascultătorul “ obișnuit întrerupe si distrage atenţia 


interlocutorului, punând multe întrebări sau făcând nenumărate afirmaţii. 
Cercetătorii ne spun că nu este deloc neobișnuit ca „ascultătorii“ să 
conducă și să controleze o conversaţie prin utilizarea frecventă a 
întrebărilor. Ba chiar adesea ,, ascultátorul* vorbeşte atât de mult, încât 
monopolizează conversaţia! 


Următoarele patru abilităţi stimulează ascultarea eficientă: invitatiile la 
comunicare, încurajările minimale, întrebările deschise si tăcerea atentă. 


Invitatiile la dialog 


Oamenii transmit adeseori indicii nonverbale atunci cand sunt impovarati sau 
entuziasmati de ceva. Emotia li se vede în expresia facială, în tonul vocii, 
postura corporală si nivelul de energie. De exemplu, Jerry, care în mod 
normal este un om exuberant, nu mai râdea și nu mai participa de patru zile la 
conversaţia familiei. Când au rămas singuri, soţia lui, Darlene, i-a zis: „Nu 
pari în largul tău în ultimele zile. Parcă ai ceva pe suflet. Vrei să-mi vorbeşti 
despre asta?“ Acesta a fost modul în care Darlene l-a invitat să comunice. 


O invitaţie la dialog este non-coercitivă. În unele momente ea nu e nici măcar 
necesară. Vorbitorul abordează direct subiectul care-l interesează. Uneori, 
totuși, veţi simţi că celălalt vrea să vorbească, dar are nevoie de o încurajare, 
asa cum a fost cazul lui Jerry. Alteori, în mijlocul unei conversații, 
interlocutorul va da semne că nu e sigur dacă poate să continue. O invitație 
poate să-l ajute să meargă mai departe: „M-ar interesa să-mi spui mai multe 
despre asta“. 


Oamenii folosesc adesea invitaţii la tăcere (bariere) în situaţii când mult mai 
potrivite sunt invitatiile la comunicare. Când un copil se întoarce de la scoala 
tárándu-si picioarele si cu o expresie nefericită pe chip, părinţii răspund 
frecvent într-un fel care tinde să-l facă pe cel mic să se închidă în el însuși. E 
chiar posibil să reverse asupra lui afirmaţii critice. 


[ec 


„Ce morocănos esti astăzi 
„Ce-ai mai făcut de data asta?“ 
„Le rog nu-mi transmite starea ta proastă!“ 


„Ce-ai patit, ţi-ai pierdut cel mai bun prieten?“ 


Uneori încearcă să-l linisteascá: 


„Fruntea sus!“ 
„O să se dreagă lucrurile. Mereu se întâmplă asa.“ 


„Săptămâna viitoare nici măcar n-o să-ţi mai amintesti ce s-a întâmplat.“ 


In asemenea momente, sfaturile sunt o altă tactică favorita: 


„De ce nu faci ceva ce-ţi place?“ 
„Nu mai lenevi toată ziua! N-o să te-ajute cu nimic.“ 
„Sunt sigur că, orice s-ar fi întâmplat, nu merită să-ţi strici ziua.“ 


În loc să cadă pradă tentatiei de a ridica bariere, părinţii ar putea folosi o 
invitaţie la dialog: 


„Se pare cá nu ţi-a mers prea bine azi. Dacă ai chef să-mi povestesti, eu am 
timp.“ 


„i s-a întâmplat ceva neplăcut? Vrei să vorbeşti despre asta?“ 


Invitatiile la comunicare cuprind de obicei patru elemente: 


1. O descriere a limbajului corporal al celuilalt. „Azi parcă radiezi.“ ,,Arati de 
parcă nu te-ai simţi bine.“ 


2. Invitatia propriu-zisă la discuţie sau la continuarea ei. „Vrei să-mi vorbeşti 
despre asta?“ „Continuă, te rog!“ „Mă interesează ce spui.“ 


3. Tăcere — timp acordat celuilalt pentru a se hotari dacă doreşte să vorbească 
şi/sau ce vrea să spună. 


4. Participarea — contact vizual şi o postură implicată care demonstrează 
interesul si grija voastră fata de celălalt. 


Cele patru componente nu sunt neapărat toate prezente în orice invitaţie la 
comunicare. Într-o zi, un prieten căruia îi impartaseam o mare parte din 
gândurile și emoțiile mele a observat că eram neliniștit. Mi-a arătat un scaun 
şi mi-a zis încet: „Hai să vorbim!“ Cu altă ocazie, mi-a spus pur si simplu: 
„Zi-mi ce e!“ Aceste invitaţii concise funcţionează de minune datorită 
încrederii si destăinuirilor frecvente din relaţia noastră. Daca alti oameni mi- 
ar fi spus aceleaşi lucruri, poate că aș fi tăcut mâlc. Personalitatea 
ascultătorului, natura relaţiei si alti factori vor determina care este cel mai 
eficient tip de invitaţie într-o situaţie dată. 


Tăcerea si participarea sunt adesea un stimulent suficient puternic pentru 
conversaţie. O gospodină care se plângea că soțul ei discută rar cu ea a decis 
să fie atentă când vrea el să vorbească. A descoperit, spre consternarea ei, că 
părea cel mai pregătit să converseze când se întorcea de la muncă — adică 
tocmai când ea pregătea cina! Ani la rând se concentrase pe gătit în timp ce-i 
punea peste umăr întrebări despre ziua lui, dar nu primea niciun răspuns. 


Noua abordare a fost să servească cina cu 45 de minute mai târziu, să-și lase 
un sfert de ora pentru a se relaxa înainte de sosirea soțului si să petreacă 
jumătate de oră discutând cu el fata în fata. În acea jumătate de oră, atât 
copiii, cât si treburile legate de bucătărie erau excluse. A declarat că acum are 
conversații profunde cu soțul ei. 


O altă gospodină căreia i se părea inoportun să amâne ora mesei s-a gândit să 
gătească cina mai devreme trei zile pe săptămână, astfel încât să se poată 
ocupa de conversaţia cu soțul ei când acesta se întorcea acasă. Si afirma: „Ce 
diferenţă! În anumite zile discutăm tot timpul. În altele, conversațiile sunt 
destul de succinte — dar nici măcar acestea nu sunt schimburile forțate de 
replici pe care le aveam când obisnuiam să-l bombardez cu întrebări în timp 
ce pregăteam masa. Uneori, fireşte, ne salutam si atâta tot. Dar întreaga 
atmosferă dintre noi și din casă se schimbă datorită disponibilitatii mele 
discrete şi atente din timpul acelor trei jumătăţi de oră săptămânale dinaintea 
cinei“. 


Un om care folosește invitaţii la dialog trebuie să conştientizeze și să respecte 
posibilele sentimente ambivalente ale celuilalt — se poate ca acesta să-și 
dorească să se destăinuie, dar să ezite. 


O metodă de a rezolva problema ambivalentei este să acceptaţi si să faceți 
interlocutorul să-și dea seama că intelegeti cat de dificil îi e să vorbească 
despre experienţe dureroase. Când vorbitorului pare să-i vină greu să discute 
lucrurile pe care le povestește, un ascultător poate să răspundă reflectiv: 


„E destul de greu să vorbeşti despre asta.“ 


O altă cale de a aborda pe cineva care are un puternic sentiment de 
ambivalenta este sa vă asiguraţi că invitaţia voastră este cu adevărat o 
invitaţie, şi nu o instrucţiune de a vorbi, adică e întotdeauna 
neconstrângătoare. 


Din nefericire, unii oameni nu doar că lansează invitaţii, dar încearcă să-i 


târască si pe ceilalţi cu ei: 


Pari abătut, John. Ai chef să vorbeşti? 

Nu prea. 

Se vede că esti tulburat. Să ştii ca mie poti să-mi spui orice. 
N-am chef acum. 

Chiar ar trebui să-ţi iei povara asta de pe suflet, să ştii. 

Da, ştiu. Poate mai târziu. 


Dar e bine să vorbeşti atunci când simţi lucrurile... 


Omul empatic respectă intimitatea celorlalți și are grijă să nu fie bagaret. Tine 
seama de individualitatea celuilalt și nu intră peste el. Dacă e cazul, 
ascultătorii empatici lansează o invitaţie la conversaţie, nu încearcă să 
impună dialogul. 


E dificil să facem o invitaţie la comunicare, să fim refuzati si apoi să 
trebuiască s-o lăsăm baltă. În relaţii în care există puţină încredere sau în care 
comunicarea nu merge cum trebuie de ceva vreme, invitatiile la dialog vor 
avea probabil parte de puţine răspunsuri din partea celuilalt. E nevoie de 
timp, de pricepere si de bunăvoință pentru a reconstrui încrederea. Utilizarea 
abilităţilor de ascultare poate ajuta încă o dată la alimentarea ei. Dacă și când 
relaţia este refăcută, invitatiile la comunicare vor fi întâmpinate, probabil, cu 
un răspuns pozitiv. 


Incurajări minimale 


Am precizat deja că una dintre responsabilitatile ascultatorului este să-i ofere 
vorbitorului posibilitatea de a discuta despre o situaţie asa cum o vede si o 
simte el. Mulţi oameni, în efortul lor de a se da la o parte din calea 
interlocutorului, alunecă în neparticipare. Reacţiile simple care îl stimulează 
pe vorbitor să-și spună povestea în felul lui, mentinándu-l însă pe ascultător 
activ pe parcurs, se numesc încurajări minimale si ele îi semnalează concis 
celuilalt că sunteţi atent la el. Cuvântul „minimal“ se referă la numărul foarte 
mic de cuvinte pe care le rosteste ascultătorul si la direcţiile date conversatiei, 
care sunt si ele foarte puţine. Cuvântul „încurajare“ este folosit fiindcă aceste 
reacții îl ajută pe interlocutor să-și continue discursul. Sunt suficiente câteva 
cuvinte ca să-i dati de înţeles celuilalt că-l ascultați, fără să intrerupeti șirul 
conversatiei şi fără să-i tăiaţi cheful de a vorbi. Încurajările minimale vor fi 
răsfirate pe parcursul unei conversații. În fazele timpurii ale unei interacțiuni, 
ele pot fi folosite mai frecvent pentru a ajuta conversaţia să capete avânt. 

Probabil că încurajarea minimală cel mai frecvent folosită este simplul „îh 


Această exprimare succintă poate să sugereze: „Te rog să continui. Te ascult 
şi te înțeleg“. Există multe răspunsuri scurte pe care le poate folosi 
ascultătorul: 


Mai spune-mi. Categoric! 


A, da? Da. 

De pildă... Serios? 
Înţeleg. Doamne! 
Corect. Și? 

Si-apoi? Zi mai departe! 
Deci? Sigur. 


Te-nteleg. Fir-ar sá fie! 


Fără îndoială, aveţi propriile încurajări preferate. Repetarea câtorva cuvinte- 
cheie ale interlocutorului, a ultimului sau ultimelor cuvinte din relatarea lui 
constituie de asemenea încurajări minimale. Când vorbitorul spune: „Nu-mi 
dau seama ce să fac. Cred că sunt pur si simplu derutat“, ascultatorul poate 
răspunde: „Da, derutat“. 


Un ascultător cu experienţă poate transmite multă empatie prin vocea și 
expresiile sale faciale, chiar dacă rostește doar unul sau două cuvinte. Am 
vizionat un film despre unul dintre psihoterapeutii americani de prim rang 
care asculta o femeie povestindu-i cât era de furioasă din cauza a ceea ce-i 
făcuse mama ei. Confirmarea lui empatică, „desigur“, părea să-i transmită 
sentimentul: „Înţelege cât de furioasă sunt si totuşi mă acceptă“. Când unul 
dintre copiii nostri i-a povestit soției mele despre o mare dezamăgire pe care 
o avusese la scoala, Dot i-a răspuns simplu: „Fir-ar să fie!“, dar tonul vocii ei, 
expresia facială si alte caracteristici nonverbale au transformat aceste cuvinte 
într-un răspuns plin de sensibilitate. 


Încurajările minimale nu sugerează nici acordul, nici dezacordul cu cele 
spuse de vorbitor. Mai degrabă, îl anunţă pe celălalt că a fost auzit si că 
ascultătorul va încerca să urmărească semnificaţia cuvintelor rostite dacă 
interlocutorul alege să continue. Prin urmare, când răspund unui vorbitor: 
„Corect“, nu înseamnă că sunt de acord cu el. Mai degrabă înseamnă: „Da, 
am auzit ce ai zis — continuă“. 


Acest tip de răspuns a fost adeseori parodiat. Auzim povești despre psihiatri 
care nu spun nimic altceva decât „îhî“ vreme de 50 de minute, apoi, la finalul 
consultatiei, anunţă: „50 de dolari, vă rog“. Fără îndoială, aceste expresii pot 
fi folosite exagerat sau într-un mod mecanic. Totuși, când sunt utilizate cu 

grijă împreună cu o diversitate de alte răspunsuri, vin în ajutorul vorbitorului, 


care se descoperă pe sine. 


Intrebările ocazionale 


Întrebările sunt o parte integrantă a interacțiunii verbale în societatea noastră. 
Așa cum se întâmplă cu multe alte tipuri de răspunsuri, întrebările au 
punctele lor forte si limitele lor. Relativ puţini oameni din cultura noastră știu 
cum să pună întrebări în mod eficient. Se întâmplă adesea să ne bazăm 
excesiv pe întrebări si să le folosim necorespunzător. De obicei, întrebările se 
concentrează asupra intenţiei, perspectivei si preocupărilor ascultatorului, nu 
asupra orientării vorbitorului. În acest caz, ele devin bariere în comunicare. 


Să facem distincţia între întrebările „închise“ si cele „deschise“. Întrebările 
închise îndrumă vorbitorul să ofere un răspuns precis și scurt. Primesc adesea 
un răspuns dintr-un singur cuvânt, precum „da“ sau „nu“. Întrebările 
deschise, în schimb, oferă spaţiu vorbitorului să-și exploreze gândurile fără să 
fie îngrădit prea mult de categoriile mentale ale ascultătorului. Întrebările 
închise sunt asemenea unor teste-grilă cu mai multe variante corecte sau ca 
întrebările la care poţi răspunde cu adevărat sau fals, în vreme ce întrebările 
deschise se apropie mai mult de examinările de tip eseu. Când o angajată 
intră în biroul şefului ei, acesta îi poate pune o întrebare închisă sau deschisă: 


Intrebare închisă: Ai venit să vorbim despre treaba cu Rumsford? 


Întrebare deschisă: La ce te gândeşti, Ann? 


De obicei, întrebarea deschisă este preferabilă, pentru că nu-i sugerează celui 
care a iniţiat interacțiunea ce are de facut. 


Când sunt folosite cu pricepere și nu foarte frecvent, întrebările deschise îl 
pot ajuta pe ascultător să-l înțeleagă mai bine pe vorbitor, fără să conducă 
conversaţia. În raportul despre studiul lor asupra întrebărilor deschise și 
închise, Moreland, Phillips şi Lockhart scriu: 


Esenţial pentru folosirea întrebărilor deschise este conceptul de conducător al 
interviului. Deşi intervievatorul este cel care pune întrebări, ele se 
concentrează asupra preocupărilor clientului, nu asupra preocupărilor pe care 
le are conducătorul de interviu fata de client. Întrebările trebuie concepute 
pentru a-l ajuta pe client să-și clarifice propriile probleme, nu să ofere 
informaţii intervievatorului. [...] Dacă se bazează pe întrebări închise pentru 
a-şi structura interviul, intervievatorul este silit de obicei să se concentreze 
atât de intens asupra următoarei întrebări, încât nu mai reuşeşte să asculte si 
să aibă un comportament participativ”. 


Pe lângă folosirea unor întrebări deschise în detrimentul celor închise, este 
important să puneţi câte o singură întrebare odată. Când două sau mai multe 
întrebări sunt rostite în succesiune rapidă, ultimele dintre ele sunt de obicei 
întrebări închise. Tendinţa de a pune mai multe întrebări pare să aibă legătură 
cu nesiguranța interioară a celui care le formulează. Rareori înlesneşte 
conversaţia. 


Experiența mea în predarea abilităților de comunicare mă face să 
concluzionez că majoritatea oamenilor pun mult prea multe întrebări. 
Folosirea prea multor întrebări într-o conversaţie este riscantă pentru 
interacțiune; ea tinde să-l pozitioneze pe ascultător de partea opusă 
vorbitorului, nu alături de el, dictând direcția conversatiei, în loc să-i ofere 
interlocutorului şansa de a-și analiza situaţia în propriii lui termeni. Aproape 
toti cei pe care i-am avut cursanţi ar fi fost ascultători mai buni dacă ar fi pus 
mai puţine întrebări. Mai mult, cred că majoritatea întrebărilor pot fi 


formulate ca afirmaţii şi că a face acest lucru este în general mai productiv 
într-o conversație decât a pune întrebări repetate. 


De obicei, când încearcă să renunţe la dependenţa exagerată de întrebări, 
oamenii se simt foarte nelalocul lor. Pot avea senzaţia că discuţia se 
poticneste din cauza perioadelor de tăcere. Abilitátile prezentate în această 
parte a cărţii vă vor ajuta să nu puneţi prea multe întrebări si în același timp 
să nu simtiti un gol prea mare în conversaţie. 


Tăcerea atentă 


Ascultătorul începător trebuie să înveţe valoarea tăcerii care dă vorbitorului 
libertate să gândească, să simtă si să se exprime. „Înţelepciunea începe prin 
tăcere“, spunea un înțelept evreu. „A doua etapă este ascultarea.“ 


Majoritatea ascultătorilor vorbesc prea mult. Vorbesc la fel sau chiar mai 
mult decât persoana cu care încearcă să discute. Deprinderea artei răspunsului 
tăcut este esenţială pentru o bună ascultare. În definitiv, celălalt nu poate să 
descrie o problemă daca vorbiti doar voi. 


Tăcerea celui care ascultă îi permite vorbitorului să se gândească la ce va 
spune şi să coboare mai adânc în el însuși. Îi oferă spaţiul necesar pentru a 
percepe sentimentele care îi clocotesc în interior. În plus, îi permite să 
continue în propriul ritm si îi dă timp să decidă asupra ambivalentei pe care o 
simte în privinţa destăinuirilor. În perioadele de tăceri frecvente, vorbitorul 
poate alege dacă să continue sau nu să vorbească si cât de departe să meargă. 
Tăcerea are adesea rolul unui ghiont delicat pentru continuarea conversatiei. 
Când o interacţiune este presărată cu tăceri semnificative şi e susținută de o 
participare de calitate, rezultatele pot fi impresionante. 


De-a lungul anilor, m-am întors de mai multe ori la cuvintele lui Fugene 
Herrigel, care explică de ce tăcerea poate fi o forță foarte puternică pentru un 
om ale cărui emoţii sunt intense: 


Adevărata însemnătate a suferinţei se dezvăluie doar celui care a învăţat arta 
compasiunii. [...] El va amuti treptat si, în cele din urmă, va rămâne fără 
cuvinte, scufundat pentru multă vreme în el însuși. Și ce-i ciudat e că această 
tăcere nu va fi percepută de cealaltă persoană drept indiferenţă, ca un vid 
deprimant care tulbură în loc să linisteasca. Este ca si cum tăcerea ar avea 
mai multe înţelesuri decât ar putea să aibă nenumărate cuvinte. E ca şi cum 
vorbitorul ar fi atras într-un câmp de forță unde s-ar pătrunde de o putere 
proaspătă. Unde se simte scăldat într-o încredere ieșită din comun. [...] Si 
poate că în acele momente se va naște hotărârea de a porni pe cărarea care 
preschimbá o existență abjectă într-o viata fericită? . 


Tăcerea poate fi o alinare pentru suferinzi, dar este importantă și în momente 
de mare veselie. Cat de splendide sunt tăcerile intimitatii! Thomas Carlyle si 
Ralph Waldo Emerson au stat împreună ore în sir într-o seară, în liniște 
deplină, până când unul dintre ei s-a ridicat și a spus: „Am petrecut o seară 
grozavă!“ Am avut multe asemenea experiențe împreună cu soţia mea, Dot, 
când am stat în tăcere în fata unui semineu sau ne-am uitat fără să scoatem 
vreun cuvânt unul în ochii celuilalt, încălzindu-ne cu afecțiunea noastră 
reciprocă. Cum spune Halford Luccock: 


Tăcerea iubirii nu este indiferenţă; nu este pur si simplu faptul că n-ai ce 
spune. Este o formă benefică de comunicare a sinelui. Așa cum e nevoie de 
liniște pentru a auzi un ceas ticăind, tăcerea este materia prin care se aud 
bătăile inimii”. 


Iniţial, peste jumătate dintre oamenii care urmează cursurile noastre de 
abilități de comunicare nu se simt în largul lor în tăcere. Chiar şi o pauză de 
câteva secunde în conversaţie îi face să nu-și mai găsească locul. Sunt atât de 
stingheriti, încât au o pornire interioară foarte presanta de a rupe tăcerea cu 
întrebări, sfaturi sau orice alt sunet care va pune capăt stării lor neplăcute. 
Atenţia acestor oameni nu se concentrează asupra vorbitorului, ci mai 
degrabă asupra propriei frământări lăuntrice. Ei sunt asemenea personajului 
din Așteptându-l pe Godot de Samuel Beckett, care spune: „Deocamdată, să- 
ncercăm să discutăm, fără să ne exaltăm, fiindcă nu suntem în stare să 
tăcem'22. 


Din fericire, majoritatea oamenilor pot căpăta o toleranță mai mare la tăcere 
într-o perioadă relativ scurtă. Când își dau seama ce pot să facă în asemenea 
momente, devin mai putin crispati în fata acalmiei care e atât de importantă în 
comunicarea substanţială. În timpul pauzelor dintr-o interacţiune, un bun 
ascultător face următoarele: 


Are un comportament participativ. Postura lui corporală demonstrează că 
este cu adevărat alături de celălalt. 


Isi observă interlocutorul. Vede ce comunică ochii lui, expresiile lui faciale, 
ținuta si gestica. Când atenţia nu vă este distrasă de cuvintele celuilalt, aveţi 
sansa să îi ,,auziti^ mai clar limbajul trupului. 


Se gândește la ceea ce-i comunică celălalt. Reflectează la vorbele lui. Se 
întreabă ce simte vorbitorul. Ia în considerare diversitatea de răspunsuri pe 
care i le-ar putea da. Apoi îl alege pe cel despre care crede că va înlesni cel 
mai mult conversaţia. 


Când e ocupat cu toate acestea, ascultătorul nu are timp să devină anxios din 
cauza tăcerii. 


Pe unii dintre cei care caută să se deprindă cu momentele de tăcere îi ajută să- 


şi dea seama că, atunci când celălalt discută despre o nevoie urgentă, atenţia 
trebuie să fie concentrată asupra lui, nu asupra ascultătorului. Este dreptul 
vorbitorului să nu spună mai mult dacă nu dorește. De ce l-ar deranja pe 
ascultător dacă interlocutorul nu vrea să continue discuţia? Mulţi oameni 
consideră că, odată ce a fost enunțată o problemă, ea trebuie rezolvată — pe 
loc. Pur și simplu, comportamentul uman nu este atât de precis și de eficient. 


Înainte de naşterea lui lisus, autorul Ecleziastului a spus că „o vreme este să 
taci si o vreme să vorbeşti“23. Ascultătorul eficient le poate face pe 
amândouă. Unii oameni rămân tacuti pe parcursul întregii conversații, 
silindu-l pe celălalt să susțină un monolog. Tăcerea excesivă poate fi la fel de 
nedorită ca lipsa ei. A sta mut ca un peşte nu e o dovadă de ascultare 
eficientă. Este rareori cu putinţă să asculti eficient o lungă perioadă fără sa 
dai un anumit răspuns verbal. În scurtă vreme, mintea unui asemenea 
„ascultător“ nereceptiv amorteste, ochii i se incetoseaza, si pentru vorbitor 
devine limpede că celălalt nu-l mai urmărește. Tăcerea, dacă se exagerează, 
nu mai este de aur — e doar o lipsă de reacţie față de omul care are nevoi. 


Ascultătorul eficient învaţă să vorbească atunci când trebuie si să rămână mut 
când tăcerea e un răspuns potrivit. Se simte în largul lui cu oricare dintre 
variante. Ascultătorul bun se pricepe să dea răspunsuri verbale, recunoscând 
în același timp imensa importanţă a tăcerii într-o conversaţie creativă. fl imită 
adeseori pe Robert Benchley, care a spus cândva: „Dat fiind că stăpânesc 
bine limba, n-am zis nimic“. 


REZUMAT 


Ascultarea este o combinaţie între a auzi lucrurile pe care le spune altcineva 
şi efortul ascultătorului de a fi împreună cu cel care vorbește. Importanţa ei 
poate fi măsurată prin faptul că petrecem mai mare parte dintr-o zi ascultând 
decât făcând orice altceva, pentru că abilitatea noastră de a asculta ne 
influenţează direct prieteniile, relațiile de familie si eficienţa la locul de 
muncă. 


Pentru facilitarea învăţării, cartea aceasta abordează ascultarea impartind-o în 
trei seturi de abilităţi: de participare, de urmărire și reflective. Participarea 
este dovedită printr-o postură implicată, prin contact vizual, prin mișcări 
corporale adecvate si prin asigurarea unui mediu care nu distrage atenţia, 
arătând că ascultătorul este psihologic prezent în discuţie. Abilitatile de 
utilizare a invitatiilor la dialog, a încurajărilor minimale, a întrebărilor 
deschise şi a tăcerii atente permit ascultătorului să se concentreze asupra a 
ceea ce comunică vorbitorul. Grupul abilităţilor de ascultare reflectivă va fi 
prezentat în capitolul următor. 


A asculta în dialog înseamnă a asculta mai mult sensurile decăt cuvintele. 
[...] În adevărata ascultare, pătrundem dincolo de cuvinte, vedem prin ele, 
descoperind omul care ni se dezvăluie. Ascultarea este o căutare a comorii 
din persoana reală, care ni se dezvăluie verbal și nonverbal. Există o 
problemă semantică, fireşte. Pentru voi, cuvintele au o conotaţie diferită de 
cea pe care o au pentru mine. În consecinţă, niciodată nu pot spune ce aţi 
spus voi, ci doar ce am auzit eu. Va trebui să reformulez cuvintele voastre și 
să verificăm împreună pentru a mă asigura că ceea ce a pornit din mintea si 
din sufletul vostru a sosit intact în mintea și-n sufletul meu, fără denaturări.! 


— John Powell, teolog 


Există trei grupuri importante de metode de ascultare — abilităţi de 
participare, abilităţi de urmărire si abilităţi reflective. Acest capitol defineşte 
ceea ce se înțelege prin reacţii reflective şi examinează patru tipuri de 
reflectare: parafrazarea, reflectarea emoţiilor, reflectarea sensurilor si 
reflectarea rezumativă. 


RĂSPUNSURILE REFLECTIVE sunt ca O OGLINDĂ 


Arta ascultării de calitate presupune abilitatea de a răspunde reflectiv. Intr-un 
astfel de răspuns, ascultătorul reformulează emoția şi/sau conţinutul 
comunicat de vorbitor, într-un mod care demonstrează că a înţeles și a 


acceptat cele spuse. 


Un psiholog pediatru, discutând cu un grup de mame, a comparat un răspuns 
reflectiv neutru cu tipul de interacțiune care este mai răspândit în societatea 


noastră: 


Liderul: 
Doamna A: 
Doamna B: 
Doamna C: 
Lider: 
Părinţii: 
Liderul: 
Doamna A: 
Liderul: 
Doamna A: 
Liderul: 
Doamna A: 
Doamna B: 
Doamna C: 
Liderul: 
Părinţii: 
Liderul: 


Doamna B: 


E una dintre diminetile acelea în care totul pare să meargă prost. 
I-aş arunca pâinea-n fata! 

I-as spune: „Fă-ţi singur afurisita de pâine!“ 

M-as simţi atât de rănită încât n-aş putea decât sa plâng. 

Ce emoţii v-ar trezi cuvintele soţului”? 

Furie, ură, resentimente. 

Ar fi mai ușor să faceţi pur și simplu alte felii de pâine prăjită? 
Doar dacă le-as picura cu otravă! 

Si după ce pleacă la muncă, v-ar fi ușor să faceţi curăţenie în cas 
Nu, toată ziua mi-ar fi distrusă. 

Să presupunem cá, într-adevăr, pâinea e arsă, dar soţul, cântărinc 
Eu aş rămâne mască dacă soţul meu mi-ar spune asa ceva. 

M-as simţi minunat! 

M-as simţi atât de bine încât l-as lua în braţe si l-as săruta. 

De ce? Bebelușul plânge în continuare, iar pâinea tot arsă e. 
N-ar mai conta. 

Care ar fi diferența? 


Te simţi cumva recunoscatoare cá nu te-a mai criticat — cá a fost 


Din această interacţiune succintă putem distila elementele esenţiale ale 
ascultării reflective. Mai întâi, răspunsul reflectiv din exemplul dat de liderul 
discuţiei a fost lipsit de intenţia de a judeca. În al doilea rând, a fost o 
reflectare corectă a experienţei celuilalt. În al treilea rând, a fost concis. În al 
patrulea rând, asa cum e bine uneori, soțul a reflectat mai mult decât 
cuvintele care fuseseră rostite. 


PARAFRAZA 


O parafrază este un răspuns concis dat vorbitorului, care enunță esența 
conţinutului din cuvintele ascultătorului. Portiunile scrise cu litere cursive ale 
acestei definiții scot în evidenţă ingredientele esenţiale ale unei parafraze 
eficiente. 


În primul rând, o parafrază bună este concisă. Când încep să practice această 
abilitate, oamenii tind să fie prolicsi. Uneori, parafraza devine chiar mai 
lungă decât mesajul vorbitorului. Când o parafrază nu este succintă, șirul 
gândurilor vorbitorului poate fi bruiat. Ascultătorul eficient învaţă să-și 
condenseze răspunsurile. 


În al doilea rând, o parafrază eficientă reflectă doar chestiunile esenţiale din 
mesajul vorbitorului. Descálceste talmes-balmesul de detalii care îngreunează 
multe conversații şi se concentrează asupra miezului problemei. Ascultătorul 
de calitate înțelege ceea ce este important în mesajul vorbitorului și 
oglindește exact acel lucru. Cu 2 500 de ani în urmă, filosoful grec Heraclit a 
exprimat această idee astfel: „Ascultă esenţa lucrurilor“. 


O altă caracteristică a parafrazei este faptul că se concentrează asupra 
conţinutului mesajului. Se ocupă de date concrete sau de idei, nu de emoţiile 
pe care le exprimă emițătorul. Chiar dacă o deosebire fermă între conţinut si 
emoții este artificială, putem spune că parafraza se concentrează asupra 
conţinutului. 


În fine, o parafrază eficientă este enunțată cu vorbele ascultătorului. Această 
abilitate presupune înţelegerea sistemului de referinţă al vorbitorului, iti cere 
„Să te pui în pielea celuilalt“ pentru o vreme, cântărind situaţia din 
perspectiva lui. Apoi, lucrurile înţelese de ascultător sunt rezumate în 
cuvintele acestuia. Există o diferență enormă între repetarea papagalicească a 
cuvintelor vorbitorului şi parafrazare. De obicei, repetarea papagalicească 
Tnábusá o conversaţie, în vreme ce parafraza, folosită aşa cum trebuie, poate 
să contribuie din plin la comunicarea dintre oameni. 


Să tragem cu urechea pentru o clipă la un fragment dintr-o conversaţie între 
Maureen și amica ei Kim. Maureen încearcă să se hotărască dacă să-și 
întemeieze o familie sau să-și continue cariera în cadrul unei firme de relaţii 
publice. 


Maureen: Habar n-am dacă să fac un copil sau nu. Nici George nu e sigur. În 
Kim: Iti place enorm meseria ta, dar uneori te simţi foarte tentată să fii n 


Maureen (Incuviinteaza din cap.) 


Kim a reformulat esenţa vorbelor lui Maureen. A făcut-o concis, cu propriile 
cuvinte. Răspunsul ei a fost o parafrază. Într-adevăr, unii specialisti numesc 
parafrazele „răspunsuri concise cu propriile cuvinte“. 


Cand parafraza este „bine tintita“, vorbitorul spune aproape întotdeauna: 
„Da“, „Corect“, „Exact“. Sau poate să dea din cap ori să indice în alt fel că 
răspunsul a fost potrivit. În fragmentul de conversaţie de mai sus, Maureen i- 
a confirmat lui Kim că aceasta o intelesese corect. Când o parafrază este 
inexactă, vorbitorul va corecta de obicei neintelegerea. 


Majoritatea oamenilor care învaţă abilități de ascultare se simt stanjeniti când 
încearcă să reflecteze pentru prima oară esenţa afirmațiilor celuilalt. Pe 
deasupra, multi nu cred că va funcţiona. Consideră că oamenii se vor simţi 
insultati sau chiar mai rău dacă au de-a face cu răspunsuri reflective. 


„Soţul meu o să creadă că sunt nebună dacă îi repet ceea ce tocmai mi-a zis.“ 


,Glumesti? Să folosesc răspunsuri reflective cu indivizii ăia de la linia de 
asamblare? O să fiu bătaia de joc a întregii fabrici.“ 


,Pustiul meu o să-mi spună: «Esti ciudat rău — asta ţi-am zis şi eu».“ 


De fapt, majoritatea oamenilor reflectă vorbele celorlalți într-o măsură mai 
mare decât își dau seama. Dacă cineva vă spune numărul lui de telefon, 
probabil că îl repetati când îl scrieţi, ca să vă asiguraţi că l-aţi auzit corect. 
Dacă sunteți îndrumați către o adresă aflată la câţiva kilometri depărtare, până 
la care trebuie să cotiti de câteva ori, probabil că veţi repeta indicaţiile ca să 
fiti siguri că sunt precise. Când ne ocupăm de asemenea detalii concrete, cei 
mai multi dintre noi știu dintr-o tristă experienţă că, dacă informaţiile nu sunt 
verificate, mesajul nu este mereu de încredere. Toţi am sunat la destule 
numere de telefon greșite si am virat de multe ori în direcţia proastă. Experții 
în comunicare cred că această metodă, pe care majoritatea oamenilor nu o 
folosesc decât ocazional, poate fi aplicată mai frecvent si cu mai multă 
pricepere în relaţiile noastre interpersonale. Cei mai multi dintre noi nu vor 
avea decât de câștigat de pe urma unei precizii mai mari în interacțiunile 


zilnice. Parafrazarea reduce considerabil probabilitatea neînțelegerilor. Tipul 
de verificare pe care o facem când repetăm un număr de telefon ar putea fi 
utilizat mai frecvent. 


REFLECTAREA EMOŢIILOR 


Reflectarea emoţiilor presupune oglindirea în enunturi succinte a emoţiilor pe 
care le comunică vorbitorul. Fred, 34 de ani, i-a spus unui amic: 


Fred: Eram foarte sigur că până la vârsta asta o să fiu căsătorit. Dar, una dup. 
Rick: E cu adevărat descurajant. 


Fred: Sigur că este. O să găsesc vreodată omul potrivit? 


Rick şi-a dat seama că Fred încerca probabil mai multe emoţii — singurătate, 
furie, frustrare, teamă, descurajare sau o combinaţie a lor. Pe măsură ce Fred 
vorbea, Rick „i-a citit“ limbajul trupului si a decis că descurajarea era 
principala emoție care-l stăpânea. Conversatia ulterioară i-a confirmat 
bănuiala. 


Ascultătorilor le scapă frecvent bună parte dintre dimensiunile emoţionale ale 
unei conversații. Există tendinţa de a ne concentra atenţia asupra conţinutului 
verbal. Dacă practicăm vreun tip de reflectare, ea vizează mai mult conţinutul 
faptic decât emoţiile. Sau ascultătorii pun întrebări care cer răspunsuri 
faptice: „Și ce-ai făcut?“ „Când s-a întâmplat asta?“ 


Eram absorbit de un proiect literar, când a sunat telefonul. Era un coleg din 
Chicago. Am fost încântat să-l aud, dar am ieșit cu greu din „bula“ mea. In 
scurtă vreme mi-a spus: 


— Tocmai am aflat că atelierul din ianuarie pe care urma să-l tin a fost 
anulat. 


— Anulat, ha? i-am răspuns. 
— Da, a zis el, după care discuţia a deviat spre alt subiect. 


După ce am închis telefonul, mi-am dat seama ce ascultător leneş fusesem. 
Îmi scăpase esenţa cuvintelor lui pentru că nu ştiam ce simte despre anularea 
atelierului. Nu-l încurajasem deloc să vorbească despre sentimentele lui, 
transformând astfel conversaţia într-o discuţie faptică. 


Apoi am început să pun cap la cap lucrurile pe care le ştiam. Prietenul meu 
fusese angajat să tina în ianuarie un atelier pe o navă de croazieră în Caraibe. 
Zilnic, în cea mai mare parte a timpului, ar fi fost liber să facă plajă şi să se 
distreze. Cât de dezamăgit trebuie să fi fost când aflase că atelierul se 
anulase! Mi-am amintit însă și că fusese extrem de supărat că îşi aglomerase 
excesiv programul în iama respectivă. Nu mai avea deloc timp suficient 
pentru odihnă, solitudine și prieteni. Perioada semnificativă de timp care 
tocmai i se eliberase prin anularea atelierului avea să-i permită să ajungă la zi 
cu munca si să se bucure de solitudine si de prieteni. Foarte probabil, amicul 


meu încerca ambele sentimente în același timp — tristeţe că nu mai poate sa 
meargă în croazieră, bucurie că are timp să-și pună lucrurile la punct. 


Dar nu aflasem asta. Nu-l încurajasem să-mi spună ce simte despre situaţia 
respectivă. Desi nu exprimasem asta în cuvinte si cu siguranță nu fusese 
intenția mea, felul în care îl ascultasem îl încurajase să-mi relateze fapte, nu 
emoții. Era ca si cum i-as fi zis: „Rezumă-te la fapte. Mă interesează doar 
faptele“. 


Când ascultarea nu încurajează destăinuirea emoţiilor, tindem să scăpăm din 
vedere reacţia vorbitorului la evenimentele pe care le descrie — bucurie, 
mâhnire, frustrare, furie, supărare, ambivalentá s.a.m.d. Întrucât, cum spunea 
William James, „individualitatea stă în sentimente“4, când suntem prea puţin 
conştienţi de emoţiile celuilalt, ne scapă unicitatea sa. 


Dacă un vorbitor discută despre o problemă, reflectarea sentimentelor îl ajută 
să-şi înțeleagă emoțiile și, astfel, să se îndrepte către o soluţie. Simple date 
există pretutindeni în jurul nostru. Sentimentele si emoţiile sunt forţa 
dătătoare de energie care ne ajută să categorizăm informaţiile, să le 
organizăm şi să le folosim eficient, în timp ce formulăm și implementăm pași 
de acţiune relevanti. 


Imbunatatirea capacităţii de „a auzi“ emoţiile 


Deşi se întâmplă rar să reflectăm emoţii într-o conversaţie, fiecare, pe măsură 
ce ne maturizám, învăţăm să „citim“ emoţiile celorlalți. Fără îndoială, ne 
putem îmbunătăți această abilitate. Este totuşi important să înţelegem că 
suntem mai pricepuţi în privinţa ei decât isi dau seama cei mai multi dintre 
noi. Probabil că au existat momente în viata voastră în care ati discutat cu 
persoane sau cu grupuri şi ati sesizat că ascultătorii sunt plictisiti. E 
interesant, nu-i aşa? că aţi putut să le identificaţi sentimentele, deşi niciodată 
nu v-au spus că se plictisesc sau că nu vă mai urmăresc. Vă daţi seama adesea 
când un om este furios pe voi, chiar dacă nu vă spune nimic despre asta. Sau 


vă amintiţi momente în care oamenii n-au rostit niciun cuvânt, dar voiau ceva 
de la voi, si v-aţi prins despre ce e vorba de fapt? Si mai există si acei oameni 
care vă îndrăgesc nespus — n-o spun niciodată în cuvinte, dar ştiţi. Uneori se 
poate ca un om să vă fi spus un lucru, dar voi să fi fost conștienți că simţea si 
gândea cu totul altceva. Psihiatrii şi psihologii, datorită anilor de pregătire şi 
intuitiei pe care o au, sunt adesea capabili să priceapa sau să ghicească 
reacţiile instinctive ale oamenilor. Este remarcabil însă că oameni fără prea 
multă educaţie formală si fără pic de pregătire în domeniul abilităților 
moderne de comunicare sunt în stare să decodeze o mare parte din emoțiile si 
sentimentele celuilalt. Cum de se întâmplă asta? Cum de posedăm această 
abilitate incredibil de complexă? 


Profesorul Norman Kagan, care predă abilități de comunicare la Universitatea 
de Stat din Michigan, spune că este posibil să existe o anumită sensibilitate 
înnăscută care derivă din ereditate, dar, dincolo de asta: 


Probabil că i-ati observat o viata-ntreaga pe ceilalți și ati avut multe motive 
de a învăţa cum să vă daţi seama de starea lor de spirit. [...] În copilărie, a 
trebuit să învăţaţi să deslusiti dispoziţia părinţilor. Ati descoperit când puteaţi 
cere ceva si când nu. V-aţi deprins să intuiti starea de spirit a părinţilor si să 
preziceti ce ar putea să facă în continuare. Ati învăţat sa vă dati seama când o 
să primiţi de mâncare si când nu. De-a lungul vieţii, ati învăţat să fiti atenţi la 
afectele [emoţiile] altora. Prima dată când ati fost loviți de batausul clasei 
pentru că n-aţi recunoscut semnalele care anunţă că o altă ființă umană e pe 
cale să-şi piardă cumpatul, ati căpătat fără doar si poate motive întemeiate de 
a învăţa data viitoare să recunoasteti simptomele furiei. La scoala si în timpul 
întâlnirilor romantice, a trebuit să fiti atenţi la mesajele subtile pe care le 
receptati, altfel ati avut de suferit. Mintea umană este un centru nervos de o 
complexitate fantastică. Ar fi necesare cărți întregi ca să descriem tot ceea ce 
fiecare dintre voi cunoaşte despre identificarea „semnalelor“ sau emoţiilor 
altora. 


Deşi este adevărat că fiecare dintre noi are suficientă sensibilitate emoţională 
pentru a începe imediat să reflecte emoții cu o anumită precizie, asta nu e 


totul. Judecând după miile de participanţi la programele noastre de pregătire, 
ascultătorul tipic este capabil să se concentreze mai mult asupra conținutului 
verbal decât asupra sentimentelor si întâmpină frecvent dificultăţi în a-și da 
seama ce simte vorbitorul, chiar si atunci când emoţiile sunt destul de 
evidente pentru un observator instruit. 


Sigmund Freud a explicat cum s-a dezvoltat o parte din insensibilitatea 
noastră emoţională. Freud a observat ca, dacă toti am acţiona impulsiv si ne- 
am exprima spontan emoţiile, societatea ar fi subminată. Pentru a preveni 
această tulburare, fiecare societate, într-o măsură mai mică sau mai mare, 
conspiră împotriva exprimării emoţiilor. Societatea noastră extrem de 
organizată are sancţiuni deosebit de dure împotriva unei exprimări prea libere 
a emoțiilor. Instituţii importante precum căminul familial, scoala, companiile 
şi cultele religioase tind toate să suprime exprimarea emoţiilor. Rezultatul 
acestei conditionári generalizate este că multora li se pare relativ dificil să se 
armonizeze cu ceilalți și să le reflecte sentimentele. Și totuși, reflectarea 
emoțiilor stă la baza ascultárii eficiente. 


În opinia mea, fiecare dintre noi are o capacitate parţial dezvoltată de 
înţelegere a sentimentelor celorlalți. În cazul acestei abilităţi importante si 
dificile, nimeni nu porneşte de la zero. În acelaşi timp, traiul într-o societate 
în care emoţiile sunt suprimate ne-a blocat o parte din sensibilitate, crescând 
probabilitatea ca oamenii să se simtă stanjeniti când reflectă sentimente într-o 


conversaţie. 


Atunci când încearcă să reflecte emoţiile unui vorbitor, majoritatea 
participanţilor la cursurile noastre vor să afle cum pot deveni mai conştienţi 
de ele. Noi îi învăţăm patru lucruri: 


1. Concentrati-va asupra cuvintelor care exprimă emoții. 
2. Remarcati conţinutul general al mesajului. 
3. Observati limbajul trupului. 


4. Intrebati-va: „Dacă as trăi experienţa respectivă, ce aş simți?“ 


Ascultarea cuvintelor care exprimă emoții 


Dacă obiectivul vostru este reflectarea emoţiilor într-o conversaţie, o 
modalitate evidentă de a-l atinge este identificarea și exprimarea lor verbală. 
Ocazional, oamenii îşi transpun direct emoţiile în cuvinte. 


O femeie de carieră i se confesa la un moment dat celei mai bune prietene: 


Nu pot să cred cât de mult îmi place slujba mea. Si fac o mulțime de lucruri 
distractive în timpul liber. Sunt atât de ocupată încât de-abia mai am vreme să 
gândesc. Dar, când nu mai e nimeni în jurul meu, mă nelinistesc, fiindcă 
trebuie sa fac fata singurătăţii care mă cuprinde. 


Recititi acum afirmaţiile de mai sus și observați cuvintele care comunică cel 
mai direct emoţiile descrise. Eu am remarcat cuvintele „îmi place“, 
„distractiv“ şi „singurătate“. O reflectare a emoţiilor vorbitoarei, așadar, ar 
putea fi formulată astfel: 


„Chiar dacă te distrezi din plin, ai parte şi de multă singurătate.“ 


Asemenea sentimente sunt mai ușor de reperat când pot fi citite si recitite pe 
o pagină tipărită decât în timpul schimbului de replici dintr-o conversaţie. 
Chiar si atunci când sunt exprimate limpede si direct în cuvinte, ca în 
exemplul de mai sus, este posibil ca oamenii să nu le observe. Tindem să fim 
atât de absorbiți de fapte si informaţii, încât trecem cu vederea indiciile 
verbale referitoare la afecte. 


Când vorbitorul ne face declaraţii despre emoțiile lui si când acestea 
corespund cu limbajul lui corporal, reflectarea sentimentelor este identică 
parafrazării, cu excepţia faptului că se concentrează asupra cuvintelor care 
exprimă emoţiile trăite de vorbitor. 


Deoarece cultura noastră tinde să se împotrivească exprimării emoţionale, e 
posibil ca, într-o conversaţie oarecare, indiciile verbale să nu fie la fel de 
precise ca în exemplul anterior. O mamă și-a întrebat fiica daca se simtise 
bine la întâlnirea romantică din seara precedentă. Fata a răspuns: „A, a fost 
OK“. Cuvântul care exprima sentimentele ei este „OK“. Dar ce însemna el în 
contextul conversatiei? E posibil să fi însemnat: „Sunt iritată că te bagi în 
treburile mele“. Sau ar fi putut să însemne că, pe o scară de la „groaznic“ la 
„minunat“, seara s-a plasat la mijloc — a fost una dintre acele întâlniri 
acceptabile, dar deloc captivante. E posibil ca limbajul corporal al fiicei să fi 
dezvăluit ceea ce voia cu adevărat să transmită. 


Deducerea emoţiilor din conţinut 


Pentru că suprimarea emoţiilor este foarte răspândită în cultura noastră, se 
poate ca vorbitorul să nu recurgă la cuvinte cu conotaţie afectivă. Dar 
conţinutul general al celor spuse vă poate oferi indicii legate de emoţiile lui. 


Citiţi următoarele afirmaţii si încercaţi să vă dati seama ce simte Eric: 


Eric: Fără doar si poate, clientul ăsta m-a dus de nas. M-a facut să merg la el 


Probabil că Eric s-a simţit furios pe clientul lui şi/sau pe el însuși. Cu toate 
astea, e posibil să fi trăit si alte emoţii, cum ar fi descurajarea. Observarea 
limbajului corporal va ajuta ascultătorul să-i evalueze cu mai multă acuratețe 
emoțiile. 


Observarea limbajului corporal 


Una dintre cele mai eficiente metode de înțelegere a ceea ce simte altcineva 
este observarea limbajului său corporal. Deoarece reflectarea emoţiilor este 
foarte importantă pentru ascultarea eficientă si fiindcă observarea expresiei 
faciale, a tonului vocii, a gesticii si a tinutei ne oferă indicii foarte importante 
despre starea emoţională a unei persoane, capitolul 6 este dedicat în întregime 
acestui subiect. 


Ce as simţi eu? 


Pe măsură ce înregistrează cuvintele care exprimă sentimentele vorbitorului 
(dacă acesta foloseşte asa ceva), „citeşte printre rânduri“ în căutarea emoţiilor 
sugerate de conținutul general al mesajului si observă limbajul corporal al 
celuilalt, ascultătorul se întreabă: „Ce as simţi dacă as spune si as face 
aceleași lucruri?“ Pentru că experiența emoţională a fiecăruia este unică, nu 
putem fi siguri că știm ce simte vorbitorul. Cel mai bun lucru pe care-l putem 
face este să ne înțelegem propriile reacţii interioare și să ghicim emoţiile 
celuilalt. Pe baza acestei „evaluări aproximative“, ascultătorul reflectă ce a 
înţeles el din sentimentele vorbitorului. În mod normal, acesta ne va anunţa 
automat dacă l-am înţeles sau nu corect — incuviintánd din cap, spunând „da“ 
sau „exact“ sau corectând ceea ce am spus. 


REFLECTAREA SENSULUI 


Când emoţiile si informaţiile sunt combinate într-un singur răspuns succint, 
avem o reflectare a sensului. De exemplu, Marge, o femeie de vârstă mijlocie, 
îi spune soțului ei, Rob: 


Marge: Supervizoarea îmi tot pune întrebări despre viata mea personală. As \ 


Rob: Te enervează că nu-ţi respectă intimitatea. 


Emotiile sunt declanșate adesea de evenimente precise. Observati felul în 
care sentimentele mele listate în coloana din stânga sunt asociate cu 
evenimentele enumerate în coloana din dreapta: 


Sentiment Eveniment (Fapte) 

fericire Prentice-Hall mi-a oferit contractul pentru această carte. 

tristeţe Un prieten bun se mută departe. 

iritare Intelegerile la care ajunseserăm săptămâna trecută nu sunt respect 


frustrare Fotocopiatorul s-a stricat pentru a treia oară în trei zile. 


Am văzut cat de important este ca ascultatorul să fie receptiv la emoţiile 
vorbitorului. Am remarcat de asemenea că este foarte util să înțelegem 
conţinutul faptic al mesajului transmis de vorbitor. Și asta pentru că, după 
cum spune Robert Carkhuff, e mai simplu să actionam asupra lucrurilor pe 
care le putem concepe cu mintea decât asupra celor pe care le simțim în 
corp.” Când răspundem la semnificațiile transmise de vorbitor — emoţiile care 
îl paralizeaza sau îl motivează si conţinutul cu care sunt asociate —, ascultarea 
noastră are deseori eficiență maximă. 


Odată ce un om ştie cum să reflecte separat emoţiile si conţinutul mesajului, 
este relativ simplu să le pună laolaltă într-o reflectare a sensului. Când învață 
prima oară să reflecte sensul, oamenilor li se pare de multe ori util să 
folosească formula: „Te simţi [introduceţi sentimentul], pentru că [introduceţi 
evenimentul sau altă informaţie asociată cu sentimentul respectiv]“. 


Să vedem cum funcţionează formula „Te simţi... pentru că...“ în câteva 
situaţii reale: 


Earl: Ce schimbare! Mi-era teamă că n-o să obţin promovarea, dar visul mi « 


John: Te simţi fericit pentru că lucrurile îți merg bine din toate punctele de v: 


Sau: 


Wilma: Soțul meu mă scoate din minţi. Mai întâi spune că totul e în regulă s: 


Harriet: Te simţi neliniştită pentru că este foarte inconsecvent. 


Formula „Te simţi... pentru că...“ nu este foarte deranjantă într-o conversaţie. 
Îi ajută pe participanţi să nu uite să reflecte atât emoțiile celuilalt, cât si 
conţinutul, încurajându-i să răspundă scurt. Si nu contribuie la îngreunarea 
conversatiilor, ca expresiile incoerente precum: „Ceea ce cred că vrei să spui 
este că...“ 


Multi oameni sunt totuși foarte reticenti să utilizeze această formulă în 
ascultarea reflectivă. De fapt, ea este asemenea schelăriei unei case în 
construcție. Poate fi foarte utilă o vreme, dar, când nu mai e nevoie de ea, 
poate fi îndepărtată din repertoriul de răspunsuri. După ce o folosiţi până 
când reflectarea concisă a sensului vă intră în reflex, puteţi recurge la 
modalităţi mai „firești“ de reflectare. Verbul „te simţi“ poate fi înlocuit cu 
verbul „eşti“. În locul lui „pentru că“ pot fi utilizate cuvinte precum „de“, 
„din cauza“, „în privinţa“, „că“. Cu asemenea variatiuni, răspunsurile pot 
suna mai puţin pompos. 


„Eşti derutat de mesajele lui contradictorii.“ 
„Eşti încântat că lucrurile merg foarte bine la noua ta slujbă.“ 
„Eşti furios din cauza recentelor modificări de program.“ 


„Eşti descurajat de faptul cá e nereceptiv.“ 


În schimbul rapid de replici din conversațiile reale, e imposibil si deloc de 
dorit să utilizăm continuu reflectarea sensului. Ea funcţionează împreună cu 
reflectarea emoţiilor, a conţinutului, cu încurajările minimale, cu tăcerea 
activă si alte tipuri de reacţii. În anumite conversații, poate fi extrem de util să 
insistati asupra reflectării sentimentelor. Alteori, cel mai adecvat poate fi ca 
ascultătorul să se concentreze mai mult asupra reflectării conţinutului. În 
multe situaţii însă, ascultătorul eficient se va baza foarte mult pe reflectarea 
sensului. 


Uneori, reflectarea sensului este adecvată chiar și când nu se face schimb de 
cuvinte. Norma, manager de filială, a preluat de curând o nouă sarcină pentru 
compania ei. Munceste din greu cât e ziua de lungă, dar seara lucrurile pe 
care le mai are de făcut par a fi la fel de multe ca la începutul programului. 
Barbara, secretară în același birou, îi spune: „Te simţi descurajata pentru cá ai 
muncit foarte mult si încă mai ai multe de făcut“. 


De obicei, reflectarea sensului are cele mai bune rezultate când este redusă la 
o singură frază succintă. Cu cât mai scurtă, cu atât mai bine. Un răspuns 
dezlânat descurajează comunicarea. 


REFLECTAREA REZUMATIVĂ 


O reflectare rezumativă este o reformulare concisă a temelor şi principalelor 
emoții exprimate de vorbitor într-o perioadă mai lungă decât ar putea fi 
acoperită de oricare dintre celelalte abilități reflective. Ea poate rezuma un 
număr de comentarii recente sau poate scoate în evidență emoții și/sau 
probleme, recapitulându-le succint. Peisajul conversational poate fi presărat 
cu fărâme de informaţii inutile până când ascultătorul strânge laolaltă cele 
mai importante fragmente într-un mod semnificativ. Uneori, vorbitorul se 
pierde într-un talmes-balmes de gânduri și sentimente confuze. Ce diferență 
este între amestecul de piese ale unui puzzle din cutie si imaginea compactă 
pe care aceleaşi piese o formează pe masă! În mod similar, un rezumat 
eficient îi poate permite vorbitorului să-și vadă fragmente din ideile rostite 
reunite într-o armonie plină de sens. Un răspuns rezumativ îl ajută să capete o 
perspectivă unitară asupra lucrurilor pe care le-a spus, căci el formulează 
aspectele importante care au tot fost repetate sau afirmate cu cea mai mare 
intensitate. 


Carl Jung, celebrul psihoterapeut elveţian, i-a povestit unui coleg despre 
prima vizită pe care i-o făcuse lui Sigmund Freud, în 1907. Avea multe 
lucruri pe care voia să le discute cu Freud si a vorbit extrem de animat timp 
de trei ore. În cele din urmă, Freud l-a întrerupt și, spre uimirea lui Jung, a 


început să grupeze conținutul monologului în câteva categorii exacte, care le- 
au permis să-și petreacă restul orelor într-un schimb de replici mai profitabil.” 


Un rezumat poate să ajute vorbitorul să se înțeleagă mai bine pe sine. Gerard 
Egan ne oferă acest exemplu: 


Psiho- Să vedem ce avem până acum. Sunteţi la pământ, deprimat — nu-i doar 
o pasă proastă obișnuită, pentru că de data asta durează de ceva timp. Vă 
faceți griji în privinţa sănătăţii, dar asta pare să fie mai mult un simptom 
decât o cauză a depresiei. Există anumite probleme nerezolvate în viaţa 
dumneavoastră. Una dintre ele este faptul că recenta schimbare a slujbei a 
însemnat că nu vă mai vedeţi foarte des cu vechii prieteni. Mutarea 
geografică are efecte majore. Un alt aspect — care vi se pare dureros și 
stânjenitor — este legat de investiția dumneavoastră în strădania de a rămâne 
tânăr. Nu vreţi să acceptaţi că îmbătrâniţi. O a treia problemă este maniera 
excesivă în care vă implicaţi în munca — atât de mult încât, atunci cand 
finalizati un proiect pe termen lung, viata vi se pare brusc pustie. 


Clientul: E dureros să aud totul într-un mod atât de direct, dar cam despre 
asta-i vorba. Trebuie să-mi analizez cu adevărat valorile. Simt că am nevoie 
de un nou stil de viaţă, în care să má simt mai legat de oamenii din jur.? 


Acest tip de rezumat conţine elemente dificil de acceptat. Ascultătorul trebuie 
să judece cu grijă dacă vorbitorul este pregătit emoţional să suporte o sinteză 
care îl provoacă într-o oarecare măsură. 


Rezumatele sunt utile în situaţiile în care există un conflict de nevoi sau în 
care este necesară o rezolvare a problemelor. Bill a discutat cu tatăl lui dacă 
să-și continue studiile sau să le amâne cu un an pentru a căpăta experienţă 
practică. După ce au vorbit trei sferturi de oră, tatăl i-a spus: 


Ti se pare „obligatoriu“ să faci cursurile postuniversitare la un moment dat în 
viata, dar nu esti sigur dacă e înțelept să treci direct de la studenţie la studii 
postuniversitare. Iti faci griji în privinţa situaţiei mele financiare, deoarece 
cursurile tale m-au costat deja mii de dolari. Vrei să te însori cu Lea și te 
întrebi dacă o să te aștepte doi ani sau dacă va crede ca nu esti decât un 
veşnic student. Simti că universitatea te presează să iei o decizie cât mai 
repede ca să-ţi poată acorda bursa de asistent de care ai avea nevoie dacă te 
hotarasti să continui cursurile acum. 


Un rezumat este util și când vorbitorul pare să fi epuizat tot ce are de spus pe 
o anumită temă. Recapitularea celor afirmate deja poate să ajute la finalizarea 
părții respective de conversaţie și/sau să ofere o direcţie pentru următorul 
segment. 


Când ascultați pe cineva în două sau mai multe reprize, un asemenea rezumat 
poate fi folosit la începutul fiecăreia. Fiindcă e posibil ca vorbitorul să fi avut 
parte de revelații sau experienţe importante între sesiuni, e important să-l 
întrebaţi dacă s-a întâmplat acest lucru și, în caz afirmativ, dacă i-ar plăcea să 
le discute. Dacă nu, ascultătorul poate să sintetizeze ultima conversaţie între 
cei doi. Acest lucru îi dovedeşte interesul, împiedică interlocutorul să repete 
materialul deja prezentat și îl poate ajuta să dezvolte idei pornind de la 
întâlnirea anterioară. 


Unul dintre scopurile sintetizării este să-i dea vorbitorului senzaţia că face 
progrese în explorarea conţinutului și a emoţiilor. Această impresie de 
progres poate să ducă mai rapid la elaborarea unor planuri de acţiune. 
Sintetizarea verifică si cât de precisă a fost impresia de ansamblu a 
ascultătorului asupra celor spuse. 


Un rezumat reflectiv este eficient atunci când ascultătorul (1) adună ideile pe 
care vorbitorul le-a adus în discuţie si (2) selectează informaţiile relevante — 
ceea ce-l va ajuta pe vorbitor să înțeleagă mai clar elementele-cheie ale 
situaţiei în care se găsește. „Un rezumat“, spune Egan, „nu este reunirea 
mecanică a unui număr de date; este o prezentare sistematică de informaţii 

relevante“’. 


Utilizarea următoarelor trunchiuri de frază vă poate ajuta să puneţi în practică 
abilitatea de a rezuma: 


„Mi se pare că tot revii la tema...“ 
„Să recapitulăm cele discutate până acum...“ 


„M-am gândit la ceea ce ai spus. Observ ceva care ar putea să reprezinte un 
tipar si as vrea să verific dacă este asa. Tu...“ 


„Ascultându-te, principala ta preocupare pare să fie...“ (Apoi oferiţi 
exemple.) 


Eficienţa reflectării rezumative poate fi judecată cel mai bine după felul în 
care e primită și utilizată de interlocutor. Un rezumat bun ar trebui să-i 
permită celuilalt să aprofundeze subiectul, dându-i o direcție mai clară şi/sau 
mai coerentă. Un rezumat de calitate îl ajută adesea pe vorbitor să-și înţeleagă 
mai limpede situaţia, chiar dacă nu este decât o recapitulare a celor spuse 
deja. Deşi într-un rezumat nu apar lucruri noi, el poate părea inedit fiindcă 
vorbitorul aude toate acele lucruri laolaltă pentru prima dată. În plus, o 
sintetizare eficientă poate să unească elemente răsfirate ale unei conversații, 
îndreptând-o spre o concluzie. 


REZUMAT 


Un bun ascultător răspunde reflectiv la ceea ce spune vorbitorul. 
Reformulează cu propriile cuvinte emoţiile și/sau conţinutul recepționat și, 
făcând asta, comunică faptul că înţelege și acceptă cele spuse. 


Există patru abilități reflective fundamentale. Parafrazarea, prima dintre ele, 


se concentrează asupra conţinutului exprimat de vorbitor. Reflectarea emo- 
tiilor are loc atunci când ascultătorul are în vedere cuvintele cu conotații 
afective, intuiește sentimentele din conţinutul general, „citeşte“ limbajul 
trupului, se întreabă: „Cum m-aş simţi dacă as spune si as face eu aceleași 
lucruri?“, după care transmite emoţiile înapoi către vorbitor. Reflectarea 
combinată a sentimentelor si a conținutului se numește reflectarea sensului. 
Reflectarea rezumativă este recapitularea foarte condensată a celor mai 
semnificative elemente dintr-un segment ceva mai lung de conversaţie. 


În majoritatea situaţiilor de comunicare când ceilalţi ar interpreta, ar 
cerceta, ar da sfaturi, ar oferi încurajări, noi reflectăm. [...] Reflectarea 
poate fi,in mâinile unui începător care imită, o farsă nesărată si anostă. 
Adeseori, asa arată mai ales dacă e asternutd pe hârtie. Și totuși, ea poate fi 
un răspuns profund, intim, empatic si înţelegător, care necesită mare 
pricepere, sensibilitate si o implicare intensă.! 


— J.M. Shlien, psihoterapeut 


Oamenii care învaţă să asculte mai eficient se întreabă adesea de ce 
răspunsurilor reflective li se dă o asemenea importanţă. Eu le explic că ceea 
ce a spus Winston Churchill despre democraţie este valabil și pentru 
ascultarea reflectivă: e cea mai proastă metodă cu putinţă — cu excepţia 
tuturor alternativelor ei! Majoritatea celorlalte opţiuni nu funcţionează nici pe 
departe la fel de bine când vorbitorul este supus stresului sau are o problemă 
ori alte nevoi acute. 


Când fac cunoştinţă cu conceptul de răspuns reflectiv, multora li se pare 
adesea că această metodă de ascultare este prea structurată, prea mecanică, nu 
îndeajuns de „firească“. Capitolul de fata va analiza câteva dintre aceste 
opinii şi apoi va examina șase probleme de comunicare umană care pot fi 
îmbunătăţite prin ascultare reflectivă. Capitolul se încheie cu ceea ce eu 
consider a fi cea mai bună metodă de a risipi îndoielile cuiva în privinţa a cât 
de eficientă este ascultarea reflectivă. 


STIL ȘI STRUCTURĂ ÎN ASCULTARE 


Participanţii la seminarele noastre spun de multe ori: „Când ascult reflectiv, 
trebuie să fac o pauză şi să mă gândesc cum să răspund. Nu mă simt eu 
însumi când fac asta. Folosirea acestor abilităţi este prea artificială; îi lipsește 
spontaneitatea“. De obicei, pentru obiecțiile de acest gen sunt relevante unul 
sau mai multe dintre următoarele trei aspecte. 


Mai întâi, când deprind un nou set de abilități, oamenii trec în general printr-o 
etapă în care se simt jenati si intimidati înainte să le folosească natural. De 
multe ori, priceperea generală a unui om se diminuează când începe să 
folosească o metodă nouă. Când m-am apucat de baschet, antrenorul m-a 
obligat să-mi schimb maniera în care efectuam o anumită aruncare. În 
următoarele câteva zile, procentul de coşuri mi-a scăzut semnificativ. Însă, în 
scurtă vreme, aruncam mult mai bine. În mod asemănător, când încearcă 
prima oară să folosească aceste abilități de ascultare, oamenii ne spun 
frecvent că se străduiesc din răsputeri să nu ridice bariere în calea 
comunicării şi că își dau atâta silinta să formuleze răspunsuri reflective, încât 
scapă din vedere ceea ce le spune vorbitorul! Asta li se întâmplă multora, dar 
din fericire doar pentru o scurtă perioadă. 


Cineva spunea că există patru etape în procesul de îmbunătăţire a 
comunicării. La început, când o persoană învaţă despre efectul barierelor pe 
care le-a ridicat întreaga viata, se simte vinovată. Apoi încearcă noile abilități, 
dar aceste noi metode de interacţiune i se par rigide si artificiale. Omul 
respectiv se simte fals. Din fericire, majoritatea parcurg aceste două etape 
destul de repede. 


După utilizarea metodelor vreme de câteva săptămâni, oamenii devin 
adeseori destul de pricepuţi în aplicarea lor. Folosesc reflectarea destul de 
bine, dar încă mai au de lucru la ea si rămân conștienți de ceea ce fac. În 
final, după ce folosesc regulat aceste abilități timp de vreo doi ani, noua 
metodă de interacţiune ajunge să se integreze atât de bine în stilul lor de 
viaţă, încât individul o aplică adeseori fără s-o mai conştientizeze. Este 
asemenea unui violonist care stăpânește tehnicile artei sale. Abilitatile devin 
practic automate. Muzicianul cântă ca si cum problemele legate de digitatie si 
de mânuirea arcusului n-ar fi existat niciodată. Similar, în timp și cu multă 
practică, abilitățile de comunicare pot ajunge să fie atât de bine integrate în 
viata voastră încât sa vi se pară firești. 


O a doua chestiune relevantă aici este noţiunea de structură implicată în acest 
tip de ascultare. Începătorii consideră adesea că răspunsurile reflective sunt 
guvernate într-o măsură mult prea mare de reguli și, prin urmare, sunt 
artificiale, împiedicând curgerea liberă a unei conversații. De fapt, chiar si 
cele mai fluide interacțiuni reprezintă schimburi de replici foarte structurate, 


guvernate de reguli. Richard Bandler și John Grinder afirmă: 


Când comunicám — vorbim, dezbatem, scriem — [...] nu suntem aproape 
niciodată conștienți de felul cum ordonăm și structurăm cuvintele pe care le 
selectăm. Limbajul ne umple lumea într-o asemenea măsură, încât ne 
deplasám prin el asa cum peştii înoată în apa. Desi constientizam prea putin 
sau deloc felul în care ne modelăm comunicarea, activitatea noastră — 
procesul utilizării limbajului — este extrem de structurată. 


De exemplu, dacă luăm fraza pe care o citiți acum și inversám ordinea 
cuvintelor, rezultatul va fi un nonsens. lată cum ar suna ea răsturnat: 
„Nonsens un fi va rezultatul, cuvintelor ordinea inversam si acum citiți o care 
pe fraza luăm dacă, exemplu de“. Bandler si Grinder continuă: 


Comportamentul nostru [...] când comunicăm este guvernat de reguli. Chiar 
dacă nu suntem conştienţi în mod normal de ea în procesul [...] de 
comunicare, structura respectivă, structura limbajului, poate fi înţeleasă sub 
forma unor tipare regulate?. 


Nu există comunicare nestructurată. O parte dintre regulile care favorizează o 
comunicare clară se transmit destul de eficient în societatea noastră, în vreme 
ce alte structuri importante, precum abilităţile de ascultare reflectivă, sunt 
rareori transmise. Prin urmare, când învăţăm aceste noi abilităţi, ele ni se par 
inițial bizare și artificiale, deși nu sunt mai artificiale decât regulile de 
structurare a frazei, cele ortografice ș.a.m.d. 


Chiar şi când respect tiparele limbajului și structura abilităţilor de ascultare, 
îmi pot manifesta personalitatea într-o conversaţie prin ceea ce eu numesc 
„stil“. Stilul îmi exprimă sinele unic prin elemente nonverbale, formulări 
speciale, ritmul vorbirii si alti factori care mă dezvăluie pe mine cel real. Desi 
pot alege să folosesc abilităţi utilizate şi de altcineva, asta nu înseamnă că 
vom comunica asemănător. Stilurile noastre pot fi foarte diferite, astfel că 


modalităţile noastre de interacţiune vor fi unice. 


Acest tip de distincție se întâlnește în multe domenii. Când învăţăm sa 
cântăm la banjo, este recomandată o anumită digitatie. Cantaretii la banjo 
care utilizează metode identice de digitatie pot suna foarte diferit între ei, 
chiar şi când interpretează aceeași melodie, pentru că stilurile lor sunt 
complet diferite. 


Al treilea aspect care trebuie avut in vedere în evaluarea ,,artificialitatii“ 
metodelor reflective de ascultare este faptul că, deşi anumite tipuri de 
spontaneitate sunt absolut dezirabile, altele sunt distructive. Oamenii trebuie 
să-şi examineze reacţiile „naturale“ si să înțeleagă ce efecte au. În cel mai 
bun caz, barierele în calea comunicării — care tind să fie folosite foarte 
spontan — produc rupturi între oameni şi au tendinţa, când sunt utilizate 
repetat, să facă rău ambelor părți. În cel mai rău caz, pot mutila psihologic 
pentru tot restul vieții. 


Când folosesc îndeajuns de frecvent abilităţile reflective, încât ajung să se 
priceapă la ele, când își dau seama cât guvernată de reguli este comunicarea 
interpersonală și înțeleg caracterul distructiv al ridicării spontane a barierelor 
în calea ei, oamenii devin adeseori dispuși să se disciplineze pentru a recurge 
la ascultarea reflectivă atunci când este cazul. 


ȘASE PARTICULARITĂŢI ALE COMUNICĂRII 
UMANE 


Există şase aspecte problematice ale comunicării între oameni care fac 
ascultarea reflectivă deosebit de utilă. Patru dintre acestea sunt frecvente în 
rândul vorbitorilor, iar două, în rândul ascultătorilor. 


Prima problemă a oricărui vorbitor este că, pentru fiecare om, cuvintele au 
înţelesuri diferite. A doua este că oamenii își „codifică“ adesea mesajele 
pentru a le masca semnificaţia reală. A treia: în mod frecvent, cei care 


vorbesc „se învârt în jurul cozii“ — discută despre o chestiune, desi alte 
subiecte sunt mult mai importante pentru ei. În fine, multora le vine greu să-și 
cunoască emoţiile si să si le gestioneze constructiv. Dar si ascultătorii au 
probleme. Atenţia le este distrasă cu uşurinţă de la mesajul vorbitorului, 
pentru că îl aud deseori prin filtre care distorsionează multe dintre lucrurile 
spuse. 


Să examinăm mai atent fiecare dintre aceste probleme. 


Cuvintele, vehicule imprecise ale comunicării 


Deseori, experienţele pe care vrem cel mai mult să le exprimăm nu pot fi 
cuprinse foarte bine în cuvinte si fraze. Nu suntem în stare să spunem cu 
precizie la ce ne referim. Aşa cum opina filosoful Alfred North Whitehead: 
,Reusita limbajului de a transmite informaţii este mult supraestimată'3. 
Savantul danez Piet Hein aborda și el această dificultate: „Ideile intră în 
cuvinte si ies din ele asa cum aerul intră și iese dintr-o încăpere în care toate 
ferestrele si ușile sunt larg deschise“4. Iar T.S. Eliot ne spune poetic: 


Cuvintele se încordează, 

Plesnesc și uneori se frâng sub povară, 

De efort, scapă, alunecă, pier, 

Se ofilesc de imprecizie, nu vor să stea locului, 


Nu vor să stea liniștite. 


Ascultarea reflectivă îmbunătățește comunicarea pentru că îl ajută pe 
ascultător să verifice ceea ce a înţeles din cele spuse de vorbitor. În diferite 
momente ale conversatiei, ascultătorul reflectiv repetă cu propriile cuvinte 
impresia pe care o are despre ce s-a discutat. Dacă există vreo neînțelegere, 
vorbitorul îl poate corecta imediat. 


Înțelegerea „codului“ folosit de vorbitor include presupuneri 


Când preşedintele doreşte să transmită ordine Flotei a Saptea si nu vrea ca 
alte state să-i afle planurile, trimite un mesaj codificat despre care speră că va 
fi de neînțeles pentru agenţii altor tari. Pe parcursul unei conversații normale, 
şi noi facem adesea ceva asemănător. Uneori, suntem foarte ambivalenti cand 
vine vorba să ne exprimăm cu acuratețe. O parte din noi vrea cu disperare sa 
se facă auzită, alta vrea să rămână ascunsă. Astfel, ne trezim de multe ori 
vorbind neinteligibil despre gândurile noastre, ba chiar si mai neclar despre 
sentimentele pe care le avem. Așa cum cei din armată își ascund mesajele 
codificându-le din raţiuni de securitate naţională, fiecare dintre noi alege 
metode de a-şi cripta mesajele din motive de siguranță personală. 


Le codificăm adesea fără voie. Am fost instruiți din fragedă copilărie să ne 
exprimăm indirect asupra multor subiecte și în legătură cu diverse 


sentimente. 


Cu toţii am petrecut o viatá-ntreagà încifrându-ne mesajele si decodând 
mesajele celorlalți. Când copiii mei erau mici, de pildă, începeau să pună o 
mulțime de întrebări înainte de a merge la culcare. De obicei, acestea 
însemnau de fapt: „Te rog, mai stai putin cu mine“. Un sot îi aduce cafeaua la 
pat soţiei sale în fiecare dimineaţă. Ea îi descifrează acest comportament si 
aude mesajul: „Mă iubeşte si vrea să mi-o spună zilnic prin detalii mărunte“. 
Un manager își informează subordonatul că i-a prezentat preşedintelui 
raportul pe care-l întocmise subalternul. Acesta decodifică mesajul și aude: 
„E mulţumit de rezultatul muncii mele“. 


Din nefericire, decriptarea mesajelor codificate nu merge mereu ca pe roate. 
In primul rând, uităm adesea să luăm în considerare nevoia potenţială de a 
decoda mesajul celorlalți. 


Acum vreo doi ani am primit o scrisoare de la niște amici care aveau grave 
probleme în căsnicie, fără ca eu să ştiu de asta. Mi s-a părut o scrisoare 
interesantă şi i-am arătat-o unui prieten comun. El mi-a spus: „Căsnicia lor e 
la ananghie si ti-au trimis rândurile astea ca un strigăt după ajutor“. Am recitit 
scrisoarea aceea extrem de criptică şi am descoperit semnele ascunse ale 
suferinţei si cererea de ajutor. Mi-am pus în minte să le fac cat mai repede o 
vizită şi mi-am dat seama că prietenul nostru comun avea dreptate — erau în 
pragul despărțirii şi voiau cu disperare să discute cu mine. 


Unul dintre motivele de bază ale comunicării eronate este faptul că decodarea 
presupune întotdeauna un proces de ghicire. Auzim cuvintele celuilalt şi-i 
observăm acţiunile, dar nu putem decât să intuim ce înseamnă ele. 


Diagrama din figura 5.1 sugerează că purtarea unui om este uşor de observat 
— ea se vede la exterior. Gândurile însă nu sunt direct observabile; singurul 
nostru indiciu este comportamentul (cuvinte si acţiuni). Sentimentele si 
emoțiile sunt ilustrate în centrul existenţei individului, pentru că sunt adesea 
ascunse cu mare grijă. Ca si în cazul gândurilor, singurul indiciu despre 
sentimentele unei persoane ne este transmis indirect de comportamentul ei. 

Figura 5.1. Un om poate vedea sau auzi doar comportamentul altuia. 
Gândurile și/sau emoţiile nu pot fi decât ghicite. 


Când un om încearcă să-i comunice un lucru altuia, între ei are loc un proces 
lipsit de precizie. Modul în care o afirmaţie este transmisă de vorbitor si 
receptionata de celălalt poate fi ilustrat ca în figura 5.2. 


sens initial SENS TRANSMIS SENS RECEPTIONAT 


Figura 5.2. Inexactitatea procesului de comunicare 


Sa examindm felul in care aceste procese imprecise de transmitere si 
receptionare a mesajelor funcţionează in viata de zi cu zi. Un manager de 
vânzări se adresează cu asprime subordonatului său: „Trebuie să începi să-ți 
iei slujba în serios. Parcă nu faci parte din echipă ca noi ceilalți!“ Cum se 
întâmplă adeseori, intenţia nu e receptionatá ca atare. Codificarea 
(transpunerea emoţiilor şi/sau gândurilor în cuvinte şi/sau acţiuni) si 
decodarea acestui comentariu se desfășoară ca în figura 5.3. 


sens initial SENS TRANSMIS SENS RECEPTIONAT 


Figura 5.3. Proces tipic de codificare—decodificare 


Tendinta noastra de a decoda gresit mesajele altora duce la aparitia unor 
neînţelegeri inutile de ambele parti. Întrucât gândurile si emoţiile vorbitorului 
sunt intime și-i sunt cunoscute doar lui, ascultătorul nu poate decât să le 
ghicească. Si, pentru că interpretarea pe care ascultătorul o dă semnificației 
vorbitorului este intima si cunoscută doar ascultătorului, este posibil ca 
niciunul dintre ei să nu fie conştient că există o neînțelegere. 


Asemenea neînțelegeri pot fi însă evitate. În situaţia anterioară, șeful ar fi 
putut să se exprime mai direct şi mai precis. Ne vom ocupa de abilitatea de 
care ar fi avut nevoie în secţiunea despre autoafirmare din această carte. Însă 
subordonatul ar fi putut clarifica problema de comunicare folosindu-și 
abilităţile reflective. 


Managerul de vânzări: Trebuie să începi să-ţi iei slujba în serios. Parcă nu fa 
Agentul de vânzări: Sună ca şi cum ai crede că nu sunt potrivit pentru sluj 
Managerul de vânzări: Nu, nu-i vorba de asa ceva. Sunt de părere ca esti omi 
Agentul de vânzări: Practic, esti mulțumit de munca mea, cu excepția celo 
Managerul de vânzări: Da, exact. Unul dintre obiectivele mele pentru anul în 


Agentul de vânzări: Am probleme cu unul dintre principalii mei clienti. Ci 

„E o iluzie!“ Asta îşi zic multi când citesc un asemenea dialog. „Oamenii nu 
discută asa în realitate.“ E adevărat, majoritatea oamenilor nu dialogheaza 
astfel. Si, ca urmare, neînțelegerile care apar în conversațiile lor „normale“ 
sunt uriașe. Dar, în anumite companii, astfel de discuţii se practică: atunci 
când unul dintre angajaţi este foarte stresat, celălalt îl ascultă în felul acesta, 
şi neînțelegerile sunt reduse la minimum. 


Când problema vizibilă nu reprezintăprincipala preocupare a 
vorbitorului 


Oamenii încep rareori o conversație comunicând lucrurile care îi preocupă cel 
mai mult. O femeie care făcea terapie spunea: „Înainte să înceapă şedinţa, îmi 
era îngrozitor de teamă că o să abordez subiectul respectiv — și la fel de teamă 
că n-o să-l abordez“. Această ambivalenta legată de discutarea celor mai 
semnificative chestiuni este foarte răspândită. Adesea, cel mai important 
lucru pe care-l avem de împărtăşit este și punctul nostru cel mai vulnerabil. 


Fiecare ascunde de ceilalți o mare parte din el însuși. Toţi „călătorim 
incognito“ într-o oarecare măsură. Se întâmplă însă frecvent ca tocmai acele 
lucruri pe care ne dorim cel mai tare să le discutăm să fie ascunse cu cea mai 
mare grijă. Asta generează un fenomen cunoscut popular ca „a te ascunde 
după deget“. Vorbitorul nu spune lucrurilor pe nume. De fapt, nici măcar nu 
face aluzie la adevărata problemă ascunsă în spatele a ceea ce spune. Poate că 
nevoia de a discuta despre o anumită chestiune l-a împins să dialogheze cu 
voi, însă neliniştea pe care i-o provoacă subiectul îl poate face să discute 
despre cu totul altceva. 

Psihologii vorbesc uneori despre „problema vizibilă“ şi „problema reală“. Un 
părinte se poate adresa unui profesor sau unui consilier psihologic cu o 
plângere legată de felul în care este tratat copilul lui la școală. Mulțumită unei 
ascultări abile, conversaţia poate atinge subiecte care îl preocupă într-o mai 
mare măsură pe vorbitor. Probabil că tratamentul primit de copil la scoala 


reprezintă o îngrijorare reală, dar o altă chestiune — cum ar fi o căsnicie 
eșuată sau temerea lui că nu e capabil să se descurce acasă cu propriul copil — 
poate fi problema reală din mintea lui, cea despre care are cea mai mare 
nevoie să discute. 


La fel ca înotătorul care bagă un picior în apă ca să verifice temperatura 
înainte de a hotărî dacă plonjează, multi vorbitori „testează apa“ ca să vadă 
dacă pot încredința altei persoane aspectele vulnerabile ale vieţii lor. 
Cercetările arată că reflectările empatice care dau dovadă de înţelegere şi 
acceptare au șanse mai mari să provoace analiza acestor aspecte decât 
răspunsurile mai comune în cultura noastră. Din nefericire, majoritatea 
oamenilor sunt tentaţi să discute și să rezolve cele mai putin importante 
probleme — problemele vizibile —, în vreme ce chestiunile și problemele 
esențiale rămân ascunse. Descoperirea unor soluţii bune la probleme minore, 
în timp ce chestiunile profunde nu sunt nici măcar abordate, reprezintă unul 
dintre cele mai serioase motive de ineficienta în industrie, guvern, şcoli, 
Biserică, centre de terapie si alte instituţii. 


Vorbitorul poate fi orb faţă de propriile emoţii sau orbit de ele 


În cultura noastră, oamenii au de obicei două tipuri de probleme în legătură 
cu propriile emoţii si sentimente. Pe de o parte, se întâmplă deseori să nu fie 
conştienţi de ele. Pe de altă parte, pot fi copleșiți de emoţii, încât raţiunea si 
alti factori devin neputincioşi. Individul se trezeşte cá a scăpat situaţia de sub 
control în mod riscant şi că este incapabil să-și dirijeze destinul. Prima 
situaţie este generată de faptul că suntem orbi fata de emoţiile noastre. A 
doua apare când suntem orbiti de ele. Ascultarea reflectiva este utilă în 
ambele cazuri. 


Cultura noastră îi învaţă pe oameni să-și înăbușe emoţiile și sentimentele. De 
la o vârstă fragedă, copiilor li se spune să si le denatureze sau reprime. 
„Poartă-te frumos cu sora ta!“ „Nu mai plânge!“ „De câte ori ţi-am spus să nu 
te mai enervezi?“ „Lasă-i si pe ceilalți copii să se joace cu jucăriile tale!“ „Nu 

„Habar n-ai ce e bine pentru 

mă interesează ce simţi — fă ce ţi-am spus! 
tine!“ „Nu te mai purta ca un fricos!“ „Termină cu râsul ăla prostesc 
Bărbaţii din societatea noastră primesc permisiunea de a simţi doar anumite 
lucruri. De obicei, e acceptabil să fie furioși si să acţioneze agresiv, dar nu si 
să admită că le e frică sau că vor să-și asume un rol docil. Femeilor, pe de altă 
parte, li se permite adesea să simtă teamă și să plângă, dar sunt învăţate să nu- 
şi exprime furia, ba chiar să nu fie nici măcar conștiente că furia le macină pe 
dinăuntru. Alte conditionári culturale le învaţă pe femei si pe membrii 
anumitor subculturi religioase să considere că nevoile celorlalți sunt mai 
importante decât ale lor. 


Viaţa noastră interioară rămâne pipernicită si nedezvoltata dacă emoţiile sunt 
înăbușite. Ele sunt cele care ne ajută să ne modelăm valorile. Sunt o 
componentă fundamentală a motivatiei noastre si ne ajută să ne stabilim 
direcţia şi sensul în viață. Ne furnizează indiciile necesare pentru rezolvarea 
problemelor pe care le avem si sunt esenţiale pentru felul în care stabilim 
relaţii cu ceilalți. Cum subliniază Haim Ginott, răspunsurile reflective îi ajută 
pe copii (si pe adulti) să devină conștienți de universul interior al emoţiilor. 


Oglindirea emoțiilor 


Reflectându-le sentimentele, îi ajutăm pe copii să înţeleagă ce simt. Copiii 
învaţă despre înfățișarea lor fizică vazandu-si imaginea în oglindă. Si învață 
despre înfățișarea lor emoțională auzindu-si, reflectate, propriile emoții. 
Funcţia unei oglinzi este să reflecte un lucru aşa cum este, fără a-l măguli sau 
a-l ponegri. Nu vrem ca oglinda să ne spună: „Arăţi groaznic! Ai ochii roșii si 
fata buhăită! Esti un dezastru. Ai face bine să iei măsuri“. După câteva 
întâlniri cu o asemenea oglindă magică, ne-am feri de ea ca de ciumă. De la o 
oglindă vrem o imagine, nu o predică. E posibil să nu ne placă imaginea pe 
care o vedem; cu toate astea, preferăm să decidem noi înșine următoarea 
mișcare cu scop cosmetic. 


In mod similar, funcţia unei oglinzi emoţionale este să reflecte emoţiile așa 
cum sunt, fără distorsiuni: 


„Arăţi furios la culme.“ 
„Sună de parcă l-ai uri de-adevăratelea.“ 
„Pari dezgustat de toată situaţia.“ 


Aceste afirmaţii sunt de un imens ajutor copilului cu astfel de sentimente. Ele 
îi arată limpede ce anume simte. Claritatea imaginii — dată fie de o oglindă 
obișnuită, fie de una emoţională — dă o şansă iniţierii proceselor de 
autoingrijire si de schimbare a înfățișării. 


Oglinda emoțională pusă la dispoziţie de ascultarea reflectivă este foarte 
valoroasă și pentru adulți. 


Uneori, în loc să fim orbi faţă de emoţiile noastre, suntem orbiti de ele. În 
aceste cazuri, afectele ne blochează rațiunea. Vorbim despre situaţii în care 
„cădem pradă unor emoţii puternice“, ceea ce înseamnă că, pentru o clipă, ele 
ne-au uzurpat fiinţa interioară si ne controlează. Când sunt stapaniti de emoție 
într-o asemenea măsură încât nici raţiunea, nici voinţa nu mai au nicio 
influenţă asupra lor, oamenii tind să se comporte într-un fel dăunător pentru 
ei înșiși şi/sau pentru ceilalți. În atare situaţii, răspunsurile reflective pot ajuta 
un om să facă fata propriilor trăiri şi să-și folosească rațiunea. 


Multi cred ca, dacă un om mistuit de o emoție este încurajat să vorbească 
despre ea, aceasta se va intensifica. La fel, este larg răspândită ideea că 
oamenii care cad pradă unei emoții sunt mai predispusi să acţioneze pe baza 
ei dacă o exprimă în cuvinte. De pildă, se crede că o persoană furioasă pe alta 
este mai tentată să-i facă rău dacă își exprimă furia. De fapt, mult mai des se 
întâmplă exact invers. Când un om are ocazia să discute despre starea sa 
intens afectivă cu un ascultător empatic, probabilitatea ca el să acţioneze 
irațional pe baza ei se reduce. Discutia purtată la nivel afectiv elimină mare 
parte din emoția în exces, astfel că vorbitorul simte o mai mică nevoie să-și 
manifeste starea de excitație în mod irațional. 


Mulţi ascultători sunt uşor de distras 


Deşi nu e uşor să vorbeşti despre adevăratele tale probleme, la capătul celălalt 
al conversatiei nici ascultătorul nu este ferit de dificultăţi. Multi se lasă uşor 
distrasi, căzând în visare în timp ce vorbitorul li se adresează. În plus, fiecare 
din noi posedă cel puţin câteva filtre emoţionale care blochează sau 
distorsionează o parte dintre sensurile care ne sunt transmise. Să ne 
concentrăm acum asupra metodelor prin care răspunsurile reflective pot ajuta 
ascultătorul să rezolve aceste probleme. 


Una dintre cauzele ascultării ineficiente — dar şi a celei eficiente — este că 
oamenii pot gândi mult mai rapid decât pot vorbi. Rata medie a vorbirii 
pentru majoritatea americanilor este de aproximativ 125 de cuvinte per minut. 
Această rată este lentă pentru ureche si creier, care pot procesa cuvinte într- 
un ritm de patru ori mai rapid. Când ascultăm, avem mult timp la dispoziţie 
să gândim. 


Ascultătorul obişnuit își folosește prost acest răgaz. După ce începe să-și 
asculte cu interes amicul, mintea lui poate ajunge să se plictisească de ritmul 
lent al conversatiei. În scurtă vreme descoperă că poate să plece în vacanţă, 
continuând totuși să primească o fracțiune din mesajul transmis. Astfel, desi 
prietenul continuă să vorbească, „ascultătorul“ își planifică următoarea zi de 
muncă sau retrdieste victoria din meciul de tenis de săptămâna trecută. 
Verifică din când în când cele spuse de interlocutor, observă devierile din 
conversație, face câteva remarci adecvate, dar își petrece cea mai mare parte a 
timpului cufundat în propriile gânduri. Uneori, ascultătorii cad prea mult timp 
în reverie, scăpând din vedere elemente esenţiale care le-au fost împărtășite. 


Vă amintiţi fabula testoasei si a iepurelui sălbatic? Ascultatorii nepriceputi 
sfârșesc adeseori în situaţia dificilă a iepurelui care s-a luat la întrecere cu 
testoasa mult mai lentă. Iepurele s-a oprit pe marginea drumului ca să tragă 
un pui de somn; testoasa l-a depăşit până la urmă si a câştigat cursa. Când s-a 
trezit iepurele, era prea târziu ca s-o mai ajungă din urmă. Ascultătorii 
ineficienti ies de pe pistă o vreme si apoi descoperă că nu mai pot prinde din 
urmă gândurile care au fost exprimate de vorbitorul lent ca o ţestoasă. 


Există multe momente, fireşte, în care pornim pe calea digresiunilor mentale 
şi totuşi ne concentrăm în continuare îndeajuns asupra conversatiei pentru a-i 
înțelege destul de bine conţinutul. Conform definiţiei mele, aceasta nu 
constituie însă o ascultare de bună calitate. Cel care ascultă nu este implicat 
profund în interacţiunea cu vorbitorul, nu este prezent în comunicare într-o 
manieră substanţială si satisfăcătoare. 


Filtrele distorsionează ceea ce aude ascultătorul 


John Drakeford scrie despre „filtrele de atenţie“ care ne împiedică să fim 
copleșiți de cantitatea din ce in ce mai mare de sunete din lumea moderna: 


Creierul [...] este programat de ani de experienţă şi condiţionare să gestioneze 
impresiile auditive cu care este hrănit. Asemenea unei secretare eficiente care 
sortează corespondenţa unui director ocupat, păstrând doar cele mai 
importante documente pentru a i le supune examinării, el respinge sumar 
unele sunete, în vreme ce își concentrează întreaga atenţie asupra altora. [...] 


La fel ca membrii echipajelor de la sol ale companiilor aeriene, care îşi pun 
cu grijă căști ca să se protejeze împotriva zgomotului asurzitor al motoarelor, 
omul modern a fost nevoit să-şi formeze un mecanism de protecţie pentru a 
se apăra de constantul bombardament acustic al traiului în secolul XX. 
Majoritatea suntem prinşi pe viata într-un proces prin care, pe nesimţite, ne 
fabricăm treptat propriile căşti pe urechi si ne antrenează să ignoram pur si 
simplu anumite sunete. [...] 


Evident, există o anumită înţelepciune în tendința noastră naturală de a nu 
asculta. Mecanismul acesta ne protejează în nenumărate feluri. Pe de altă 
parte, ne face si un deserviciu, pentru că ne sileste să ratăm multe dintre 
lucrurile pe care ar fi fost bine să le ascultăm”. 


Pe lângă filtrele de atenţie descrise de Drakeford, fiecare dintre noi posedă 


ceea ce putem numi filtre emoţionale, care ne blochează sau ne distorsionează 
înțelegerea. Majoritatea oamenilor au auzit de celebrul experiment în care 
Pavlov a învăţat un câine să saliveze la auzul unui clopoțel. În anii 1930, 
Gregory Razran de la Queens College din New York a făcut oameni să 
saliveze ca reacţie la anumite cuvinte precum „stil“ si „urnă“.8 Experimentele 
lui Razran au demonstrat că este posibil să conferi sistematic unor cuvinte 
conotaţii emoţionale care nu au absolut nicio legătură cu sensul lor rational. 


Procesul de condiţionare prin care cei mai multi dintre noi ne creăm filtrele 
emoționale este adesea mai putin sistematic, dar nu neapărat mai putin 
eficient decât testele lui Razran. În copilăria noastră, e posibil ca părinții, 
profesorii şi alți adulţi sau colegi respectaţi să fi asociat cuvinte precum 
„comunist“, „spital“, „politician“, „negru“ sau „poliţist“ cu rânjete discrete, 
sprâncene încruntate, grimase sau alte gesturi dispretuitoare. Poate că alte 
cuvinte şi idei aparent neutre au fost însoţite de zâmbete sau alte semne de 
simpatie. După ce procesul de condiționare se desfășoară o vreme, adesea 
fără un plan, copilul (sau adultul) reacționează emoţional la cuvintele 
respective. Răspunsul instinctiv la cuvintele acum încărcate emoţional 
interferează cu receptarea oricărui mesaj care se întâmplă să le conţină. 


Într-o şedinţă de instruire pentru directori executivi a fost clar demonstrată 
distorsionarea cauzată de filtrele emotionale. Cinci dintre ei au fost rugaţi să 
părăsească sala. Celor rămași li s-a cerut să studieze imaginea prezentată în 
figura 5.4, care a fost proiectată pe un ecran. 


Figura 5.4. Imagine proiectată într-un experiment legat de acurateţea 
comunicării. Sursă: Liga Anti-Defaimare B’nai B’rith, Rumor Clinic 


După ce grupul a examinat imaginea, proiectorul a fost oprit. Unul dintre 
manageri a fost rugat să revină în sală și să asculte o descriere a imaginii 
făcută de un bărbat care o studiase. Un alt manager a fost apoi chemat 
înăuntru si i s-a cerut să asculte descrierea repetată de către managerul care 
intrase înaintea lui în sală. Procedura a continuat până când toţi cei cinci s-au 
întors pe rând şi au ascultat descrierea. Ultimul dintre ei a fost rugat să stea cu 
fata la grup si cu spatele la ecran si să relateze ce i se spusese că ar contine 
imaginea. Proiectorul a fost pornit, astfel încât ascultătorii să poate compara 
vizual scena cu descrierea verbală pe care o auzeau. 


Distorsionările s-au dovedit considerabile. La final, bărbatul alb si bărbatul 
africano-american erau în conflict. În ceartă se amestecau si câţiva dintre 
ceilalți pasageri. Alţii erau înspăimântați. Cutitul era în mâinile bărbatului 
africano-american. Albul purta un costum de om de afaceri, iar celălalt erau 
îmbrăcat ca un muncitor.” Fiecare director auzise descrierile prin propriul 
filtru emoţional, ceea ce provocase neînțelegeri grosolane. Inevitabil, filtrele 
emoționale ne stânjenesc abilitatea de a asculta. 


Aşteptările pe care le avem de la ceilalți constituie un alt set de filtre prin care 
ascultăm. În timpul unor negocieri sindicale dificile, un manager şi-a dat 
seama că nu ascultă suficient de bine. I-a cerut unui lider de sindicat să-şi 
repete comentariile si ulterior i-a mărturisit unui prieten: „Uneori nu-l aud 
limpede pentru că nu spune ceea ce mă aştept să spună“. Numeroase cupluri 
se află într-o situație similară. Un sot poate crede cá stie ce va spune soţia lui 
pe o anumită temă, astfel că îi va răspunde pe baza propriilor așteptări, nu 
raportându-se la ceea ce a spus ea de fapt. În acelaşi fel, părinţii şi copiii se 
înțeleg, greșit unii pe alţii. 


Imaginea despre sine a unui om poate si ea distorsiona receptarea gândurilor 
şi a emoțiilor celuilalt. O pesoană cu o stimă de sine scăzută se poate aştepta 
să primească critici din partea celorlalţi și poate descoperi astfel de 


semnificații în afirmaţii perfect inocente. O femeie este defensivă când vine 
vorba despre treburile gospodărești; când soțul laudă tocánita preparată de 
mama lui, femeia crede că îi critică ei abilităţile culinare. Soţul se simte 
nesigur în privinţa venitului pe care îl câștigă; când soția menționează că e 
sătulă de făcut curăţenie, el interpretează acest lucru ca pe un afront adus 
capacităţii lui de a-i oferi un ajutor. O femeie cu filtre foarte puternice 
spunea: „Soţul meu zice că aș fi în stare să găsesc mesaje ascunse și într-o 
carte de bucate“. 


In Prima şi ultima libertate, Krishnamurti afirmă: 


Ca să fii cu adevărat capabil să asculti, trebuie să-ți abandonezi, să-ți laşi 
deoparte toate prejudecățile [...] Când te afli într-o stare de spirit receptivă, 
lucrurile pot fi lesne înţelese [...] Dar, din păcate, cei mai multi dintre noi 
ascultăm printr-un ecran de împotrivire, alcătuit din preconceptii, fie ele 
religioase sau spirituale, psihologice sau științifice, ori din grijile, dorinţele si 
temerile de zi cu zi. Şi ascultăm prin acest ecran; prin urmare, ascultăm nu 
ceea ce se spune, ci zgomotul, sunetul nostru propriul”. 


Răspunsurile reflective sunt modalităţi eficiente de corectare a neînțelegerilor 
care apar din cauza filtrelor. Dacă ceea ce reflectăm este greșit, celălalt ne 
corectează practic întotdeauna. 


Verificarea acuratetei ca mod de transmitere a căldurii si grijii 


Fiindcă ne vine greu să spunem cu precizie ce avem în minte si pe suflet, dar 
şi să ascultăm fără să ne lăsăm distrași sau fără să distorsionăm, e extrem de 
util să verificăm acurateţea conversatiilor noastre. Pentru asta, ascultatorul 
eficient reflectă frecvent esenţa celor auzite, verificând că ceea ce a înțeles el 
corespunde sensului transmis de vorbitor. 


Oricât de importantă ar fi acurateţea în comunicare, majoritatea oamenilor 
vor mai mult de-atât. Tânjesc după căldura si grija pe care le-o poate oferi o 
altă ființă umană. În clipe puternic emotionale, de mare îngrijorare sau când 
apar probleme serioase, omul se simte adesea singur și are nevoie de contact 
şi de sprijin. Ascultătorul empatic este alături de celălalt într-o manieră 
aparte, ce transmite căldură şi grijă. Reflectându-i spusele, își ajută 
interlocutorul să aibă sentimentul de comuniune în toiul unei bătălii 
singuratice. 


SCEPTICISMUL DISPARE CEL MAI BINE PRIN 
ACŢIUNE 


Când li se explică o parte din argumentele în favoarea ascultării reflective, 
multi oameni ajung să-şi dea seama de ce această metodă poate să stimuleze 
o mai bună înțelegere interpersonală. Conştientizarea teoretică alimentează 
„consimţământul în deplină cunoștință de cauză“ si astfel îi permit omului sa 
încerce noi metode de interacţiune nu doar fiindcă vreo „autoritate“ pledează 
pentru ele, ci pentru că propria lui minte consimte că ele au, în definitiv, o 
logică. 


Totuși, testul suprem nu se dă în minte, ci în viaţa de zi cu zi. Indiferent de 
teorie, a stabili dacă reflectarea eficientă, folosită potrivit, îmbunătăţeşte sau 
nu comunicarea se poate numai în tumultul interacțiunilor cotidiene. Până la 
urmă, valoarea răspunsurilor reflective nu poate fi decisă în minte, ci trebuie 
stabilită pe baza experienţei. Cum scria Thomas Carlyle, eseistul englez: 
„Îndoielile de orice fel nu pot fi îndepărtate decât prin acțiune“. 
Scepticismul constructiv testează practic ipotezele pe care le examinează. 


Următoarele două capitole contin instrucţiuni despre cum să vă imbunatatiti 
abilităţile reflective. Ele vă vor ajuta să vă formaţi abilităţi îndeajuns de 
puternice încât să judecați corect valoarea ascultării. 


REZUMAT 


Când fac cunoştinţă cu abilităţile de ascultare reflectivă, oamenii sunt deseori 
sceptici că acestea s-ar potrivi in viata lor. Se simt stânjeniţi si falsi cand le 
folosesc prima oară. Aceasta este însă doar prima etapă, care va fi rapid 
depășită dacă ei continuă să aplice abilităţile respective. Unii se plâng că 
această metodă este prea „structurată“. Obiectia lor pare mai putin pertinentă 
dacă observăm că întreaga comunicare este inevitabil structurată şi dacă ne 
dăm seama că structura nu împiedică exprimarea stilului. În plus, oamenii 
afirmă că metoda reflectivă le înăbușă spontaneitatea. Desi putem aprecia 
multe tipuri de spontaneitate, pagubele aduse deseori de ridicarea impulsivă a 
unor bariere în calea comunicării fac ca răspunsurile reflective să pară mai 
atrăgătoare. 


In plus, ascultarea reflectiva devine si mai logică pentru unii dacă luăm in 
considerare şase particularităţi ale comunicării umane: 


1. Cuvintele au sensuri diferite pentru diferite persoane. 
2. Oamenii îşi „codifică“ adesea mesajele. 


3. Oamenii discută frecvent despre „probleme vizibile“, când de fapt îi 
preocupă mult mai tare alt subiect. 


4. Vorbitorul poate fi orb fata de propriile emoţii sau orbit de ele. 
5. Ascultătorii sunt deseori uşor de distras. 


6. Ascultătorii aud prin „filtre“ care distorsionează mult din ceea ce li se 
spune. 


Ascultarea reflectivă oferă un mod de verificare a acuratetei comunicării si un 


mijloc prin care pot fi transmise căldura si grija. 


Desi teoria ne ajută să decidem în cunoștință de cauză dacă să încercăm sau 
nu reacțiile reflective, testul suprem al utilității lor nu pot fi rationamentele 
prezentate în capitolul de fata, ci doar experienţa aplicării corespunzătoare a 
abilităţilor în viaţa de zi cu zi. 


Cu toții, într-un fel sau altul, ne trimitem micile noastre mesaje către lume. 
[...] Si rareori le trimitem conștient. Ne manifestăm dispoziţia prin limbajul 
nonverbal al trupului. Ridicăm o sprânceană a neîncredere. Ne frecăm nasul 
nedumeriti. Strângem brațele la piept ca să ne izolăm sau ca să ne protejăm. 
Ridicăm din umeri când suntem indiferenți, facem cu ochiul a familiaritate, 
batem darabana de nerăbdare, ne plesnim peste frunte când suntem uituci. 
Gesturile sunt numeroase, și, desi unele sunt deliberate [...], există altele, 
precum frecarea nasului a nedumerire sau strângerea braţelor pentru 
protecţie, care sunt in mare măsură subconstiente.! 


— Julius Fast 


IMPORTANTA LIMBAJULUI corporal 


Un om nu poate să nu comunice. Desi poate decide să nu mai vorbească, n- 
are cum să nu se mai poarte într-un fel sau altul. Comportamentul lui — 
mimică, ţinută, gestică si alte acțiuni — ne oferă un flux neîntrerupt de 
informaţii și reprezintă o sursă constantă de indicii despre ceea ce simte. 
Interpretarea limbajului corporal, aşadar, este una dintre cele mai importante 
abilităţi ale unei bune ascultări. 


Doar o mică parte din înţelegerea celuilalt pe care cineva o capătă prin 
interacțiunea fata în fata provine din cuvinte. Un specialist de seamă afirmă 


că doar treizeci și cinci la sută din sensul comunicării este generat de cuvinte; 
restul vine din limbajul trupului.? Albert Mehrabian a susținut într-un articol 
citat pe scară largă că, în situaţiile pe care le-a examinat, doar şapte procente 
din efect au fost de natură verbală — restul de 93 la sută au fost nonverbale.3 
Procentele anume la care au ajuns aceşti cercetători pot fi puse la îndoială, 
însă puţini sunt cei care contestă direcţia generală a descoperirilor — faptul că 
limbajul trupului este un mijloc foarte important de comunicare. 
Psihoterapeutul Alexander Lowen se exprimă astfel: „Niciun cuvânt nu este 
atât de clar ca limbajul expresiei corporale, odată ce ai învăţat să-l citeşti“. 


Comunicarea nonverbală a fost singurul limbaj folosit în cea mai mare parte a 
istoriei umanităţii. Timp de secole nu a existat absolut niciun fel de idiom 
oral sau scris. Prin urmare, limbajul trupului a fost singurul mijloc de 
comunicare. 


Într-un final, când a apărut limba vorbită, oamenii şi-au putut permite să nu 
mai fie atenţi la comunicarea corporală. Însă unii au continuat să se 
concentreze asupra indiciilor nonverbale. Cum ne avertizează un străvechi 
proverb chinezesc: „Păzeşte-te de omul care râde fără să i se scuture burta“. 
În secolul al VIII-lea î.H., profetul Isaia spunea: ,,[...] ruşinea feţei lor le stă 
împotrivă“. 


Deşi limbajul trupului a fost o sursă de înțelegere interpersonală încă de la 
începuturile rasei umane, doar în ultimele câteva decenii behavioristii au 
început să facă observaţii sistematice despre sensurile transmise nonverbal. 
Au elaborat sisteme de notație complexe, au filmat oameni interacționând şi 
i-au analizat cu încetinitorul, cadru cu cadru, au desfăşurat mii de alte 
experimente. Studiul ştiinţific al limbajului este încă în fază embrionară si 
concluziile sunt întru câtva speculative, dar există deja contribuţii majore la 
înțelegerea pe care o avem despre interacțiunea umană. Dacă adăugăm la 
observaţiile făcute de oamenii perspicace de-a lungul istoriei cercetările 
savanților moderni, obținem un instrument important de înțelegere a celor din 
jur prin interpretarea limbajului corporal. 


ELEMENTE NONVERBALE ale comunicării: 


LIMBAJUL emoţiilor 


Deși există o anumită suprapunere între tipul de informaţii transmise verbal și 
cele transmise nonverbal, în cadrul demersului de comunicare funcţionează o 
diviziune naturală, astfel încât fiecare canal este mai potrivit pentru a 
transmite anumite mesaje. 


Cuvintele sunt ideale pentru a comunica informaţii concrete. Dacă încercați 
să spuneţi cuiva titlul unei cărți sau prognoza meteo a zilei, preţul unui articol 
vestimentar sau esenţa filosofiei lui Platon, vă bazati în primul rând pe 
cuvinte. 


Cuvintele sunt utilizate si pentru a descrie emoţii, iar în acest scop sunt 
folosite de obicei în combinaţie cu limbajul trupului. Pe tărâm emoţional, 
totuși, avantajul este de partea limbajului corporal, deoarece, asa cum 
remarcă Paul Ekman şi Wallace Friesen: 


Semnalele faciale rapide reprezintă sistemul principal de exprimare a emotiei. 
Pentru a afla dacă cineva este furios, dezgustat, speriat, trist etc., îi cercetaţi 
chipul. Cuvintele nu descriu întotdeauna sentimentele pe care le trăiesc 
oamenii; adeseori, ele nu reuşesc să exprime ceea ce observați pe figura cuiva 
într-un moment emotional’. 


Elementele nonverbale ale comunicării nu doar ilustrează emoţiile cuiva, ci 
indică adeseori si modul în care un om face fata acestor emoţii. De exemplu, 
expresia de pe chipul lui poate să ne spună că este furios, dar restul trupului 
ne arată cum își gestionează sentimentul de furie. O persoană poate să o 
abordeze pe alta cu o ţinută amenințătoare si cu pumnii inclestati, gata de 
luptă, sau poate încerca să-și reprime mânia incordándu-si mușchii. Îşi poate 
da de asemenea frâu liber emoţiilor bătând din picioare, agitandu-si brațele, 
trântind usa s.a.m.d. Vă puteţi da seama cum isi gestionează afectele dacă-i 
urmăriţi limbajul trupului. 


Oamenii isi comunică sentimentele legate de relații în principal prin elemente 
nonverbale. Dacă se poziţionează la o distanţă considerabilă unul de celălalt, 
dacă au trupurile încordate, evită să stea față în fata si să aibă contact vizual, 
probabil relaţia dintre ei nu merge foarte bine. Cum spunea Gerard Egan, 
privirea care se fereşte poate să însemne un suflet care se fereste." 


Felul în care abordăm noi comunicarea subliniază primatul emoţiilor. 
Neindoielnic, conținutul conversatiei poate fi foarte important, dar, când au 
o pondere majoră, emoţiilor ar trebui în mod normal să li se acorde cea mai 
mare atenţie. Din moment ce elementele nonverbale reprezintă principalul 
lor mijloc de comunicare, acestea sunt esenţiale pentru înţelegerea multor 
lucruri importante pe care ni le comunică cei din jur. 


emoții date la iveală 


Există momente în care fiecare dintre noi folosește cuvinte într-un mod menit 
să-i ascundă sentimentele. Uneori, această tendinţă de a înșela e înrădăcinată 
în subconstientul nostru, si nu suntem nici măcar conștienți de eforturile pe 
care le facem pentru a ne ascunde. În mod asemănător, fiecare dintre noi a 
învăţat să-și controleze limbajul trupului. Conștient sau nu, încercăm să ţinem 
sub control exprimarea emoţiilor pe care le comunicăm prin mijloace 
nonverbale. Putem da din umeri, prefăcându-ne indiferenți, când de fapt 
chestiunea adusă în discuţie este foarte importantă pentru noi. Putem să ne 
mascăm furia printr-un zâmbet fals. Putem să ne încordăm anumiți mușchi 
pentru a ne abtine să plângem atunci când suntem tristi. Putem afişa o „figură 
inexpresivá* ca să ne disimulăm emoţiile. Cu alte cuvinte, în anumite 
circumstanţe si în diferite grade, fiecare dintre noi încearcă să-și mascheze 
sentimentele printr-un limbaj înșelător al trupului. 


Când alegem cuvinte pentru a ne crea o mască, putem avea succes. Dar, dacă 
încercăm să ne controlăm elementele nonverbale ale comunicării, trupul 
dezvăluie de obicei, până la urmă, adevărul despre sentimentele noastre. 
Detectoarele de minciuni sunt eficiente tocmai pentru că oamenii care pot 


ticlui o poveste foarte înșelătoare întâmpină dificultăți mult mai mari când 
trebuie să-și controleze reacţiile corporale. 


Chiar si atunci când un om face un efort constant să nu-și trădeze emoțiile 
prin limbajul trupului, adevăratele lui sentimente scapă de obicei tentativelor 
de control, chiar dacă uneori doar pentru o clipă. Într-un experiment, 
cercetătorii au cerut unui bărbat să nu arate nicio emoție în timpul vizionării 
unui film făcut anume să impresioneze. Ulterior, când i s-a luat un interviu, 
participantul a fost încrezător cá izbutise să-şi ascundă trăirile. Imaginile 
surprinse în timp ce urmărea filmul au demonstrat însă că sentimentul lui de 
dezgust s-a „scurs“ temporar în afară în ciuda tuturor stradaniilor de a-l 
controla.® 


Observarea limbajului corporal este importantă pentru un ascultător eficient, 
deoarece el comunică lucrurile care au cea mai mare însemnătate pentru 
vorbitor. Când un om ezită să-și transpuná emoțiile în cuvinte, sau nu e în 
stare să găsească formulările corecte pentru a le descrie, sau și le-a reprimat 
în asemenea măsură, încât nu mai este conştient de ceea ce simte — în fiecare 
dintre aceste situaţii, indiciile nonverbale de obicei îl dau de gol. Cum spunea 
Sigmund Freud: „Ne trádám pe noi înșine prin toti porii”. 


CUM INTERPRETĂM LIMBAJUL TRUPULUI 


Există cinci principii care pe mine m-au ajutat să reactionez mai eficient la 
„limbajul nostru tăcut — limbajul comportamentului“. În primul rând, fac un 
efort conştient să-mi concentrez atenția asupra indiciilor despre care cred că 
vor fi mai utile. În al doilea rând, încerc să observ fiecare dintre 
comportamentele nonverbale în context. În al treilea rând, remarc 
neconcordantele atunci când acestea există. În al patrulea rând, încerc să fiu 
mai conştient de ceea ce simt eu însumi față de interacţiune. În sfârşit, reflect 
lucrurile pe care le-am înţeles înapoi către celălalt, pentru a primi o 
confirmare sau pentru a fi corectat. 


Concentrarea asupra celor mai utile indicii 


Contrar opiniei generale, primim de fapt prea multe indicii despre emoțiile 
persoanei pe care o ascultăm, nicidecum prea puţine. Ca ascultători, primim 
informaţii despre emoţiile vorbitorului din șase surse. 


Trei fac parte din mediul auditiv: 1. cuvintele rostite; 2. sunetul vocii si 3. 
ritmul vorbirii, frecvenţa și lungimea pauzelor, frecvenţa cazurilor în care 
discursul este perturbat de sunete precum „ăăă“ si „mmm“. 


Mediul vizual furnizează și el trei surse de informaţii despre sentimentele 
unui om: 1. expresia facială; 2. postura si 3. gestica. 


Acest bombardament de stimuli poate fi coplesitor pentru ascultător. Unui om 
îi scapă adesea o parte dintre cele mai semnificative mesaje pentru că atenţia 
i-a fost distrasă de alte surse de informaţie care se impun mai ușor. Există o 
tendință comună de a ne baza în exces pe ceea ce psihologul Wilson Van 
Dusen spune că este sursa cea mai nedemnă de încredere — cuvintele rostite. 
Sensibilitatea sporită la elementele nonverbale ale comunicării și 
concentrarea asupra lor vor înlesni de obicei o înţelegere mai bună a celuilalt. 


Expresia facială. Behavioristii sunt în general de acord ca fata este cea 
mai importantă sursă de informaţii în privinţa emoţiilor. Pentru a 
descoperi ce simte vorbitorul, observați, într-un mod care să nu-l 
deranjeze, cum i se schimbă expresiile faciale. 


Acum mai bine de o sută de ani, naturalistul Charles Darwin, cel care a 
propus teoria evoluţiei, a scris o carte inovatoare despre limbajul trupului, 
numită The Expression of the Emotions in Man and Animals (Expresia 
emoțiilor la om si animale). Una dintre ipotezele-cheie ale lui Darwin, si 
anume ca oamenii pot descifra emotiile cuiva dupa expresia faciala, a fost 
confirmată de cercetări. 


Chipul nu dezvăluie doar anumite emoţii, ci si ce contează cu adevărat pentru 


o persoană. Uneori, în mijlocul unei conversații care pare relativ lipsită de 
importanță, faţa va afişa o vivacitate intensă şi spontană. Într-un asemenea 
caz, ascultătorul se poate concentra asupra acelei parti din conversaţie care a 
părut să provoace reacția respectivă şi poate astfel ajunge să discute despre 
subiecte de mare importanță emoţională pentru celălalt. Fără îndoială, vă 
puteţi aminti momente din conversații altminteri banale în care figura 
interlocutorului s-a luminat si el a început să vă prezinte cu multă insufletire 
un anumit subiect care-l interesa. 


Ochii şi țesutul din jurul lor pot fi extrem de elocventi. Ochii sclipesc de 
voioşie, se înroşesc şi se tulbură de tristeţe ori fulgeră de ostilitate. Transmit 
informaţii importante despre felul in care decurge relația voastră cu celălalt 
om. Pot afişa afecțiune si încredere fata de o persoană, distantare fata de alta 
si dezinteres fata de o a treia. În multe culturi, contactul vizual plin de căldură 
este cea mai pură formă de reciprocitate, reprezentând cel mai înalt nivel de 
comuniune psihică. Poate că acesta e motivul pentru care romancierul francez 
Victor Hugo recomanda: „Când o femeie iti vorbeşte, ascultă ce-ţi spune 
privirea ei“. 


Pe măsură ce un om îmbătrâneşte, cea mai constantă stare emoțională pe care 
o trăiește tinde să i se întipărească pe chip. Unele figuri de vârstnici sunt 
vesele și deschise, sugerând o existenţă fericită. Altele exprimă o dezaprobare 
cronică, ca şi cum nimic pe lumea asta nu le-a mers vreodată prea bine. (Si 
poate că nici nu le-a mers.) 


Indicii vocale. Există un pasaj în The Journal of John Woolman 
(Jurnalul lui John Woolman) unde se descrie comunicarea acestui 
predicator din secolul al XVIII-lea cu şeful de trib Papunehang, care i-a 
spus unui interpret despre rugăciunea în limba engleză ale cărei cuvinte 
nu le intelesese: „Îmi place să simt de unde vin cuvintele“.!° 


Ascultătorul eficient aude mult mai mult decât doar cuvintele vorbitorului; 
ascultă intensitatea sunetului, ritmul, timbrul vocii şi alte nuanţe subtile care 
comunică sens. Vocea furnizează cele mai multe moduri de a înțelege un 
individ. De aceea, când un pacient intră în sala de consultatie a 
psihoterapeutului Rollo May, acesta din urmă se întreabă adesea: „Ce îmi 
spune vocea atunci când nu mai ascult cuvintele, ci doar tonul ei?“ 


La nivel elementar, practic toată lumea depistează sensuri observând 
diferente în caracteristicile vocale. De exemplu, exclamatia: „Ce weekend am 
avut!“ poate să aibă cel puţin două sensuri, în funcţie de tonul vocii 
vorbitorului. Poate să însemne că a fost cel mai plăcut weekend cu putință, 
dar, în prezenţa altor caracteristici vocale, ascultătorul poate să presupună că 
a fost un weekend destul de neplăcut. Dacă vocea unui om tremură când 
spune: „Am demisionat“, poate fi un indiciu că persoana e tristă, furioasă sau 
înspăimântată de perspectiva de a-și părăsi slujba. În schimb, o voce 
optimistă şi voioasă ar putea sugera că, în principiu, posesorul ei e fericit că 
şi-a reziliat contractul. 


Sentimente precum furia, entuziasmul si veselia tind să fie însoţite de o 
anumită rapiditate a discursului, de un volum mai ridicat al vocii şi de un ton 
mai înalt. Un ritm al vorbirii mai lent decât normal, un volum și un ton redus 
tind să caracterizeze stări precum plictiseala sau deprimarea. Len Sperry 
sugerează că e posibil ca următoarele caracteristici vocale (numite 
paralimbaj) să aibă semnificaţiile descrise în coloana din dreapta:'? 


Paralimbaj Emotie/semnificatie probabilă 
Voce monotonă Plictiseală 

Ritm lent, ton scăzut Depresie 

Voce înaltă, ton tipator Entuziasm 

Tonalitate ascendentă Uimire 

Discurs aspru Atitudine defensivă 

Ton repezit, volum ridicat Furie 


Ton înalt, pronunție tărăgănată Neîncredere 


Unii oameni ajung să se priceapă foarte bine să-i înțeleagă pe ceilalți 
ascultându-i cu atenţie cum vorbesc. Erle Stanley Gardner, celebru scriitor de 
romane polițiste si creatorul lui Perry Mason, a povestit despre abilitatea pe 
care partenerul lui avocat o căpătase de a detecta informaţii esenţiale din 
indicii vocale — informaţii care treceau practic neobservate de toti ceilalți. 
Într-un articol din revista Vogue, Gardner spunea: 


De-a lungul anilor în care mi-a fost partener, când ne aflam în faţa instanţei, 
făcea în asa fel încât să nu privească niciodată martorul din boxá; își atintea 
privirea asupra unei foi, uneori notându-și prescurtat ceea ce spunea martorul, 
alteori mâzgălind pur şi simplu, dar ascultându-i întotdeauna vocea. 


Într-un anumit moment al interogatoriului, îmi dădea un ghiont cu cotul. 


Invariabil, asta însemna fie că martorul spune o minciună, fie că încearcă să 
muşamalizeze ceva. 


Urechile mele neantrenate n-au fost niciodată capabile să detecteze aceste 
schimbări subtile ale vocii si ritmului, dar partenerul meu le putea distinge cu 
o precizie surprinzătoare”. 


Deși este posibil ca voi sau eu să nu ajungem niciodată ca partenerul lui 
Gardner, putem observa tonalitatea și timbrul vocii unui om, ritmul vorbirii si 
rapiditatea exprimării. Aceste calităţi vocale ne ajută să evaluăm starea de 
spirit a vorbitorului. Ulterior, putem să-i reflectám percepția noastră asupra 
emoțiilor sale. 


Postură, gestică şi „acţiuni“. Postura şi mişcările corporale ne pot spune 
foarte multe despre emoţiile, imaginea de sine si nivelul de energie ale 
cuiva. Mişcările capului, ale braţelor, ale mâinilor si picioarelor pot fi 
foarte grăitoare. Persoana care vrea să încheie o conversaţie, de pildă, îşi 
poate întinde picioarele, poate să dea dintr-un picior, să-și aranjeze 
hârtiile pe birou, să-și închidă servieta şi/sau să se ridice de pe scaun, 


pregătindu-se de plecare. Cineva a descoperit că, atunci când voia să 
pună capăt unei discuţii, șeful lui începea „să-și caute cu disperare 
tigarile din buzunarul din stânga al jachetei“.14 


Putem descoperi ce simt oamenii si înțelegând semnificația a ceea ce, în lipsa 
unui cuvânt mai potrivit, voi denumi „acţiuni“. Psihologii pediatri sunt 
conştienţi că o mare parte din comportamentul „enervant“ de acasă al copiilor 
poate fi un strigăt de ajutor voalat. Părinţii descoperă adesea că, atunci când 
bebeluşii primesc multă atenţie în familie, fraţii mai mari pot reveni la 
comportamente de sugari. Copilul insistă de fapt să i se acorde mai multă 
atenţie. Elevul care deranjează constant orele a decis probabil că singura 
modalitate prin care se poate face remarcat este să se poarte urât. Directorul 
care devine mai putin productiv poate să-şi manifeste, în realitate, 
dezamăgirea sau mânia fata de lipsa de mobilitate din companie ori 
insatisfactia în relaţia cu şeful. Ascultătorul empatic observă aceste tipuri de 
acţiuni si caută metode de a verifica acurateţea concluziilor sale. 


Oamenii care predau, conduc şedinţe, interviuri sau prezentări de vânzări sau 
care, într-o formă sau alta, sunt liderii unui grup trebuie să fie atenţi la 
postura colectivă a acestuia. Eu conduc multe seminare care durează o zi 
întreagă. Frecvent, observ în sală un „limbaj al trupului comun“. Uneori, 
grupul este vigilent și alert. Alteori apare o pasă proastă în care toată lumea 
dă dovadă de energie scăzută. Pentru a îmbunătăți atmosfera de studiu, 
trebuie să înțeleg ce îmi comunică postura grupului si, când apare o perioadă 
de dezinteres, să închei ședința sau să utilizez metode de revigorare. 


Îmbrăcămintea, toaleta personală şi ambientul. Modul cum cineva se 
îmbracă si se îngrijeşte si ambientul pe care și-l alege sau şi-l creează fac 
parte din mesajul pe care persoana respectivă îl transmite lumii despre 
sine. Bărbatul proaspăt bărbierit, îmbrăcat într-un costum cu dungi fine 
şi cu o cravată conservatoare sugerează un stil de viaţă diferit de al unui 
tânăr barbos, cu părul lung, în blugi tociti, tricou si sandale. Infatisarea 
unei tinere care merge la coafor săptămânal şi care poartă haine cu o 
croială clasică transmite o cu totul altă impresie decât cea pe care o 
comunică o femeie de aceeași vârstă care nu poartă sutien, se îmbracă în 
majoritatea timpului în blugi şi nu se machiază. 


Amplasamentul si stilul casei unui om şi felul în care e mobilată transmit 


informaţii despre locatar. Deşi birourile și alte spaţii de muncă sunt supuse 
într-o mai mică măsură influenţei personale decât locuinţele, fiecare angajat 
izbuteşte de obicei să-și pună amprenta pe spaţiul cu pricina într-un fel sau 
altul. Biroul poate fi îngrijit sau dezordonat. Spaţiul poate fi organizat având 
ca element central biroul sau oamenii, poate fi auster sau estetic. 


Citirea indiciilor nonverbale în context 


Mare parte din literatura curentă despre limbajul trupului ne induce în eroare 
când sugerează că ne putem aștepta ca anumite gesturi să aibă semnificaţii 
specifice şi credibile. Dimpotrivă, autorități în domeniu afirmă că niciun gest 
în sine nu are o semnificație precisă. Nicio mişcare nu este de sine stătătoare, 
ci face întotdeauna parte dintr-un tipar mai larg, iar sensul ei este înțeles cel 
mai bine în context. Un anumit gest este asemenea unui cuvânt dintr-un 
paragraf. El poate avea mai multe sensuri, dar numai în contextul 
paragrafului sau al capitolului respectiv putem să înţelegem exact 
semnificația pe care o capătă. Sensul unui gest devine mult mai inteligibil 
când este văzut ca parte dintr-un tipar mai amplu în care se înscrie. Eisenberg 
şi Smith afirmă că: 


Majoritatea cuvintelor au doar câteva sensuri, în funcţie de cine le utilizează 
şi în ce circumstanţe. Dar incretirea nasului este un semn ce poate avea o mie 
de înțelesuri diferite, fiecare depinzând de setul de semne care îl însoţeşte, de 
personalitatea celui care isi increteste nasul si de contextul în care face acest 
lucru. De aceea, este greu să atribuim un sens general oricărui semn 
nonverbal izolat, chiar dacă un anumit sens într-un anumit context este 
evident. Nu ne-am hazarda să facem presupuneri despre ce înseamnă 
incretirea nasului în general, dar puţini oameni în decursul unei conversații s- 
ar simți jigniti de o frază precum: „Joan increteste din nas pentru cá nu 
suportă mirosul de ciuperci prăjite“15. 


Pe lângă faptul că trebuie observat în contextul altor mișcări corporale, orice 
gest trebuie să fie asociat şi cu vorbele persoanei respective. Dacă ascultăm 
doar cuvintele sau doar limbajul trupului, e posibil să ne facem o impresie 
distorsionată despre mesaj. Obiectivul ascultătorului eficient este să 
receptioneze toate indiciile transmise. 


Observati discrepantele 


Probabil ca ati remarcat ocazii în care cuvintele unui om comunicau un 
mesaj, dar indiciile lui nonverbale sugerau cu totul altceva. Versurile unei 
melodii mai vechi descriu acest tip de discrepantá: ,,Buzele tale imi zic «nu, 
nu», dar in ochii tai citesc «da, da»“. 


Am fost de fata cândva la o conversaţie în care o soţie i-a spus soţului: ,,Pari 
supărat pe mine“. Bărbatul s-a inrosit, şi-a încleştat pumnul, a lovit cu el în 
masă si a tipat: „Nu sunt nervos!“ Limbajul trupului i s-a părut soţiei mult 
mai convingător decât cuvintele! 


În schimb, există situaţii în care limbajul trupului este o diversiune gândită să 
ascundă intensitatea cuvintelor pe care un om îndrăzneşte cu greu să le 
rostească. Câteva dintre cele mai triste declaraţii pe care le-am auzit vreodată 
au fost însoţite de un râs de disimulare din partea vorbitorului. Am auzit zeci 
de oameni povestind cele mai amare necazuri din viaţa lor în timp ce-și 
ascundeau sentimentele prin chicoteli. De obicei, cand aud râsul si conţinutul 
tragic simultan, oamenii sunt prinşi cu garda jos sau aleg să evite 
confruntarea cu suferinţa celuilalt. În general, râd alături de el. Acest 
comportament este atât de răspândit în societatea noastră, încât avem si o 
expresie pentru a o descrie: cel care gestionează astfel suferința „face haz de 
necaz“. 


De fapt, când există o discrepanta între cuvinte si limbajul trupului, ambele 
mesaje sunt importante. Dacă buzele unei femei spun „nu, nu“, dar în ochii ei 


există un „da, da“, probabil ea trăiește un conflict între dorinţa de a-și 
exprima afecțiunea și anumite rezerve sau gânduri că „nu se cuvine“ care o 
îndeamnă să se abţină. Când un bărbat ţipă cá nu e furios, se poate să nu vrea 
să-și recunoască sentimentele în fata lui însuși și/sau în fata altora. Când o 
persoană râde în timp ce povesteşte o tragedie personală, poate însemna că 
vrea să împărtășească acea parte din viata ei, dar fără să-l împovăreze pe 
interlocutor, şi/sau cá nu ştie dacă să-şi dezvăluie si să-și împărtășească 
profunzimea sentimentelor. Firește, pot exista si alte semnificații pe lângă 
cele pe care le-am sugerat. Ideea este că, atunci când există o discrepanta 
între cuvintele cuiva şi comunicarea sa nonverbală (sau între două aspecte ale 
limbajului său corporal), este util să căutaţi sensul transmis prin fiecare canal 
de comunicare. 


Fiţi conştienţi de propriile emoţii şi reacţii corporale 


Sigmund Freud susținea cá ,subconstientul unei fiinţe umane poate să 
acţioneze asupra subconstientului altcuiva fără să treacă prin conștiință 
Mare parte din acest tip de comunicare este transmisă prin intermediul 
limbajului corporal. Procesele de comunicare nonverbală pot să ocolească 
mintea conștientă a ascultătorului si totuși să declanșeze reacţii în corpul lui. 
Devenind mai conştienţi de ceea ce simte trupul nostru, putem fi de multe ori 
mai sensibili şi la ce simt ceilalți oameni. 

O psihoterapeuta de familie spunea ca atmosfera dintr-un camin cu probleme 
este uşor de perceput. Cand intră în contact cu o astfel de familie, ea isi 
percepe numaidecât propria stânjeneală. Atmosfera poate fi glacială, 
politicoasă, plictisitoare sau foarte prudentă, ca si cum ar aștepta o explozie 
de furie. În asemenea situaţii, corpul psihoterapeutei resimte propria senzaţie 
de neplăcere. Când i se strânge stomacul, o dor umerii sau îi zvâcnesc 
tâmplele, e atentă la aceste senzaţii si devine mai vigilentă fata de ceea ce se 
petrece în familia respectivă. 


Eram la un moment dat împreună cu un adolescent al cărui tată a pornit un 


atac verbal de 20 de minute asupra lui. Ştiam că majoritatea lucrurilor pe care 
le spunea nu erau adevărate. N-a existat nicio sansa ca tatăl si fiul sa 
dialogheze — a fost doar o tiradă nesfarsita. Tot corpul mi s-a tensionat, 
stomacul mi s-a strâns. Când m-am concentrat asupra neplăcerilor pe care le 
simţeam fizic, am fost în stare să înțeleg mai bine ce trăia tânărul. 


Psihoterapeuta Frieda Fromm-Reichmann a creat o metodă care o ajuta să 
perceapă ce simțeau clienţii ei. Ştia că postura și limbajul trupului sunt indicii 
ale emoţiilor, astfel că încerca cu grijă să oglindească postura și gesturile lor. 
Se concentra pe ceea ce simţea când le adopta poziţia, iar capacitatea ei de a-i 
înțelege a crescut considerabil. Sunt unul dintre numerosii ascultători care au 
utilizat metoda aceasta cu succes. Fireşte, ascultătorul trebuie să dea dovadă 
de sensibilitate în modul în care oglindește poziţia celuilalt. Când o face 
neîndemânatic sau indiferent, demersul lui poate fi interpretat de vorbitor ca o 
insultă. 


REFLECTATI EMOȚIILE ÎNAPOI CĂTRE 
EMITATOR 


Ca ascultatori reflectivi, dupa ce ati deslusit sentimentele vorbitorului 
interpretandu-i limbajul trupului, veţi încerca în mod firesc să le reflectati 
înapoi către acesta cu propriile voastre cuvinte. Atunci cand verbalizati ceea 
ce credeți că ar putea simţi celălalt, se întâmplă mai multe lucruri. Mai întâi, 
verificaţi acurateţea presupunerilor voastre cu privire la sentimentele lui. În al 
doilea rând, puteţi să-l ajutaţi pe vorbitor să devină mai conştient de emoţiile 
sale. În al treilea rând, reflectarea îl încurajează pe celălalt să vorbească 
despre latura emoţională a situaţiei în care se află. In al patrulea rând, când 
vorbitorul isi aude sentimentele oglindite de un ascultător care îl acceptă, se 
simte de obicei înţeles. Singurătatea pe care e posibil s-o simtă are șanse sa 
scadă datorită acestui răspuns empatic. În sfârşit, dacă omul alege să discute 
profund si liber despre sentimentele lui, poate avea loc un catharsis, o 
eliberare de tensiune si o renaştere emoțională și/sau spirituală. 


Soţul lui Marion, George, s-a întors acasă de la muncă, s-a prăbușit în fotoliu 
şi a spus cu glas trist și şovăitor: „Uf, am finalizat proiectul la care am lucrat 
în ultimele două săptămâni“. Marion şi-a amintit că, înainte de a începe sa fie 
mai atentă la limbajul trupului, ar fi ratat esentialul si i-ar fi răspuns: „Mă 
bucur că ai încheiat. Poate că de-acum o să putem să luăm cina la timp“. De 
data asta a fost însă altfel. Marion a observat semnalele nonverbale ale soţului 
ei, s-a aşezat în fata lui si i-a răspuns: „Chiar dacă treaba e finalizată, ceva nu 
e în regulă şi nu ești mulţumit“. În această atmosferă de înţelegere şi empatie, 
George a început să vorbească despre frustrarea lui de la slujbă. Au 
comunicat profund, aşa cum rareori reușiseră în cei opt ani de căsnicie. 


UN LIMBAJ CLAR, DAR DERUTANT 


De-a lungul secolelor, limbile naturale au creat figuri de stil larg folosite care 
descriu limbajul trupului. Despre oamenii fricosi se spune că „îngheaţă de 
groază“. Cei furioși „tremură“ uneori „de nervi“. Indivizii agresivi sunt 
predispusi „să-și arate colții“. Oamenii rezervaţi par ,,distanti“. Cei 
încrezători în sine „debordează de entuziasm“ sau „se umflă în pene“. 
Persoanele hotărâte „strâng din dinţi“. Când încearcă să-și controleze 
emoțiile, oamenii stau „cu buzele strânse“. În ciuda efortului de a-şi ascunde 
stânjeneala, unii „se inrosesc de rușine“. Popularitatea acestor clișee 
lingvistice sugerează că avem cu toţii o oarecare competenţă în a interpreta 
limbajul trupului. 


Totuși, cei mai multi dintre noi putem să ne perfectionam. Putem fi si mai 
atenţi la limbajul corporal al celuilalt. Putem să-i interpretăm cu mai multă 
sensibilitate sensul. Putem să-i transmitem percepțiile noastre cu mai multă 
pricepere și empatie. 


Pentru majoritatea oamenilor, limbajul trupului este un paradox. Uneori, 
semnalele nonverbale sunt atât de clare, încât aproape toată lumea poate să le 
citească fără probleme. Alteori ele pot fi foarte dificil de descifrat. Oamenii 
interpretează frecvent greșit sensul „limbajului mut“, iar atunci când nu-și bat 


capul să verifice validitatea interpretării lor, se pot înstrăina de interlocutor 
sau pot apărea conflicte inutile. 


Discutând despre arta paradoxală de a interpreta limbajul corporal, Edward 
Sapir spunea că ea pare să opereze „în conformitate cu un cod minuţios şi 
secret care nu este scris nicăieri, nu este ştiut de nimeni, dar este înţeles de 
toți“17. Chiar dacă, fără îndoială, paradoxul rămâne, atenţia sporită a 
cititorului la semnalele nonverbale ale celuilalt poate îmbunătăţi semnificativ 
calitatea comunicării. 


REZUMAT 


Fiindcă o parte consistentă din comunicarea interpersonală este nonverbală, 
interpretarea limbajului corporal este una dintre cele mai importante abilități 
ale ascultării eficiente. Elementele nonverbale ale comunicării sunt deosebit 
de importante pentru înţelegerea sentimentelor celorlalți. Oamenii încearcă 
adesea să-şi ascundă emoţiile controlandu-si semnalele nonverbale. De 
obicei, aceste strădanii au mai puţin succes decât tentativele de camuflaj 
verbal; în general, emoţiile „se strecoară“ afară în ciuda eforturilor noastre de 
a ne ajusta exprimarea nonverbală. Există câteva principii care favorizează o 
„interpretare“ îmbunătăţită a limbajului corporal: 


* Concentrati-va atenţia asupra celor mai utile indicii — expresia facială, 
trăsăturile vocii, postură, gestică si „acţiuni“; 


* Interpretati semnele nonverbale în context; 
* Observati discrepantele; 


* Fiti constienti de propriile emotii si reactii corporale. 


Limbajul trupului este uneori foarte clar şi lipsit de ambiguitati. Alteori însă 
poate fi foarte dificil de descifrat. Când ascultătorul reflectă adecvat ceea ce a 
înţeles din limbajul corporal al interlocutorului, comunicarea poate fi 
îmbunătățită semnificativ. 


Vreau să te aud corect, așa că va trebui să verific ce aud în momente 
cruciale pentru a fi absolut sigur că sensul meu se potrivește cu sensul tău. 
Îmi fac o idee despre sensul mesajului tău din cuvintele pe care le spui, din 
tonul vocii, privindu-ti chipul, gestica si mișcările corporale. Dar e doar o 
idee. Trebuie s-o verific din când în când, repetând ceea ce am auzit pentru a 
primi încuviințarea ta, până când esti de acord că ai fost auzit. 


Vreau să aud profund, clar si îndeajuns de precis ca să fiu în stare — într-o 
măsură semnificativă — să simt ceea ce simţi tu, să mă doară putin când te 
doare pe tine si să-ţi doresc libertatea de a fi tot ceea ce esti pe cale să devii.! 


— David Augsburger 


Exista reguli care, odata respectate, vor face ca reactiile voastre reflective sa 
fie mai precise si mai utile pentru vorbitor. Ele reprezinta subiectul principal 
al capitolului de fata, care va analiza pe scurt si ce altceva poate face 
ascultătorul pe lângă ascultarea propriu-zisă si va examina cand ascultarea 
reflectivă este adecvată si cand nu. 


CUM SĂ DEVENITI UN ASCULTĂTOR MAI BUN 


După ce învaţă să fie atenţi la vorbitor, să-l lase să conducă discuţia si să-i 


reflecte esenţa conţinutului verbal şi/sau a sentimentelor, oamenii sunt 
pregătiți să-și perfecționeze abilităţile de reflectare. Următoarele câteva 
principii va pot ajuta să deveniți ascultători si mai buni. 


Nu mimati înţelegerea 


Vor exista nenumărate momente în care, ca ascultător, nu veţi pricepe ce và 
spune celălalt. Poate că visati cu ochii deschiși. Poate că vă gandeati la un 
lucru despre care ati discutat mai devreme. Poate că vorbitorul nu e în stare sa 
formuleze cu claritate mesajul. Desi, în astfel de situaţii, oamenii pretind în 
general că ascultă cu atenţie și că înțeleg perfect ceea ce se spune, eu cred că 
este important să nu vă prefaceti. Autenticitatea cere ca ascultătorul să-și 
recunoască abaterea $i apoi să se străduiască să revină la ascultarea atentă. 
„Cred că m-ai pierdut pe drum. Poti să repeti ce-ai spus?“ „Am fost atent 
până când mi-ai zis că soţul tău s-a îmbolnăvit. Zi-mi din nou ce s-a întâmplat 
după aceea.“ 


Nu-i spuneţi vorbitorului că stiti ce simte 


Când oamenii încep să asculte reflectiv, multi spun lucruri de genul: „Știu ce 
simţi“. Există mai multe motive pentru care acest răspuns este inadecvat. În 
primul rând, este fals. Interpretarea emoţiilor altei persoane este în cel mai 
bun caz o aproximare. Nimeni nu poate sti vreodată în totalitate ce înseamnă 
să fii în pielea altcuiva. Apoi, afirmaţia asta tinde să blocheze încercarea 
vorbitorului de a da mai multe detalii care ar permite o înțelegere mai 
concretă a mesajului. Până la urmă, vorbitorul va tinde să pună la îndoială că 
ati înţeles atât de multe lucruri pe cât spuneţi. Rareori se întâmplă să fie util 
să-i spuneţi altui om că ştiţi ce simte — e nevoie să-i demonstrati că i-ati 
înţeles cu adevărat, într-o oarecare măsură, sentimentele. Obiectivul este să 


percepeti experienţa vorbitorului cât mai precis si să i-o reflectati înapoi într- 
o manieră tolerantă, care afirmă nonverbal: „Sunt alături de tine“. Apoi, fără 
să fie nevoie să spuneţi: „Știu ce simţi“, celălalt va simţi: „Mă înţelege cu 
adevărat“. 


Diversificati-va răspunsurile 


Nu există un singur răspuns „corect“ la un enunţ anume. Am observat deja că 
o persoană poate să răspundă prin tăcere, cu o încurajare minimală, cu o 
parafrază, cu o reflectare a sensului sau printr-o reflectare rezumativă. Am 
văzut că formularea reflectării sensului poate fi uşor schimbată pentru a face 
răspunsul să sune mai natural. Exersând, ea poate fi mascată si mai mult sau 
abandonată cu totul. 


Iată o afirmaţie și câteva răspunsuri reflective potrivite. O femeie care se 
apropie de 30 de ani i s-a plâns unei amice: „Mama se bagă mereu în viata 
noastră. Aș vrea să-și vadă de treaba ei“. Printre posibilele răspunsuri se 
numără: 


* „Te deranjează cá mama ta se amestecă atât de mult.“ 
e „Te irită că-şi bagă nasul în viata ta.“ 
e „E. cam băgăcioasă!“ 


* „Când mama se amestecă în viata ta personală, simţi că independenţa si 
intimitatea îţi sunt amenințate.“ 


* „Îţi doreşti să te trateze ca pe un adult, nu ca pe un copil.“ 


* „Urăşti că-şi dă mereu cu părerea.“ 


Concentrati-và asupra emoţiilor 


Charles Arribine şi-a vizitat fiica la facultate în weekendul porţilor deschise. 
Când au luat cina împreună, au purtat următoarea conversaţie: 


Kristy: Nu vreau să mai stau aici. E prea greu pentru mine. Mi-e teamă că v 
Charles: Munca e prea grea. 


Kristy: (Acum cu lacrimi în ochi) Mi-e teamă că o să pic examenele. 


Charles a ignorat cu desăvârșire sentimentele fiicei lui. A început prin a-i 
spune că primul an de facultate este întotdeauna cel mai greu, că ea e o fată 
deşteaptă si va fi în stare să se adune si să încheie cu bine semestrul. La 
finalul discuţiei, tânăra a început să plângă și s-a dus la toaletă ca să-și vină în 
fire. 


Când mi-a povestit cele întâmplate, Charles mi-a zis: „De-abia când Kristy a 
început să suspine mi-am amintit ce ne-ai învăţat despre «primatul emoţiilor 
într-o conversatie»“. Cuvintele lui Kristy mi-au intrat pe o ureche şi mi-au 
ieşit pe cealaltă. Am avut multe interacțiuni ca asta, dar în sfârşit învăţ să 
accept partea emoţională a conversatiei“. 


Alegeţi cel mai precis cuvânt pentru a denumi emoţiile 


Emotiile sunt esenţiale în comunicare. În reflectare, contează să recunoasteti 
nu doar tipul de emoție, ci si intensitatea ei. Cuvântul care numește 
sentimentul trebuie să corespundă experienţei celuilalt. Un bărbat stătea 
pentru prima oară la marginea Marelui Canion, uluit de splendoarea nuantelor 
de roșu şi purpuriu în continuă schimbare. După o tăcere îndelungată, s-a 
întors către soția sa si, cu ochii plini de mirare si cu uimire în voce, i-a spus: 
„Este magnific. Este sublim“. 


Soţia i-a răspuns: „i se pare drăguţ“. 


Distanţa emoţională de la „magnific“ si „sublim“ la simplul „drăguţ“ este 
foarte mare. 


Cu cât ascultătorul este mai precis si mai concret în reflectarea sentimentelor 
celuilalt, cu atât mai utilă va fi ascultarea lui. Din nefericire, majoritatea 
oamenilor au un vocabular foarte limitat când vine vorba de cuvinte care 
exprimă emoţii. Precedând adjectivele emotionale de adverbele adecvate, 
puteţi să comunicaţi cu oarecare precizie gradul sau intensitatea 
sentimentului: 


„Te simți putin trist că ţi-a murit câinele.“ 
„Te simţi destul de trist din cauza morţii câinelui.“ 
„Te simţi foarte trist că ţi-a murit câinele.“ 


„Te simţi groaznic de trist de când ţi-a murit câinele.“ 


Desi pot fi utilizate pentru a specifica intensitatea sentimentului, cuvinte 
precum „destul de“ și „foarte“ sunt înlocuitori imperfecti ai unui limbaj 
adecvat de cuvinte emoţionale. „Ai inima grea“ sau „eşti deprimat“, de 
exemplu, tind să fie exprimări mai bune ale sentimentelor decât „eşti extrem 
de trist“. 


Un mod de a vă dezvolta un vocabular mai precis de cuvinte emoţionale este 
să citiţi şi să recititi o listă de cuvinte precum cea de mai jos: 


abătut iritat perplex 


afectuos 
agitat 
apăsat 
bun 
captiv 
condamnat 
disperat 
dominat 
dornic 
dusmanos 
empatic 
emotionat 
energic 
enervat 
euforic 
exaltat 
exasperat 
fericit 
fermecat 
frenetic 
furios 
gelos 
ignorat 


imposibil 


intimidat 
iritat 
isteric 
iubitor 
izolat 
infricosat 
infuriat 
impovarat 
indurerat 
ingrijorat 
ingrozit 
inselat 
intelegator 
invins 
melancolic 
minunat 
mizerabil 
multumit 
nedreptatit 
neglijat 
nervos 
nesabuit 
obosit 


oripilat 


pasnic 
pacalit 
persecutat 
plangacios 
ranit 
refuzat 
relaxat 
respins 
satisfăcut 
săritor 
scandalizat 
stupid 
şocat 
temător 
tensionat 
trădat 

trist 
ușurat 
vesel 
vinovat 
vulnerabil 
zăpăcit 
zbuciumat 


zdrobit 


După ce citiţi, puteţi să grupaţi cuvintele în funcţie de nivelul de intensitate al 
emotiei descrise. Figura 7.1 reprezintă un tabel care vă va ajuta să atribuiti 
diferite grade de intensitate cuvintelor care exprimă afecte. 


Când celălalt relatează informaţii despre o decizie dificilă, ascultătorul 
productiv îi reflectă adesea emoțiile ambivalente. Charlene Adams tocmai a 
primit propunerea să fie promovată într-un post foarte solicitant. Dacă 
acceptă noua funcţie, delegatiile ar purta-o departe de familia ei câteva zile pe 
lună. Când i-a povestit preotului despre dilema sa, acesta a observat: 
„Oscilezi foarte mult în privinţa acestei decizii“. Răspunsul i-a permis lui 
Charlene să-și analizeze mai profund sentimentele contradictorii. 


Daţi dovadă de empatie vocală 


Empatia înseamnă să ascultați si cu inima, nu doar cu mintea. Dacă 
reflectarea afirmațiilor celuilalt se face pe un ton rece, prozaic, interlocutorul 
rar se va simţi înțeles. 


În schimb, sunetele afectuoase pot manifesta prin ele însele un nivel înalt de 
înţelegere. Compozitorul Grieg a pus pe muzică poemul lui Ibsen „To a 
Waterfowl“. Când a auzit prima oară partitura, Ibsen i-a strâns mâna lui Grieg 
şi a şoptit: „M-ai înţeles! M-ai înțeles!“ O experienţă asemănătoare are loc 
când un ascultător sensibil surprinde starea de spirit a vorbitorului si i-o 
reflectă înapoi prin particularităţi ale tonului, nu doar prin cuvinte. 


Există două aspecte majore ale calităţii vocii care trebuie reținute. Prima este 
legată de cât de multă căldură exprimă vocea. Dacă este aspră, tăioasă și 
stridentă, e putin probabil că veți comunica vorbitorului grijă şi înțelegere 
afectuoasă. Uneori îi rugăm pe oameni să se gândească la cât de mult le pasă 
de persoana pe care o vor asculta si apoi să și-o imagineze împovărată de o 
mare problemă. Ascultătorii trebuie apoi să emită interjectii pentru a-şi 
comunica sentimentele empatice. În mod normal, când fac asta, oamenii 


folosesc o voce plină, joasă si un ritm ceva mai lent. 


Tonul vocii si stilul ascultătorului trebuie să reflecte tonul vocii vorbitorului. 
Dacă o persoană discută cu entuziasm despre o reuşită din viaţa sa, iar 
ascultătorul răspunde cu o voce monotonă și anostă, tonul reflectării 
diminuează efectul ascultării chiar si atunci când cuvintele sunt precise. După 
izbucnirea furioasă a unei femei supărate de infidelitatea soţului, ascultătorul 
i-a spus: „Aventurile lui te-au înfuriat“. Maniera de exprimare a vorbitorului 
şi profunzimea tuturor emoţiilor sale trebuie să-și găsească cel putin partial 
ecou în răspunsul ascultătorului. (Pe de altă parte, un răspuns care exagerează 
această empatie este şi el foarte nepotrivit.) 


Una dintre problemele legate de încercarea de a învăţa abilități de comunicare 
dintr-o carte este legată de lipsa exerciţiilor de voce. Înregistrarea câtorva 
conversații și jocurile de rol pentru a observa cât de empatica vă este vocea 
când ascultați pot fi de mare ajutor. 


Fiţi cat mai concreti si mai relevanti 


De cele mai multe ori, atunci când alegem să ascultăm, celălalt are o 
problemă. Obiectivul ascultării într-un asemenea caz este să înlesnească 
eforturile vorbitorului de a găsi cea mai bună soluţie la problema respectivă. 
Dacă dilema este discutată prin consideraţii vagi și generale, e greu, dacă nu 
imposibil, să fie rezolvată. Soluţiile vagi la probleme vagi nu produc, de 
regulă, acţiuni eficiente. 


Există trei moduri în care ascultătorul poate promova o conversaţie cât mai 
aplicată. În primul rând, poate fi foarte concret în răspunsuri. Uneori, 
ascultătorii dau răspunsuri vagi la afirmaţii foarte precise. Fireşte, trebuie sa 
încercăm să ajungem în răspunsurile noastre măcar la același nivel de 
concretete cu vorbitorul. Dar, când vorbitorul este imprecis, ascultătorul 
poate să reflecteze într-un fel care să facă discuţia mai exactă. În următoarea 
interacțiune, remarcati caracterul precis al reacției ascultătorului: 


Joan: Nu pot să merg la petrecere. Cum să dau nas în nas cu prietenii mei? ! 


Helen: Ar fi stânjenitor pentru tine să mergi la petrecere pentru cá te gándest 


O altă metodă de încurajare a preciziei într-o conversaţie este să puneţi câteva 
întrebări prin care să cereti informaţii sau să aflaţi care sunt emoţiile 
vorbitorului. „Poţi să-mi dai un exemplu?“ (cerere de informaţii). „Cum te-ai 
simţit când ţi-a spus asta?“ (identificarea sentimentelor). 


O a treia cale este să-l împiedicaţi pe vorbitor să divagheze. Daca se lungeste, 
interlocutorul subminează precizia, scopul si intensitatea interacțiunii. Daca 
punctează vorbăria celuilalt dând din cap, folosind încurajări minimale și alte 
acțiuni de acest tip, ascultatorul nu face decât să stimuleze divagatiile inutile. 
Chiar şi când una dintre persoane este, în principiu, doar ascultător, 
conversaţia poate fi un dialog cu scop. 


Pentru a răspunde frecvent, uneori este necesar sa intrerupeti vorbitorul. 
Multora li se pare ironic faptul că buna ascultare ar putea implica întreruperea 
celui care vorbeşte. Totusi, este posibil să intrerupeti suvoiul de cuvinte al 
vorbitorului cu o reflecţie sumară, fără să-l faceţi să-și piardă şirul gândurilor. 


Când eu, ca ascultător, întrerup cu răspunsuri reflective un interlocutor care 
divaghează, de obicei se întâmplă două lucruri. După câteva întreruperi, eu si 
vorbitorul creăm un ritm al discuţiei și al reflectării care încurajează o 
conversație de mai bună calitate. După aceea, de obicei, nici vorbitorul nu se 
mai învârte în jurul cozii și abordează mai direct subiectul. 


Răspundeţi flexibil, dar ferm 


Ascultătorul eficient isi dă seama că este imposibil să-l cunoască pe celălalt 
cu exactitate. În cel mai bun caz, putem ajunge la o înţelegere rezonabilă, dar 
aproximativă a interlocutorului. Din acest motiv, e de dorit să fim permanent 
receptivi în timp ce ne străduim să-l înțelegem pe individul unic pe care-l 
ascultăm. 


Felul lipsit de prejudecăţi în care ne formulăm reflectarea și inflexiunea vocii 


noastre ar trebui să-l îndemne pe vorbitor să spună: „Nu, nu asta am vrut să 
zic. Să-ţi explic altfel...“ După aceea, ascultătorul va încerca să reflecte cu 
mai multă acuratețe a doua afirmaţie. 


Deși unii începători în domeniul ascultării reflective tind să reflecte prea 
dogmatic, încă mai multi reacționează foarte ezitant. Îşi formulează deseori 
răspunsurile sub forma unor întrebări. Chiar și când reflectările arată ca niște 
afirmaţii, ascultătorul poate ridica intonatia la finalul enuntului, 
transformându-le în întrebări. Sováiala aceasta excesivă este neproductiva. În 
loc să ofere o imagine fermă a lucrurilor recepționate de la celălalt, e posibil 
ca ascultătorul să nu facă altceva decât să-și dovedească propria nesiguranță 
şi lipsa dorinţei de a risca o reflecţie succintă și precisă. 


Vor exista momente, fireşte, în care veţi fi derutati de mesajul vorbitorului. In 
asemenea situaţii, vă puteţi exprima astfel: „Nu sunt sigur ce vrei să spui. Te- 
ai referit la _ sau la ?* 


Ascultătorul eficient poate fi ezitant când acest lucru este potrivit, nu este 
dogmatic şi oferă totuşi în mod firesc răspunsuri ferme, aşa cum îi stă bine 
unui bun confident. 


Reflectati resursele vorbitorului 


Dacă e ca vorbitorul să-şi rezolve problemele, este esenţial să descopere 
resursele disponibile cu care le poate gestiona. El poate fi atât de absorbit de 
problemă, încât să nu fie conștient de resursele sale nici măcar când se referă 
indirect la ele. Ascultătorul eficient observă chiar si trimiterile voalate la 
resurse personale şi le reflectă înapoi vorbitorului. 


Oliver: Nu mă pricep la cifre. Mă blochez când lucrez cu ele. Mi-e groază că 


Fritz: (concentrându-se asupra slăbiciunilor) Ti-e foarte greu să lucrezi cu c 


O concentrare realistă asupra resurselor este extrem de importantă. 
Caracteristica fundamentală a tuturor oamenilor chinuiti de probleme este 
sentimentul lor de descurajare. Ascultătorul eficient nu doar că ușurează 
povara descurajării ascultând intelegator ceea ce i se spune, ci caută și 
reflectă resursele vorbitorului, care îi dau acestuia speranţe, permițându-i să- 
şi rezolve problemele. 


Reflectati emoţiile implicite din întrebări 


De multe ori, începătorii în ascultarea reflectivă se simt pierduţi când 
vorbitorul le pune o întrebare directă. Hotărârea lor de a continua să reflecte 
se clatină în fata întrebării, pentru că în societatea noastră se întâmplă rar ca 
întrebările să rămână fără răspuns. De exemplu, Morris Recupero mi-a spus 
că a fost în stare să se opună tentatiei de a oferi sfaturi si a putut continua să 
reflecte sensul cuvintelor lui Sean MacCarthy până în momentul în care Sean 
i-a pus o întrebare prin care îi cerea în mod evident un sfat. 


Sean: M-am gândit mult la asta si pur si simplu habar n-am cum să gestion: 


Morris: Ei bine, am fost în locul tău în 1972. Am făcut __ Pentru mine chiar c 


Ulterior, Morris mi-a descris situaţia astfel: „Știu că atunci am folosit 
sfaturile, care sunt o piedică, dar ce poţi face când cineva îţi cere direct un 
sfat?“ 


Aceasta este o problemă care îi pune în încurcătură pe multi începători în ale 
ascultării reflective. Una dintre opţiuni este să decodati ceea ce vrea să spună 
cu adevărat celălalt. Ce emoţii subîntind întrebarea? Apoi reflectati 
vorbitorului sensul lor. Conversatia lui Morris cu Sean ar fi putut să se 
desfăşoare astfel: 


Sean: M-am gândit mult la asta și pur şi simplu habar n-am cum să gestion 
Morris: Asta chiar că te-a pus în încurcătură! 


Sean: Cu siguranţă. Poate pentru că este cea mai dură problemă de care m- 


Să vedem cum au gestionat alti doi ascultători întrebări reflectându-le. 


Thad: S-a împlinit un an de la moartea soției mele. Durerea mă apasă în c 


Brandon: Ti-e teamă că n-o să depásesti niciodată momentul. 


Sau: 


Carol: De obicei, când sunt cu adevărat agitată, îmi vine să râd. Uneori nu m. 


Terry: Reacţia asta te nedumereste si te îngrijorează. 


Cand ascultătorul reflectă cu acuratețe emoția sau sensul întrebării, vorbitorul 
uită adesea că a pus o întrebare şi de obicei începe să discute mai aprofundat 
subiectul și să caute o soluţie proprie. 


Uneori însă, desi întrebarea este decodată, iar sensul ei este reflectat, 
vorbitorul devine iritat și pune iarăși întrebarea. Când se întâmplă acest lucru, 
ascultătorul poate să explice că rolul lui este acela de confident, nu de 
sfătuitor. Celălalt poate să spună: „Dar ai mai multă experienţă, înțelepciune 
[...]. Chiar am nevoie de sfatul tău“. Ascultătorul dedicat abordării reflective 
reflectă sentimentele celuilalt si apoi explică de ce a ales să nu-i dea un sfat. 
Dacă alege să continue, vorbitorul poate să reorienteze conversaţia, sau 
ascultătorul ar putea s-o sintetizeze pentru a relua discuţia. Ocazional, puteți 
cădea de acord să incheiati dialogul. 


Acceptati ca multe interacțiuni vor fi neconcludente 


Multi ascultători sunt nerăbdători. Vor să rezolve probleme de-o viata într-o 
singură ședință. Dacă o persoană recurge la un psihiatru pentru a rezolva o 
problemă, acesta se poate aştepta să lucreze cu clientul câteva luni sau chiar 
ani înainte ca o soluţie adecvată să fie descoperită și implementată. Dacă 
aceeași persoană îi destănuie aceeași problemă vecinului, probabil că vecinul 
se aşteaptă ca totul să fie rezolvat înainte de telejurnalul din seara respectivă! 


De multe ori, un om își va discuta problemele cu partenerul sau cu un prieten 
şi va pleca fără nicio soluţie, dar va fi căpătat o perspectivă mai amplă asupra 
problemei şi asupra alternativelor pe care le are. E posibil să aibă nevoie de 
timp ca să chibzuiască la aceste idei si opţiuni înainte de a lua o decizie 
fermă. 


Deși pentru ascultător poate fi frustrant să se implice în viaţa altcuiva fără să 
vadă problema rezolvată imediat, acest tip de tensiune face parte din preţul pe 
care îl plăteşte un ascultător creativ. 


Reflectati în timpul interacțiunilor scurte 


Una dintre cele mai răspândite obiecţii împotriva ascultării reflective este că 
ne ia mult timp. Nu e nicio îndoială — ascultarea atentă poate să consume 
foarte mult timp. Eu, un om ocupat si pragmatic, abordez problema ţinând 
cont de trei aspecte. 


În primul rând, îmi dau seama că este o chestiune legată de sistemul de valori 
al ascultătorului. Dacă îmi pasă cu adevărat sau sunt interesat de anumiţi 
oameni, ştiu că volumul şi calitatea timpului pe care îl dedic acestora 
dovedesc că le sunt prieten. Un principiu la care tin este să petrec mai multă 
vreme ascultându-i pe cei dragi și făcându-le destăinuiri. 


În al doilea rând, îmi dau seama că este o chestiune de eficiență. Când 
oamenii nu sunt auziti si nu li se răspunde, putem să economisim timp pe 
termen scurt, dar pe termen lung, neînțelegerile şi înstrăinarea care rezultă 
vor consuma adesea mult mai mult timp sau vor afecta profund eficienţa 
relaţiei. Experienţa mi-a demonstrat că, atunci când angajatorii nu isi fac timp 
să-şi asculte angajaţii, când agenţii de vânzări nu înţeleg nevoile clienților si 
când profesorii nu aud preocupările elevilor, ei devin mult mai ineficienti în 
îndeplinirea sarcinilor. Ascultarea pare adesea ineficientă, dar, când există 
nevoi puternice, sentimente profunde sau preocupări importante, refuzul de a 
asculta este foarte nociv și poate duce la timp, efort si bani irositi. 


În cele din urmă si foarte important, îmi dau seama că o mare parte din 
ascultarea reflectivă poate fi realizată în perioade relativ scurte. Pot asculta cu 
înţelegere, fără să-mi rezerv timp pentru o întreagă ședință de consiliere de o 
oră. Un profesor a observat că un elev se chinuia fără succes cu o problemă 
de matematică si că apoi şi-a închis cartea cu un bufnet. S-a dus la banca 
acestuia si i-a reflectat mesajul nonverbal. „Sarcina este foarte dificilă si esti 
frustrat.“ Unui angajat care fusese în concediu medical părea să-i vină foarte 
greu să se readapteze la ritmul de lucru de la slujbă. „Nu e ușor să încerci să 
recuperezi când încă nu te simţi întremat, nu-i aşa?“ i-a spus un coleg. Într-o 


familie care îşi împărțea treburile gospodăreşti, soţul părea extrem de obosit 
în timp ce făcea curăţenie în bucătărie si spăla vasele. Soţia sa, care nu-l ajuta 
pentru că avea multe haine de călcat, a comentat: „Nu-i deloc uşor să speli 
vasele după o zi grea de muncă“. Uneori, pentru a transmite înțelegere nu este 
nevoie decât de un zâmbet, o incuviintare din cap, un semn cu ochiul sau o 
palmă pe spate. Oamenii care testează acest tip de reflectare sumară decid 
adesea să o folosească cel puţin o dată pe zi acasă, la muncă sau în ambele 
locuri. 


alte metode decât ASCULTAREA REFLECTIVĂ 


Oamenii care învaţă ascultarea reflectivă întreabă adesea: „Putem vreodată sa 
facem altceva decât ascultare reflectivă atunci când celălalt are o problemă 
sau o nevoie importantă?“ E lucru obişnuit ca participanţii la comunicare sa 
fie prea nerăbdători să renunţe la ascultare și să caute moduri mai rapide, dar 
de multe ori mai puţin eficiente, de a ajuta pe cineva. Există însă situaţii când 
puteţi folosi și alte metode pe lângă ascultare. 


Răspunsuri reductive, intersanjabile şi aditive 


Tipurile de reacţii pe care le oferă ascultătorii variază într-un continuum de la 
„reductive“ la ,,intersanjabile“ sau „aditive“. Când răspunsul ascultătorului nu 
dovedeşte o înţelegere precisă a celuilalt, îl numim răspuns reductiv. Când 
ascultătorul reflectă adevăratele sentimente si conţinutul specific al 
vorbitorului cu aproximativ aceeaşi intensitate, răspunsul este numit 
interşanjabil. Când ascultătorul oferă câteva răspunsuri intersanjabile, apoi 
merge mai departe decât cele comunicate de vorbitor, răspunsul este aditiv. 
Înainte de a da răspunsuri aditive, ascultătorul pătrunde în cadrul de referință 
al vorbitorului. Răspunsurile aditive trebuie să aibă legătură cu ce a spus 


vorbitorul despre sine si îl ajută adesea să privească lumea dintr-un punct de 
vedere obiectiv şi/sau să fie mai eficient în deciziile și acţiunile sale. 


Răspunsurile aditive sunt riscante. Unele dintre ele pot face rău relaţiei, ba 
chiar se pot dovedi nocive pentru celălalt. Unii psihoterapeuti consideră că 
doar consilierii specializaţi ar trebui să folosească răspunsuri aditive. 


Am descoperit din proprie experienţă și din observarea celor din jur (inclusiv 
a câtorva dintre cei mai respectaţi psihoterapeuti ai vremurilor noastre) că 
răspunsurile aditive, odată folosite, pot crea dependenţă. Ascultătorul poate 
„prelua controlul“ asupra problemei celuilalt. În loc să-l ajute să-și rezolve 
propriile probleme, renunţă de multe ori să fie ascultător, devenind în schimb 
o autoritate care împarte sfaturi sau care îl presează pe celălalt să-și rezolve 
problema, cu toate că nu este pregătit emoţional pentru asta. 


Desi admit că răspunsurile aditive sunt necesare în multe situații în care 
trebuie să oferim o mână de ajutor, îmi dau seama și că sunt adesea folosite 
necorespunzător și stângaci. O regula de bază este: „Când nu știi ce să faci, 
omite răspunsurile aditive“. 


O bază de încredere pentru răspunsuri aditive 


Mai multe răspunsuri interşanjabile ale unui ascultător eficient construiesc 
fundamentul de încredere si de înțelegere necesar pentru folosirea 
răspunsurilor aditive. Când este cuprins de emoţii puternice, omul nu e 
pregătit psihologic să asculte pe cineva. Răspunsurile aditive trebuie 
întotdeauna să fie precedate de reflectări precise şi empatice. După ce a dat 
răspunsuri aditive, ascultătorul trebuie să reclădească baza de încredere, 
întorcându-se la ascultarea reflectivă. 


Cum știți dacă ati ascultat îndeajuns pentru a începe să utilizaţi anumite 
răspunsuri aditive? Ar trebui să ascultați până când sunteţi capabili: 


e să priviţi situaţia celuilalt din interiorul cadrului său propriu de referință: să- 
i intelegeti faptele, sentimentele, valorile etc.; 


e să fiti siguri că e potrivit să faceţi si altceva decât să ascultați în continuare; 
si 


e să và dati seama ce posibili paşi ar fi cei mai eficienţi pentru a-l ajuta pe 
vorbitor sá descopere o solutie la problema lui. 


Vorbitorul are nevoie să continuaţi răspunsurile reflective până când: 


* trece dincolo de problema vizibilă, ajungând la cea reală; 
* analizează si începe să-și înțeleagă problema reală; 


* simte acceptarea si empatia adecvată a ascultatorului — simte că ascultătorul 
îi este alături; 


* îşi acceptă emoțiile si pe sine însuși; si 


* se arată disponibil să abordeze etapele dificile ale procesului, care pot fi 
înlesnite de răspunsurile voastre aditive. 


Răspunsurile aditive: două chestiuni 


Când ne punem problema dacă să folosim răspunsuri aditive şi cât de mult, 
trebuie să luăm în calcul două aspecte. Unul ţine de principii — în ce măsură 
se cuvine să încerc să modelez si să pun eu în ordine viata cuiva care se luptă 
cu o problemă? Celălalt aspect este pragmatic — ce funcţionează cel mai bine? 
Pentru corectarea impulsului meu de a da prea multe răspunsuri aditive, mi-e 


util să-l ascult pe Carl Rogers discutând despre ambele subiecte: 


Sunt tot mai puţin înclinat să mă grăbesc să dreg lucruri, să stabilesc 
obiective, să modelez oameni, să-i manipulez și să-i împing de la spate pe 
calea pe care aş vrea să meargă. Sunt mult mai mulțumit să fiu pur si simplu 
eu însumi și să-l las pe celălalt să fie el însuși. Ştiu foarte bine că acest punct 
de vedere pare straniu, aproape oriental. [...] La ce bun viaţa dacă nu-i 
învăţăm pe oameni [...] lucrurile pe care credem noi că ar trebui să le înveţe? 


Si totuși, aspectul paradoxal al experienţei mele este acela că [...] cu cât sunt 
mai dispus să înţeleg și să accept realitățile existente [...] în cealaltă persoană, 
cu atât pare să fie stimulată mai mult schimbarea. Cel putin asta e o parte 
foarte vie a experienţei mele și unul dintre cele mai profunde lucruri pe care 
cred că le-am învăţat în viata mea personală si profesională?. 


Alţi behavioristi au remarcat si ei că o persoană este cu atât mai predispusa la 
schimbare cu cât este mai putin supusă presiunilor venite din partea celorlalți 
de a se schimba. 


In ciuda precautiilor şi a problemelor, vor exista situații în care răspunsurile 
aditive sunt potrivite. Intr-o conversaţie, poate fi adecvat să folosiţi unul sau 
mai multe asemenea răspunsuri pe lângă ascultarea reflectivă. 


Când răspunsul e o atingere 


Există momente în care un răspuns nonverbal este mult mai adecvat decât 
orice cuvânt. Numărul din luna septembrie 1968 al revistei McCall’s a 
descris felul în care David Kennedy a fost martor, prin intermediul micului 
ecran, la moartea tatălui său, Robert Kennedy. Ziaristul Theodore White l-a 
găsit pe băiat aproape în stare de şoc după cele văzute. „L-a luat pe David în 


braţe, l-a ţinut strâns la piept si au plâns impreuna.“? 


Atingerea poate reprezenta si o intruziune si poate împiedica procesul 
înțelegerii de sine. Asemenea multor oameni din cultura noastră, vorbitorul 
poate fi crispat la gândul oricărei forme de contact fizic. Cu toate astea, există 
numeroase momente în care o bătaie pe umăr, o atingere călduroasă sau o 
imbratisare grijulie este foarte potrivită. 


Oferirea de informaţii faptice 


Uneori se cuvine ca ascultătorul să-i împărtășească informaţii concrete 
omului care discută despre problemele lui. După ce a fost construit un 
fundament de încredere si de înțelegere, informaţiile pot fi împărtășite într-o 
manieră constructivă dacă: 


* omul este pregătit emotional să le primească; 
* informaţiile sunt relevante pentru problema sa reală; 


* sunteți siguri că interlocutorul nu cunoaște informaţiile si nici nu are acces 
facil la ele; și 


e sunteţi convinşi de validitatea lor. 


John, consultant în management, a respectat aceste principii în conversaţia cu 
o stagiara: 


John: Pari tulburată că nu ti s-a oferit sarcina de a coordona împreună cu alt 


Betsy: Nu e vorba doar despre această sarcină. Mă întreb uneori dacă o feme 


John: 
Betsy: 
John: 
Betsy: 
John: 


Vrei să lucrezi într-un departament de instruire, dar nu ești sigură dac. 
Da. A fost vreodată acceptată complet ideea ca o femeie să conducă u 
Ştii, unul dintre cei mai buni consultanţi din echipa noastră este o fem 
Mi-ar plăcea să stau de vorbă cu ea. 


O să-i povestesc despre discuţia noastră si o să văd daca-si face putin 


Remarcati că John a reflectat îngrijorarea lui Betsy, pe care, evident, a citit-o 
din indiciile ei nonverbale. Acest lucru a servit drept invitaţie la dialog. Apoi, 
după ce i-a reflectat preocuparea, i-a împărtășit informaţii pertinente. În final 
s-a oferit să acționeze, exprimându-și disponibilitatea de a încerca să 
organizeze o întrevedere. 


Trecerea la acţiune 


Există momente când ascultarea reflectivă dezvăluie o situaţie care trebuie 
remediată. Oamenii pot ajunge atât de absorbiți de procesul ascultării, încât 
uită să ia măsurile corespunzătoare. „Limbajul comportamentului“ este 
uneori cel mai bun răspuns pe care-l putem oferi celuilalt. Când un copil se 
chinuie să-și repare bicicleta, iar sarcina este prea complexă pentru el, 
părintele trebuie să pună capăt reflectării si să înceapă să-l ajute. Când cineva 
este lovit de pierderea unui om drag, ascultarea reflectivă e foarte importantă 
— dar la fel de importantă este și o invitaţie la cină. Evanghelia după loan 
spune: ,,[...] cel ce face adevărul vine la Lumină, pentru ca faptele lui să se 
arate că întru Dumnezeu sunt săvârşite“. 


Inlesnirea rezolvării problemelor 


Ascultarea activă poate fi suficientă pentru a-i ajuta pe unii oameni să 
găsească o soluţie la problemele lor. Totuși, uneori, e posibil ca persoanei în 
cauză să-i lipsească abilităţile de rezolvare a problemelor. Fără să preia 
sarcina soluționării ei, ascultătorul eficient poate să-l îndrume pe vorbitor de- 
a lungul unui proces precum cel descris în capitolul 14. 


Așa cum se întâmplă mereu în cazul răspunsurilor aditive, ascultătorul trebuie 


să construiască un fundament de încredere și de înțelegere. In plus, trebuie să 
fie încrezător că vorbitorul se ocupă de problema sa reală înainte să-l ajute să 
utilizeze o metodă eficientă de rezolvare a ei. 


Recomandări 


Uneori, vorbitorul va avea nevoie de anumite informaţii și de un tip de ajutor 
pe care sunteţi incapabili să i le furnizaţi. In astfel de situaţii, îi puteţi sugera 
să solicite ajutorul unor oameni mai potriviti. 


Înainte de a face o recomandare, un ascultător trebuie să treacă dincolo de 
problema vizibilă şi să fie ascultat îndeajuns de multă vreme pentru a construi 
un fundament de încredere și de înțelegere. Când recomandă pe altcineva, e 
important ca obiecțiile, opoziţia și îngrijorările vorbitorului să fie ascultate 
activ. De obicei nu e uşor să-ţi expui problemele în fata unui străin sau în 
timpul unei vizite într-o instituţie necunoscută. Mulţi oameni consideră că 
ceva nu e în regulă cu ei dacă au nevoie de acest tip de ajutor. Sprijinul oferit 
prin ascultare continuă pe parcursul perioadei de tranziţie este deseori o 
componentă importantă a recomandarii. 


Destăinuiri personale 


Ascultătorul eficient îi va mărturisi din când în când vorbitorului anumite 
lucruri despre propria viata. Destăinuirile sale nu sunt un scop în sine când 
celălalt are o nevoie mai puternică, ci sunt legate mai degrabă de obiectivul 
de a-l ajuta pe vorbitor. Ascultătorul trebuie să stabilească dacă destăinuirea 
lui poate să-l ajute pe vorbitor să se înțeleagă mai limpede pe sine însuși. 
Destăinuirile eficiente sunt percepute într-o manieră foarte asemănătoare 
răspunsurilor reflective de calitate. Gerard Egan dă următoarele exemple de 


destăinuiri eficiente și ineficiente într-un context terapeutic: 


Clientul: Se pare că dimineaţa când mă trezesc sunt cel mai anxios, 
Psihoterapeutul A: Am trecut şi eu prin tipul ăsta de anxietate matinală la un 


Clientul: Crezi că anxietatea ta a fost legată de lipsa de sens a vieții 


Sau: 


Clientul: Se pare că dimineaţa când mă trezesc sunt cel mai anxios. 
Psihoterapeutul B: Până si datul jos din pat devine o luptă chinuitoare. Cred « 


Clientul: E o luptă foarte chinuitoare. Dar cred că lumea ar fi si ma 


Destăinuirea primului psihoterapeut a mutat atenţia conversatiei de la client la 
situaţia ascultătorului. Ca răspuns, clientul a pornit într-o „excursie mentală“. 
Psihoterapeutul B, pe de altă parte, a asociat destăinuirea lui cu situaţia 
clientului si le-a îmbinat într-un răspuns empatic. Drept răspuns, explorarea 
de sine a clientului a devenit mai profundă. 


Atragerea atenţiei 


Ca abilitate de ajutorare, atragerea atenției presupune a-l face pe vorbitor 
conştient de discrepantele din comportamentul său: 


* între ceea ce crede si ceea ce spune; 

* între ceea ce simte si ceea ce spune; 

* între ceea ce spune si ceea ce face; 

* între cuvintele lui si limbajul sau corporal; 

* între imaginea lui de sine si felul în care este văzut de ceilalți; 
* între viata pe care o duce și viata pe care ar vrea s-o trăiască. 


Atragerea atenţiei utilizează adesea formatul: „Pe de o parte, spui/simti/faci 
„pe de altă parte, spui/simti/faci *. De exemplu: 


Greg:  (cocoșat, oftand, vorbind lent) Sunt entuziasmat cá mă logodesc. Ca 


Rodney: Pe de o parte, spui că eşti entuziasmat; pe de altă parte, stai garbovil 


Înainte de a încerca să-i atragi atenţia celuilalt, ar trebui îndeplinite trei 
condiții. Mai întâi, e important să construieşti o bază de încredere si de 
înţelegere. Acest fundament ar trebui să fie foarte solid. În al doilea rând, 
ascultătorul trebuie să perceapă neconcordantele pe care este esenţial să le 
analizeze. Si, în cele din urmă, tot el trebuie să fie convins că vorbitorul este 
pregătit şi capabil să îndeplinească dificila sarcină de a analiza aceste 
discrepanțe. Alegerea momentului potrivit si o abordare lipsită de dogmatism 
sunt factori importanţi care-l pe vorbitor ajută să tragă foloase de pe urma 
faptului că i se atrage atenţia. 


După ce atrage atenţia, ascultătorul revine la răspunsurile reflective pentru a 
reconstrui fundamentul de încredere si de înţelegere care e posibil să fi fost 
partial subminat. Nu trebuie initiate niciodată două sau mai multe astfel de 
„înfruntări“ la rând. Deoarece ele sunt utile doar în chestiunile sensibile, fata 
de care oamenii sunt de cele mai multe ori foarte defensivi, ascultătorul 
trebuie să le folosească rar, prudent si abil — dacă le foloseşte vreodată. 


Discutarea relaţiei ,,eu—tu“ 


Discutia „eu-tu“ se referă la emoţiile care apar între vorbitor si ascultător în 
momentele respective. Majoritatea problemelor pe care oamenii le discută cu 
noi sunt cel puţin în parte legate de relaţiile interumane. Iar problemele care 
pot să dea bătăi de cap vorbitorului în celelalte relaţii ale sale pot foarte bine 
să-și facă apariţia si în discuţiile lui cu voi. Cand se întâmplă acest lucru, este 
avantajos să vă concentrați asupra lucrurilor care se petrec în clipa respectivă 
între vorbitor şi voi ca ascultători. 


Un sot discuta cu soţia lui despre o însărcinare nouă care i se propusese si 
care ar fi însemnat ca întreaga familie să se mute în America Latină vreme de 
doi ani. lată cum şi-a exprimat sovaiala: 


John: Nu ştiu dacă as face fata tuturor schimbărilor pe care le-ar aduce slujbe 
Pat: Ai putea să-ţi faci griji si pentru ce-o să simt eu fata de tine... O să má. 
John: Păi da, sigur, e o îngrijorare enormă. 


Pat: OK. Hai să vorbim despre asta. 


Este nevoie de multă maturitate pentru a deschide o discuţie „eu-tu“. Celălalt 
poate să-și proiecteze asupra voastră dezacordurile avute cu alții sau poate să 
aibă temeri perfect întemeiate. În oricare situaţie, ascultătorul nu trebuie să 
fie defensiv, dar nici să se lase provocat dacă vrea ca discuţia să aibă rezultate 
pozitive. 


CÂND SA ASCULTATI REFLECTIV 


Există multe momente în care puteţi folosi abilitățile de ascultare reflectiva. 
lată câteva dintre ele. 


Inainte să actionati 


Unele companii au economisit mii de dolari instruindu-si toti angajaţii sa 
folosească parafrazarea înainte de a trece la acţiune. Comunicarea 
interpersonală ne induce adesea în eroare. O simplă parafrază este unul dintre 
cele mai eficiente instrumente pe care un om le poate folosi pentru a verifica 
acurateţea cu care a înțeles mesajul când i se dă o sarcină. 


Unele companii programează câteva minute la finalul sedintelor, în care 
oamenii pot parafraza măsurile pe care urmează să le ia sau de care tocmai au 
fost puşi să răspundă. Unii afirmă că utilizarea parafrazei a îmbunătăţit 
substantial rezultatele şedinţelor. 


Inainte să contraziceti sau să criticati 


Multe certuri ar putea fi evitate dacă oamenii ar înțelege cu adevărat ce a spus 
celălalt. De câte ori n-aţi auzit pe cineva insistând în timpul unei discuţii 
aprinse: „Asta încercam să zic şi eu“? Oamenii se ceartă adeseori pentru că 
nu-și dau seama că se află de aceeaşi parte a baricadei. Chiar si atunci cand 
părerea cuiva este diferită de a mea, pot să înțeleg sau să învăţ din 
neînțelegere când, ascultând reflectiv, descopăr cum a ajuns la concluzia 
respectivă. Mai multe detalii găsiţi în capitolul 12, care se concentrează 
asupra conflictelor. 


Când celălalt e stăpânit de emoţii intense sau vrea să discute o problemă 


Când celălalt este entuziast, surescitat sau vesel, este un moment potrivit să 
reflectati ceea ce spune. La fel, când e deprimat, derutat, furios sau tafnos, e 
momentul să ascultați reflectiv. Când un om vine la mine cu o problemă pe 
care doreşte s-o discute, îl ascult reflectiv, şi el ajunge singur la cea mai bună 
soluţie. 


Când celălalt vorbeşte folosind un „cod“ 


Dacă banuiti că interlocutorul își codifică mesajul, acesta este un indiciu că 
există probleme și/sau sentimente greu de exprimat. Cea mai bună cale de a-l 
ajuta să-şi pună emoţiile în cuvinte este să-l ascultați cát mai atent. În aceste 
situaţii, ascultarea reflectivă poate fi de folos în decodarea mesajului și în 
elucidarea adevăratului sens a ceea ce vorbitorul se chinuie să spună. 


Când celălalt vrea să-și pună ordine în gânduri şi emoții 


Uneori, oamenii vor o soluţie la problema lor. Alteori nu îi interesează 
soluția, ci vor numai să analizeze o situaţie cu un amic. Poate fi destul de util 
din când în când să împărtășim o dilemă unui prieten, fără să ajungem 
neapărat să formulăm un plan de acţiune. Din nefericire, unii ascultători 
devin frustrati când un vorbitor încheie discuţia fără să-și fi solutionat 
problema. 


In timpul unei „conversații mutuale“ 


În multe situaţii în care ascultarea este o tehnică potrivită, atenţia se 
concentrează asupra vorbitorului. Resursele ambilor interlocutori sunt 
orientate către acesta. Într-o conversaţie mutuală, în schimb, atenţia 
dialogului se concentrează în mod egal asupra ambelor părți. Amândouă 
iniţiază conversaţia si reflectă ce spune interlocutorul. În acest caz, fiecare isi 
împărtășește punctul de vedere după ce meditează la ce a spus celălalt. Acest 
tip de conversaţie este rareori potrivit ca discuţie banală. În schimb, când se 
discută subiecte de maximă importanţă pentru una sau ambele parti ori când e 
la mijloc un conflict, poate fi foarte pertinent. 


Cand vorbiti cu voi înşivă 


Medicii specialisti imi confirma ca toti vorbim cu noi insine. Cand vorbiti cu 
voi insiva despre o problema semnificativă, este important sa vă ascultati cu 
suficientă atenţie ca să ajungeţi la o decizie sănătoasă. 


De obicei, când un om vorbeşte cu el însuși, cu greu se ascultă. Sau isi ridică 
în cale bariere gigantice. Îşi face singur morală, de exemplu, spunându-și: 
„Ar trebui sa...“, sau se descurajează singur: „N-o să fii niciodată în stare sa 
faci asta“, sau îşi pune oricare dintre celelalte douăsprezece bariere. 


Într-o notă mai optimistă, puteţi reflecta asupra conţinutului si, mai ales, 
asupra emoţiilor ce apar în conversațiile pe care le purtaţi cu voi insiva. In 
timpul pauzelor si în perioadele de tăcere, puteți rezuma lucrurile pe care vi 
le-aţi spus ca să va dati o mana de ajutor psihologic. Este pur și simplu 
incredibil cât de util poate fi să vă ascultați reflectiv propria persoană. 


Puteţi să vă ascultați chiar si semnalele corporale. Un om care începe să simtă 
că-l doare capul poate reflecta ca și cum ar discuta cu propriul trup: 


Eu: V-aţi săturat de mine după ce-am lucrat ca un nebun astăzi. At 
Gâtul si capul (Emit si mai multe semnale de disconfort fizic.) 

Eu: Deci, ăsta-i doar începutul? În scurt timp o să fie şi mai rău. 
Gâtul si capul (Muschii sunt în continuare incordati după presiunea emoţion: 


Eu: Vreti să mă odihnesc si să vă dau pace înainte să mă doară caf 


Acum, cel puţin, v-aţi auzit trupul plângându-se de modul în care îl 
maltratati. Uneori e util să-l ascultați câteva clipe. Alteori, fireşte, este 
necesară o schimbare de comportament. 


Când descoperiţi idei noi într-o carte, într-o prelegere sau la muncă 


Mi-am dat seama că, atunci când descopăr idei noi, utilizarea abilităţilor de 
ascultare mă ajută să decodez sensul mesajului. Numesc acest lucru „empatie 
intelectuală“. Am invatat-o în facultate, atunci când am scris un eseu despre 
John Calvin, un gânditor cunoscut pentru filosofia lui deterministă. M-am 
surprins pe mine însumi cu perfecțiunea logicii mele în demontarea 
argumentelor lui Calvin, iar profesorul meu a fost de acord că era 
remarcabilă, dar a adăugat: „Nu te-ai luptat cu problema cu care s-a 
confruntat Calvin“. Avea perfectă dreptate. E uşor să critici chiar si ideile 
unui gigant intelectual atâta vreme cât nu abordezi niciodată problemele 
complexe pe care acesta încearcă să le înțeleagă. Nici acum nu sunt de acord 
cu John Calvin, dar îmi dau seama că el se confrunta cu o serie de probleme 
mult mai profunde si mai complexe decât ale mele. Îl respect pentru 
întrebările pe care si le-a pus si de atunci am avut de învăţat de la el. 


Trebuie să-mi slefuiesc continuu empatia intelectuală. E foarte uşor sa 
resping ideile care nu-și găsesc instantaneu ecou în mintea mea. Predând 
abilități de comunicare şi alte cursuri managerilor, agenţilor de vânzări, 
pedagogilor si altora, am descoperit că sunt rari oamenii care nu au nevoie să 
depună eforturi pentru a fi deschişi la idei si metode necunoscute. 


CÂND SĂ NU ASCULTATI REFLECTIV 


Unii oameni distrug un lucru bun folosindu-l la momentul nepotrivit. E cu 
precădere adevărat în privinţa ascultării reflective. Când nu există un motiv 
anume pentru a asculta reflectiv, nu recurgeti la această metodă. Sunt 
momente în care nevoile celuilalt vă vor arăta când trebuie să vă straduiti să-l 
ascultați reflectiv. Dar ascultarea reflectivă înseamnă muncă. Nu e sănătos 
pentru o relaţie dacă una sau ambele parti depun constant efort când sunt 
împreună pentru a o face să funcţioneze. Relaţiile se dezvoltă când există 
nenumărate momente sincere, lipsite de griji. Când o relaţie echivalează 
pentru una din parti cu ideea de „muncă“, ea devine curând o „bătaie de cap“ 
pentru ambele. 


Când nu sunteţi in stare să fiti intelegatori 


Când ascultați reflectiv, celălalt tinde să lase garda jos. Devine mai vulnerabil 
în fata voastră. Dacă vă transformați în moralisti, critici ori dati dovadă de 
lipsă de înţelegere, probabil că interlocutorul va fi mai rănit decât daca ati fi 
răspuns tăios de la început. Dacă simtiti că e cazul să „atacați“ pe cineva cu 
declarațiile voastre, faceţi asta din start si fără să-i lăsaţi impresia că vreţi să-l 
ajutaţi. 


Când nu aveţi încredere că celălalt îşi va găsi propria soluţie 


Una dintre ideile care stau la baza ascultării reflective este că, atunci când 
celălalt are o problemă, de obicei el însuşi este cea mai potrivită persoană 
pentru a o rezolva. Scopul primar al ascultării atente este să-i înlesnească 
găsirea soluţiei. Există câteva motive pentru care fiecare om trebuie să 
rămână responsabil de rezolvarea propriilor probleme: 


* El deţine majoritatea informaţiilor despre problemă. Indiferent cât de mult 
se destăinuieşte si cat de eficient ascult eu, celălalt va avea mai multe 
informaţii despre situaţia sa decât voi avea eu vreodată. 


* Celălalt isi asumă toate riscurile. Dacă soluţia nu e atât de bună precum 
pare, el va suferi consecinţele. 


* Celălalt trebuie să implementeze soluţia. 


* Increderea în propria persoană si sentimentul responsabilitatii fata de sine 
ale celuilalt cresc atunci cand își concepe si își implementează propriile 
soluţii. Face un pas semnificativ spre împlinirea propriului destin. 


* Amândoi avem de câştigat când celălalt devine mai putin dependent de 
mine, ascultătorul/ajutorul. 


Unii oameni nu cred în această teorie. Multi părinţi, profesori, şefi si alţii sunt 
adeseori de părere că experienţa şi/sau inteligenţa lor superioară este cea care 
ar trebui să ofere soluţia. Uneori, oamenii sunt de acord că persoana care are 
o problemă este cea mai indicată s-o rezolve, totuși, în practică, își consideră 
propria soluție mai bună decât orice şi-ar putea imagina celălalt și insistă 
asupra ei. Când sunt tentat să-mi impun soluţiile în fata omului care are 
problema, eu încerc să-mi amintesc cuvintele lui Clark Moustakas, psiholog 
la Institutul Merrill-Palmer din Detroit: 


În ultimă instanță, eu nu pot fi responsabil în locul altcuiva. Pot doar să fac 
parte din viaţa lui, indiferent ce ajunge să însemne pentru el această 
participare. Dar, în cele din urmă, el își descoperă propriile sensuri, propriile 
resurse, propria natură, propria fiinţă“. 


Când nu sunteţi „separați“ de celălalt 


Ascultătorul priceput este capabil să pătrundă în experienţa celuilalt, dar 
rămânând separat de ea. Un băieţel i-a povestit tatălui său despre un ,,bataus“ 
mai mare care l-a agresat pe terenul de joacă. Tatăl s-a înfuriat şi a insistat să 
discute cu părinţii celuilalt băiat. Și-a permis să se implice excesiv si a preluat 
asupra sa problema fiului. O mamă și-a ascultat fiica nemăritată care i-a spus 
că este însărcinată. Mama a început să plângă în hohote și i-a zis: „Cum ai 
putut să ne faci una ca asta?“ Aceşti „ascultători“ n-au fost în stare să 
păstreze o distanță sănătoasă în relaţia lor cu vorbitorul. Au fost ,,provocati“ 
emoțional de destăinuirea celuilalt, ceea ce i-a împiedicat să mai asculte 
eficient. 


Când folosiţi ascultarea ca pe o metodă de a vă ascunde 


Unii oameni ajung constant să-şi asume rolul ascultătorului. Fac rareori 
destăinuiri, îi influenţează rareori pe ceilalți. Nu sunt autentici, iar ascultarea 
lor este de obicei disfunctionala si pentru ei înșiși, și pentru vorbitor. Alţii 
folosesc reflectarea pentru a se proteja împotriva emoţiilor „negative“ ale 
celuilalt. Dacă vorbitorul e furios, iar ascultătorul nu vrea să-i simtă furia, pur 
şi simplu îl reflectă manipulator. Acest lucru pare să demonstreze cât de 
„matur“ este în gestionarea situaţiei. Dacă ascultătorul nu simte forța furiei 
celuilalt, dacă reflectă fără să intre măcar partial în cadrul de referință al 
celuilalt, probabil că va crea o distantare în relație. Acest tip de ascultare 
„laşă“ nu îşi are locul într-o relație sinceră. 


Când vă simtiti foarte apăsaţi, hartuiti sau istoviti 


E important să fiti capabili să recunoasteti momentele în care s-ar putea să nu 


fiti cel mai potrivit ascultător. Poate că în sinele vostru nu sunteţi într-o stare 
bună, astfel că, în momentul respectiv, nu puteţi fi un ascultător de calitate 
pentru nimeni. Mie mi-a luat ceva timp, dar am ajuns treptat să accept această 
realitate. Fiecare are nevoie de mai mulţi ascultători în viaţa sa. Vor fi 
momente în care oricare dintre noi va simţi că nu e pregătit interior să asculte. 
Dacă celălalt crede că nu există altă persoană cu care să poată vorbi, e cu 
adevărat ghinionist. Dar asta este problema lui, nu a mea. Probabil că i-as 
face mai mult rău decât bine dacă as încerca să-l ascult când nu sunt pregătit 
interior să fiu alături de el. 


Nu există niciun motiv pentru care trebuie să ascultați atent pe altcineva. 
Oricât mi-aş iubi soţia si as dori să fiu alături de ea ca ascultător, există 
momente în care nu sunt dispus sau sunt incapabil să suport consecinţele 
ascultării empatice. Dacă porneşte o conversație „grea“ într-unul dintre acele 
momente, îi spun că în clipa respectivă nu sunt pregătit s-o ascult cum 
trebuie. 


PARTEA BUNĂ ȘI PARTEA PROASTĂ 


Partea bună e că uneori ascultarea e o experienţă minunată. Partea proastă 
este că poate fi o povară. Cum a recunoscut un ascultător: „Fiecare ascultare 
care nu este exclusiv mecanică e o grea încercare personală“. Dacă ati facut 
o încercare disciplinată de a utiliza abilităţile descrise în capitolele anterioare, 
ştiţi deja unele lucruri despre povara pe care o reprezintă ascultarea empatică 
a altei persoane. 


Ascultarea nu e niciodată uşoară. Ea presupune depășirea tendinței obișnuite 
de a ridica bariere în calea comunicării. Necesită o anumită maturitate, o 
anumită transcendere a sinelui, o deschidere către înţelegerea valorilor si a 
părerilor foarte diferite de cele proprii. Când ascultăm cu adevărat, ideile și 
valorile noastre sunt uneori modificate. A asculta eficient înseamnă a fi 
vulnerabil. Dacă ascultați empatic, cu siguranţă o să vă doară sufletul. Desi 
ascultătorul eficient păstrează o oarecare distanţă emoţională fata de suferinţa 


vorbitorului, el nu este scutit de trăirea unora dintre suferinţele care-l chinuie 
pe celălalt. Şi mai este posibil ca talentul de ascultător al unui om să nu fie 
apreciat sau să fie exploatat. 


Ascultarea este teribil de solicitantă, prin urmare, nu trebuie abordată cu 
superficialitate. Ascultătorul cu experienţă intră cu prudenţă în relaţia în care 
vrea să dea o mână de ajutor, știind că e nevoie de timp, efort si sacrificii din 
partea sa. George Gazda subliniază că este o dovadă de respect fata de cel 
care are o problemă sau o nevoie dacă ascultătorul își cântărește cu atenţie 
decizia de a-l ajuta. Ascultarea nu trebuie abordată fără tragere de inimă sau 
neglijent. Iar ascultatorul nu trebuie să intre într-o situaţie în care există o 
mare probabilitate să fie ineficient. Asemenea strădanii sunt sortite eșecului, 
sunt capabile să facă rău vorbitorului si, în același timp, să-l deceptioneze pe 
ascultător. 


REZUMAT 


Principiile unei bune ascultări reflective includ: 


* Nu mimati înțelegerea; 

e Nu-i spuneţi vorbitorului că știți ce simte; 

* Diversificati-và răspunsurile; 

* Concentrati-và asupra emotiilor; 

* Alegeţi cel mai precis cuvânt cu conotație emoţională; 
* Daţi dovadă de empatie vocală; 


e Straduiti-va să fiti concret si relevant; 


* Răspundeţi fără intenţia de a judeca, dar ferm; 
* Reflectati resursele vorbitorului; 
* Reflectati emoţiile implicite din întrebări; 


* Reflectati și în timpul interacțiunilor succinte. 


Oamenii se întreabă adesea dacă pot face si altceva decât să aplice abilităţile 
de ascultare atunci când celălalt are o problemă. Răspunsurile aditive tind să 
fie riscante, dar uneori pot fi folosite după ce a fost construit un fundament de 
încredere. Printre răspunsurile aditive se numără reacţia prin contact fizic, 
furnizarea de informaţii concrete, trecerea la acțiune, ghidarea celuilalt printr- 
o procedură de rezolvare a problemei, recomandările, confesiunile la 
momentul potrivit, atragerea atenţiei şi discuţia „eu-tu“. După ce ati oferit un 
răspuns aditiv, este recomandabil, in general, să dati răspunsuri reflective 
suplimentare. 


Există multe ocazii care impun ascultarea reflectivă: 


* înainte să actionati; 

* înainte să contraziceti; 

* când celălalt trăiește emoţii intense sau vrea să discute o problemă; 
* când celălalt vorbeşte folosind un „cod“; 

e când celălalt vrea să-şi pună ordine în gânduri și emoţii; 

e în timpul unei „conversații mutuale“; 

* cand vorbiti singur; 


* când descoperiţi idei noi într-o carte, într-o prelegere sau la munca. 


Este important să știți si când să nu ascultați reflectiv: 


* când nu sunteți în stare să fiti intelegatori; 


* când nu aveţi încredere că celălalt își va găsi propria soluţie; 
e când nu sunteţi „separați“ de celălalt; 
* când folosiţi ascultarea ca pe o modalitate de a vă ascunde; 


* când vă simtiti foarte apăsaţi, hártuiti sau istoviti. 


Desi produce adeseori plăcere, ascultarea este și o activitate foarte solicitanta, 
care nu trebuie abordată cu superficialitate. Dacă este pusă în practică aşa 
cum trebuie, poate fi o povară pentru ascultător; dacă este practicată greşit, 
poate deveni o povară pentru vorbitor. 


PARIEA A III-A 


Abilităţi de autoafirmare 


Dacă eu nu sunt pentru mine, cine să fie? 
Dacă numai pentru mine sunt, ce mai sunt? 


Si dacă nu acum, atunci când?! 


— Hillel, în 


T 


E] 


elept evreu 


Comunicare deschisă, onestă. A învăţa să vă relaxaţi si să vă reduceti 
anxietatea. A vă satisface mai multe nevoi. A deprinde abilităţi sociale care 
formează relaţii interpersonale mai strânse. A vă putea comunica verbal și 
nonverbal sentimentele, gândurile şi emoţiile pozitive şi negative fără să vă 
simtiti anxiosi sau vinovați si fără să incálcati demnitatea celorlalţi. A vă 
asuma responsabilitatea faţă de ceea ce vi se întâmplă în viaţă. A lua mai 
multe decizii si a avea libertate de alegere. A fi prieteni cu voi înșivă si a vă 
păstra demnitatea și respectul de sine. A recunoaște că aveţi anumite 
drepturi si un sistem de valori care nu trebuie sacrificat. A fi capabili să vă 
protejaţi astfel încât ceilalţi să nu profite de voi si să nu deveniți victime. A 
distinge când comportamentul asertiv poate avea consecinţe pozitive sau 
negative. 


În esenţă, asta credem că înseamnă educarea autoafirmării. Nu este un curs 
de agresivitate prin care incalcati drepturile si demnitatea altcuiva. Nu este 
un mijloc de manipulare sau de inducere în eroare a celorlalţi pentru binele 
vostru. Dimpotrivă, educaţia asertivităţii, în opinia noastră, se bazează pe 
respect — respect faţă de voi insiva, față de ceilalți si fata de propriul vostru 
sistem de valori.! 


— Sherwin Cotler și Julio Guerra, medici psihologi 


ASCULTARE ȘI AUTOAFIRMARE: YIN-ul ȘI 
YANG-ul COMUNICĂRII 


În gândirea antică chineză, termenii yin şi yang se refereau la categorii opuse, 
care, desi foarte diferite, sunt fațete interdependente si complementare ale 
existenţei (vezi figura 8.1). Yin și yang sunt necesare unul celuilalt. 
Obiectivul filosofilor yin-yang era dobândirea unui echilibru perfect între 
cele două principii. 


Figura 8.1. Simbolul yin-yang 


Îmi place să-mi închipui ascultarea şi autoafirmarea ca pe yin-ul şi yang-ul 
comunicării. Relaţiile noastre cele mai de pret presupun atât asertivitate, cât 
şi ascultare. Yang-ul autoafirmării este dezvăluirea în fata altcuiva a ceea ce 
vorbitorul simte, doreşte, reclamă. Yin-ul ascultării este înțelegerea și 
acceptarea oferite altcuiva în momente de stres sau veselie. Inlantuirea 
principiilor yin şi yang reprezintă calea comunicării vitale. Dacă un om şi-a 
dezvoltat mai mult doar unul dintre cele două elemente, maturizarea lui este 
incompletă. Potenţialul unei relații nu se poate împlini exact în măsura în care 
uneia dintre parti îi lipseşte ascultarea sau autoafirmarea. 


Am remarcat deja deficienţele în ascultare care abundă în societatea noastră. 
Din nefericire, și comportamentul asertiv este destul de rar. Experții în 
abilități de comunicare estimează că mai puţin de cinci procente din populaţie 
pot comunica asertiv.? Asta înseamnă cá în cele mai multe conversații nu sunt 
transmise prea multe lucruri care să aibă importanţă personală sau 
interpersonală. Destul de tipic în acest sens este modul în care un romancier a 
descris interacțiunea dintre o mamă și fiica ei într-un moment deosebit de 
emotionant pentru amândouă. Mama a comentat cu tristeţe: „Adevăratele 
lucruri nu se spun niciodată'“3. 


METODE DE sporireA ÎNCREDERII ÎN SINE 


Aşa cum există abilităţi specifice care îmbunătăţesc capacitatea de ascultare, 
există şi metode practice de creştere a încrederii în sine. Începând cu anii 
1960, s-au făcut mai multe cercetări și experimente despre cum poate fi 
sporită încrederea individului în sine decât în oricare altă perioadă din istorie. 
Subiectul a devenit extrem de popular, cărți si articole pe această tema 


inundând piaţa. Multe firme organizează ateliere despre încrederea în sine, şi, 
potrivit rapoartelor unor facultăţi, cursurile care abordează această temă sunt 
cele mai populare printre studenți. 


Unul dintre principalele puncte de atracţie ale instruirii pentru autoafirmare 
este eficienţa ei. De exemplu, un studiu realizat de Universitatea din Missouri 
privind meritele câtorva dintre programele lor de instruire în autoafirmare a 
indicat că optzeci şi cinci la sută din participanţi au avut parte de schimbări în 
viaţa lor de după aceea. Un procent similar au spus că au fost capabili să-și 
mențină sau să-şi amelioreze încrederea în sine în următoarele sase— 
optsprezece luni după finalizarea cursului. Evident, există diferente calitative 
semnificative între aceste programe de instruire. Dar unul dintre principalele 
motive ale popularității lor este că metodele sunt extrem de practice. 
Majoritatea oamenilor consideră că pot fi aplicate imediat si că utilizarea lor 
are succes. 


Acest capitol defineşte aspectele defensive si de impact ale asertivitatii, 
deosebeşte asertivitatea de supunere și de agresiune şi notează avantajele şi 
dezavantajele fiecăreia. La final este subliniată importanţa alegerilor 
responsabile ca scop al educaţiei pentru autoafirmare. De obicei, celor care 
înțeleg informaţiile din acest capitol li se pare mai ușor să înveţe abilitățile 
comunicării asertive prezentate în capitolele următoare. 


NEVOIA DE PROTEJARE A SPAŢIULUI 
PERSONAL 


Fiecare individ are un spaţiu personal unic — un teritoriu fizic, psihologic si al 
principiilor care îi aparține. Ca dimensiuni si din multe alte puncte de vedere, 
spaţiul acesta diferă de la un om la altul. În cadrul lui ne exercităm 
prerogativele individualitatii. În afara lui intrăm într-o zonă comună, în care 
trebuie să ţinem cont de drepturile celorlalți si în care este necesară 
adaptabilitatea. Ocazional (poate chiar frecvent), câte un individ devine un 
agresor care ne încalcă drepturile teritoriale sau preocupările intime. 


Conceptul spaţiului vital este mai uşor de înțeles decât de descris. Cel mai 
simplu de ilustrat este aspectul teritorial. „Teritoriul“ personal cuprinde 
bunurile unui om — hainele lui, anumite piese de mobilier s.a.m.d. În afară de 
ele, spațiul propriu al cuiva include o zonă care se extinde dincolo de 
granițele corpului şi care este înconjurată de un hotar invizibil. Poetul W.H. 
Auden își descrie teritoriul astfel: 


La vreun metru de-al meu nas 

Se-ntinde graniţa fiinţei mele 

Și tot aerul necultivat de pân” la ea 

Este moșie sau tarla privată. 

Străinule, de nu-ţi fac semn 

Din ochi alunecosi să ne-nfrátim, 
Pázeste-te să-mi treci hotarul marldneste, 


Căci puşcă n-am, dar pot scuipa?. 


Sociologul german Georg Simmel susținea că spaţiul personal al unei 
persoane celebre este mai extins decât al unui om obișnuit. De obicei, afirma 
el, oamenii isi arată consideratia fata de personalităţi importante rămânând la 
cel putin șapte metri distanţă de ele. Cartea jurnalistului Theodore White The 
Making of The President 1960 (Crearea președintelui, 1960) ne oferă un 
exemplu interesant al spaţiului personal amplu acordat personajelor influente. 
Cadrul este reprezentat de o „cabană de vacanţă“ folosită de John F. Kennedy 
şi echipa lui: 


Kennedy a intrat în cabana cu pasul lui ușor si sáltáret de dansator, tânăr si 


sprinten ca primăvara, salutandu-i pe cei care îi ieseau în întâmpinare. Apoi a 
părut să dispară din câmpul lor vizual, coborând treptele spre etajul inferior și 
îndreptându-se spre un colt unde vorbeau Sargent Shriver, cumnatul, și 
Bobby, fratele lui, care îl aşteptau. Ceilalţi din încăpere au sărit să li se 
alăture, dar imediat s-au oprit. Să fi fost vreo zece metri care îl despárteau de 
ei. [...] Aceşti bărbaţi mai în vârstă, obișnuiți să deţină puterea, au rămas 
deoparte, privindu-l. El s-a întors după câteva minute, i-a observat și i-a soptit 
ceva cumnatului său. Shriver a traversat spațiul despărțitor ca să-i invite lângă 
ei. Mai întâi pe Averell Harriman, apoi pe Dick Haley, după aceea pe Mike 
DiSalle. Si pe urmă, unul câte unul, i-a lăsat pe toti să-l felicite pe Kennedy. 
Dar nimeni nu putea să străbată neinvitat infima distanţă liberă dintre el și ei, 
căci transmitea o detasare fină si conștiința faptului că ei nu-i erau patroni, ci 
clienti. Puteau să i se infatiseze doar invitati, căci acesta ar fi putut fi 
preşedintele Statelor Unite”. 


Unii învăţaţi afirmă că tendinţele noastre teritoriale sunt genetice — înnăscute 
şi „imposibil de eradicat“. Alții spun că sunt determinate cultural si că rareori, 
în unele societăţi, ele nu existá.? Chiar dacă anumite detalii ale acestei teorii 
sunt controversate, s-a convenit în linii mari că simţul teritorialitátii este o 
forţă puternică în viata contemporană. Cum remarcă Albert Scheflen si 
Norman Ashcroft în cartea lor Human Territories: How We Behave in Space- 
Time (Teritorii umane: Cum ne comportám în spatiu-timp), noi, oamenii, 
„am marcat cea mai mare parte a planetei, o parte din apele ei, precum şi 

suprafaţa Lunii“. 


Respectul pentru spaţiul personal al cuiva înseamnă a păstra o distanţă 
corespunzătoare fata de el, dar si o distanță emoţională adecvată. Ceilalţi pot 
păstra distanţa fata de teritoriul nostru psihologic sau emotional abtinandu-se 
să facă comentarii prin care să ne desconsidere, să pună întrebări indiscrete, 
să ne dea sfaturi gratuite, să ne manipuleze ca să le facem pe plac, să ne 
inunde cu afecţiune, să încerce să ne subordoneze identitatea ş.a.m.d. 


Respectarea spaţiului nostru personal ne asigură dreptul la propriile valori. 
Oamenii încearcă adesea să ne impună valorile lor. Profesorii se străduiesc de 
obicei să-şi impună valorile asupra elevilor, la fel si antrenorii asupra 
jucătorilor, patronii asupra angajaţilor şi soţii asupra partenerului. Pentru 


multi, este extrem de dificil să nu încalce spaţiul celuilalt în materie de valori. 


Fara doar şi poate, există şi alti factori care constituie spaţiul personal al unui 
individ, dar cred că vă dati seama la ce mă refer când folosesc acest termen. 
Dati-mi voie să-l rezum printr-o frază: respectul pentru spaţiul meu personal 
implică respectarea teritoriului și a bunurilor mele fizice, permitandu-mi să 
fiu ceea ce sunt. 


Când sunt împreună într-un mod esenţial, doi sau mai multi oameni formează 
un spaţiu social care le aparţine exclusiv. Cei care le respectă acest spaţiu vor 
reacţiona într-o diversitate de moduri. Vor trece pe lângă în loc să treacă 
printre ei sau, când nu există un traseu alternativ, vor lăsa capul în jos. Se vor 
abtine să întrerupă perechea când interacţiunea dintre cei doi este foarte 
intensă si, la momentul potrivit, îi vor întreba daca pot să li se alăture. 


Păstrarea unei distanțe adecvate (în termeni emotionali şi de valori) fata de 
spaţiul social al celorlalţi este adesea dificilă. Frecvent, când copiii devin 
adulți și se căsătoresc, părinţii pătrund pe teritoriul tânărului cuplu, în 
detrimentul căsniciei lor aflate la început. 


La fel, unui partener nu-i e întotdeauna ușor să-și dea seama care este relația 
dintre spaţiul personal al celuilalt si spaţiul social al căsniciei. Relaţiile 
sănătoase vor menține neatins teritoriul fizic, emotional si de valori al 
fiecăruia. Fiecare membru al relației trebuie să-şi păstreze un spațiu vital 
separat de al persoanei iubite. Soţul și soţia trebuie să-și permită reciproc un 
teritoriu emotional separat, individual. La fel, părintele trebuie sa respecte 
spaţiul emoţional al copilului. 


Trăim într-o lume ticsită de oameni imperfecti. Este inevitabil ca unii dintre 
ei, voit sau nu, să pătrundă în spaţiul vostru daca nu vi-l apárati cu vigoare. 


Fără îndoială, ati văzut animale care-și apără teritoriul. Eu observ zilnic acest 
lucru când mă plimb cu Misty, prepelicarul nostru breton. Când se apropie de 
vreo casă, iar câinele proprietarului se află în curte, celălalt animal îi indică 
limpede, zbárlindu-si blana de pe gât, dezvelindu-si colții si mârâind sumbru, 
până unde se întind graniţele teritoriului său. Chiar si un căţel mic și aparent 
fragil consumă foarte multă energie pentru a-și apăra spaţiul de alti câini, 
indiferent de dimensiunile sau de forţa lor. Departe de teritoriul propriu, 


comportamentul acestor câini unul fata de altul se schimbă cu totul.!° Din 
fericire, abilităţile de autoafirmare le permit oamenilor să-şi apere spaţiul 
personal cu mai mult tact decât se întâmplă în lumea animală. 


Lois Timmons rezumă conceptul de „spaţiu vital“ astfel: 


Spaţiul vital se dobândește la naștere, se menține prin fermitate si se pierde 
din slăbiciune. [...] Când posed spaţiu vital, fie îl ocup, fie îl pierd. [...] Când 
am spaţiu vital, simt un sens în viata, am încredere în mine, sunt sigur pe 
mine, mulțumit, echilibrat, deplin, responsabil, conştient, puternic si atent”. 


IMPACTUL ASUPRA LUMII 


Este important să învăţăm să ne apărăm cu succes spaţiul personal, dar, dacă 
ne rezumăm la asta, vom avea o existență mohorâtă, mărginită și deprimantă. 
Oamenii asertivi posedă un spirit aventuros care îi orientează către relații 
stimulante, activităţi care îi înnobilează, moduri de relaxare creativă şi/sau 
cauze cărora merită să se dedice. Eu folosesc cuvântul „impact“ pentru a 
descrie această aventură spirituală lipsită de agresivitate care îl poartă pe 
individ în afara lui însuşi. 


Un om care are impact intră în contact cu alţii, punând bazele unor relații 
semnificative; influențează instituţii si societatea în ansamblu; foloseşte 
materiile prime oferite de natură respectând practicile ecologice sănătoase. 
Prin impactul ei, persoana asertivă concepe modalităţi constructive de a-şi 
satisface nevoile, de a-și exersa abilităţile, de a fi corectă cu ea însăşi, de a-și 
utiliza creativitatea şi de a stabili relaţii solide între egali. 


Fiecare dintre noi are nevoia psihologică de a oferi si de a primi dragoste — de 
a întreține câteva relaţii intense si pline de sens. Simtim de asemenea nevoia 
să ne dedicăm unui scop demn. Așa cum afirma George Bernard Shaw, 


adevărata bucurie a vieţii este „să fii folosit pentru un scop pe care să-l 
socotesti tu însuți măreț; [...] să fii o forţă a naturii, nu un ghem febril si 
egoist de indispozitii și nemulțumiri, care se plânge că lumea nu se dedică 
misiunii de a te face fericit“12. 


Psihologul Abraham Maslow, care şi-a dedicat o mare parte din viata 
studiului oamenilor sănătoşi psihic, a descoperit că aceştia sunt cei care isi 
trăiesc viaţa din plin. Numindu-i oameni „care se împlinesc singuri“, Maslow 
a concluzionat în urma cercetărilor lui că aceştia „erau, fără excepţie, 
angrenati într-o cauză din afara eului lor, în ceva exterior lor“33. 


Eu văd capacitatea de impact a omului ca pe o responsabilitate, dar si ca pe o 
oportunitate, pentru că trăim într-o societate care, asemenea multor altora de- 
a lungul timpului, este împovărată cu disfunctionalitati sociale si cu grave 
nedreptati. Cand alţii au de suferit din cauza acestor nedreptáti, eu mă simt 
inevitabil afectat. Mă simt obligat să încerc să am un anume impact asupra 
societății, chiar dacă recunosc că influența mea va fi foarte mică. 


CONTINUUMUL SUPUNERE -—asertivitate-— 
AGRESIUNE 


Putem înţelege asertivitatea ca pe un mijloc prin care un om isi apără spaţiul 
personal si se straduieste să aibă un efect pozitiv asupra celorlalți și a 
societății. O metodă mai utilă şi mai comună de a o defini este s-o plasăm 
într-un continuum care merge de la supunere la agresiune, comparând-o cu 
ele. Pentru claritatea comparatiei, descrierile următoare ale supunerii și 
agresiunii vizează poziţiile extreme din acest continuum. 


Figura 8.2. Continuumul supunere—asertivitate—agresiune 


Comportamentul docil 


Oamenii care se comportă de obicei docil manifestă lipsă de respect fata de 
propriile drepturi și nevoi.** Și asta se vede în nenumărate feluri. 


Multi oameni docili nu-şi exprimă sentimentele, nevoile, valorile si 
preocupările sincere. Le permit celorlalți să le încalce spaţiul, să le nege 
drepturile și să le ignore nevoile. Îşi formulează rareori dorinţele, deși, în 
multe cazuri, formularea lor ar fi suficientă ca să si le poată satisface. 


Alti indivizi docili îşi exprimă nevoile, dar o fac atât de rezervat si de timid 
încât nu sunt luaţi în serios. Adaugă expresii care atenuează sensul 
afirmațiilor asertive, precum „dar nu contează foarte mult pentru mine“ sau 
„dar tu faci cum vrei“. Uneori li se pare că s-au exprimat limpede, însă, fara 
să vrea, și-au codificat mesajul în asemenea măsură, încât celălalt nu înţelege 
ce au vrut să spună. Elemente nonverbale precum ridicatul din umeri, lipsa 
contactului vizual, vocea excesiv de slabă, discursul ezitant si altele pot să le 
submineze exprimarea unei nevoi sau apărarea spaţiului personal. 


De exemplu, la o discuţie în familie, toată lumea a căzut de acord să-și pună 
farfuriile si tacâmurile în maşina de spălat vase, astfel încât mama să petreacă 
mai puţin timp seara în bucătărie. În zilele următoare, dacă cineva își uita 
farfuria, mama avea grijă s-o aducă. După o lună, femeia strângea, regulat, 
masa după toată lumea. Desi nu a fost conștientă de acest lucru, ea și-a 
antrenat sistematic familia să ignore înţelegerea făcută. 


Unii oameni îi invită în mod obișnuit pe ceilalți să profite de ei. Se oferă să se 
ocupe de lucruri care fac ca relaţiile lor să fie foarte disproportionate, încât 
devine limpede că ceilalți le vor încălca drepturile si le vor ignora nevoile. 


Omul docil transmite: „Eu nu contez. Poti să profiti de mine. O să suport 
aproape orice din partea ta. Nevoile mele sunt insignifiante — ale tale sunt 
importante. Sentimentele mele sunt irelevante; ale tale contează. Ideile mele 
n-au nicio valoare; doar ale tale au însemnătate. N-am niciun drept, dar fireşte 
că tu ai. lartă-mă că exist“. 


Îi lipseşte respectul de sine, dar comportamentul lui indică si lipsă de respect 
fata de celălalt. Sugerează că celălalt este prea fragil ca să facă fata 
confruntării cu viata si să-şi asume partea lui de responsabilitate. 


Comportamentul docil este foarte răspândit în societatea noastră. Thomas 
Moriarity a realizat câteva studii pentru a determina nivelul de „rezistență la 
autoafirmare“ la diversi subiecti (care nu erau conștienți cá sunt sub 
observaţie). A descoperit că studenţii erau reticenti să-i ceară unui coleg sa 
dea muzica mai încet, deși îi deranja când lucrau la o sarcină importantă și 
complicată. Optzeci la sută din ei nu şi-au exprimat nevoia în fata persoanei 
gălăgioase. Pur și simplu au tolerat ceea ce ulterior au recunoscut a fi fost un 
lucru supărător care le distrăgea atenţia. Cincisprezece la sută l-au rugat pe 
celălalt să dea muzica mai încet, dar, după ce rugămintea nu le-a fost 
ascultată, n-au mai repetat-o. Doar cinci procente au cerut acest lucru de două 
ori și şi-au văzut nevoia satisfăcută. 


Un tipar similar a fost observat în numeroase situaţii în care erau implicate 
diverse grupuri de vârstă, inclusiv adulţi. De obicei, cel putin optzeci la sută 
dintre oameni nu ar scoate nici măcar un cuvânt pentru a-și apăra drepturile 
personale sau pentru a-și satisface nevoile. Moriarity a concluzionat că 
americanii sunt „o naţiune de victime benevole“14. Comportamentul docil 
pare să fi devenit un mod de viata pentru majoritatea populaţiei. 


Comportamentul agresiv 


Cuvântul „agresiune“ este putin derutant, pentru că rădăcina lui latină aggredi 
avea două sensuri diferite, „a înainta“ si „a aborda“. Pe de o parte, cuvântul 


însemna „a aborda pe cineva în vederea unui sfat“. Cealaltă definiție, mai 
comună, este cea pe care o folosim astăzi: „a acţiona împotriva cuiva“ sau „a 
acţiona cu intenţia de a face rău“. 


Un om agresiv isi exprimă emoţiile, nevoile si ideile în detrimentul celorlalți. 
Câștigă aproape mereu 


disputele. Uneori pare să „caute cearta cu lumânarea“. Poate să vorbească 
tare si să adreseze injurii, să fie nepoliticos si sarcastic. Poate să certe cu 
asprime vânzătorii si ospătarii pentru serviciile de slabă calitate, să-și domine 
subordonații și membrii familiei şi să insiste să aibă ultimul cuvânt în 
conversațiile despre subiecte importante pentru el. 


Tinde să pună stăpânire pe ceilalți. Punctul lui de vedere poate fi exprimat 
astfel: „Asta este ceea ce vreau eu; ce vrei tu are mai puţină importanţă — sau 
n-are niciuna“. Carolina Maria de Jesus, care a trăit în sărăcia unei favele 
braziliene, a scris o carte emoţionantă în care și-a dezlantuit furia împotriva 
agresivitatii multor oameni înstăriți: „Mă revolt împotriva lăcomiei celor 
care-i storc pe ceilalți de parcă ar fi portocale“. 


Comportamentul asertiv 


Omul asertiv utilizează metode de comunicare ce îi permit să-și păstreze 
respectul de sine, să caute fericirea și satisfacerea propriilor nevoi si să-şi 
apere drepturile si spaţiul personal fără să se poarte urât sau să-i domine pe 
ceilalți. Asertivitatea autentică este o stare de a fi în lume care confirmă 
valoarea şi demnitatea individului, confirmând și susținând în același timp 
valoarea celor din jur. 


Omul asertiv isi apără drepturile si isi exprimă nevoile, valorile, preocupările 
şi ideile în mod direct și adecvat. Când își satisface propriile nevoi, nu le 


încalcă pe ale celorlalți și nu pătrunde în spaţiul lor personal. Dacă 
autoafirmarea este acţiunea care ia în considerare drepturile fiecăruia și ale 
celorlalti*** si se adecvează la situaţie, înseamnă că nu putem vorbi de un 
comportament „prea“ asertiv. 


Trei stiluri de a interactiona 


Unul din cele mai folositoare moduri în care putem face deosebirea dintre 
comportamentele supus, agresiv şi asertiv este să-l analizăm pe fiecare în 
anumite situații. 


După ce parcurgeti situațiile de mai jos și fiecare dintre reacţii, clasificati-le 
pe acestea din urmă în funcție de natura lor — docilă, agresivă sau asertiva. 
Pentru prima situaţie voi indica eu categoriile corespunzătoare. În 
următoarele puteţi face voi acest lucru. Răspunsurile se găsesc la pagina 242. 


EXEMPLU 


Intr-o sală de cinema plină, spectatorii din spatele vostru încep să vorbească 
destul de tare, distrăgându-vă atenţia de la acţiunea de pe ecran și stricându- 
vă plăcerea. Sala este atât de ticsită, încât nu puteţi schimba locul. 


Reacţia A 


Nu spuneţi nimic si suferiti în tăcere. 


Reacţia B 


Vă intoarceti si le spuneţi revoltat: „Chiar nu aveţi pic de respect pentru alţii? 
Dacă nu taceti imediat, chem patronul să vă dea afară din sală“. 


Reacţia C 


Vă intoarceti, îi priviţi drept în fata si le spuneţi: „Vorbăria voastră îmi strică 
toată plăcerea filmului“. 


SITUAŢIA 1 


Un director de școală face anunţuri frecvente prin megafon și întrerupe inutil 
ora profesorului Jones. 


Reacţia A 


Domnul Jones spune: „Când faceţi anunţuri prin megafon în timp ce eu 
predau, mă simt frustrat, pentru că îmi sunt întrerupte lecţiile“. 


Reacţia B 


Domnul Jones este furios, directorul i se pare lipsit de consideraţie. Dar isi 
păstrează sentimentele pentru el. 


Reacţia C 


Domnul Jones îi spune directorului: „Ce tâmpenie mai e si asta, să transmiti 
mesaje prin megafon cât e ziua de lungă? Nu te poţi organiza să faci toate 
anunţurile odată? Dacă ai fi un pedagog adevărat, ai tipări prostiile alea și le- 
ai afişa!“ 


SITUAŢIA 2 


De multe ori când se întoarce acasă de la muncă, Carlos Santos este epuizat 
fizic şi emoţional. Imediat ce intră pe ușă, soţia lui se apucă să-i povestească 
despre necazurile ei din timpul zilei. Carlos are nevoie să-și tragă sufletul, nu 
vrea să audă pe nimeni câteva minute. Trebuie sa se concentreze mai întâi 
asupra lui însuși. 


Reacţia A 


Carlos fierbe în sinea lui, în timp ce cuvintele soției îi intră pe o ureche și îi 
ies pe cealaltă. Uneori, în timp ce ea vorbeşte, el aruncă o privire spre ziar, 
sperând că soția o să-i înţeleagă aluzia. Tot timpul se gândește: „Ce egoistă e! 
Dacă m-ar iubi cu adevărat, ar şti cum mă simt în clipa asta“. 


Reacţia B 


Carlos se învârte furios prin camera ţipând la ea: „Eşti cea mai egoistă 
persoană pe care o cunosc! Nu vreau decât câteva minute de liniște si pace 
când mă întorc de la muncă. Si ce primesc? Pălăvrăgeala ta deprimanta. M- 
am săturat de ea şi m-am săturat de tine“. 


Reacţia C 


Carlos îi spune imediat soţiei că este foarte obosit si că isi doreşte un răgaz de 
linişte înainte de cină. Dacă nu e ceva urgent, ar prefera să afle ce s-a mai 
petrecut peste zi după masă, adăugând că ar vrea să-i povestească și el despre 
ce i s-a mai întâmplat la muncă. 


Poate că aceste exemple vi se par caricaturale. Ele au fost descrise în termeni 
extremi pentru a simplifica recunoașterea lor. Totuși, multi oameni se 
comportă extrem chiar si în mod obişnuit, în viata de zi cu zi. 


Reacţiile sunt clasificate în felul următor: 


Situaţia 1 Situaţia 2 
Reacţia A — asertivă Reacţia A — docilă 
Reacţia B — docilă Reacția B — agresivă 


Reacţia C — agresivă Reacţia C — asertiva 


Trecerea în cealaltă extremă 


Ori de câte ori drepturile cuiva sunt călcate în picioare sau nevoile îi sunt 
nesocotite, persoana acumulează resentimente si furie. 


Oamenii care se comportă de obicei docil concentrează adesea cantități 
colosale de mânie care, într-un final, se revarsă ca „erupția Vezuviului“. O 
asemenea explozie vulcanică, de multe ori cauzată de un incident banal, 
aruncă lava furiei agresive asupra oricui se întâmplă să fie în preajmă. În 
urma acestei izbucniri, omul care în mod normal este supus se simte foarte 
vinovat şi reintră în tiparul de comportament docil. După o vreme, presiunea 
se acumulează din nou până în punctul de explozie, si o altă erupție se 
dezlantuie asupra unei victime care poate fi relativ inocentă — sau al cărei 
comportament la momentul respectiv nu justifică un răspuns atât de violent. 


Desi de obicei e mai putin evident, oamenii care sunt în principiu agresivi pot 
deveni si ei docili când ating un anumit nivel de stres sau de tensiune 
lăuntrică. Pe măsură ce încordarea creşte însă, agresivitatea lor sporește, şi ei 
devin mai despotici sau mai ofensivi. Totuşi, într-un moment de tensiune 
crescută, individul agresiv poate să dea înapoi sau să cadă de acord cu 
celălalt. Doar temporar însă. Asemenea celor care sunt în principal docili, 
oamenii fundamental agresivi trec în celălalt capăt al continuumului şi apoi 
revin la locul lor. Nu par să-şi dea seama că opţiunea asertivitatii poate să le 
satisfacă mai bine nevoile. 


Locul vostru în continuum 


Majoritatea oamenilor tind să adopte un anumit comportament mai mult decât 
pe celelalte, desi nu sunt total consecventi. Un om predominant docil se 


comportă în mod normal docil. Totuși, cu anumite persoane şi în anumite 
circumstanţe, se poate afirma, ba chiar deveni agresiv. În mod asemănător, un 
om predominant agresiv poate folosi un stil docil sau asertiv în funcție de 
circumstanţe şi de persoanele cu care are de-a face. Astfel de indivizi se simt 
în largul lor în majoritatea situațiilor dacă își folosesc stilul dominant, dar 
există ocazii în care vor avea alte reacţii. 


Unii oameni sunt fundamental docili. În majoritatea situațiilor și practic cu 
oricine, ei se comportă docil. Similar, alții sunt fundamental agresivi. Tind sa 
se comporte agresiv în aproape toate situaţiile si cu aproape toti cei pe care-i 
întâlnesc. 


Reflectati câteva minute la locul unde vă plasați in continuumul supunere- 
asertivitate—agresiune. Ce stil vi se pare cel mai confortabil? Când si cu cine 
sunteți cei mai predispusi să va comportati altfel? Răspunsurile la aceste 
întrebări vor face paginile următoare mai relevante pentru voi. 


AVANTAJELE ȘI DEZAVANTAJELE CELOR TREI 
MODURI DE A INTERACTIONA 


Există câștiguri și există pierderi în cazul fiecărui tip de comportament. Sá 
examinăm mai întâi beneficiile, apoi neajunsurile fiecăreia dintre cele trei 
abordări. 


Avantajele comportamentului docil 


Acest comportament îi atrage pe multi fiindcă este o metodă de a evita 
conflictele. Asa cum „dragostea se face în doi“, si pentru a porni o ceartă e 
nevoie de două persoane. Supunerea este o cale de a evita, amâna sau cel 


putin ascunde conflictul, care este pur si simplu terifiant pentru multi oameni 
docili. 


În plus, cel care se comportă cu docilitate trăieşte sentimentul de confort si de 
siguranta generat de mentinerea unui tipar comportamental familiar. Cei mai 
multi dintre noi au fost antrenati sa fie ascultători de părinţi, de scoala si de 
alte instituţii ale societăţii. Ieşirea din tiparele de comportament consacrate 
generează adesea destul de mult stres. 


Supunerea este de multe ori o modalitate de a încerca să cumpărăm aprobarea 
celorlalți. Cei care se comportă docil sunt adesea laudati pentru ca sunt 
altruiști, oameni de gașcă, săritori ș.a.m.d. 


Omul supus își asumă o doză mult mai mică de responsabilitate decât cei 
agresivi sau cei asertivi. Dacă lucrurile merg prost, dăm rareori vina pe cel 
care n-a făcut altceva decât să îndeplinească ordinele altcuiva. Dacă filmul pe 
care-l vizionăm se dovedeşte a fi unul dintre cele mai slabe pe care le-am 
văzut, persoana docilă nu poate fi criticată pentru alegerea lui. În definitiv, a 
spus: „Pentru mine e totuna — alege tu“. 


În plus, anumiţi indivizi docili par atât de neajutorati, încât ceilalți isi asumă 
sarcina de a avea grijă de ei si de a-i proteja. Cei supuşi nu trebuie să-și 
poarte singuri de grijă; îi ademenesc pe ceilalți să-i ajute, într-o lume care 
pare uneori copleșitoare pentru ei. 


În fine, prin intermediul unui comportament docil, oamenii îi controlează 
adesea pe ceilalți. Fritz Perls observă că, atunci când un om stăpân pe situaţie 
(persoana agresivă) şi unul care pare victimă sigură (persoana docila) se luptă 
pentru putere, în mod ironic, de obicei câștigă victima.!” Probabil că aveţi şi 
voi în minte persoane ale căror vorbe mieroase, plânsete sau tehnici de 
victimizare s-au dovedit în cele din urmă mai eficiente decât metodele de 
forță ale agresorului. Am auzit multi bărbaţi spunând: „Pot să suport orice, 
dar nu lacrimile unei femei“. 


Ce are de câștigat un om care se comportă docil? Multe. Poate să-i controleze 
pe ceilalţi evitând să intre în conflict şi să-și asume responsabilitatea. În 
același timp, datorită slăbiciunii sale, poate fi protejat de cei pe care-i 
controlează. Se bazează pe tipare de comportament care-i sunt familiare si 


este lăudat pentru altruismul lui. Nu-i de mirare că oamenilor le vine greu să 
renunţe la un comportament docil! 


Preţul amabilitatii 


În cultura noastră, oamenii care se comportă docil sunt adesea numiţi „de 
treabă“ sau „drăguţi“. Copiii draguti stau cuminţi și ascultători câte șase ori 
pe zi în bancă. Adulții de treabă sunt oameni care „se dau după“ dorinţele 
celorlalți. Totuși, „preţul amabilitátii*!? este extrem de ridicat. Şi, cum vom 
vedea, de multe ori cei ,,dráguti* nu sunt catusi de putin draguti — de obicei, 
atitudinea lor nu este decât o faţadă care maschează un interior sordid. 


Primul pret plătit pentru comportamentul docil, „de treabă“, este faptul că 
omul respectiv nu-și trăieşte propriu-zis viata. Nu alege singur piesa în care 
joacă. Le acceptă pe ale celorlalți. Cursul vieţii lui e decis de alţii. Născut 
pentru a se bucura de un destin unic si a-și găsi împlinirea, îşi iroseste anii 
supunându-se dorințelor si ordinelor celor din jur.” 


Un alt preţ plătit de omul docil este că relaţiile lui tind să fie mai puţin intime 
si mai putin satisfăcătoare decât isi doreşte. Orice relație substanţială implică 
doi oameni reali. Dar persoana supusă renunţă la ea însăși, străduindu-se să 
corespundă cu ceea ce i se pare a fi imaginea altuia despre ceea ce merită 
iubit. Sinele ei autentic cu care să iubească sau care să fie iubit este mult 
diminuat. Deşi poate avea numeroși cunoscuţi, îi lipsesc prieteniile profunde 
şi durabile. 


Afectiunea pe care ceilalți o poartă unui om docil se răceşte în scurtă vreme. 
Psihologii au descoperit că, atunci când un individ este în mod repetat docil 
în interacţiunile sale cu altcineva, celălalt tinde să se simtă vinovat pentru că i 
se face pe plac într-o măsură mult prea mare. Sentimentul de vină generează 
milă, iritare si, în cele din urmă, dezgust fata de cel supus.2 


Afectiunea persoanei docile pentru ceilalţi tinde si ea să pălească în timp. 
Partial, pentru ca își reprimă în bună măsură furia, iar când face asta isi 


reprimă automat si o doză consistentă din afecţiune. În plus, sacrificiul în 
exces sau cedarea în fata altora alimentează resentimente. George Bernard 
Shaw spunea: „Dacă începi prin a te sacrifica pentru cei pe care-i iubeşti, vei 
sfârşi urându-i pe cei pentru care te-ai sacrificat“?!. 


Poate cea mai des jucată tragedie din toate timpurile este cea în care oamenii 
renunță să mai fie ei înşiși şi să-și trăiască propria viata de dragul de a fi 
iubiţi, descoperind însă că efectul final al sacrificiului lor este neputinta de a 
mai avea relația satisfăcătoare pe care şi-o doreau. 


O a treia consecinţă a comportamentului docil este inabilitatea persoanei de 
a-şi controla propriile emoţii. Lucru de asemenea ironic, pentru că unul dintre 
principalele motive pentru care oamenii aleg să fie supuși este dorinţa lor de a 
deveni capabili să-și „gestioneze“ emoţiile. Indivizii docili tind să-şi reprime 
emoțiile „negative“****. Cum am observat deja, emoţiile reprimate fac 
adesea relaţiile să se veştejească, pentru că afecțiunea pare să fie si ea 
reprimată automat odată cu înăbușirea furiei. Sau emoţiile ținute în frâu se 
pot revărsa brusc într-o explozie uriașă. La fel, atunci când oamenii încearcă 
să-și înfrâneze emoţiile, acestea tind să se exprime indirect. Cand se întâmplă 
asa ceva, indivizii supuşi ajung maestri în a-i desconsidera pe cei din jur. Sub 
pretextul că vor să fie „de ajutor“, pot deveni preocupaţi de găsitul nodului în 
papură. Sau pot refuza să mai facă sex. Pot încerca subtil şi uneori 
subconștient să le strice distracţia celorlalți. Se transformă în sabotori, 
subminând strădaniile celor din jur. Fac comentarii tăioase. Pot să-i evite pe 
ceilalți sau să pună capăt pe tăcute unei relații. Aceste abordări sunt indirect 
dușmănoase, alienante si distructive. Când se exprimă astfel, furia intensifică 
problema interpersonală în loc să contribuie la găsirea unei soluţii. 


Dacă nu se revarsă — sau se revarsă doar parţial — într-unul din modurile de 
mai sus, emoția reprimată rămâne să provoace distrugeri asupra minţii şi/sau 
trupului persoanei „de treabă“. Printre afecțiunile provocate sau agravate 
uneori de comportamentul docil se numără migrenele, atacurile de astm, 
diferite boli de piele, ulcerul, artrita, oboseala cronică, hipertensiunea 
arterială. Într-un studiu, pacienţii cu cancer au fost descriși ca „indivizi 
inhibati, care-și reprimaseră furia, ura si gelozia“.2 Problemele psihologice 
asociate cu supunerea includ respectul scăzut de sine, anxietatea, depresia și 
inhibitia, cu rezultatele lor. Oamenii extrem de inhibati pot să ajungă la 


obsesii, paranoia, impotentá sau frigiditate, devenind chiar suicidari.?? In 
manifestările ei extreme, consecințele docilitatii pot fi nevrozele, psihozele 
sau moartea. Bineînţeles, cititorul tipic al acestei cărți nu riscă nici pe departe 
să sufere cele mai dramatice efecte descrise mai sus. Însă toti oamenii docili 
ar face bine să observe că, în general, cu cât un comportament este mai supus 
şi cu cât comunicarea e mai mascată, cu atât mai puţin sănătoasă este 
persoana respectivă. 


Avantajele comportamentului agresiv 


Un agresor este un om care încearcă să-şi satisfacă nevoile chiar si în 
detrimentul altora. O mare parte din populaţie este agresivă. De ce? Pentru 
că, cel putin partial, oamenii trag foloase de pe urma agresivitatii lor. Trei 
dintre principalele beneficii aduse de agresivitate sunt oarecum înrudite. 
Agresorii au şanse mai mari să-și satisfacă nevoile materiale si să obţină 
bunurile dorite. În general sunt capabili să se protejeze şi să-și apere spaţiul 
personal. Si par să deţină destul de mult control asupra propriei vieți si a 
vieţii celorlalți. 


În societatea noastră, omul agresiv este înclinat să caute şi să obţină ceea ce- 
si doreşte. Dobandeste adesea mai multe bogății lumești decât persoanele 
docile. Are grijă ca nevoile materiale să-i fie satisfăcute. Pentru aceia dintre 
noi care se străduiesc să trăiască de azi pe mâine, acest beneficiu are, fără 
doar şi poate, atractivitatea lui. 


Persoana agresivă pare să fie mai capabilă să se protejeze decât cea docilă. 
De-a lungul secolelor, agresivitatea a fost asociată cu supraviețuirea fizică. 
Individul agresiv este mai puţin vulnerabil într-o societate caracterizată de 
conflict, de ostilitate şi de competiţie dezlantuita. Thomas Henry Huxley, 
biolog englez din secolul al XIX-lea care a popularizat (si întru câtva a 
denaturat) teoria darwinistă a evoluţiei, susținea că lupta distructivă este 
răspândită în toată lumea animală si că „doar cei mai puternici, mai rapizi si 
mai vicleni trăiesc şi ajung să lupte şi a doua zi“*4. 


În societatea noastră bazată pe sistemul de ajutoare sociale, oamenii tind să 
supraviețuiască până când îi răpune boala, de multe ori la vârste înaintate. 
Dar în competiţia dintre companii sau dintre oameni pentru locuri de frunte în 
industrie, în guvern, ba chiar si în instituţii nonprofit precum Biserica, cei 
agresivi tind să aibă succes şi să supraviețuiască mult mai uşor — cel puţin pe 
termen scurt. Iar agresivitatea pare să fie recompensată mult mai mărinimos 
decât docilitatea. 


De obicei, persoana agresivă este foarte dominatoare. Datorită charismei sale 
sau prin utilizarea fatisa a puterii, îi controlează pe ceilalți, îi determina să 
facă ceea ce le cere. Lucrurile par să meargă asa cum isi doreşte ea. Este 
foarte activă în modelarea propriului destin. Genul acesta de control este în 
general foarte prețuit de oamenii agresivi. 


Dezavantajele agresivitatii 


Potentialele consecinţe negative ale agresivitatii sunt numeroase. Printre ele 
se numără teama, provocarea unui răspuns tot agresiv, pierderea controlului, 
sentimentul de vinovăţie, dezumanizarea, înstrăinarea de oameni, sănătatea 
precară si crearea unei societăți mult prea periculoase, în care nici măcar cei 
agresivi nu mai pot trăi în confort și siguranţă. 


Una dintre consecinţele agresivitatii este alimentarea fricii. Multi oameni se 
comportă agresiv nu pentru că sunt puternici, ci pentru că se simt slabi. 
Comportamentul lor agresiv tinde să le creeze inamici, iar agresivitatea îi face 
în final mai vulnerabili și mai temători. 


Fostul președinte american Richard Nixon și cei mai apropiaţi consilieri ai săi 
au acţionat adesea agresiv. Rădăcinile scandalului Watergate şi ale celorlalte 
,orori de la Casa Albă“, cum le-a caracterizat fostul procuror general John 
Mitchell, erau nu atât încrederea în sine a celor de la putere, cât teama lor că 
până la urmă lucrurile le vor scăpa total de sub control. „Lucrul complet 
greșit înțeles despre Watergate“, spunea fostul consilier special de la Casa 


Albă Charles Colson, „este că toată lumea crede că oamenii care îl înconjurau 
pe preşedinte erau imbatati de putere. [...] Dar [...] a fost vorba de 
nesiguranță. Această nesiguranță a generat o formă de paranoia. Am 
reacționat exagerat la atacurile împotriva noastră si la multe alte lucruri “.25 


O a doua consecinţă negativă a agresivitatii este legată de prima. 
Agresivitatea isi creează propria opoziţie si isi pregătește propria distrugere. 
„Un cap încoronat nu ştie tihna“***** este un adevăr valabil pentru 
majoritatea agresorilor. Îi întrebăm de multe ori pe participanţii la atelierele 
noastre de abilități de comunicare cum s-au descurcat când oamenii s-au 
comportat autoritar (agresiv) cu ei. Metodele pe care ei (si alții) le folosesc în 
general pentru a face fata comportamentului agresiv includ împotrivirea, 
invinovatirea celuilalt, sfidarea, sabotajul, riposta, formarea de alianţe, 
minciuna și mușamalizarea. 


De sute de ani, inteleptii vorbesc despre cum agresivitatea tinde să-l distrugă 
pe agresor. Vechea Carte a Esterei spune povestea unui curtean persan foarte 
agresiv si puternic, Aman. La un moment dat în viata, obiectivul lui principal 
a devenit să-l ucidă pe Mardoheu, a cărui singură vină era că nu se umilise 
îndeajuns in fata lui. Aman a poruncit să se construiască un eşafod colosal 
pentru execuţia celui care-i stâmise ostilitatea. Totuși, în final, „a fost 
spânzurat Aman în spânzurătoarea pe care i-o pregătise lui Mardoheu“?. 


A treia vulnerabilitate a comportamentului agresiv este faptul că duce adesea 
la pierderea controlului. Asemenea multor altor neajunsuri ale 
comportamentelor agresive şi docile, este un lucru paradoxal, întrucât 
comportamentul agresiv asigură o anumită doză de control asupra vieţii unei 
persoane și a celor din jurul ei. Am remarcat deja că se întâmplă de multe ori 
ca victima sigură să-l controleze subtil pe cel aparent stăpân pe situaţie. 
Totuşi, într-un alt mod, controlul asupra vieţii altora îi limitează individului 
propria libertate. Dacă prin agresivitatea mea controlez ceea ce faci, consum 
timp şi energie ca să te supraveghez, adică îmi generez un soi de robie 
autoimpusă. A-i controla prea mult pe alții poate să fie la fel de rău ca a cădea 
în ghearele celor care încearcă să-ți conducă viata. În secolul al XVI-lea, 
Francis Bacon vorbea despre acest paradox: „E o dorinţă ciudată să cauţi 
puterea şi să-ţi pierzi libertatea“?’. 


Sentimentul de vină care apare în urma abuzului de putere al agresorului este 


o altă consecinţă neplăcută a agresivitatii. Chiar dacă sensibilitatea ei la 
necazurile altora poate fi mai slabă decât a unui om obișnuit, persoanei 
agresive îi lipsesc rareori atât de mult conştiinţa si compasiunea încât să nu se 
simtă deloc rusinat de multe dintre acţiunile sale tiranice. 


Apoi, agresivitatea tinde să-l dezumanizeze pe agresor. Am fost creati pentru 
a iubi oameni şi a folosi lucruri. În cazul agresorilor, există o tendinţă 
puternică de a iubi lucruri și a folosi oameni. Când un om se foloseşte de 
altcineva, îl tratează ca pe un lucru, putem spune că „îl transformă într-un 
obiect“. „Când cineva transformă pe altcineva în «obiect»“, spun George 
Bach si Ronald Deutsch, „se transformă automat si pe sine într-un obiect“.28 
Calitatea de persoană a agresorului se diminuează cu fiecare act agresiv. 
Când cineva acţionează violent asupra unui alt om, se împuţinează singur ca 
ființă umană. 


A şasea consecinţă a agresivitátii este înstrăinarea de ceilalți. Persoanele 
agresive se așază singure între ciocan si nicovală; nu respectă niciun om pe 
care îl pot domina, dar se tem de o relaţie egală. Un bun exemplu este 
Frederic cel Mare, bătăiosul rege prusac din secolul al XVIII-lea. El le spunea 
supușilor: ,,Ascultati!“ Ironic, chiar înainte să moară, a afirmat: „Am obosit 
să domnesc peste sclavi“.2” Asemenea lui Frederic, nenumărați parteneri 
dominatori, părinţi autoritari, profesori obsedati de control și manageri 
agresivi descoperă cât de frustrant şi de nesatisfăcător este să ai relații şi să 


lucrezi cu oameni care au capitulat în faţa puterii tale. 


Agresivitatea subminează şi dragostea celuilalt într-o relaţie. În final, ca 
urmare a faptului că se află sub controlul agresorului, persoana dominată se 
va înstrăina de el. Asemenea altor agresori, Adolf Hitler a fost un om 
singuratic. Deşi, la apogeul puterii sale, îl aclamau milioane de oameni, Hitler 
era conştient de singurătatea sa totală. Albert Speer, unul dintre principalii săi 
asociaţi, relatează cum fiihrerul îi spunea că, după eventuala sa retragere, va 
fi numaidecat uitat. Speer rezumă cuvintele lui Hitler: 


Oamenii îşi vor îndrepta atenţia către succesorul lui la scurt timp după ce va 
deveni limpede că puterea este în mâinile aceluia. [...] Toţi îl vor părăsi. 
Cochetând cu această idee, cu o doză consistentă de autocompătimire, a 


continuat: „Poate că vreunul dintre foştii mei asociaţi mă va vizita din când în 
când. Dar nu mă bazez pe asta. În afară de Fraiilein Braun, n-o să iau pe 
nimeni cu mine. Doar pe Fraiilein Braun si câinele meu. Voi fi singur. De ce 
ar sta cineva cu mine de bunavoie, oricat de putin? Nimeni n-o sa ma mai 
bage în seamă. Toţi o să alerge dupa succesorul meu. Poate că vor veni o data 
pe an, de ziua mea“%. 


Nu toti agresorii savarsesc rele de tipul celor asociate cu Hitler. Unii oameni 
sunt agresivi pentru cauze bune, dar plătesc un pret mult prea mare în relațiile 
interpersonale. Cum spunea cineva: „Iubesc reformele, dar îi urăsc pe 
reformatori“. 


Agresivitatea poate fi extrem de nocivă si pentru sănătate. Tromboza 
coronariană, una dintre cele mai periculoase afecţiuni ale vremurilor noastre, 
face ravagii în primul rând în rândul oamenilor agresivi. 


O altă consecinţă negativă a comportamentului agresiv este crearea unei 
societăți nesigure pentru toată lumea. Agresivitatea larg răspândită din 
societatea noastră a făcut ca savurarea micilor plăceri, pe care cândva le 
consideram sigure, să devină din ce în ce mai primejdioasă. Plimbarea de 
seară prin parc, libertatea de a ne lăsa bunurile nesupravegheate într-un loc 
public sau casele nelocuite în timpul concediilor, distracţia colindului de 
Halloween — iată câteva dintre plăcerile personale comune de care nu ne mai 
putem bucura fără să ne luăm dinainte măsuri atente de protecţie. 
Neincrederea si teama tot mai mari limitează plăcerea si libertatea oamenilor 
agresivi, docili și asertivi deopotrivă. 


Războiul este cea mai înspăimântătoare problemă cu care ne confruntăm. 
Astăzi, ororile incredibile ale conflictelor termonucleare, chimice si 
bacteriologice ameninţă însăși supraviețuirea tuturor formelor de viata de pe 
Pământ. Confruntati cu atâtea probleme grave, dacă nu învăţăm să ne 
gestionăm agresivitatea, e posibil să nu mai rămânem aici îndeajuns de mult 
timp pentru a le rezolva. 


Avantajele asertivitatii 


Una dintre cele mai izbitoare trăsături ale oamenilor asertivi este că se plac pe 
ei înşiși. Se simt mult mai bine în pielea lor decât indivizii docili sau cei 
agresivi. Deşi asertivitatea nu este singurul factor în formarea unui simţ al 
valorii personale, există mult adevăr în afirmaţia psihoterapeutului Herbert 
Fensterheim, care spune că „măsura în care vă afirmati determină nivelul 
respectului vostru de sine*?!, 


Un al doilea beneficiu al asertivitatii este faptul că stimulează relaţii 
satisfăcătoare, pentru că radiază către ceilalți multă energie pozitivă. Mai 
puţin tulburat de timiditate și de anxietate și mai puţin motivat de nevoia de 
autoprotejare sau de control, omul asertiv îi poate „vedea“, „auzi“ si iubi pe 
ceilalți cu mai multă ușurință. Asertivitatea vă face să va simtiti bine în pielea 
voastră, şi, astfel, ceilalți se simt si ei în largul lor alături de voi. Cele mai 
valoroase şi mai sănătoase relaţii intime se leagă între doi oameni asertivi. 
Intimitatea a fost definită drept „abilitatea de a-mi exprima în mod repetat 
cele mai profunde aspirații, speranţe, frici, anxietáti și sentimente de 
vinovăţie în fata unei persoane importante din viata mea“. Acest tip de 
deschidere este un comportament asertiv. Există însă şi o altă dimensiune 
importantă a intimitátii, care este frecvent trecută cu vederea. În cartea lor 
The Intimate Marriage (Intimitatea dintre soţi), Howard si Charlotte Clinebell 
subliniază că intimitatea este „gradul de satisfacere reciprocă a nevoilor în 
interiorul relaţiei““%2. Satisfacerea mutuală si sănătoasă a nevoilor poate avea 
loc doar între oameni care se susțin reciproc. Cele mai frumoase căsătorii, 
prietenii şi relaţii între părinţi și copii sunt rodul unei vieţi trăite într-un mod 
asertiv. 


Ín plus, comportamentul de acest tip reduce considerabil frica si anxietatea. 
Cercetările au dovedit concludent cá a învăţa să răspunzi asertiv diminuează 
clar nelinistea si tensiunea percepute în anumite situații. Pe măsură ce 
persoana tot mai asertivă îşi dă seama că poate să-și satisfacă nevoile si să se 
protejeze, nu-i va mai aborda pe ceilalți cu temerea că va fi rănită sau 
controlată. 


Unul dintre cele mai mari avantaje ale comportamentului asertiv este faptul 
că individul isi trăieşte propria viata. Sansele de a obţine ceea ce vă doriţi 
sporesc considerabil când le sati celorlalți dorinţele voastre si va afirmati cu 
tărie drepturile şi nevoile. Autoafirmarea, aşa cum o predăm noi, este 
orientată spre rezultate. Observarea celor din jur și experiența mea personală 
m-au făcut să cred că nevoile individului vor fi satisfăcute în mai mare 
măsură prin autoafirmare constantă decât printr-un comportament docil sau 
agresiv. Există momente, firește, când autoafirmarea eficientă nu izbutește să- 
şi atingă obiectivul. Dar cred că, în majoritatea situaţiilor, comportamentul 
asertiv este cea mai adecvată, mai eficientă si mai constructivă modalitate 
pentru un om de a-și proteja spaţiul si a-şi satisface nevoile. 


Chiar şi în cazurile în care nu duce la rezultatele dorite, asertivitatea poate fi 
totuși preferabilă ca mod de interacţiune. După cum spunea John Ruskin: „E 
mai bine să alegi o înfrângere onorabilă decât o victorie meschină“. 


Preţul asertivitatii 


Comportamentul asertiv are multe plusuri, dar oamenii asertivi au și un preţ 
de plătit. El se referă la perturbări în viata personală, suferinţa asociată 
confruntărilor oneste și sufletiste, precum și efortul personal de a ne schimba 
comportamentul obișnuit (în cazul celor care isi modifică stilul de viata docil 
sau agresiv). 


Deşi oamenii supuși tind să exagereze numărul, amploarea și probabilitatea 
incidentelor apărute ca urmare a autoafirmării, rezultatele negative nu sunt 
excluse. În câmpul muncii, au existat situaţii în care oamenii s-au folosit 
constructiv de metode asertive si au fost concediati pentru asta. Viaţa 
familială poate fi tulburată, iar, în situaţii extreme, partenerul poate chiar să 
ceară divorțul. Cred cá este important să subliniem faptul că aceste rezultate 
drastice se ivesc rareori ca urmare a autoafirmării eficiente. Mai degrabă, 
când cineva învaţă să se comporte asertiv, relaţiile sale tind să se 
îmbunătăţească, iar el însuși are tendinţa să devină mai influent si să obţină 


mai multe succese profesionale. Totuși, chiar si în cazul atitudinii asertive de 
cea mai bună calitate, pot apărea anumite neplăceri. 


Un alt preţ derivă din faptul că a fi autentic e uneori o experiență dureroasă. 
Desi face posibile veselia si intimitatea, autenticitatea într-o relaţie poate sa 
genereze şi anumite conflicte. A fi asertiv presupune capacitatea de a accepta 
disensiunile, ştiind că acestea sunt într-o măsură necesare pentru a construi o 
relație plină de sens între doi parteneri egali. A te comporta asertiv înseamnă 
si să devii vulnerabil în relaţiile semnificative. În lipsa vulnerabilitatii, nimeni 
nu poate simţi bucuria iubirii durabile. (Poate trăi îndrăgostirea lipsită de 
autenticitate, dar nu împlinirea unei relaţii bine înrădăcinate.) Cu toate astea, 
cand indraznim să fim vulnerabili, chiar si cu prietenii de încredere, suntem 
uneori răniţi. 


Practicarea autoafirmării sileşte adesea persoana să-și reevalueze principiile 
fundamentale. Oamenii se trezesc că văd într-o lumină nouă anumite principii 
cu care nu erau de acord. Dacă cineva a apreciat mereu „pacea cu orice pret“ 
şi observă acum că practicarea asertivitatii dă la iveală efectul negativ pe care 
atitudinea împăciuitoristă îl poate avea asupra ambilor parteneri, sarcina 
dificilă de remaniere a principiilor devine inevitabilă. Reexaminarea valorilor 
insusite încă din copilărie îi sperie pe multi. 


Probabil că cel mai mare preţ pe care îl are de plătit individul interesat de 
asertivitate este exercitarea voinţei necesare pentru a renunţa la obiceiurile 
docile sau agresive și pentru a dobândi noi deprinderi eficiente de 
interacţiune. Cei mai multi dintre noi s-au luptat în viata să renunţe la 
obiceiuri rele. Chiar şi când sentimentul a ceea ce suntem cu adevărat 
corespunde transformării comportamentale pe care o căutăm, iar principiile 
noastre susțin nevoia de schimbare, este foarte dificil să ne debarasăm de 
obiceiuri adânc înrădăcinate. 


Antrenamentul asertivitatii are meritul că se ocupă de fiecare dintre aceşti 
factori negativi. Îi învaţă pe oameni să estimeze mai realist posibilele 
consecinţe ale autoafirmării. Îi ajută pe multi să privească dintr-o perspectivă 
diferită si utilă anumite chestiuni ce tin de sistemul lor de valori. Inspirându- 
se din teoria învățării si din alte surse, îi ajută pe oameni să înveţe cum să 
pună capăt unor obiceiuri disfunctionale, să-și formeze un mod mai 
satisfăcător de a trăi si de a interactiona. 


ALEGEȚI SINGURI 


Un obiectiv major al educaţiei pentru asertivitate este să-i ajute pe oameni să 
preia controlul asupra propriei vieţi. Îi îndeamnă să iasă din rutină şi să scape 
de comportamentele stereotipe sau obsesive. În cel mai bun caz, îi ajută să 
dobândească puterea de a alege atunci când acţionează. 


Din cauza conditionárii timpurii în viata, unele persoane se comportă automat 
docil. Altele sunt în mod obișnuit agresive. Cel putin în anumite situaţii, 
majoritatea oamenilor sunt în mod previzibil supuși sau agresivi. Obiectivul 
real al educaţiei asertivitatii este să-i ajute să-și aleagă eficient 
comportamentul, nu să se afirme cu orice pret în orice situație. 


Henry Emerson Fosdick scria: „Supunerea [...] este un element de care nu 
putem scăpa în alcătuirea noastră,și, din ea, trebuie să facem ceva bun sau 
rău“3%. Există momente în viata fiecăruia când comportamentul docil este 
potrivit. Cred că acelaşi lucru e valabil și pentru agresivitate: sunt momente 
când comportamentul agresiv este cel mai potrivit răspuns. Obiectivul cărţii 
de față nu e în niciun caz să-i facă pe oameni să se afirme în mod compulsiv. 


Uneori mi se pare înţelept să mă dau bătut în fata altora. Alteori poate fi 
necesar să-mi apăr drepturile cu agresivitate. Într-o zi pot alege să fac ce 
vreau. A doua zi pot să-mi reprim nevoile și să acord prioritate preocupărilor 
altcuiva. Deşi pot alege să fiu docil în anumite situaţii și agresiv în altele, 
cred cu tărie că anume comportamentele din sfera asertivitatii vor fi cele mai 
adecvate în majoritatea cazurilor. 


REZUMAT 


Ascultarea și autoafirmarea sunt yin-ul şi yang-ul comunicării — laturi foarte 
diferite ale unei relaţii, dar complementare si interdependente. Asa cum există 
metode de dezvoltare a capacităţii de ascultare, la fel există si tehnici de 
sporire a asertivității. 


Fiecare individ are un spaţiu personal care trebuie apărat. La fel, fiecare 
dintre noi simte nevoia psihologică să-i influenţeze pe ceilalți și lumea. 
Educaţia pentru asertivitate propune individului metode constructive de a-și 
apăra spaţiul şi de a-i influenţa pe ceilalți. 


Putem înţelege mai bine asertivitatea dacă o privim în comparaţie cu 
supunerea si agresivitatea. Există beneficii si dezavantaje ale fiecărui mod de 
interacțiune. Unul din obiectivele principale ale instruirii pentru asertivitate 
este să le permită oamenilor să preia controlul asupra propriei vieţi şi să evite 
repetarea comportamentelor disfunctionale si stereotipe, ca să poată avea 
reacţii adecvate in diverse situaţii. În capitolul următor ne vom concentra 
asupra modului în care putem folosi una dintre cele mai eficiente metode de 
autoafirmare existente. 


* Majoritatea cărților despre autoafirmare folosesc cuvântul „nonasertiv“ în 
loc de „docil“. „Comportament nonasertiv* presupune absenţa acţiunii 
asertive şi are un sens mai degrabă neutru. „Comportamentul docil“ indică o 
alegere. Persoana alege un mod de interacțiune: nu doar că se abtine sa se 
afirme, ci se supune. De obicei, supunerea implică o colaborare cu agresorul. 
Deşi se poate exagera această perspectivă, consider că distincția este utilă. 


* Liderii din domeniul educaţiei asertivitatii s-au ocupat rareori în 
profunzime de anumite aspecte etice relevante care i-au preocupat pe filosofi 
de-a lungul secolelor. Pentru mulţi gânditori, chestiunea etică fundamentală 
este cum trebuie gestionate situaţiile în care există un conflict clar de interese 
între doi sau mai multi oameni — adică exact situaţiile pe care le vom examina 
în restul cărții. Unul dintre plusurile educaţiei pentru autoafirmare este cá 
oferă nespecialiştilor metode practice de modificare a comportamentului, fără 
a le tine un curs detaliat de etică sau psihologie. În cel mai rău caz, această 
instruire nu face altceva decât să propovăduiască ploconirea în fata celorlalți 
şi devine, în parte, o listă de metode de contracarare a agresiunii, ba chiar de 
promovare a ei. Deşi secţiunile teoretice din această carte nu studiază 
amănunţit dileme etice fundamentale, consider că ea aduce argumente 
puternice și consistente în favoarea comportamentului care respectă drepturile 
şi satisface nevoile tuturor părților la o tranzacţie. Când acest lucru nu este 
posibil, sunt necesare metode de soluţionare a conflictelor şi o judecată etică 
sănătoasă. 


Când folosesc sintagma „emoţii negative“, pun cuvântul „negative“ între 
ghilimele pentru că nicio emoție sau categorie de emoții (precum furia sau 
xec 


suferința) nu este mai „bună“ sau mai „rea“ decât altele (cum ar fi bucuria sau 
entuziasmul). 


William Shakespeare, Henric al IV-lea, partea a II-a, traducere de Leon 
Levitchi, actul III, scena 1, în Opere, vol. IV, Univers, 1985, p. 163 (n.red.) 


Când oamenii nu-ţi dau pace, e din cauză căn-ai învăţat cum să-i faci să-ți 
dea.! 


— David Seabury, psiholog 


Vă puteţi proteja spaţiul personal. Acest capitol vă învaţă cum anume. 
Majoritatea animalelor îşi apără teritoriul — si viata — prin luptă sau fuga. 
Doar oamenii posedă o a treia opţiune, cea a confruntării verbale. Anumite 
tipuri de confruntare verbală sunt mult mai eficiente decât altele. Una dintre 
cele mai productive tehnici de autoafirmare presupune utilizarea unui mesaj 
în trei parti: 


* o descriere neutră a comportamentului ce trebuie modificat, fără a-l judeca; 
e dezvăluirea emoţiilor vorbitorului; si 


e lămurirea efectului concret pe care comportamentul celuilalt l-a avut asupra 
persoanei asertive. 


Elabordnd asemenea mesaje, persoana asertivă va descoperi că porneşte într-o 
călătorie de descoperire a sinelui și va învăţa multe despre ea însăși. 


AUTOAFIRMAREA VERBALĂ: A TREIA OPŢIUNE 


Fiecare ființă din fiecare specie de pe Pământ are problema apărării 
teritoriului sáu și a vieţii proprii de invazii si atacuri. La fel, fiecare ființă a 
moştenit anumite mecanisme de coping pentru a se conserva. 


Lupta sau fuga sunt comportamentele primare de coping ale speciilor mai 
puţin evoluate decât omul, mai ales ale vertebratelor. Sunt reacții aproape 
automate, comportamente preprogramate de o însemnătate majoră pentru 
supraviețuirea animalelor inferioare. Si fiinţele umane folosesc aceste 
metode, uneori fățiș, alteori în mod voalat. Spre deosebire însă de alte specii, 
noi, oamenii, avem o a treia opţiune importantă pentru apărarea spaţiului 
personal. Trăsătura ce ne deosebeşte cel mai mult de celelalte specii este 
„noul“ creier — verbal şi orientat spre rezolvarea problemelor — pe care 
evoluţia l-a adăugat creierului nostru animalic primitiv. 


Potrivit lui Manuel Smith, acum aproximativ un milion de ani, evoluţia pare 
să ne fi eliminat rudele ancestrale care n-au adăugat această a treia opțiune la 
comportamentul lor primitiv de tip „luptă sau fugi“. Tot ea a îmbunătăţit 
abilităţile verbale si de soluționare a problemelor ale strămoșilor nostri care 
au supravieţuit. Când spaţiul e pe cale să ne fie invadat, această porțiune a 
creierului uman ne permite să comunicăm şi să ne rezolvăm problemele. 
Abilitatile verbale si de rezolvare a problemelor diferențiază capacitatea de 
supravieţuire a oamenilor de a speciilor care au pierit deja, care sunt 
amenințate cu dispariția sau care supraviețuiesc doar cu ingaduinta rasei 
umane. 


Mecanismul „luptă sau fugi“ moştenit de la strămoșii nostri preumani 
corespunde cu aproximaţie dihotomiei agresivitate-supunere. Desi le sunt 
utile din când în când oamenilor, astăzi aceste mecanisme de coping sunt 
adesea nepotrivite. Dependenţa excesivă de oricare din ele nu este de dorit. 


Smith scrie: 


Pacienţii cu care fac psihoterapie se înfurie si devin agresivi fata de alti 
oameni mai des decât le-ar plăcea, sau se tem permanent si apoi se 
îndepărtează de cei din jur, ori s-au săturat să piardă şi să se simtă mai mereu 
deprimati. Cei mai multi oameni care apelează la psihoterapeuti caută ajutor 
din cauză că se bazează excesiv pe abordarea „luptă sau fugi“ [...] în diverse 
forme?. 


Desi am mostenit abilitatea de a lupta sau a fugi pentru supravietuire, suntem 
singura specie de pe Pamant care nu se limiteaza la aceste optiuni. In schimb, 
avem posibilitatea de a ne solutiona neînțelegerile discutandu-le cu semenii 
nostri. 


Unul dintre cele mai importante si adeseori dificile aspecte ale utilizarii celei 
de-a treia opțiuni este nevoia de a învăţa să folosim limba precis si eficient.? 
Asemenea chirurgiei, autoafirmarea necesită acuratețe; nu se face cu afirmații 
pripite sau comentarii incoerente. Cum spunea unul dintre cursantii nostri: 
„Când ai dreptul să te plângi, trebuie să formulezi plângerea corect“. 


Chiar şi în circumstanțe normale, oamenilor nu le e ușor să vorbească precis. 
De obicei, când tine să se afirme, un om este furios, frustrat sau infricosat si, 
în această stare de stres emoțional, îi este cu atât mai dificil să transmită 
precis şi succint ce vrea să spună. În privința momentelor în care e potrivită 
folosirea mesajelor asertive, oamenii mi-au mărturisit: „Când face asta, pur si 
simplu mă enervează la culme. Mă scoate din minţi si nu mă pot controla“. 
Sau: „Parcă mă copleseste ceva și nu pot face nimic. Mă târăsc în cochilia 
mea şi sufăr în tăcere“. 


Când cineva ne încalcă spaţiul personal, felul în care funcţionează si 
reacţionează corpul nostru ne stânjeneşte abilitățile verbale. Stresul face ca 
activitatea centrilor creierului mic să interfereze cu o bună parte din 
funcţionarea creierului mare. În timpul stărilor intens emotionale, un volum 
mare de sânge este trimis automat de la creier către muşchii scheletici. Toate 
acestea inhibă creierul verbal şi concentrat pe rezolvarea problemelor, care nu 
mai funcționează la fel de eficient. 


Deși e dificil să ne exprimăm cu precizie atunci când suntem supuși stresului, 


nu e imposibil. Chiar si când suntem foarte speriaţi sau furioși, putem alege 
fără constrângeri cum ne comportăm, iar cuvintele noastre pot fi si ele alese, 
nu provocate. 


MESAJE ASERTIVE ÎN TREI PARTI 


Când cineva îmi invadează spaţiul vital, vreau să-l părăsească. Pentru asta, 
pot trimite un mesaj asertiv menit să schimbe comportamentul care îmi 
încalcă teritoriul. 


Participanţii la cursurile noastre consideră de multe ori că nu e etic să încerci 
să modifici comportamentul altcuiva. Sunt în mare măsură de acord cu ei. 
Una dintre problemele majore în comunicarea interpersonală este că prea 
multi oameni încearcă să modeleze și să controleze viata altora. Totuși, când 
cineva îmi încalcă spaţiul personal, vreau ca ACEST comportament să se 
schimbe. 


Chestiunea trebuie abordată direct încă de la începutul discuţiei noastre 
despre utilizarea mesajelor asertive. Când un alt om îmi încalcă spaţiul, este 
spre binele meu, al lui si al întregii societăți să-i cer socoteală în asa fel încât 
comportamentul lui să se modifice şi să respecte graniţele legitime ale 
spaţiului meu personal. Nu este nici manipulator, nici autoritar din partea mea 
să folosesc cele mai eficiente și mai omeneşti mijloace disponibile pentru a 
mă apăra. 


Autoafirmarea eficientă este caracterizată de fermitate fără dominare. Ea 
protejează cu vigoare spaţiul propriu al unei persoane, refuzând ferm să 
încalce teritoriul intrusului. Acesta este motivul pentru care mesajul în trei 
parti nu contine nicio soluţie. Celălalt trebuie să-și dea seama cum să-mi 
părăsească spaţiul în cel mai potrivit mod. De obicei, el poate găsi o rezolvare 
a problemei care să-i protejeze respectul de sine si să-mi satisfacă si mie 
nevoile. 


Când vreau ca altcineva să-și schimbe un comportament care îmi încalcă 
spaţiul, metoda pe care o folosesc trebuie să îndeplinească următoarele 
criterii: 


1. Să fie foarte probabil ca, în urma aplicării ei, celălalt să-și modifice 
comportamentul supărător. Adică metoda trebuie să fie eficientă în a-mi 
proteja spaţiul. 


2. Să fie foarte putin probabil ca, în urma aplicării ei, eu să încalc spaţiul 
celuilalt. 


3. Să nu diminueze, pe cât se poate, respectul de sine al celuilalt. Deşi nu pot 
să controlez cum va reacționa altcineva la ceea ce spun, pot să mă educ astfel 
încât să nu fac acuzaţii, să nu-i desconsider pe ceilalţi şi să nu folosesc 
cuvinte peiorative. 


4. Să nu afecteze, pe cât se poate, relația mea cu celălalt. Fireşte, dacă o 
relaţie este foarte fragilă, chiar si comportamentul asertiv cu cel mai mult tact 
poate fi gestul final, care-i pune capăt. Totusi, în relaţiile fragile, docilitatea 
este adeseori la fel de primejdioasă pentru relaţie ca şi asertivitatea, ba chiar 
mai primejdioasă. În majoritatea relaţiilor sănătoase, autoafirmarea eficientă 
consolidează legătura pe termen lung. În mod normal, ea reprezintă un factor 
de apropiere între oamenii maturi. 


5. Să nu rişte să-mi reducă motivaţia. 


6. Să nu riște să aducă atitudinea defensivă la un nivel distructiv. Un mesaj 
asertiv poate fi formulat in asa fel încât să riște cát mai putin să provoace o 
atitudine defensivă exagerată din partea celuilalt. Iar atunci când celălalt 
resimte un stres intens, pot fi folosite metode de diminuare a defensivei. 


Mesajul asertiv în trei parti îndeplineşte criteriile de mai sus. Incepe cu o 
descriere a comportamentului ofensator si continuă cu prezentarea 
consecinţelor lui asupra vieţii voastre și a reacției voastre afective la aceste 


consecinţe. Fiecare parte a mesajului este importantă pentru reușita 
autoafirmării. De obicei, începătorii trimit mesaje mai eficiente când folosesc 
formula: „Dacă tu [enuntare neutră a comportamentului intruziv], eu mă simt 
[dezvaluirea a ceea ce simtiti], pentru că [clarificarea efectelor 
comportamentului asupra vieţii voastre]“. Cele trei parti ale mesajului sunt 
enunțate cât mai succint si cuprinse într-o singură frază. De exemplu, într-o 
familie, doi copii îşi pregăteau mereu gustări și nu făceau curăţenie la sfârşit. 
Mama lor le-a transmis acest mesaj: 


Comportament Dacă nu strángeti după voi la masă, 


+ 


Stare afectivă mă simt foarte deranjată, 


+ 


Consecinte pentru că am mai multă treabă de făcut. 


MODALITATI EFICIENTE SI INEFICIENTE DE 
autoafirmare 


Cand află despre mesajele asertive în trei parti, cursantii de la atelierele 
noastre de abilitati de comunicare compara adesea modul cum au gestionat 
recent discuţii dificile cu alții cu felul în care o vor face după ce au învăţat 
aceste abilităţi. Practic toti ne spun că au folosit până acum „umiliri sau 
învinovăţiri“ ori alte bariere dintre cele descrise în capitolul 2. Experiența 
doctorului Thomas Gordon este asemănătoare: „Nu exagerez când spun că 
nouăzeci și nouă dintr-o sută de părinţi de la cursurile noastre folosesc 
metode ineficiente de comunicare atunci când comportamentul copiilor îi 
deranjează“. 


Brenda Judson ne-a povestit cum, exact cu cinci minute înainte să vină 
autobuzul şcolar şi cu șapte minute înainte ca ea să trebuiască să plece la 
muncă, fiul ei de nouă ani, Brad, i-a spus că nu-și găsește pantofii. Brenda i-a 
zis: „Cum poti să-mi faci una ca asta? Dacă ţi-ai pune hainele la locul lor, ai 
şti acum unde sunt. Unde sa le caut in camera ta dezordonată? Dacă nu-ţi 
găseşti imediat pantofii, vei fi pedepsit“. 


Gândindu-se la cele întâmplate, Brenda a conchis: „În situaţia respectivă am 
ridicat următoarele bariere: i-am făcut morală, l-am criticat si l-am ameninţat. 
În tot acest timp, minutele treceau, și niciuna dintre nevoile noastre nu era 
satisfăcută. Din cauza disputei noastre, pantofii n-au fost găsiţi la timp, și 
acum aveam altă problemă — Brad a pierdut autobuzul scolar. Ne simţeam si 
mai presati. El s-a dus la școală cu o stare proastă, iar eu mi-am stricat toată 
ziua din cauza incidentului“. 


Brenda a apreciat apoi că ar fi interactionat altfel cu Brad dacă ar fi folosit 
câteva dintre abilităţile învăţate la curs. „În primul rând“, a spus ea, „nu i-as 
fi cerut socoteală când niciunul dintre noi nu avea timp să discute despre asta. 
I-as fi spus ceva de genul: «Uită-te prin camera ta, eu caut în camerele de 
jos». Mai târziu, după școală, as fi folosit următorul mesaj asertiv: «Brad, as 
vrea să discut cu tine despre cele întâmplate azi-dimineata. Dacă nu-ţi găseşti 
pantofii, mă simt foarte iritată, pentru ca si eu mă stresez că trebuie să ajung 
la muncă la timp»“. Peste câteva zile, situaţia s-a repetat, iar Brenda a 
respectat planul prezentat la curs. „Chiar a funcţionat“, ne-a spus ulterior. 
„Povestea cu hainele rătăcite se întâmpla cam o dată pe săptămână până când 
am folosit mesajul asertiv. În cele nouă luni care au trecut de-atunci s-a 
repetat o singură dată.“ 


compunerea MESAJELOR ASERTIVE ÎN TREI 
PARTI 


Mesajele acestea par inselator de simplu de scris; in realitate, majoritatea 
oamenilor descoperă că redactarea unui mesaj eficient e o munca grea, care 


consumă timp. Din acest motiv, vom examina în detaliu fiecare parte a 
mesajului. 


Descrierea comportamentului care vă afectează 


Când cineva vă încalcă spațiul, comportamentul lui trebuie descris foarte 
precis, cu obiectivitate. In caz contrar, e posibil ca respectivul să nu înțeleagă 
limpede ce anume vă deranjează. 


Oamenilor li se pare de multe ori greu de crezut ca intrusul să nu 
conștientizeze comportamentul care trebuie modificat. Ne repetă: „Nu fiti 
ridicoli! Ştie că mă deranjează. Pur și simplu nu-i pasă suficient ca să 
înceteze“. Uneori, fireşte, cel care deranjează este foarte conştient de 
acţiunile sale și de efectele negative pe care gesturile lui le au asupra celuilalt. 
Chiar si în aceste circumstanţe, un mesaj asertiv bine formulat va preveni 
deseori repetarea comportamentului. Totuşi, adesea, oamenii care sunt siguri 
că intrusul e conştient de modul în care un anumit comportament le încalcă 
spaţiul află altceva după ce isi transmit mesajul. Multi sunt surprinşi sa 
descopere că celălalt n-avea nici cea mai mică idee că pătrunsese în spațiul 
lor personal şi îi stresase. Ne relatează adesea că, după ce formulează mesajul 
asertiv, celălalt le spune: „Pfui, habar n-aveam că te deranjează“ sau: „Cred 
că ai încercat să-mi spui asta si înainte, dar n-am inteles-o niciodată pana 
acum“. 


Dacă trebuie sa vă protejați spațiul personal, e obligatoriu să transmiteti cum 
anume vi-l încalcă celălalt. Nu-i deloc uşor. Oamenii rar descriu îndeajuns de 
precis un comportament, astfel încât celălalt să înțeleagă fără probleme cum 
inoportunează. Instrucţiunile de mai jos vă vor ajuta să faceţi o descriere 
eficientă a comportamentului problematic: 


In primul rând, prezentati-l în termeni specifici, nu vagi. Unele mesaje 
asertive sunt inexacte. Limbajul este prea general, şi celălalt nu înțelege 
foarte bine ce vreţi să spuneţi. Dacă mesajul vostru nu prezintă cu acuratețe 


comportamentul nedorit, este puţin probabil ca nevoile să vă fie satisfăcute. 


Descriere precisă a comportamentului 

Dacă nu cureti aleea de zăpadă înainte să pleci la școală... 

Dacă întârzii la muncă de trei ori săptămâna asta... 

Situaţie: Soţul și soția merg împreună la serviciu cu mașina. Soţia mănâncă m 


Dacă nu ești gata să ieşim dimineaţa din casă la 7:30... 


În fiecare dintre cele trei cazuri, în coloana din stânga, vorbitorul ştie exact ce 
comportament al celuilalt trebuie modificat. În exemplele din dreapta, poate 
că are în minte un anumit comportament deranjant, dar nu şi-a formulat 
mesajul cu acuratețe. Cel care îl primeşte ar putea rămâne cu ușurință 
nelămurit. 


În al doilea rand, limitati-va la descrierea comportamentului care va 
nemultumeste. Nu trageţi concluzii despre motivele, atitudinea sau 
personalitatea celuilalt.5 Când încearcă să descrie comportamentul altuia, 
oamenii afirmă frecvent, de fapt, ceea ce li se pare lor că a intenţionat să facă 
persoana respectivă, nu ceea ce a făcut cu adevărat. Comparati descrierile din 
stânga cu cele din dreapta: 


Descrierea comportamentului 

Situaţie: Sunt preşedintele comisiei. 

Ai vorbit mai mult de-cât ceilalți la şedinţa de azi si ai întrerupt câţiva oamen 
Situaţie: Sunt prese-dintele comisiei și destinatarul mesajului meu asertiv a pr 


Dacă ai părăsit şedinţa cu douăzeci de minute înainte să trebuiască să-ţi prezii 


Comportamentele descrise în stânga sunt observabile. Orice persoană 
prezentă care vede și aude bine le-ar fi putut remarca. Cele descrise în dreapta 
reprezintă de fapt bănuielile vorbitorului despre ceea ce se petrecea în 
interiorul celuilalt. Știu cu certitudine, de pildă, că un om a părăsit ședința cu 
douăzeci de minute mai devreme decât ora la care ar fi trebuit să-şi prezinte 
raportul, dar, fiind singura informaţie pe care o deţin, nu am cum să-mi dau 
seama clar dacă era plictisit, iritat, dacă avea o altă întâlnire la care trebuia să 
ajungă, dacă i s-a făcut rău sau a plecat mai devreme din cine ştie ce alt 
motiv. Asertivitatea vorbitorului este slăbită de concluziile trase pripit, 
fiindcă toti deducem adeseori greșit starea lăuntrică a altei persoane — si, 
chiar si când avem dreptate, ea, probabil, nu va recunoaște asta în fata 
noastră. Teoria asertivitatii ne spune că emoțiile si sentimentele unui individ 
fac parte din spaţiul lui personal. Nu avem dreptul să le controlăm (fiindcă 
asta ar însemna să intrăm pe teritoriul lui), dar ne putem strădui să-i 
modificăm comportamentul nedorit care ne încalcă nouă spaţiul. 


În al treilea rând, descrierea comportamentului deranjant trebuie să fie un 
enunţ obiectiv, nu o critică. Enunţul asertiv nu vrea să sugereze că omul vizat 
s-a comportat imoral, prosteşte, neobrázat, urât sau greşit. Nu include cuvinte 
„cu subinteles“, caricaturizări, sarcasm, generalizări, exprimări categorice, 
exagerări sau obscenitati. De fapt, specifică mesajelor asertive eficiente este 
evitarea cuvintelor „care atacă“ sau „care evaluează“, elemente care afectează 
atât de des discuţiile interpersonale. 


Să vedem câteva exemple de exprimări ineficiente, în comparaţie cu enunturi 
neutre posibile în aceeași situaţie. Mesajele asertive evită calomnierea: 


Descrierea comportamentului Cal 
Dacă spui că femeile nu sunt în stare să fie manageri eficienți... Da 


Dacă vorbeşti in mod repetat mai mult decât ceilalți participanţi la curs... Dax 


Mesajele asertive evită exprimările categorice. Nu folosesc cuvinte precum 


„niciodată“, „întotdeauna“ sau „tot timpul“. 


Descrierea comportamentului 
Dacă întârzii adesea când vii să mă iei de acasă... 


Dacă mă întrerupi înainte să termin de vorbit... 


Dacă parchezi în așa fel încât mă trezesc la amiază cu mașina blocată... 


Expr 
Dacă 
Dacă 


Dacă 


Mesajele asertive evită vulgaritatea. Înjurăturile din timpul unui dialog 


declanșează adesea emoţii excesive si o atitudine defensivă din partea 
celuilalt. 


Descrierea comportamentului Vulgaritati 
Dacă nu ma suni ca să-mi spui că întârzii la cină... Dacă nu-ţi misti curu 


Dacă mașina nu e reparată când mi-ai promis că va fi... Eşti o jigodie mincin 


Chiar si când încercăm să fim obiectivi si să evităm calomnierea, exprimările 
categorice si vulgaritatile, suntem tentaţi, poate subconstient, să introducem 
în discursul nostru critici voalate si aluzii. S-a spus că, de obicei, folosim 
limba astfel: „Eu sunt ferm, tu esti încăpățânat, el e căpos. Eu sunt abil, tu esti 
viclean, el e escroc“. 


Când încercaţi să descrieti cu obiectivitate un comportament, verificați cu 
atenţie să nu se fi strecurat cuvinte care exprimă judecăţi critice. 


Descrierea comportamentului Descriere c 
Dacă nu pui la loc desfăcătorul de conserve după ce l-ai folosit... Dacă te apu 


Dacă cheltuiesti prea multi bani pe haine... Dacă arunc 


Uneori, oamenii vor să păstreze elementele critice și ofensatoare ale 
mesajului. Si atunci îi întrebăm: „Vreţi să aveţi cele mai multe șanse de a 
schimba comportamentul celuilalt si să păstraţi relaţia cu el, folosind un 
mesaj asertiv, sau vreţi să-l certati, desi veţi avea șanse mai mici să-i 
schimbaţi comportamentul și să rămâneţi într-o relaţie buna?“ Ocazional, 
oamenii aleg calea agresivitatii. Obiectivul nostru nu este să le spunem 
celorlalți cum să se poarte, ci să-i ajutăm să facă deosebirea între 
comportamentele docile, agresive și asertive și să prevadă cu oarecare 
acuratețe posibilele consecinţe ale fiecărui tip. 


In al patrulea rând, descrierea comportamentului trebuie să fie cât mai 
concisă. Mesajul asertiv trebuie să fie suficient, fără a sacrifica, fireşte, 
acurateţea în descriere. 


Mulţi oameni folosesc cuvinte inutile. Eu încerc să-mi fac mesajul asertiv cât 
mai succint cu putinţă, în asa fel încât celălalt să-mi înţeleagă clar nevoia. 
Unii încearcă să introducă în mesajul asertiv argumente şi informaţii 
neesentiale. Al meu este redus la elementele esențiale. Unii înghesuie mai 
multe comportamente în același mesaj. Eu, de obicei, mă concentrez asupra 
unuia singur. 


Descriere succintă a comportamentului Descriere prolixă 


Dacă întârzii deseori la cină... Dacă nu te mai saturi de meciurile tal 


Care este comportamentul din dreapta pe care părintele vrea să-l schimbe? 
Preferă ca fiul să nu se implice când participă la meciuri? Sau vrea să nu 
joace fotbal? Sau vrea să-şi amintească de familie? Ce înseamnă „să-și 
amintească de familie“? Este mai important ca băiatul să ajungă la timp la 
cină sau să fie curat? Într-un mesaj asertiv, ceea ce nu se spune este la fel de 
important precum ceea ce se spune. Nu adăugaţi informaţii periferice într-un 
mesaj care cuprinde doar elemente esenţiale. Renuntati la explicaţiile și 
chestiunile colaterale. Întregul mesaj trebuie comprimat într-o singură frază. 


In al cincilea rand, asigurati-va că abordati problema reală. Multi oameni 
transmit mesaje deviate. Le atrag atenţia celorlalți asupra altor lucruri decât 
cele care îi deranjează cu adevărat. 


Uneori, oamenilor le e teamă să abordeze problemele importante din relațiile 
lor si se afirmă în legătură cu chestiuni mai putin amenințătoare. De exemplu, 
un sot poate să discute despre suma de bani pe care soţia lui o cheltuieste pe 
haine, cu toate că adevărata lui grijă este că ea s-a angajat cu normă întreagă, 
deşi copiii sunt încă preşcolari. Chiar dacă soţia își schimbă comportamentul 
în privinţa achiziţionării hainelor, cele mai profunde îngrijorări ale bărbatului 
tot nu vor fi discutate. Probabil că el nu-i va aprecia schimbarea de 
comportament și pur şi simplu va trece la alt subiect în legătură cu care să se 
manifeste asertiv. 


La polul opus, oamenii sunt adesea reticenti să-și formuleze asertiv părerea 
despre ,,maruntisurile“ vieţii, crezând că: „N-ar trebui să fiu atât de meschin 
si de mofturos, încât să mă las deranjat de un lucru insignifiant“. Uneori 
putem într-adevăr să căpătăm o toleranță mai ridicată la comportamentul 
altcuiva, dar, de multe ori, la suprafață se formează o pseudotoleranta, în 
vreme ce în adâncul sufletului iritarea continuă să crească. 


Maruntisurile devin adesea motivele principale de iritare în viata. Un om care 
a străbătut pe jos întregul continent american, de la Atlantic la Pacific, a fost 
asaltat la finalul voiajului său de reporteri. Un ziarist a vrut să afle: „Care a 
fost cea mai dificilă parte a călătoriei - Munţii Stâncoși, arsita deșertului sau 
marile metropole aglomerate precum Chicago?“ „Nimic din toate astea“, a 
răspuns călătorul. „Cea mai mare problemă a fost nisipul din pantofi.“ 


În același fel, în relaţii, lucrurile „mărunte“ sunt de multe ori mai grave decât 
par. Hazen Werner scrie: „Majoritatea căsniciilor nu sunt zdrobite de stânci în 
cine stie ce furtună uriașă; sunt erodate de bătaia neîncetată a pietricelelor, 
[...] de conflictele mărunte si enervările aparent neînsemnate ale vieții de zi 
cu zi“. Judecătorul Joseph Sabath, comentând despre cele o sută de mii de 
cazuri de divorţ de care se ocupase în carieră, reflecta: „De obicei, ceea ce 
garantează destrămarea relației nu sunt certurile îngrozitoare şi nici măcar 
violenţa fizică, ci loviturile constante de ciocan si de daltă date în fel si chip“. 
În alte tipuri de relaţii — parinte—copil, sef-subordonat, prieten-prieten, 
coleg—coleg — funcționează de multe ori acelaşi principiu: surse de iritare 
aparent minore pot crea probleme majore dacă nu sunt abordate în mod 
asertiv. 


Daca se întâmplă des să nu găsiţi ziarul când vreţi să-l citiţi seara, daca 
cineva ascultă muzică la un volum atât de ridicat încât nu vă puteţi concentra 
nici când sunteţi în camera voastră cu ușa închisă, dacă ceilalți lasă prin casă 
vase nespălate şi ambalaje goale de mâncare, iar voi trebuie să faceţi 
curățenie — deci, dacă vi se întâmplă asa ceva, probabil simtiti că v-a fost 
invadat spaţiul. Din nefericire, multi oameni isi spun: „Sunt maruntisuri care 
n-ar trebui să mă deranjeze“ sau chiar: „Nu vreau să-mi bat capul să mă cert 
cu el pentru asta“. 


Experienţa noastră în instruirea câtorva mii de oameni ne-a condus la 
concluzia cá, prin repetare, factorii iritanti mărunți capătă proporţii masive în 
universul emoţiilor noastre. Când nu le sunt satisfăcute nevoile în privinţa 
lucrurilor neînsemnate și banale ale vieţii, oamenii acumulează resentimente 
care le reduc toleranța fata de celălalt, le saboteaza bucuria unei relații si 
îngreunează considerabil rezolvarea problemelor „mari“ atunci când acestea 
apar. 


De multe ori, resentimentele ajung să se concentreze asupra unei chestiuni 
„mai importante“ pentru care pare mai „rezonabil“ să vă supăraţi. La nivel 
subconștient, oamenii îşi transferă frecvent iritarea de la multe probleme 
mărunte asupra uneia mai însemnate. Asertivitatea se reorientează de la 
adevăratul comportament deranjant către o ţintă care pare mai „legitimă“. 
Când sunt gestionate asertiv, asemenea dialoguri deviate nu aduc tipul de 
soluționare care însoţeşte în mod normal procesul de autoafirmare. 


O altă formă de asertivitate deviată apare atunci când cineva isi doreşte 
„iubire“ din partea partenerului, prietenului sau a copilului sau „respect“ din 
partea șefului ori a subordonatului. Individul poate să se înfurie din cauza 
unui anumit comportament, simțind ca, dacă l-ar iubi cu adevărat, celălalt nu 
s-ar purta asa. Poate chiar încerca să folosească mesaje afective pentru a 
schimba comportamentul respectiv, dar, dacă ceea ce isi doreşte în mod real 
este garanţia iubirii sau a respectului, va continua să fie nefericit chiar şi când 
celălalt îşi schimbă comportamentul deranjant. Acest proces poate continua la 
nesfârșit, pentru că oamenii care caută iubire sau respect sunt rareori convinşi 
când celălalt îşi schimbă purtările în urma unor mesaje asertive. „Dacă m-ar 
iubi, n-aş fi nevoit să mă afirm în fata lui ca să nu se mai poarte asa“ — acesta 
este raționamentul. Când nevoia reală este garanţia iubirii si a respectului, 
încercarea de a schimba comportamentul celuilalt prin metode asertive este 
inutilă. 


Asertivitatea deviata face relaţia adeseori dizarmonioasá si nu-i oferă decât 
posibilităţi foarte reduse de îmbunătăţire, astfel că, de multe ori, legătura 
dintre oameni se strică. Mesajele pseudoasertive care nu se ocupă de 
problemele reale nu sunt aproape niciodată de ajutor, deseori zădărnicind o 
prietenie, o căsnicie sau o relaţie profesională. 


În al şaselea rand, asigurati-vá că sunteţi asertivi cu cine trebuie. E lucru 
obișnuit ca oamenii să se afirme în fata persoanei nepotrivite. Numim această 
situaţie „asertivitate greşit directionata“. Când apar probleme la muncă, omul 
poate deveni mai iritabil acasă. Sau poate să se afirme în fata subordonatilor, 
când ar trebui s-o facă în fata șefului. Unii isi găsesc un tap ispăşitor — un om 
care încasează toate loviturile. Fără îndoială, ţineţi minte profesori care aveau 
un copil predilect de care „se luau“ adesea. Dacă vă afirmati în fata persoanei 
nepotrivite, nu veţi rezolva problema si, probabil, veţi spori dificultățile 
interpersonale în relaţiile cu ea si, de obicei, si cu ceilalți din grup. 


Descrierea reacției emotionale a persoanei asertive 


A doua parte a mesajului asertiv comunică ce simte cel care îl formulează 
fata de efectul pe care comportamentul celuilalt îl are asupra sa. De exemplu, 
o soție s-a înţeles cu soţul ei ca, atunci când e plecată din oras în interes de 
serviciu, el să se ocupe de treburile casnice, astfel încât să nu se strângă multe 
lucruri de făcut când ea se întoarce acasă. Revenind dintr-o călătorie de 
afaceri obositoare de o săptămână, femeia descoperă că nimeni n-a făcut 
curăţenie, că rufele au rămas nespălate, iar vasele zac murdare, îngrămădite în 
chiuvetă. Are o reacție emoțională intensă, asa că îi spune soțului: „Dacă nu 
faci curăţenie și nu speli rufele așa cum ne-am înţeles, mă simt pur şi simplu 
furioasă...“ 


Exprimarea onestă a emotiei subliniază importanţa pe care o are mesajul 
asertiv pentru cel care îl formulează. Când incepeti să transmiteti acest tip de 
mesaje, veţi observa că exprimarea propriilor sentimente contribuie masiv la 
dorinţa celuilalt de a-şi schimba comportamentul pentru a vă satisface 
nevoile. 


Se consideră adesea că instruirea pentru autoafirmare, în psihologia moderna, 
a pornit de la abordarea inovatoare a psihoterapiei de către Andrew Salter, în 
importanta sa lucrare Conditioned Reflex Therapy (Terapia reflexelor 
conditionate).” Una dintre contribuţiile majore ale lui Salter a fost accentul 
pus pe exprimarea directă a sentimentelor. 


A fost primul dintr-o serie lungă de instructori moderni ai asertivitatii care au 
descoperit că participantul obișnuit la aceste cursuri întâmpină dificultăţi în a- 
şi identifica şi comunica emoţiile. Mulţi oameni sunt asemenea profesorului 
universitar participant la unul dintre atelierele noastre care încerca să-și 
exprime sentimentele printr-un mesaj asertiv. După câteva tentative chinuite, 
ne-a spus: „Stau bine la capitolul creier, dar nu şi la capitolul intuiţie. Nu 
prea-mi dau seama ce simt, iar atunci când reuşesc să intru în contact cu 
emoțiile mele, mi-e şi mai greu să le exprim“. 


Sunt trei probleme, de obicei, legate de exprimarea emoţiilor. În primul rând, 
oamenii pot substitui o emoție alteia. Unii exprimă furie, desi simt în primul 
rând frică. De exemplu, dacă un copil isi sperie părintele cu un zgomot 
puternic, părintele poate reacționa mânios, fără măcar să pomenească 
sperietura — deşi tocmai sentimentul de spaimă i-a provocat furia. Numim 
acest lucru „substituirea unei emoţii primare cu una secundară“. 


Substituirea trebuie eliminată dacă vrem să ne afirmăm eficient. Din fericire, 
majoritatea oamenilor reuşesc acest lucru punându-și întrebarea: „Când am 
simţit efectul negativ al comportamentului celuilalt, care a fost prima emoție 
pe care am incercat-o?“ De multe ori, ea este si cea primară — emoția care 
trebuie inclusă în mesajul asertiv. 


O altă metodă de depistare a emotiei primare este să vă recunoasteti anumite 
tipare de substituție. Daca, de exemplu, de obicei vă infuriati când va simtiti 
vulnerabili sau trişti, data următoare când vă copleseste furia, verificaţi daca 
nu cumva sunteți de fapt afectaţi de un sentiment de vulnerabilitate sau de 
tristeţe. Dacă aveţi tendinţa să plangeti în loc să vă exprimati supărarea, 
căutaţi posibile indicii sau cauze ale supărării imediat ce simtiti că în suflet vi 
se acumulează tristeţe. 


Pentru multi e dificil să indice si intensitatea unei emoții pe care o trăiesc. Se 
întâmplă adesea ca cineva să spună: „Sunt furios“, deşi nu-i decât enervat, 
sau: „Mă deranjează“ când el, de fapt, clocoteste de furie. 


Putem spori acuratețea emoţională a afirmației făcând o selecţie dintre mai 
multe cuvinte de intensitate variată, pentru a observa care se potriveşte cel 
mai bine. De pildă, putem încerca cuvinte precum „temător“, „îngrijorat“, 
„speriat“ sau „îngrozit“. E preferabil să alegem cuvântul cu atenţie, astfel 
încât el să comunice sentimentul potrivit. Uneori sunt utili și determinantii. 
Cineva se poate simţi „cam îngrijorat“. Anxietatea sporită poate fi exprimată 
prin „foarte îngrijorat“. 


Descrierea onestă este singura exprimare adecvată a emoţiilor într-un mesaj 
asertiv. Uneori, oamenii simulează emoţii mai puternice, crezând că aşa vor fi 
mai convingători. Mie mi se pare o prefăcătorie dezagreabilă, pentru că este 
manipulatoare. În plus, e contraproductivă. Se întâmplă frecvent ca oamenii 
care tind să răspundă la emoţiile oneste să nu dea crezare celor exagerate și să 
fie mai puţin impresionabili în asemenea cazuri. Pe de altă parte, când un om 
își banalizează sentimentele, îl privează pe celălalt de anumite informaţii 
importante care l-ar putea motiva să-și schimbe comportamentul. Astfel, 
asertivitatea lui isi pierde mult din tărie. 


O altă problemă când oamenii încearcă să formuleze partea afectivă a unui 
mesaj asertiv este că pot alege un cuvânt încărcat de conotaţii critice, care 


pune mai degrabă într-o lumină nefavorabilă personalitatea celuilalt decât să 
exprime ceea ce simt ei. Un mesaj asertiv a fost formulat astfel: „Dacă fumezi 
în birou, má simt agresat, pentru cá mă ustură ochii şi gâtul“. Îl putem 
îmbunătăţi înlocuind adjectivul nepotrivit. „Dacă fumezi în birou, mă 
deranjează, pentru că mă ustură ochii şi gâtul.“ 


Oamenii pun adesea întrebarea: „Dar cum îmi dau seama de ceea ce simt?“ 
Trei lucruri se dovedesc utile. În primul rând, încercaţi să vă ascultați 
emoțiile fără să le distorsionati sau să le cenzurati. John Powell spunea: 
„Când esti gata să nu le mai spui emoţiilor tale ce trebuie să fie, ele o să-ţi 
spună ce sunt cu adevărat“8. 


O altă cale de a vă spori sensibilitatea la propriile emoţii este sa vă ascultați 
corpul. Când vă doare capul, organismul vă transmite de obicei că simtiti 
ceva anume. Când aveţi muşchii incordati, emoţiile încearcă să vă spună ceva 
prin intermediul principalului lor canal de comunicare — corpul. Când am 
început să-mi ascult organismul, am fost uimit atât de ceea ce îmi spune, cât 
şi de constanta cu care mă informează în legătură cu lumea lăuntrică a 
emoțiilor mele. Uneori nu-mi place ce aud și ignor semnalele săptămâni de-a 
rândul. Însă corpul continuă să-mi transmită mesaje si, oricând sunt pregătit 
să le receptionez, pot intra din nou în legătură cu bogata mea viata 
emoţională. Din nefericire, dacă cineva își ignoră prea mult timp mesajele 
transmise de corp, abilitatea sa de a le auzi se atrofiază. 


O a treia cale de a vă spori sensibilitatea emoţională este să exprimati ceea ce 
trăiţi. Puteţi să vă constientizati singuri sentimentele, în tăcere, puteţi vorbi 
despre ele cu alţii sau le puteţi exprima viguros râzând, plângând, strigând, 
dansând sau făcând dragoste. Cu cât le exprimăm mai frecvent, cu atât ne 
rafinăm mai mult sensibilitatea emoţională. 


Beneficiile obținute prin exprimarea constructivă a emoţiilor în mesaje 
asertive sunt impresionante. Cum am văzut, descrierea sentimentelor îi oferă 
destinatarului informaţii emoţionale importante, care îi pot influenţa mult 
decizia de a-și schimba comportamentul deranjant. Pe deasupra, exprimarea 
constructivă a emoțiilor descătuşează în vorbitor sentimente pozitive fata de 
celălalt. O regulă psihologică de bază spune că, odată ce este capabil să-și 
exprime emoțiile „negative“ fata de altcineva, omul devine liber să descopere 
şi să exprime şi sentimentele „pozitive“, care e posibil să fi fost ascunse de 


foarte multă vreme. 


Cei care își exprimă sentimentele într-un mod constructiv sunt mai înclinați 
să aibă o sănătate mentală și fizică mai bună. Andrew Salter a remarcat că 
majoritatea oamenilor suferă de o ,,constipatie a emoțiilor“. Suntem cu toții 
conştienţi de efectele nocive ale constipatiei asupra stării fizice a unui om. In 
mod asemănător, emoţiile „negative“ trebuie eliminate continuu; în caz 
contrar, sănătatea noastră fizică si mentală si relaţiile interpersonale vor avea 
de suferit. 


Descrierea efectelor tangibile ale comportamentului nedorit 


Un motiv important pentru care mesajele asertive în trei parti funcţionează 
este faptul că ele descriu felul în care comportamentul altei persoane îl 
afectează pe emițător. Dacă vreau să vă schimbaţi din proprie iniţiativă un 
anumit comportament, cu siguranţă va fi util să vă ofer un motiv convingător. 
Din experiența mea, oamenii se arată de obicei dispuşi să-și schimbe purtarea 
dacă își dau seama că îmi încalcă spaţiul personal sau că îmi stânjenesc 
eforturile de a-mi asigura îndeplinirea nevoilor legitime. 


Eficienţa acestei părți a mesajului depinde de opinia celui care îmi încalcă 
spaţiul: dacă el consideră sau nu că atitudinea lui are într-adevăr consecințe 
negative asupra mea. Din observaţiile noastre, „efectele concrete sau 
tangibile“! par sa fie cele mai convingătoare. Prin efecte concrete sau 
tangibile înțelegem acele consecinţe care îl fac să piardă bani inutil pe cel 
care se afirmă, îi deteriorează bunurile, îi irosesc timpul, îl fac să muncească 
suplimentar, îi pun în pericol slujba şi/sau îi afectează eficienţa la locul de 
muncă. Aceste rezultate afectează negativ persoana într-un mod pe care l-am 
putea numi „material“. Un mesaj asertiv bine transmis, care menţionează un 
efect concret si tangibil, îl convinge pe celălalt să-și schimbe comportamentul 
pentru a satisface nevoile emitatorului. Eu personal estimez că, prin utilizarea 
acestui tip de mesaj, am fost capabil să îmi satisfac nevoile in 90—95 la sută 
din cazuri. 


Să vedem câteva exemple de efecte tangibile pe care le menţionează mesajele 
asertive ale participanţilor la atelierele noastre de abilități de comunicare. 


Descrierea comportamentului 


Costă bani Daca îmi foloseşti mașina si nu umpli la loc rez: 
Deteriorează bunuri Dacă îmi imprumuti uneltele si la sfârşit le laşi : 
Iroseste timp Dacă întârzii frecvent când vii să mă iei de la m 


Afectează eficienţa la slujbă Dacă mă suni la muncă și ne antrenăm în discut 


Generează muncă în plus Dacă nu-ţi pui hainele murdare în coşul de rufe. 


Există cinci greutăţi pe care le întâmpină oamenii când scriu această parte a 
unui mesaj asertiv. Mai întâi, destul de multi spun că nu-și pot imagina nici 
măcar o situație în care cineva le invadează teritoriul într-o manieră tangibilă. 
Acest lucru, fireşte, nu înseamnă că sunt scutiţi de acest tip de intruziune în 
spaţiul lor. În cele mai banale relaţii, dar si în cele semnificative, oamenii 
încalcă teritoriul celorlalți în mod tangibil. Dacă nu poate enumera asemenea 
momente, individul le-a alungat pur și simplu din conştiinţă. Instructorii 
noștri au descoperit că majoritatea oamenilor pot să-și îmbunătăţească 
abilitatea de a identifica comportamente cu efecte negative tangibile asupra 
vieţii lor dacă hotărăsc că merită să facă asta. 


A doua dificultate foarte răspândită pe care o întâmpină oamenii este că 
aceste intruziuni „materiale“ li se par nesemnificative în comparaţie cu alte 
comportamente. Un tată mi-a spus: „Sigur, mă enervez că uneltele au fost 
uitate în ploaie. Dar ceea ce mă irită cu adevărat este că fiul meu nu e 
politicos cu mine“. O tânără a avut un punct de vedere asemănător: „Mă 
deranjează când iubitul meu îmi dă înapoi plăcile de pick-up zgâriate și 
murdare. Dar ceea ce nu-mi place deloc este că are impresia că eu trebuie să 
accept toate astea din principiu“. 


Asemenea multor altor participanţi la cursurile de autoafirmare, aceşti oameni 
n-au vrut să-şi bată capul cu mesaje care li s-au părut nesemnificative. Tineau 
să se ocupe de lucruri „mai importante“. Desi situaţiile cu efecte tangibile pot 
părea mai putin importante decât situaţiile care tin în primul rând de sistemele 
de valori, am descoperit deseori că acest lucru nu este adevărat. 


Mesajul asertiv care menţionează efecte tangibile influenţează de multe ori 
zonele intangibile ale unei relaţii. A nu lăsa uneltele afară este un 
comportament particular care ar vădi exact „o atitudine mai politicoasă“ a 
băiatului fata de tatăl lui. Mai mult, când nevoile părintelui încep să fie 
satisfăcute prin reacţia fiului la mesajul lui asertiv, resentimentele tatălui se 
diminuează, iar asta consolidează relația. De obicei, însuși procesul 
autoafirmării eficiente îmbunătăţeşte comunicarea dintre doi oameni, care 
tind să se respecte si să se placă mai mult. 


O a treia problemă când se încearcă transmiterea unui mesaj asertiv este că, 
frecvent, oamenii nu identifică niciun efect asupra spaţiului lor fizic sau 


psihologic. Trăiesc emoţii intense, dar niciun efect concret. Un părinte i-a 
spus fiului adolescent: „Mă deranjează [sentiment] si mă simt iritat [tot 
sentiment] când te duci la piesa de teatru școlară îmbrăcat în blugi“. Acest tip 
de mesaj este adesea o tentativă a emitátorului de a-și impune valorile asupra 
celuilalt, deci o intruziune în spaţiul lui personal. Când cineva încearcă să 
schimbe comportamentul altcuiva în chestiuni care tin de valori, sfârşeşte 
adeseori prin a fi agresiv, nu asertiv.!! 


O problemă controversată între părinte şi copil, semnalată deseori de părinţi 
în cadrul cursurilor noastre, tine de furia si de frustrarea pe care le simt 
aceştia fata de felul cum copiii au grijă de camerele lor. Multi părinți 
preţuiesc ordinea, curăţenia si întreținerea hainelor si a celorlalte bunuri. In 
schimb, multi copii pun mai putin pret pe aceste valori decât pe altele, cum ar 
fi să se joace sau să aibă o viata socială activă, să petreacă timp cu prietenii 
sau să facă sport. 


Intrebarea esenţială care ajută la clarificarea acestui tip de probleme este: „Al 
cui spaţiu este camera copilului?“ 


În familia noastră, ne-am împăcat si pe noi, si pe copii stabilind că este 
spaţiul lor, pe care şi-l gestionează cum doresc. În zonele comune ale casei — 
camera de zi, bucătărie —, sunt respectate valorile noastre de curăţenie, de 
ordine şi de estetică. 


O învăţătoare se confruntă cu o dilemă asemănătoare când susține, conform 
sistemului ei de valori, că băncile elevilor trebuie să fie ţinute în ordine. Multi 
copii le consideră un spaţiu personal și îngrămădesc în ele orice vor, oricât de 
dezordonat. Din nou, trebuie să punem întrebarea clarificatoare: „Al cui 
spaţiu este banca?“ 


Instruirea pentru autoafirmare nu ne învaţă că încercarea de a influenţa 
valorile altora e nepotrivită, ci ne spune că folosirea mesajelor asertive în trei 
paşi, în chestiuni legate de sistemul de valori al cuiva, nu este niciodată 
adecvată (pentru că, de fapt, nu puteţi redacta niciodată a treia parte — 
descrierea efectului concret al comportamentului celuilalt asupra spaţiului 
vostru vital). 


O altă dificultate pe care o întâmpină oamenii când compun mesaje asertive 


apare atunci când efectul este resimţit de altcineva, nu de cel care emite 
mesajul. Ceea ce contează este efectul asupra voastră. Nu încercaţi să 
transmiteti un mesaj asertiv în numele unui tert. Lásati-l să facă singur acest 
lucru. Dacă persoana deranjantă nu încalcă spaţiul vostru, nu-i puteţi 
transmite un mesaj în trei parti valid. 


În fine, oamenii descriu uneori un efect care nu este motivul real al mesajului. 
Sean şi Molly Molloy erau proaspăt căsătoriţi. În fiecare vineri el mergea la 
bar la un pahar cu băieţii pentru câteva ore. Lui Molly nu-i plăcea acest 
comportament, aşa că i-a transmis următorul mesaj: „Când rămâi până târziu 
la Clover Club, mă simt frustrată, pentru că rămân lucruri nefăcute în casă“. 
Ulterior, Molly mi-a spus: „A fost un mesaj asertiv eşuat. Era incorect. Nu 
mă frustra faptul că era treabă de făcut, ci că nu eram împreună. Prin urmare, 
n-a fost un mesaj onest. Din cauza asta, am tot deviat de la subiect. Am 
început să discutăm despre băutură, ceea ce chiar nu reprezenta o problemă. 
Apoi am folosit multe bariere. Situaţia s-a înrăutățit“. 


Autoafirmarea eficientă înseamnă comunicare deschisă si onestă. Substituirea 
efectului real cu unul mai plauzibil este atât inadecvată, cât și ineficientă într- 
un mesaj asertiv. 


Ne-am concentrat asupra mesajelor asertive cu efecte tangibile pentru că sunt 
extrem de importante si pentru că multi oameni încearcă să le evite. Există si 
alte tipuri de autoafirmare semnificative, aşa că le vom discuta pe multe 
dintre ele într-un capitol ulterior. 


Există anumite mesaje asertive „la limită“. Desi unii spun că ele vizează 
comportamente cu efecte tangibile, alții nu sunt convinși că așa stau lucrurile. 
Majoritatea oamenilor însă consideră că, în aceste situaţii, destinatarul 
mesajului se lasă convins de efectul acţiunilor sale asupra vieţii celuilalt. Iată 
câteva comportamente și efectul lor din această categorie: 


Descrierea comportamentului 


Dacă ne facem planuri împreună și tu le anulezi în ultimul moment... 


Dacă faci gălăgie în timp ce eu mă uit la televizor... 
Dacă nu preiei mesaje telefonice clare... 
Dacă nu-mi dai un răspuns la cererea de concediu pe care am făcut-o pentru u 


Dacă mănânci devreme în weekend și nu-ţi pregatesti micul dejun în linişte... 


O AVENTURĂ A DESCOPERIRII DE SINE 


Unul dintre aspectele care îi fascinează atât pe instructori, cât şi pe cursantii 
noștri este cât de mult ne ajută formularea mesajelor asertive să ne 
descoperim pe noi înşine. Când ne concentrăm asupra posibilităţii de a 
schimba comportamentul deranjant al altuia, putem afla multe lucruri despre 
persoana noastră. 


Probabil cea mai mare revelaţie se produce atunci când emițătorul mesajului 
încearcă să formuleze efectul concret pe care comportamentul celuilalt îl are 
asupra lui. Cursantii renunţă la mesaj după mesaj — la o jumătate sau chiar 
trei sferturi dintre ele —, pentru că acestea au legătură cu sistemul de valori si 
constituie o intruziune în spaţiul altuia, nu o protejare a spaţiului personal. Pe 
măsură ce învaţă să-și apere teritoriul propriu, omul obişnuit tinde să dezvolte 
o sensibilitate sporită la teritoriul celorlalți și o toleranță mult mai mare fata 
de dreptul celuilalt la propriul spaţiu, la propriile valori, la propria viata. Cum 
spunea cineva: „Faptul că am învăţat să compun asertiv aceste mesaje mi-a 
permis să fiu mai mult «eu însumi» si, în acelaşi timp, să-i las pe ceilalți sa 
fie mai mult «ei înșişi»“. 


Aventura descoperirii interioare care însoțește elaborarea mesajelor asertive 
este palpitanta si productivă, dar poate fi foarte dificilă. E greu să cauti 
cuvinte până când ajungi să descrii exact un comportament. E greu să-ți 
constientizezi emoţiile, ba chiar si mai greu să te arăţi vulnerabil exprimându- 
le în faţa altora în perioade de stres. La fel, e frustrant să descoperi că, unul 
după altul, mesajele pe care voiai să le transmiti n-au niciun efect tangibil si 
că pot însemna de fapt invadarea teritoriului altcuiva. 


Din fericire, cele câteva mesaje care rezistă acestui proces de selecție au toate 
şansele să modifice comportamentul celor din jur. La fel de important, 
relațiile celor cu adevărat asertivi sunt mai puternice, mai echilibrate și mai 
satisfăcătoare. Practic, toti cursantii care învaţă să folosească acest tip de 
autoafirmare consideră că aventura descoperirii interioare merită pe deplin 


eforturile depuse. 


REZUMAT 


Practic, toate ființele isi apără teritoriul folosind o diversitate de tactici care 
se încadrează într-una din cele două categorii de bază — luptă sau fugă. Doar 
oamenii au o a treia opţiune — autoafirmarea verbală. Există moduri eficiente 
şi ineficiente de a le atrage altora atenţia că ti-au încălcat spaţiul personal. 
Una dintre cele mai eficiente metode este mesajul asertiv în trei parti, cu 
descrierea neutră a comportamentului care vă afectează, a stării afective pe 
care v-o provoacă si a efectului tangibil pe care îl are asupra voastră. 
Elabordnd un mesaj menit să schimbe comportamentul altcuiva, emițătorul 
asertiv descoperă adesea multe lucruri despre el însuși. 


Crizele apar în dialog atunci când participanţii [...] nu izbutesc să se 
adreseze cu adevărat unul altuia, ci se retrag defensiv fiecare în el însuși, 
doar ca să se justifice.! 


— Reuel Howe, teolog şi pedagog 


ATACUL PRIN SURPRINDERE 


Imaginati-vá următoarea scenă: cineva a pătruns în spaţiul vostru, provocând 
un efect nociv tangibil asupra vieţii voastre. În loc să raspundeti provocator — 
reacţie comună în asemenea situaţii —, vă folosiţi abilitățile deprinse în 
capitolul precedent pentru a formula un mesaj asertiv. Eliminati orice element 
de sarcasm, desconsiderare, invinovátire sau exagerare. Ati înlăturat o parte 
dintre emoţiile „negative“ când ati compus mesajul și sunteţi încrezători că 
celălalt vă va satisface până la urmă nevoile, asa ca transmiteti mesajul 
asertiv fără niciun subinteles în voce si fără un limbaj ostil al trupului. In 
ciuda tuturor strădaniilor voastre de a-l trata cu respect, celălalt devine 
agresiv verbal. 


Beth învățase să compună mesaje asertive în trei parti, dar nu deprinsese încă 
procesul transmiterii lor. Desi cursantii fuseseră avertizaţi să nu încerce sa 
folosească mesajele până n-au învăţat întregul proces, Beth s-a gândit că ar 
putea face un test. lată cum ne-a descris cele întâmplate: 


Împreună cu trei prieteni, mâncam într-un restaurant aglomerat. Doamna de 
la masa alăturată și-a aprins o ţigară, și fumul ei tot ajungea la mine. Sunt 
alergică la fumul de ţigară, aşa că au început să mă mănânce ochii, gâtul și 
nasul. Am decis să-i transmit un mesaj asertiv. 


I-am spus foarte calm si fără nicio grosolanie: „Mă deranjează că fumati, 
pentru că sunt alergică la fumul de ţigară şi îmi provoacă reacţii fizice 
neplăcute, care durează ore in sir“. 


Ma asteptasem să stingă pur şi simplu ţigara, pentru că îi transmisesem un 
mesaj neacuzator. Ceea ce s-a întâmplat în continuare a fost de necrezut. 
Femeia mi-a zis că sunt incredibil de nerusinata să-i cer să nu mai fumeze. A 
insistat că are tot dreptul şi că nu există niciun afiș în restaurant cu fumatul 
interzis. 


Atunci am ripostat că si nefumătorii au drepturi. 


Asta a părut s-o înfurie si mai tare. A zis că toate pustoaicele pletoase (am 
peste treizeci de ani, dar am într-adevăr părul lung) sunt la fel si că urăsc 
Statele Unite si ceea ce reprezintă această națiune. 


I-am spus: „Nu v-am rugat decât să nu mai fumati, pentru că fumul îmi 
provoacă alergie“. 


= cc 


A ripostat copleşindu-mă cu ofense, numindu-mă „destrăbălată“, „prost 


xec 


crescută“ si „nerușinată“. A continuat să fumeze. 


Pentru începători, acest tip de răspuns este total neaşteptat. În definitiv, 
fumătoarea fusese cea care încălcase spațiul lui Beth. Mulți oameni în situația 
ei ar fi ripostat cu injurii, dar ea i-a vorbit într-o manieră rezonabilă şi 
obiectivă. În loc să aprecieze reținerea si respectul lui Beth, persoana în cauză 
s-a întors împotriva ei cu răutate. 


De obicei, novicii în arta asertivitatii percep acest tip de reacţie ca pe un atac 


prin surprindere. Sunt la fel de pregătiți cum au fost Statele Unite la Pearl 
Harbor. Dar atacul-surpriză este larg răspândit în comportamentul uman. 
Oamenii răspund de obicei defensiv la mesajele asertive. 


A transmite mesaje asertive eficiente înseamnă să ne așteptăm la răspunsuri 
defensive din partea altora si să le facem fata. În acest scop, este 
recomandabil să urmaţi procesul de autoafirmare în şase pași descris în acest 
capitol. Dacă el nu funcţionează, o listă de verificare vă poate ajuta să stabiliți 
ce a fost în neregulă. 


TENDINŢA DE A FI DEFENSIV 


Atitudinea defensivă este un element important în viaţa noastră a tuturor.? 
Comportamentul defensiv împiedică adeseori oamenii să ia decizii şi să 
întreprindă acţiuni constructive. Chiar si cu cei mai buni prieteni, omul 
defensiv se simte oarecum vulnerabil, asa că e foarte atent la ceea ce spune. 
Din moment ce această atitudine este foarte răspândită în viaţa noastră, nu e 
de mirare că oamenii răspund de obicei defensiv la mesajele asertive. 
Gregory Baum afirmă: 


În fiecare conversaţie cu adevărat umană e nevoie de forță interioară. Dar ea e 
îndeosebi necesară în dialogul în care ni se adresează cuvinte anume, acelea 
care ne fac să înfruntăm cine suntem, care ne dezvăluie ceea ce este distructiv 
şi superficial în noi. [...] Asemenea cuvinte [...] sunt întotdeauna o amenințare 
pentru noi. Împotriva lor suntem tentaţi să ne activăm sistemul defensiv. Ni 
se pare că, dacă le-am asculta, s-ar putea să nu supravietuim criticilor pe care 
ni le aduc. [...] [Când] omul este chemat [...] să se deschidă către adevăr, nu 
putem presupune din start că va avea capacitatea de a răspunde adecvat. [...] 
Dimpotrivă, omul descoperă că ezită în toate felurile să răspundă, să 
acţioneze, să se poarte altfel?. 


Noi avem o expresie cu care denumim un mesaj asertiv și răspunsul defensiv 
previzibil pe care îl primește: „fenomenul impinge—respinge“. Practic, orice 
mesaj asertiv este perceput ca o „împingere“, o „apăsare“. Chiar şi când nu 
încearcă decât să-l elimine pe celălalt de pe teritoriul emitatorului, 
interacțiunea este resimţită ca o „presiune“. Ca răspuns apare aproape 
inevitabil o „respingere“. 


Indiferent cât de bine formulăm mesajele asertive, oamenilor le face rareori 
plăcere să le primească. Cine ar vrea să afle că a pătruns în spațiul altuia si 
că a avut un efect tangibil negativ asupra lui? E neplăcut să vedem că am 
afectat viata altcuiva. Acesta este motivul pentru care până si cele mai 
reușite mesaje asertive tind să declanșeze răspunsuri defensive din partea 
receptorului. Noi ne avertizăm cursantii: „Când transmiteti un mesaj asertiv 
bine formulat, nu vă așteptați la vreun premiu. Anticipati un atac sau o altă 
formă de răspuns defensiv“. 


SPIRALA ATITUDINII DEFENSIVE 


Jack Gibb, psiholog social, a studiat atitudinea defensivă ascultând 
conversații înregistrate în medii diferite timp de opt ani. A descoperit că 
atitudinea defensivă a unui participant la interacțiune tinde să declanșeze 
aceeași atitudine în celálalt/ceilalti participanti.^ Pe parcursul conversatiei ia 
naştere adesea o spirală ascendentă a atitudinii defensive, care intensifică 
agresivitatea si pornirile distructive de ambele parti. 


Această spirală este evidentă când un om se afirmă în fata altuia. Receptorul 
este predispus să devină foarte defensiv. Adesea, el aude, de fapt, o 
distorsiune a celor spuse, iar răspunsul este de obicei ostil. Acest răspuns 
declanșează atitudinea defensivă a celuilalt, care ripostează cu observații 
provocatoare. Se declanșează cercul vicios al învinuirilor reciproce. După 
discuţii aprinse și multi nervi, nevoile celui care a emis mesajul asertiv sunt 


încă nesatisfăcute, relaţia suferă, iar respectul de sine al ambelor parti tinde sa 
se diminueze. 


Am auzit de curând un mesaj asertiv deviat de spirala atitudinii defensive. 
Conversatia s-a desfăşurat în felul următor: 


Everett: 
Charlene: 
Everett: 
Charlene: 


Everett: 


Ma deranjează când îmi laşi uneltele afară, pentru ca ruginesc. 

Ei bine, dacă ai face ce trebuie să facă un bărbat în casă, n-aş fi ne 
Stii la fel de bine ca mine că n-am avut timp să repar nimic săptăm 
(sarcastică) Dar ai avut timp suficient sa te uiti la meciuri toată dur 


Ei bine, măcar nu mă uit la tâmpeniile alea de telenovele toată ziuc 


Am relatat doar prima repriză. În scurtă vreme, cearta a devenit mai aprinsă. 
Everett a făcut unele comentarii legate de mama lui Charlene, iar Charlene a 
criticat capacitatea lui Everett de a o satisface sexual. Până să se termine 
disputa, trecuseră aproape totul prin „maşina de tocat“. 


Everett a mărturisit: „Seara aia a durat o veșnicie. Două zile mai târziu, am 
ajuns la un armistițiu fragil cu Charlene. Mult timp nici măcar nu ne-am mai 
amintit de la ce a pornit cearta“. 


PROCESUL DE AUTOAFIRMARE ÎN ȘASE PASI 


Dată fiind previzibilitatea reacţiilor defensive, simpla enuntare a unui mesaj 
asertiv dă rar rezultate. Colegii mei, cursantii și eu însumi am avut mult mai 
mult succes recurgând la un proces asertiv în șase pași: (1) pregătirea, (2) 
transmiterea mesajului, (3) tăcerea, (4) ascultarea reflectivă a răspunsului 
defensiv, (5) repetarea pasilor 2—4 de câte ori este nevoie și (6) concentrarea 
asupra unei soluţii. 


Pregătirea 


De felul cum ne pregătim să transmitem un mesaj asertiv depinde dacă el va 
avea sau nu succes. Prima etapă a pregătirii este scrierea mesajului asertiv 
înainte de a-l transmite. Scrierea mesajului are două funcţii importante. În 
primul rând, procesul elaborării prealabile a mesajului contribuie la 
dispersarea parţială a emoțiilor acumulate în emițător. În al doilea rând, când 
mesajul este formulat corespunzător în scris, veţi fi încrezători cá e adecvat, 
succint, că nu acuză si că poate duce la satisfacerea tuturor nevoilor voastre. 
Cand improvizeaza, începătorii formulează de obicei mesaje mai putin 


eficiente. 


Pregătirea presupune și testarea pertinentei mesajului. Eu folosesc patru teste. 
Mai întâi, mă întreb: Am grijă să nu încalc spaţiul celuilalt? Dacă mesajul 
cuprinde un efect concret şi tangibil, sunt destul de sigur că nu intru pe 
teritoriul altcuiva. În al doilea rând, mă întreb dacă transmit mesajul în 
legătură cu un deranj persistent.» Deși există situații în care este adecvat să và 
afirmati de prima dată când cineva vă încalcă spaţiul, aceste cazuri sunt 
relativ rare. Testul acesta ne ajută să prevenim acel „blestem“ al relațiilor 
interpersonale care este cicăleala. În al treilea rând, mă întreb dacă am 
construit un fundament de încredere cu celălalt. Cu toate că există situaţii 
când este adecvat să vă afirmati înainte de a stabili o legătură pozitivă cu 
celălalt, un mesaj transmis fără să fi construit întâi o relaţie de încredere e 
mai probabil să aibă repercusiuni grave asupra relaţiei si a motivatiei. Testul 
final este evaluarea probabilității de a-mi satisface nevoile prin mesajul 
asertiv. Unul dintre principiile instruirii pentru autoafirmare este să 
transmiteti primele mesaje către persoane si în situații unde există șanse mari 
să vă Satisfaceti nevoile. După ce aveţi succes si cápátati experienţă, puteţi să 
vă croiti treptat drum spre mesaje asertive mai dificile. 


Cele patru teste vor elimina multe dintre variantele mesajului asertiv pe care 
vreţi să-l compuneti. Totuşi, cele rămase foarte probabil vor putea să schimbe 
comportamentul celuilalt si să consolideze relaţia. 


De multe ori, pregătirea mesajului include o exersare a interacțiunii. Înainte 
de o conferință de presă, preşedintele Statelor Unite se întâlneşte cu 
purtătorul său de cuvânt și consilierii politici importanţi. Acești oameni îl 
asaltează cu toate întrebările care se aşteaptă să fie puse de reprezentanţii 
mass-media în timpul conferinţei de presă. Repetitia îl ajută pe președinte să- 
şi contureze și să-și exerseze răspunsurile pe temele dificile care pot fi 
abordate şi, astfel, să aibă o prestație mai bună în confruntarea reală cu 
reporterii. Președinții Truman, Kennedy, Johnson, Nixon, Ford si Carter au 
recurs cu toții din când în când la acest tip de pregătire. Desi ei n-au folosit 
această denumire, este vorba de o exersare a comportamentului, una dintre 
cele mai de succes tehnici ale instruirii pentru autoafirmare. 


Pentru o astfel de repetiţie, alegeţi un loc liniștit si asigurati-va că nu veţi fi 
întrerupţi. Scrieţi mesajul înainte să-l transmiteti. Instruiti persoana care 


interpretează rolul celuilalt să vă răspundă mai întâi defensiv. Daţi-i câteva 
exemple de atitudine defensivă. Prima oară, permiteti-i celuilalt sa fie oricât 
de defensiv. Secretul este să alternati între asertivitate si ascultare reflectivă. 
Ulterior, îi puteţi spune sau arăta partenerului de antrenament cum e înclinat 
să răspundă receptorul mesajului. Dacă poate să pună în scenă exact acel tip 
de atitudine defensivă, cu atât mai bine. Dar nu e necesar. Instruiţi-l să nu 
facă exces de zel. În sesiunea de practică trebuie să vă atingeti obiectivul, 
dacă urmaţi procesul de autoafirmare. 


Stabilirea unei întâlniri pentru a discuta cu celălalt poate fi foarte 
importantă pentru reușita mesajului vostru asertiv. Dacă nu ati căzut de 
acord să discutati cel putin zece minute până la o jumătate de oră, celălalt 
poate răspunde defensiv sau poate întrerupe întrevederea, spunând că are 
alte lucruri de făcut. Este o modalitate foarte frustrantă si nenecesară de 
anulare a unei încercări de a vă afirma. 


Alegeţi locul cu atenţie. Pe cât posibil, evitati să vă întâlniți în public. (În 
anumite clase, în cadrul familiei sau în alte grupuri în care există un nivel 
ridicat de încredere, dacă comportamentul vizat este relevant pentru întregul 
grup și atunci când persoana asertivă se pricepe să-şi transmită mesajul, poate 
fi mai bine ca discuţia să se petreacă în prezenţa grupului.) Stabiliti dacă 
întâlnirea trebuie să aibă loc undeva unde celălalt sau voi vă simtiti în largul 
vostru ori pe un teren neutru. Când vă afirmati pentru prima oară, poate fi util 
să o faceţi pe teren propriu. Ulterior, dacă aveţi certitudinea că nu veţi fi 
întrerupt, alegeţi terenul celuilalt sau un teritoriu neutru. 


Alegerea momentului potrivit este importantă. In situaţii de familie, încercaţi 
să evitati perioada dinaintea cinei, când tuturor le e foame, sunt obosiţi și ușor 
de enervat si, poate, predispusi să se grăbească. 


Transmiterea mesajului asertiv 


Odată ce mesajul asertiv a fost pregătit, întâlnirea a fost programată și a venit 


momentul, mesajul poate fi emis. De modul în care este transmis depinde în 
bună măsură reușita procesului de autoafirmare. 


Eu nu încep interacţiunea cu conversații de complezenta. Trec rapid la treabă. 
Sunt foarte serios si vreau să comunic fără să fiu brutal. Mesajul meu asertiv 
poate fi precedat de câteva fraze precum: 


Bob: [ti mulţumesc că ţi-ai facut timp să ne vedem astăzi. (Pauză ca celălalt 
Sally: E o zi aglomerată, dar mi-am făcut, da. 


Bob: Apreciez asta, pentru că aş vrea să rezolv o problemă care mă sâcâie. $ 


Spre deosebire de această abordare directă, dacă încep conversaţia discutând 
despre nimicuri, pot să subminez seriozitatea intenţiei mele. Dacă vorbim 
despre fiul lui Sally care a înscris golul câștigător într-un meci din liga de 
juniori, e posibil ca ea să nu-mi ia mesajul în serios sau să nu-l înțeleagă la fel 
de repede ca atunci când trec direct la subiect din primele propoziţii. 


Modul în care mesajul e transmis e la fel de important ca si formularea lui. 
În transmiterea corectă a unui mesaj asertiv, limbajul trupului intensifică 
mesajul verbal. Când vă afirmati, limbajul vostru corporal trebuie să 
demonstreze că vorbiti serios, că nu aveţi ezitări în formularea propriilor 
nevoi şi că vă aşteptaţi ca ele să vă fie satisfăcute. În acelaşi timp, limbajul 
asertiv al corpului vostru trebuie să transmită respect și atenţie faţă de 
celălalt. 


Limbajul trupului poate să transforme rostirea aceleiași fraze într-un act de 
docilitate, de agresivitate sau de asertivitate. De exemplu, Clara și iubitul ei 
Don au stabilit să se întâlnească să ia cina împreună şi să meargă la un 
spectacol. El urma să vină s-o ia de acasă la ora 19:00, dar a sosit abia la 
20:15. N-a sunat-o din timp s-o anunţe că întârzie şi nu i-a dat nicio explicaţie 
la venire. În contextul unor mesaje verbale de reacție formulate identic, 
limbajul trupului Clarei ar fi putut comunica o atitudine docilă, agresivă sau 
asertivă. 


Mesaj verbal 


Daca... aaa... am stabilit să ne întâlnim... dda... la ora şapte si tu... daa... ai ven 


Cu un limbaj al trupului atât de supus, este puţin probabil ca fata să fi fost 
luată în serios astfel încât nevoile ei să fie satisfăcute. 


Dacă s-ar fi manifestat agresiv pentru a-și vedea nevoile satisfăcute, același 
mesaj ar fi putut fi rostit folosind elemente nonverbale foarte diferite. 


Mesaj verbal 


Dacă am stabilit să ne întâlnim la ora şapte, iar tu ai venit la OPT SI UN SFE 


Fireşte, acest tip de limbaj corporal nu încurajează un spirit cooperant si 
contravine scopului unui mesaj asertiv. Don poate continua să întârzie la 
întâlniri doar ca să se răzbune pe Clara. Sau poate veni nejustificat de 
devreme — din răutate. Sau se poate supune, dar îndepărtându-se de ea. 


Daca ar fi fost asertiva, limbajul trupului Clarei ar fi transmis: 


Mesaj verbal 


Dacă am stabilit să ne întâlnim la pentru ora șapte, iar tu ai venit la opt si un s 


Cand transmiteti eficient un mesaj asertiv, limbajul corporal și cel verbal sunt 
armonioase, susținându-se unul pe celălalt. 


Să examinăm câteva dintre elementele limbajului asertiv al trupului: 


Tinuta. Priviţi persoana în ochi. Stati în picioare sau aşezaţi, cu spatele drept, 
înclinați uşor în fata, la o distanță adecvată. Tineti capul drept. Asezati-va 
picioarele ferm pe podea (chiar dacă stati jos). Pástrati o postură „deschisă“, 
fără sa vă incrucisati braţele sau picioarele. 


Contactul vizual. Priviţi persoana în ochi când vă afirmati. Vă ajută să 
transmiteti că sunteți seriosi în ceea ce spuneţi. Obiectivul vostru nu este să-l 
dominați pe celălalt cu o privire agresivă. Dacă vă uitaţi siguri si relaxaţi in 
ochii lui aruncând ocazional scurte priviri în altă parte, veţi transmite 
intensitatea scopului fără să fiţi agresiv. 


Expresia facială. Expresia facială trebuie să corespundă mesajului pe care îl 
transmiteti. De obicei, oamenii zâmbesc sau chiar râd nervos când spun 
cuiva că îi deranjează un lucru pe care l-a făcut persoana respectivă. 
Rezultatul este un mesaj dublu: zâmbetul și/sau râsul subminează mesajul 
verbal. Multi oameni nu sunt conștienți că zâmbesc în astfel de momente. 
Exerciţiile în faţa unei oglinzi sau feedbackul primit după un joc de rol vă pot 
ajuta să vă dati seama dacă afisati zâmbete sau alte expresii faciale 
nepotrivite care vă subminează asertivitatea. 


Gesturile. Unii oameni sunt rigizi, ca niște statui, când enunță mesaje 
asertive. Rigiditatea fizică le bruiază autoafirmarea. Un mesaj accentuat prin 
gesturile potrivite capătă mai multă expresivitate, însă alte gesturi îl pot 
compromite. Cele deosebit de emfatice sau folosite excesiv pot distrage 
atenţia de la mesaj. A bate cu pumnul în masă sau a arăta cu degetul pot să 
intensifice atitudinea defensivă. În schimb, ridicatul din umeri, faptul că vă 
acoperiţi gura când vorbiti, că và foiti, cá prefirati ceva între degete, vă mutati 
de pe un picior pe altul şi alte mișcări similare diminuează semnificativ 
efectul unui mesaj asertiv. 


Vocea. O voce șoptită si monotonă sau una tărăgănată rareori va convinge pe 
cineva să iasă din spaţiul vostru personal. Robert Alberti și Michael Emmons, 


doi dintre pionierii educaţiei pentru autoafirmare, scriau: 


Vocea este una dintre cele mai preţioase resurse de comunicare pe care le 
avem. [...] Inflexiunile vocii voastre subliniază cu adevărat ceea ce vă doriţi? 
[...] Dar volumul ei? Vorbiti de obicei atât de încet încât ceilalți de-abia va 
aud? Puteţi să tipati atunci când vreţi? Sau volumul vocii voastre este atât de 
ridicat încât oamenii vă cred mereu furiosi? Preluati controlul asupra propriei 
voci si veți stăpâni un element decisiv pentru consolidarea asertivitátii?. 


Eu încep aproape întotdeauna un mesaj asertiv cu o voce calmă, dar fermă. 
Oamenii mă întreabă adesea cum de sunt atât de calm. Există două motive. 
Mi-am defulat mare parte din emoţii când am compus mesajul — prin urmare, 
cele mai multe au fost eliminate. În al doilea rând, m-am afirmat cu succes de 
atât de multe ori, încât mă aștept ca destinatarul să găsească o modalitate de 
a-mi satisface nevoile. 


Respirația. A avea suficient suflu este un factor al autoafirmárii eficiente mai 
important decât isi dau seama oamenii. Când aveţi putin aer în plămâni, 
cutia toracică coboară si páreti mai putin hotărâți. În plus, mai putin aer în 
plămâni înseamnă o energie mai redusă — si, pentru a vă afirma, aveţi nevoie 
de toată energia voastră. Volumul scăzut de aer în plămâni vă poate spori 
nelinistea, blocându-vă forţa asertivă. În fine, de aer în plămâni e nevoie 
pentru a produce acea calitate a vocii potrivită pentru autoafirmare. 


Cand sunt nelinistiti, cum se întâmplă cu majoritatea în asemenea cazuri, 
oamenii tind să-și tina într-o oarecare măsură răsuflarea. Limbajul asertiv al 
trupului se îmbunătăţeşte enorm pentru mulți când învaţă să-și fixeze 
picioarele pe podea, să nu stea cocosati (ceea ce îngreunează mult respiraţia) 
şi să tragă aer în piept înainte să-și transmită mesajul. 


Limbajul corporal îl afectează nu doar pe cel care primește mesajul asertiv, ci 
si pe emițătorul lui. Am descoperit că, îndreptându-mi umerii si spatele, 
punând picioarele ferm pe sol si trăgând aer în piept, dau la iveală resurse 
interioare mai mari de autoafirmare. Sunt mai putin anxios si deprimat si 


devin mai hotărât și mai încrezător. 


Tăcerea 


După ce ati transmis succint mesajul, cu un limbaj corporal corespunzător, 
opriti-va. Aşteptaţi în tăcere. Tăcerea voastră îi permite celuilalt sa se 
gândească la ce ati spus sau să exprime ceea ce îi trece prin cap. Primul lui 
răspuns este de obicei defensiv. Uneori oferă scuze, alteori atacă, din când în 
când dă înapoi. Răspunsul defensiv e de aşteptat. Neobișnuit e mai degrabă să 
nu apară. Tăcerea îi permite celuilalt să-şi exprime atitudinea defensivă, care, 
în mod normal, trebuie defulată înainte ca el să poată încerca de bunăvoie să-i 
satisfacă nevoile celui care se afirmă. 


Ulterior, într-o astfel de interacţiune, tăcerea îi permite celuilalt să ajungă la o 
soluţie care satisface nevoile ambelor părți. Într-unul din atelierele noastre, 
decanul unei facultăți canadiene a observat la un moment dat: „Teoria pe care 
ne-ati oferit-o spune că celălalt ar trebui să găsească o soluţie satisfăcătoare 
pentru cel care se afirmă. Dar mie nu mi s-a întâmplat niciodată“. Am sugerat 
atunci un joc de rol. Ei bine, s-a văzut în timpul jocului că el nu tăcea 
niciodată îndeajuns de mult încât celălalt să aibă timp să ofere o soluţie. I-am 
semnalat acest lucru si am repetat scena. De această dată, când a păstrat 
tăcerea, cealaltă persoană a sugerat o soluţie satisfăcătoare. În interacţiunile 
ulterioare din viata de zi cu zi, participantul ne-a relatat cât de prețioasă i se 
părea acum tăcerea care urma după un mesaj asertiv. 


Ascultarea reflectivă a răspunsului defensiv 


După transmiterea mesajului asertiv şi după momentul de tăcere, este aproape 
sigur că persoana căreia i-a fost adresat mesajul va da un răspuns defensiv. In 


loc să va afirmati din nou, să explicati mesajul sau să deveniți agresivi, cum 
se întâmplă de obicei, este extrem de important să „schimbaţi viteza“ si să 
ascultați reflectiv previzibilul răspuns defensiv. Cum indică figura 10.1, 
această pendulare între autoafirmare și ascultare se petrece în mod normal de 
câteva ori înainte ca scopul comunicării să fie împlinit. 


În acest moment, prin ascultare reflectivă se pot obţine unul sau mai multe 
dintre următoarele patru lucruri. Mai întâi, reducerea atitudinii defensive a 
celuilalt. Când destinatarul mesajului își exprimă atitudinea defensivă si i se 
răspunde cu respect, atitudinea respectivă dispare treptat. Spirala atitudinii 
defensive este întreruptă, iar conversaţia constructivă poate reîncepe. 


Ascultarea reflectivă are o capacitate cu adevărat remarcabilă de a atenua 
atitudinea defensivă a interlocutorului. Mulţi trebuie să vadă ca să creadă. La 
cursurile noastre, participanţii pot urmări aceste efecte dramatice în 
înregistrări video şi pot asculta relatările altor cursanţi. Poate că unii cititori 
nu consideră concludentă pagina tipărită. Vor trebui să se convingă prin 
proprie experienţă. 


Există apoi situaţii când informaţiile pe care le primim ne modifică nevoia de 
a continua mesajul asertiv. De exemplu, după ce a obţinut permisul de 
conducere la 16 ani, i-am cerut fiului meu să fie înapoi acasă cu mașina 
înainte de ora 21. Într-o seară s-a întors de la antrenamentul de baschet de la 
liceu la ora 21:30, şi am avut o discuţie cu el ca să-i atrag atenţia. M-a 
informat că legea spune că minorii care au carnet de şofer pot conduce după 
ora 21 dacă se întorc de la activităţi şcolare. Din moment ce nu mă deranja că 
se întorsese la 21:30 atâta vreme cât respecta legea, n-am mai avut niciun 
motiv să continui discuţia. 


Al treilea merit al ascultării după un mesaj asertiv este că uneori descoperiţi o 
nevoie intensă a celuilalt, care intră în conflict cu nevoia voastră. Puteţi 
decide să încercaţi rezolvarea problemei prin cooperare. Asta s-a petrecut 
când supervizorul dintr-un cămin studenţesc s-a impus în faţa omului de 
serviciu: „Dacă laşi podelele si chiuvetele murdare, mă enervez, pentru că 
trebuie să lucrez într-un mediu neîngrijit“. Ascultând răspunsul acestuia, 
supervizorul a aflat că, din cauza reducerilor din bugetul facultăţii, omul de 
serviciu trebuia să curețe o suprafață de două ori mai mare decât înainte. În 
plus, nu-și putea permite să muncească peste program. Supervizorul și-a dat 


seama că o soluţionare prin cooperare a problemei (proces descris în capitolul 
14) era mai adecvată decât autoafirmarea. Impreuna cu omul de serviciu, a 
găsit o modalitate de a-și satisface amândoi nevoile. 


În sfârşit, este posibil ca, atunci când vă afirmati în fata cuiva, să primiţi 
multe informaţii despre modul în care acea persoană vă percepe pe voi şi 
relația pe care o aveţi cu ea. Deoarece sunt rostite dintr-o postură defensivă, 
cuvintele pot părea mult mai dramatice decât ceea ce simte de fapt omul 
respectiv. Totuşi, sunt indicii importante, mult prea preţioase pentru a fi 
trecute cu vederea. Probabil că o mare parte dintre aceste informaţii ar fi 
rămas neexprimate dacă n-ar fi apărut mesajul asertiv. Dacă reflectati în loc 
să fiti defensivi, veţi descoperi diverse moduri în care relaţia poate fi 
îmbunătăţită. (În timpul procesului de autoafirmare nu reactionati însă la 
aceste probleme decât prin intermediul ascultării reflective. După ce incheiati 
discuţia legată de mesajul asertiv, probabil în altă zi, puteţi să vă concentrați 
împreună asupra unora dintre problemele transmise de celălalt atunci când a 
reacționat defensiv.) 


Cu toate că vor fi situaţii în care nevoia de a vă afirma va fi modificată de 
informaţiile primite de la celălalt, iar în alte dati veţi afla că interlocutorul are 
o nevoie intensă care necesită recursul la tehnicile de rezolvare a 
problemelor, de cele mai multe ori, rezultatul esenţial al ascultării reflective 
va fi diminuarea atitudinii defensive a celuilalt. 


Cum gestionati răspunsurile ostile. Chiar si cel mai bine formulat mesaj 
asertiv este primit uneori ca un act agresiv de ostilitate. În loc să-l asculte 
cu adevărat, „majoritatea oamenilor, în timp ce le sunt prezentate 
informaţiile, se gândesc cum să riposteze“’. Riposta cuprinde cuvinte 
menite „să vă trimită în defensivă şi să provoace daune“. De obicei, 
persoana nu se concentrează asupra subiectului mesajului, ci alege o 
chestiune prin intermediul căreia să vă provoace daune însemnate, cu un 
risc relativ scăzut pentru ea. 


Joan, supervizoare, a discutat cu Mike despre randamentul lui pe linia de 
asamblare, care afecta productivitatea câtorva oameni. Mike a reacţionat cu 
ostilitate, iar Joan i-a ascultat reflectiv răspunsurile defensive. 


Dacă ai o producţie cu treizeci de procente mai slabă ca în lunile trecu 


: E clar că băieţii aveau dreptate. Esti pur si simplu o femeie castratoare 


Crezi că ceea ce am spus despre productivitatea ta este o mască pentru 
Chiar asa! Voi, feministele, nu sunteţi decât o gașcă de javre agresive. 
(care nu se consideră feministă) Femeile din ziua de azi sunt cu adevái 
Da. De ce nu stai acasă să ai grijă de copii, așa cum ar trebui să facă o 
Simti că ar trebui să-mi îngrijesc copiii, nu să muncesc. 


... e 


Mike, când ai o producţie cu treizeci de procente mai slabă ca în lunile 


Să examinăm răspunsurile lui Joan din această interacţiune. 


Mai întâi, a reflectat cuvintele si emoţiile lui Mike, punând accent pe acestea 
din urmă — de trei ori la rând. Dar nu e nimic magic în cifra trei. Uneori, e de 
ajuns o singură reflectare înainte să puteţi retransmite un mesaj asertiv. 
Alteori sunt necesare cinci sau şase pentru ca atitudinea defensivă a celuilalt 
să se atenueze suficient ca să încercați din nou să transmiteti mesajul. 


În al doilea rand, Joan nu şi-a permis să devieze de la subiect si să se lanseze 
într-o discuţie despre faptul că e femeie, despre personalitatea ei, despre 
mișcarea de emancipare a femeilor sau despre grija pe care le-o poartă celor 
mici. Ştia că ar fi intrat într-o fundătură dacă ar fi mușcat oricare din 
momelile aruncate. De asemenea, știa că, dacă ar fi comentat pe marginea 
oricăruia dintre aceste subiecte, conversaţia s-ar fi abătut de la mesajul ei 
asertiv, iar nevoile i-ar fi rămas nesatisfăcute. A refuzat cu fermitate să fie 
atrasă într-o discuţie despre subiectele initiate de Mike. Interacțiunea ei s-a 
limitat la un mesaj asertiv și la ascultare reflectivă. 


În al treilea rând, l-a tratat pe Mike cu respect. Nu l-a judecat prin cuvinte, 
chiar dacă a fost atacată personal. Tonul vocii ei a fost lipsit de 
condescendentá si de sarcasm. Tinuta și expresia ei facială au indicat asertiv 
că este serioasă, dar nu agresivă. Deşi îi era dificil, a încercat cu adevărat să 
înțeleagă cadrul de referință al lui Mike. 


În cele din urmă, Joan a retransmis mesajul asertiv. Practic, şi-a repetat 
cuvintele iniţiale. Și-a dat seama că Mike, asemenea celor mai multi dintre 
oameni, nu i-a ascultat cu adevărat primul mesaj. Poate că i-a auzit cuvintele, 
dar nu i-a ascultat cu adevărat sensul. Era deci pregătită să transmită mesajul 
din nou. Atunci când îl formulase, Joan bănuise că Mike avea să-i dea bătăi 
de cap. Îşi dăduse seama si că ea ar putea să scape unele cuvinte nepotrivite 
în mesajul ei, asa că îl memorase si se antrenase să-l repete întocmai. 


După ce Joan și-a reafirmat mesajul, Mike a devenit iar defensiv. Ea i-a 
reflectat din nou enunturile recalcitrante si şi-a retransmis mesajul asertiv. 
După alte câteva cicluri, Mike a găsit o soluţie care să-i satisfacă nevoile. 
Joan i-a mulțumit si i-a propus să se reîntâlnească peste o săptămână pentru a 
vedea dacă soluţia lui functionase la fel de bine cum credeau ei. Când s-au 


reîntâlnit, productivitatea lui Mike era la cel mai înalt nivel din tot anul. 


Dintre cei care află despre această interacţiune, unii spun că Joan „n-ar fi 
trebuit să-i permită niciodată lui Mike să scape nepedepsit după ce i-a spus 
toate chestiile alea“. Joan, însă, era în culmea fericirii. Se afirmase, îşi 
satisfăcuse nevoile si-si imbunatatise relaţia profesională cu unul dintre cei 
mai dificili angajaţi. „Una dintre cele mai mari recompense“, a adăugat ea, 
„este că mă simt extrem de bine în pielea mea. 'Toată săptămâna am avut 
senzația că plutesc“. 


Cum gestionati întrebările. Oamenii pot reacţiona la un mesaj asertiv nu 
doar prin manifestări ostile, ci şi în alte moduri.” Unii se apără prin 
întrebări. Poate că nu-și dau seama de ceea ce fac, dar subconstientul lor 
ştie că a pune întrebări este un mod de a devia mesajele asertive fără să 
provoace vreo confruntare. În definitiv, câtă vreme ráspundeti la 
întrebări, nu va afirmati, iar celălalt nu vine cu soluţii care să va 
elibereze spaţiul şi să vă satisfacă nevoile. Eu respect o regulă (care 
ocazional trebuie încălcată): nu răspund la întrebări când mă afirm; 
răspund prin ascultare reflectivă. Fiecare întrebare trebuie transformată 
într-un enunţ și reflectată celuilalt. De pildă: 


Gail: Tu spălai mereu vasele când erai mica? 


Mama: Pui la îndoială faptul că m-am ridicat la înălțimea pretențiilor pe care 


Când transmitem mesaje asertive, rareori e nevoie de informaţii suplimentare. 
Dacă e nevoie să oferim mai multe date, trebuie s-o facem fără să judecăm, 
fiind clari și succinti. Apoi așteptăm în tăcere, oferindu-i celuilalt sansa de a 
face următorul pas în conversaţie. 


Cum evitati dezbaterile. Unii oameni răspund la mesajele asertive 
inițiind o dezbatere. Cel care se bazează pe această abordare defensivă 
isi foloseşte adesea iuteala mentală şi capacitatea verbală pentru a 
câştiga o dispută, chiar şi când nu are argumente valide. Dă impresia că 
este foarte obiectiv, că nu urmărește decât să înţeleagă mai clar lucrurile, 
deşi tot timpul evită acţiunea care ar pune capăt intruziunii lui în spaţiul 
vostru. Dezbaterile sunt situaţii în care fie câştigi, fie pierzi; dacă ceilalți 
câştigă, voi pierdeţi, dacă voi câştigaţi, ceilalți pierd. În orice caz, 
mesajul asertiv este deviat, nevoile voastre nu sunt satisfăcute, iar relaţia 
suferă, fiindcă nimănui nu-i place să piardă. Refuzând sa vă implicaţi 
într-o dezbatere şi recurgând la ascultarea reflectivă, puteţi să vă 
satisfaceti nevoile si, probabil, să vă consolidati relaţia. 


Cum faceţi fata lacrimilor. Pentru unii oameni, lacrimile reprezintă cel 
mai important mecanism prin care fac faţă unui mesaj asertiv. Plânsul 
este adeseori o modalitate manipulatoare de evitare a confruntării şi a 
oricărei schimbări de comportament, chiar dacă individul respectiv 
încalcă spaţiul altei persoane. Din nefericire, această metodă poate fi 
extrem de eficientă. Când mă afirm în faţa unui om care de obicei plânge 
când i se atrage atenţia că a încălcat spaţiul altuia, îmi promit că n-am să 
las lacrimile lui sa mă influenţeze decisiv. Cred că lacrimile sunt reale si 
că celălalt se întristează cu adevărat. Îi reflect această tristeţe, provocată 
de faptul că i s-a atras atenţia (sau că n-a reușit să respecte termenul- 
limită sau de oricare alt motiv), apoi retransmit cu delicateţe, dar ferm 
mesajul asertiv. Dacă e prea supărat, îi sugerez să continuăm conversaţia 
la o altă oră din aceeaşi zi sau din ziua următoare, iar la momentul 
stabilit îmi enunţ din nou mesajul. Cu excepţia cazului în care omul a 
fost supus unui stres emoţional neobişnuit în perioada respectivă, insist 
cu al doilea mesaj până când problema este rezolvată. 


Ce faceţi când celălalt dă înapoi. Unii oameni răspund la autoafirmare 


făcând un pas înapoi, asemenea unei țestoase care se vara sub carapace 
când se simte ameninţată. Acest gen de om poate să rămână complet 
tăcut după un mesaj asertiv. Uneori, limbajul lui corporal este 
dezaprobator, alteori sugerează descurajare. Deseori, individul are un 
chip inexpresiv, astfel încât interpretarea emoţiilor lui este dificilă. 
Totuşi, tăcerea aceasta nepotrivită înseamnă că el se simte stingherit şi 
defensiv. În asemenea situații eu pastrez tăcerea, reflect ceea ce consider 
că îmi transmite limbajul lui corporal, apoi retransmit mesajul. Dacă 
celălalt continua să nu spună nimic, ii zic: „Înţeleg din tăcerea ta că nu 
vrei să discuti despre acest subiect şi că îmi vei satisface nevoile aducând 
mașina acasă la ora convenită. O să iau legătura cu tine duminica 
următoare ca să mă asigur că totul e în regulă“. În aceste situații și în 
multe altele este important să ne dăm seama că obiectivul acestui tip de 
autoafirmare este ca celălalt să-şi schimbe comportamentul. Nu e nevoie 
să fie şi bucuros. 


Am examinat câteva dintre cele mai răspândite moduri de exprimare a 
atitudinii defensive şi modalităţi în care le putem face faţă. Fireşte, există 
multe alte feluri în care un om poate fi defensiv. Din fericire, strategia 
generală de abordare a reacţiilor defensive este mereu aceeași: ascultați 
reflectiv (reflectati mai ales emoţiile), apoi enuntati din nou mesajul asertiv. 


Ajutati-l pe celălalt sa arate că v-a înţeles poziţia și/sau să prezinte o 
soluţie la problemă. Uneori suntem atât de prinşi în încercarea de a 
reflecta răspunsurile defensive ale celuilalt, încât trecem cu vederea 
enunturile pe care acesta le rosteşte, într-un final, si care ne transmit că 
începe să admită validitatea mesajului nostru asertiv. Receptorul se 
exprimă în mod frecvent indirect si vag atunci când începe să treacă de 
la o postură defensivă la rezolvarea problemei. Poate scăpa o aluzie în 
mijlocul unor observaţii extrem de defensive. Dacă o puteţi observa și o 
reflectati, veţi scurta procesul și veţi diminua stresul pe care e posibil să-l 
simtă ambele parti. 


Faptul că vă daţi seama cât de dificil este pentru majoritatea oamenilor să 
spună: „Chiar te-am rănit când am făcut asta. Uite cum voi repara situaţia 
[...]“ vă poate fi util. De multe ori, oamenii sunt destul de precauti cand 
recunosc că v-au creat o neplăcere sau când oferă o soluţie. Îngrijorarea pe 


care o exprimă sau soluţia oferită poate fi atât de camuflată, încât e posibil sa 
vă scape cu totul din vedere. O abilitate importantă de autoafirmare este să 
surprindeti chiar si cea mai slabă întrezărire a unei soluţii sau îngrijorare fata 
de situația în care vă aflaţi — şi s-o reflectati către celălalt. Apoi așteptați în 
tăcere, astfel încât omul respectiv să poată analiza singur mai departe. Când 
ajungeţi să và pricepeti la asta, puteţi obține rezultate ideale mult mai repede. 


Reluarea etapelor 


După ce ati transmis mesajul asertiv, i-ati oferit celuilalt un moment de tăcere 
în care să se gândească sau să răspundă si ati ascultat reflectiv previzibilul 
răspuns defensiv, sunteţi pregătit să reluati procesul. Pentru că a fost 
defensiv, probabil interlocutorul nu a putut înţelege situaţia din punctul 
vostru de vedere. Retransmiteti mesajul. Continuati cu un moment de tăcere. 
Apoi reflectati răspunsul — tot defensiv — preconizat. În multe situaţii va fi 
nevoie să repetati de cinci-zece ori etapele înainte ca celălalt să înţeleagă cu 
adevărat și să sugereze o modalitate de a vă satisface nevoile. 


Autoafirmarea eficientă se bazează pe un anumit ritm al afirmării şi 
reflectării. Balansul între aceste două roluri este cea mai solicitantă abilitate 
interpersonală pe care o predăm. După ce se afirmă, majoritatea oamenilor 
uită să asculte. Când celălalt răspunde defensiv, îl asaltează cu un nou enunţ 
prin care cer socoteală, declanșând o bătălie. Interacțiunea devine agresivă 
chiar şi când emițătorul mesajului n-a intenționat decât să se afirme. Alţii 
rămân blocaţi în rolul de ascultător şi nu mai acordă atenţie repetării 
mesajului asertiv. Pot sfârşi consolându-l pe celălalt, desi nevoile lor rămân 
nesatisfăcute. Interacțiunea devine docilă, chiar dacă intenţia a fost asertiva. 


Perseverenta este unul dintre elementele-cheie ale autoafirmării eficiente. 
Unul dintre principalele motive pentru care oamenii nu-și satisfac nevoile 
exprimate asertiv este faptul că renunţă după primul răspuns defensiv al 
celuilalt. De obicei, este nevoie de trei până la zece repetări ale mesajului 
asertiv (intercalate cu momente de tăcere, pentru ca celălalt să poată 


formula o soluţie, şi cu momente de ascultare reflectivă) pentru a schimba 
comportamentul interlocutorului. 


După transmiterea câtorva mesaje bine formulate și după ascultarea reflectivă 
a răspunsurilor defensive ale celuilalt, puteţi ajunge temporar într-un punct 
mort. Deși celălalt ar putea să vă repete mesajul cuvânt cu cuvânt, probabil că 
nu v-a înţeles încă. Trebuie să intensificati latura afectivă — nivelul de emoție 
comunicat prin tonul vocii şi prin limbajul trupului. Cum spun anumiţi 
instructori: „Nu poţi pune un băiat să facă treabă de bărbat“. 


Intensificarea afectului nu este o manipulare calculată. După câteva 
răspunsuri defensive ale celuilalt, e posibil ca temperatura emoţională a celui 
care transmite mesajul asertiv să crească spontan. Pe măsură ce furia sau 
frustrarea îi sporesc, își va exprima adesea aceste sentimente fata de celălalt. 
Când intensificati latura afectivă, aveţi grijă să folosiți aceleași cuvinte pe 
care le-aţi folosit anterior (astfel încât mesajele voastre asertive să nu fie 
contaminate de reprosuri, desconsiderare sau enunturi irelevante). Cu cat 
temperatura voastra emotionala creste, cu atat tendinta de a contamina 
mesajul este mai puternică si nevoia de a vă antrena să folosiţi aceleași 
cuvinte pe care le-aţi utilizat în momentele de obiectivitate este mai clară. 


Chiar si atunci când sunteţi foarte furiosi, puteţi fi autentici fără să deveniți 
ostili sau agresivi. Este important să nu jucaţi teatru — să nu exprimati nici 
mai multă, nici mai puţină emoție decât simtiti. 


Pe măsură ce latura afectivă a interacțiunii se intensifică, devine mai dificil să 
ascultați reflectiv. Când efectul emoţional al autoafirmării creşte, ascultarea 
reflectivă e şi mai necesară decât atunci când aţi transmis mesaje cu o cifră 
octanică mai scăzută. 


Allan Frank spune: „Una dintre mărcile maturității este o relaţie echilibrată 
între emoții si sistemul de control rational, care permite apariţia răspunsurilor 
emotionale fără să le dea voie să copleseasca ratiunea'?. Procesul de 
autoafirmare îi oferă omului posibilitatea de a menţine un echilibru matur 
între sistemele de control rational si exprimările autentice ale emotiei. El 
îngăduie exprimarea unei doze mari de emotivitate si, în același timp, oferă 
protecție ambelor parti și relaţiei în sine. 


Procesul de autoafirmare n-o să fie mereu perfect. Veţi uita să ascultați, sau 
veţi formula prost mesajul, sau veţi uita să vă concentrați asupra emoţiilor 
când reflectati. Mergeţi mai departe. Daca nu faceţi prea multe greșeli, 
probabil că autoafirmarea va fi eficientă. 


Din când în când, celălalt va fi de acord să vă satisfacă imediat nevoile. Nu 
va exista un răspuns defensiv — doar o soluţie instantanee. Adesea, în 
asemenea cazuri, oamenii care sunt conditionati prin educaţie să se aștepte la 
un răspuns defensiv nu ştiu ce să facă. Reflectati pur si simplu soluţia si 
spuneţi: „Mulţumesc“. 


Concentrarea asupra soluţiei 


Unul dintre motivele pentru care mesajele asertive funcționează foarte bine 
este că nu-l pun pe celălalt la zid. Nu e nevoit să accepte sau nu soluţia pe 
care i-o propun eu. Se poate gândi la ceva care îi satisface şi lui nevoile. Și, 
când ajunge la o soluţie, mi-o poate oferi ca pe un cadou. Nu este o concesie 
pe care i-o smulg cu forţa, ci îi permite să-și recapete demnitatea. Când îmi 
oferă darul unei soluţii satisfăcătoare, chiar și în urma unui schimb aprins de 
replici, ne simțim amândoi mai bine. Procesul împăcării ne face relația mai 
puternică. 


Când celălalt vine cu o soluţie, asiguraţi-vă că ea vă satisface nevoile. Este 
important să fiti flexibili si deschişi la o gamă largă de opțiuni care v-ar 
putea împlini nevoile. Dar, dacă nevoile voastre nu sunt satisfăcute de 
propunerea celuilalt, este important să-i spuneţi asta. După ce respingeti o 
soluţie oferită, e indicat să păstraţi tăcerea mai multă vreme. În acest timp, 
interlocutorul poate veni cu altă soluţie. Sau poate să devină iarăşi defensiv. 
Trebuie să păstrăm tăcerea care încurajează oricare dintre aceste răspunsuri 
dacă vrem ca autoafirmarea să aibă succes. 


Nu insistati ca celălalt să se bucure că vă satisface nevoile. Tot ce puteţi 
aștepta în urma autoafirmării este ca interlocutorul să-și schimbe 


comportamentul. Nu puteţi fi siguri că o să-și schimbe atitudinea (desi acest 
lucru se poate întâmpla) sau că se va converti. Indiferent dacă celălalt 
bombăne sau zámbeste, vă puteți bucura că a părăsit spaţiul vostru vital. 


Parafrazati soluţia pentru celălalt. In acest fel, vă puteţi asigura că amândoi 
ati înţeles același lucru. Pe deasupra, parafraza întărește soluţia în mintea 
lui. 


Multumiti-i. Este posibil ca procesul pe care tocmai l-aţi finalizat să fi fost 
atât de anevoios, încât riscati să uitaţi de gesturile elementare de politeţe. 


Stabiliti împreună o dată la care să verificaţi că soluţia funcţionează pentru 
ambele parti. Uneori, o soluţie propusă cu cele mai bune intenții nu 
funcţionează cum trebuie si este nevoie de stabilirea unei noi înţelegeri. Sau, 
ocazional, receptorul va veni cu o soluţie pe care nu intenţionează s-o 
implementeze. S-ar putea ca varianta propusă să fie doar un răspuns 
defensiv viclean, care a fost gândit ca să nu-l mai deranjati. Noi numim 
această stratagemă „a da pe ușă afară zâmbind“. Când stabiliţi să vă 
reintalniti pentru a vedea cât de bine funcţionează soluţia, celălalt tsi dă 
seama că sunteți puși pe treabă si că trucurile lui nu au efect asupra voastră. 


REZUMAT 


Cand transmiteti un mesaj asertiv, e foarte posibil ca celălalt să vă răspundă 
defensiv. Atitudinea defensivă a uneia din parti tinde să declanșeze o 
atitudine similară si la cealaltă. Frecvent, rezultatul este o spirală ascendentă 
care duce la agresivitate sau înstrăinare. Un proces de autoafirmare gândit 
pentru a-l ajuta pe cel care transmite mesajul să-și satisfacă nevoile, 
răspunzând constructiv la atitudinea defensivă anticipată a celuilalt, urmează 
șase paşi: 


. pregătire; 

. transmiterea mesajului asertiv; 

„tăcere; 

. ascultarea reflectivă a răspunsului defensiv; 
. reluarea etapelor 2-4; 


. concentrarea asupra soluţiei. 


Procesul de educare a autoafirmării poate fi comparat cu învăţarea unei 
limbi străine. La început deprindeti cuvinte, expresii, reguli de bază. Brusc, 
puteţi comunica folosind vocabularul unui copil. Ínvátati mai departe până 
când cápátati fluenta. Stăpânind această nouă abilitate, simtiti libertatea de 

a fi mai creativ în ceea ce a devenit a doua voastră limbă.! 


— Herbert Fensterheim, psihiatru, şi Jean Baer, scriitoare 


VARIETĂȚI ALE COMPORTAMENIULUI 
ASERTIV 


Existá multe feluri în care và puteţi afirma. Precedentele trei capitole au fost 
dedicate unei prezentări destul de detaliate ale metodei de autoafirmare în trei 
parti. După ce ati deprins principiile şi practicile ei, puteţi învăţa cu mai 
multă ușurință alte moduri de autoafirmare. 


Capitolul de fata schiteaza douăsprezece moduri suplimentare în care vă 
puteţi afirma. Eu le numesc „metode“, dar este o denumire mult mai formală 
decât ar merita. Majoritatea au fost elaborate prin observarea, în 
comportamentul propriu sau al altora, a unor elemente a căror folosinţă a dat 
rezultate interpersonale dezirabile. Este posibil ca aceste comportamente să fi 
fost spontane, să nu fi respectat niciun tipar conştient. Încercând să descopere 
ce anume le-a făcut să funcționeze eficient, observatorul a remarcat modele 
specifice care se repetau. Odată notate pe hârtie, ele au devenit niște principii 
de urmat, iar, predate altora, s-au transformat în metode care pot fi utilizate 


de un număr mare de oameni. 


Metodele din acest capitol au fost observate și consemnate de mai multe 
persoane de-a lungul timpului. Aici ele sunt discutate pe scurt, dar în note 
veţi găsi explicații mai extinse, atunci când acestea sunt disponibile. 


După ce metodele au fost învăţate si puse deseori în practică, persoana care le 
foloseşte devine mai putin conștientă de intrebuintarea lor si mai liberă în 
exprimare. 


MESAJE ASERTIVE „FIREȘTI“ 


Mesajele asertive „fireşti“ sunt modalități non-agresive de satisfacere a 
nevoilor cuiva, care nu respectă o anumită metodă. Sunt cele mai adecvate 
atunci cand nici voi, nici celălalt nu sunteţi foarte stresaţi și când este putin 
probabil ca mesajul să genereze prea mare încordare în receptor. 


Majoritatea mesajelor asertive pe care le transmit eu sunt „firești“: 


* Jim, pentru că duminică avem oaspeţi, m-aş bucura daca ai tunde gazonul 
sâmbătă. 


* Nu-mi place când iti lași jacheta pe balustrada din holul de la intrare. 


* Am nevoie de raportul înscrierilor pentru atelier în fiecare vineri, ca să pot 
face planificarea. 


* Îmi dai, te rog, o mână de ajutor? E prea greu să-l pot muta singur. 


* Nu vreau ca masa mea de lucru să fie folosită drept spaţiu de depozitare. 
Când poti să-ţi iei lucrurile de pe ea? [...] In seara asta? Super! Atunci vreau 
spaţiul de lucru gol şi curat ca să mă apuc de proiectele mele. 


Aceste mesaje asertive nu respectă o formulă. Sunt moduri spontane în care îi 
anunţ pe ceilalți care sunt nevoile mele si care sunt graniţele spaţiului meu 
personal. Chiar dacă mesajele au fost „fireşti“, am evitat anumite aspecte 
negative. Nu am jignit, nu am înjurat şi au fost puţine bariere în comunicare. 


Instructorii nostri au descoperit că mesajele asertive „fireşti“ devin mai 
constructive și dau rezultate mai bune după ce cursantii sunt pregătiți 
temeinic si înţeleg consecinţele ridicării de bariere în calea comunicării, 
metodele de ascultare, conceptul de „spaţiu vital“ si tot ce presupun mesajele 
asertive. Fără ca ei să-și dea seama, o parte din această instruire influențează 
ceea ce spun și creşte probabilitatea ca mesajele lor asertive „fireşti“ să fie 
eficiente. 


Practicând si celelalte „metode“ de autoafirmare pe o perioadă mai 
îndelungată, oamenii descoperă că recurg inconştient la metoda mesajelor 
„fireşti“ la momentul potrivit. Deci, prin exerciţiu, acestea vor căpăta tot mai 
multă varietate si bogăţie. 


DEZVĂLUIREA SINELUI 


Sidney Jourard scria: 


Toată lumea trebuie să facă tot timpul următoarea alegere: ar trebui să le 
permitem semenilor noștri să ne cunoască așa cum suntem sau ar trebui să 
rămânem niște enigme şi să fim priviţi ca altceva decât suntem de fapt? 


Alegerea ne-a fost mereu la îndemână, dar de-a lungul istoriei am preferat să 
ne ascundem sinele autentic în spatele unor măști. [...] 


Ne camuflăm adevărata ființă pentru a ne proteja de critici si refuz. Această 


protecţie ne costă mult. Când cei din viaţa noastră nu ne cunosc cu adevărat, 
suntem greșit intelesi. Dacă suntem intelesi greșit, mai ales de rudele si de 
amicii noștri, devenim niște singuratici. Mai rău, când izbutim să ne 
ascundem fiinţa de cei din jur, tindem să pierdem legătura cu sinele nostru 
real?. 


Dezvăluirea de sine are loc atunci când sunteţi voi înșivă în prezenţa 
celorlalți. E un gest de onestitate intelectuală si emoţională — refuzul de a-ţi 
ascunde sinele lăuntric în fata altora. Orice proces autentic de autoafirmare 
presupune un anumit grad de dezvăluire a sinelui, dar există grade 
superioare de transparenţă interpersonală care sunt intime si salvatoare. 
T.S. Eliot spune: 


Dacă pentru un om există o persoană, doar una-n viaţa lui, 
Căreia e dispus să-i mărturisească totul — 

Și, bagă de seamă, nu doar fărădelegi, 

Nu doar ticăloșii, mársávii si lasitáti, 

Ci si clipe pur si simplu caraghioase, 

Când s-a făcut de râs (căci cine n-a pátit-o?) — 


Atunci el iubește această persoană, iar dragostea-l va mântui’. 


Dezvăluirea sinelui include exprimarea adevăratelor opinii si valori ale cuiva, 
dar reprezintă mult mai mult. În esență, este exprimarea emoţiilor si a 
sentimentelor — sau, şi mai precis, transmiterea lor directă prin cuvinte si 
limbajul trupului. Este a fi emoţiile si sentimentele proprii. Este regele David 
dansând jubilativ în fata soldaţilor săi biruitori care se întorceau acasă din 
război. Este Iov ridicând pumnul inclestat către ceruri și strigându-și către 


Dumnezeu furia şi suferința provocate de tragediile teribile care se abătuseră 
asupra lui. Sau Butch Cassidy şi Sundance Kid exprimându-și fatis afecțiunea 
unul fata de altul. 


Acest tip de franchete emoţională între oameni este rar si dificil. Rollo May 
spunea: „Simpla comunicare sinceră este [...] actul care necesită cel mai mare 
curaj“4. Obiectivul persoanei asertive nu este goliciunea emoțională, ci 
autenticitatea potrivită în context. În secolul al V-lea, Vasile cel Mare dădea o 
povatá care rămâne valabilă și azi: nimeni nu trebuie să tina tăinuită sau sa 
mărturisească în pripă vreo neliniște a sufletului său, ci s-o împărtășească 
„acelora dintre frati care sunt incredintati să poarte grijă“5. Dezvăluirea de 
sine este potrivită dacă se face: 


* omului potrivit — adeseori unuia capabil de înțelegere empatică; 
* în măsura adecvată — puteţi decide să vă dezvaluiti integral sau doar partial; 


* din motive corecte — aveţi grijă ca obiectivul vostru să fie dezvăluirea de 
sine, nu împovărarea celuilalt sau „a vă da mari“; 


* la momentul potrivit — la o oră adecvată şi atunci când celălalt nu este 
împovărat de propriile nevoi; și 


e în locul adecvat — într-un spaţiu propice acestui tip de comunicare. 


Dacă respectarea prea strictă a acestor instrucţiuni poate să inhibe 
spontaneitatea, ignorarea lor totală ar face un om prea vulnerabil pentru a 
supraviețui în această lume. 


Desi un procentaj mic de oameni pot fi foarte transparenti, celor mai multi 
dintre noi le vine greu să exprime ce au în suflet. Discutăm adesea despre 
vreme și despre ce ni se întâmplă la școală sau la muncă, dar lucrurile cu 
adevărat importante — ceea ce simțim unii fata de alţii — rămân nespuse. John 
Powell evocă privatiunea tragică pe care o suferim când ne ascundem in mod 


nenecesar emoţiile: 


Era ziua în care a murit tata, o zi mohorâtă, friguroasă și vântoasă de ianuarie. 
În micul salon de spital, îl tineam în braţe, când ochii i s-au mărit brusc cu o 
expresie de uimire pe care n-o mai văzusem. Am fost convins că în cameră 
pătrunsese îngerul morții. Apoi tata s-a lăsat moale pe spate, si eu i-am pus 
capul cu grijă pe pernă. l-am închis ochii si i-am spus mamei, care era așezată 
lângă pat şi se ruga: „S-a terminat, mamă. A murit“. 


Mama m-a uimit. N-o să ştiu niciodată de ce astea au fost primele ei cuvinte 
după moartea lui. Mi-a zis: „Ah, a fost foarte mândru de tine... Te-a iubit 
enorm". 


Cumva, am ştiut din reacția mea că aceste vorbe îmi transmiteau ceva foarte 
important. Au fost ca o rază subită de lumină, ca un gând surprinzător care nu 
mă preocupase niciodată. Dar exista în ele și o umbră intensă de suferință, ca 
şi cum aveam să-l cunosc pe tata mort mai bine decât îl cunoscusem vreodată 
în viata. 


Mai târziu, în timp ce un doctor verifica decesul, stăteam rezemat de perete 
într-un colt din spatele camerei, plângând încet. O asistentă medicală a venit 
şi mi-a pus un braţ pe după umeri ca să-mi aline durerea. Lacrimile nu m-au 
lăsat să vorbesc. Voiam să-i spun: „Nu plâng pentru că a murit tata. Plâng 
pentru că nu mi-a spus niciodată că e mândru de mine. Nu mi-a spus 
niciodată cà mă iubeşte. Fireşte, era de aşteptat ca eu să știu lucrurile astea. 
Era de așteptat să ştiu ce loc important ocupam în viata lui si în inima lui, dar 

nu mi-a spus-o niciodată““. 


APRECIEREA DESCRIPTIVĂ 


Mulţi cred că autoafirmarea înseamnă doar a transmite mesaje asertive 


oamenilor sau grupurilor care se opun nevoilor persoanei asertive sau îi 
restrâng drepturile. Nici vorbă! Individul cu adevărat asertiv îşi exprimă 
aprecierea şi recunoştinţa fata de alţii în mod liber și constructiv. 


De multe ori, când oamenii vor să-și exprime verbal aprobarea, recurg la una 
din trei opţiuni. Linguseala înseamnă să spui ceva în care nu crezi cu 
adevărat. Este nesinceră. Majoritatea oamenilor împărtășesc o aversiune fata 
de cel care „buze viclene are în inimă, în inimă grăit-a ce e rău”. 


Laudele sunt exprimarea unei păreri favorabile despre altcineva sau despre 
comportamentul lui: „Eric, esti un băiat tare bun“. Laudele recurg adesea la 
superlative precum „minunat“, „splendid“, „superb“ s.a.m.d. Mai ales când 
reprezintă o evaluare favorabilă globală, acest tip de laudă este rareori 
constructiv. E una dintre barierele în calea comunicării descrise în capitolul 
2 (vedeţi pagina 40). Haim Ginott rezumă motivele pentru care e bine să 
evităm laudele: 


Evaluarea laudativa [...] creează anxietate, provoacă dependenţă si stârneşte 
atitudini defensive. Nu e propice independenţei si autocontrolului. Aceste 
calități necesită eliberarea de criticile exterioare. Cer încredere în motivaţia si 
evaluarea launtrica®. 


Aprecierea descriptivă este o modalitate prin care îi transmiteti cuiva că îi 
pretuiti un anumit comportament. Ea nu conţine superlative. Spre deosebire 
de laude, aprecierile descriptive au, de obicei, un efect pozitiv asupra 
celuilalt și îmbunătăţesc relaţia. 


O întâmplare din viaţa lui Pablo Casals, celebrul violoncelist, arată diferența 
dintre laude şi aprecierea descriptivă. Un tânăr violoncelist pe nume Gregor 
Piatigorsky l-a întâlnit pe Casals, și acesta l-a rugat să-i cânte. Piatigorsky era 
emoționat si a avut o prestație care i s-a părut groaznică — atât de proastă, 
încât s-a oprit în mijlocul sonatei. „Bravo! Splendid!“ l-a aplaudat Casals. 
Piatigorsky a povestit apoi: „Nedumerit, am plecat. Știam cât de rău 
cântasem. De ce trebuise maestrul să mă laude si să mă facă de ras?“ 


După o vreme, când cei doi mari violoncelişti s-au reîntâlnit, Piatigorsky i-a 
spus lui Casals ce simtise când fusese lăudat. Casals s-a repezit furios la 
violoncel. „Ascultă!“ i-a spus el, interpretând o frază din sonata lui 
Beethoven. „N-ai folosit digitatia asta? Pentru mine a fost neașteptată. [...] Si 
n-ai atacat pasajul ăla cu arcusul în sus, asa?“ Maestrul a parcurs întreaga 
partitură, scoțând în evidenţă tot ce-i plácuse din interpretarea lui Piatigorsky. 
Tânărul violoncelist a spus despre acea seară: „Am plecat cu sentimentul că 
avusesem alături un mare artist si un prieten.“ 


Ín ambele seri, Casals a avut acelasi obiectiv — sá confirme marele talent al 
tânărului muzician. Dar metodele aplicate si rezultatele lor au fost diferite. 
Prima oară a folosit laudele. I-a spus că a fost „splendid“ și „grozav“. 
Piatigorsky a fost derutat și stingherit şi, s-ar părea, furios. La următoarea 
întâlnire, Casals a făcut o apreciere descriptivă a comportamentului muzical 
al lui Piatigorsky, care a fost profund mișcat de aceste enunturi explicite 
despre măiestria lui. 


Aprecierile descriptive cuprind unul sau mai multe ingrediente ale mesajelor 
asertive în trei parti. În primul rând, contin o descriere clară a 
comportamentului celuilalt sau a rezultatelor acestui comportament. Ce face 
sau a făcut celălalt ca să merite recunoaștere? Scopul este să descrieti cu 
acuratețe activitatea, purtarea sau realizările reale ale celuilalt — nu să-i 
evaluati personalitatea sau caracterul. „Fereastra pe care tocmai ai spălat-o 
arată ireproşabil.“ 


De asemenea, spuneţi-i ce simtiti fata de comportamentul respectiv sau ce 
apreciaţi la el. Nu rostiti pur şi simplu cuvintele, ci dovediti din voce. „Dacă 
iti faci ordine în cameră înainte sa vină bunicii în vizită, mă simt ușurat, 
pentru că ordinea în casă a fost o sursă de certuri neplăcute în trecut.“ În 
enunturile de apreciere descriptivă, unii folosesc aproape exclusiv cuvintele 
„recunoscător“ sau „mulțumit“. Incercati să folosiţi si alte cuvinte care 
transmit emoții. 


Apoi, dacă a existat un efect pozitiv al comportamentului celuilalt, 
mentionati-l. Anunţaţi-l care sunt lucrurile bune care vi s-au întâmplat ca 
urmare a acţiunilor lui. „Când ai făcut cumpărături pentru mine astăzi, m-am 
simțit mult mai relaxat, pentru că am avut mai mult timp să-mi pregătesc 
prezentarea pentru ședința de diseară.“ 


Enuntati elementele mesajului de apreciere descriptivă într-o singură frază. În 
acest fel au un efect mai puternic, iar cuvintele de evaluare riscă mai puţin să 
îngreuneze enunţul. Formula „Dacă tu [...], mă simt [...], pentru că [...]“ poate 
fi utilă cand transmiteti prima oară enunturi de apreciere descriptivă formate 
din două sau trei părți. 


„Când ai lucrat peste program ca să dactilografiezi raportul, m-am simţit 
foarte recunoscător, pentru că era posibil ca propunerea să nu fie luată în 
considerare dacă ajungea târziu.“ 


„Când mi-ai scris săptămânal în timp ce eram bolnav, m-am simţit mai puţin 
singur.“ 


„Dacă îmi pregatesti în fiecare duminică un mic dejun special, simt că ai 
foarte multă grijă de mine.“ 


Structura aceasta pare uneori pompoasă, dar poate fi utilă în două feluri: în 
primul rând, iese din tiparul laudelor, foarte comun în societatea noastră, și în 
al doilea rând, exprimă cu claritate anumite gânduri care altfel e posibil să nu 
fie rostite şi care îl ajută pe vorbitor să se gândească mai limpede la 
comportamentul celuilalt și la propria lui reacţie la acest comportament. 
Având clar în minte componentele de bază ale acestei structuri, multi oameni 
preferă să folosească o formulare mai firească, precum: 


„Sunt foarte încântat de cravata cea nouă pe care mi-ai cumparat-o.“ 
„Imi place felul în care ai creionat planul raportului.“ 
„Sunt foarte impresionat că vii să mă vizitezi la spital.“ 


„Sunt entuziasmat de recordul de productivitate pe care l-a stabilit grupul 
luna trecută.“ 


Aprecierile descriptive sunt uneori reacţii la lucrurile importante din viaţă sau 
la activităţi în desfășurare. De multe ori, însă, ne înduioșează gesturile 
mărunte ale altora. Poetul englez William Wordsworth a remarcat că „cea 
mai frumoasă parte din viata unui om bun“ e reprezentată de „actele sale 
neînsemnate de bunătate si de iubire, date uitării, necunoscute“!°. Aceste 
máruntisuri extraordinare merită mai multă atenţie decât primesc de obicei. 
Nimic nu este prea puţin important pentru a face parte dintr-un mesaj de 
apreciere descriptivă dacă aveţi sentimente pozitive intense fata de gestul 
respectiv. 


După ce aţi rostit mesajul, aşteptaţi în tăcere, astfel încât celălalt să se poată 
gândi la cuvintele voastre şi/sau să vă răspundă. 


Când aprecierea descriptivă este bine formulată, destinatarul poate să accepte 
imediat mesajul. Adeseori, însă, oamenii resping chiar si cele mai atent 
construite enunturi. Neglijeaza feedbackul pozitiv, spunând lucruri precum: 
„N-a fost mare lucru, sincer!“ sau: „Am avut noroc“. Unul dintre amicii mei, 
Ed Lisbe, zice: „Faptul că până și un compliment bine formulat poate să 
trezească o reacţie defensivă este tulburător“. 


Pentru a-l ajuta pe destinatar să accepte aprecierea descriptivă, trebuie să fim 
pregătiţi să-i ascultăm comentariile defensive, să reflectăm sensul lor şi apoi 
să rostim iarăşi mesajul. Oscilatia între transmiterea mesajului si ascultarea 
reflectivă a răspunsului defensiv este asemănătoare cu cea din cadrul 
procesului de autoafirmare în şase pași, cu excepția faptului că aici procedura 
este reluată doar o dată sau de două ori. 


Aceste „mostre inegalabile de apreciere fecundă“!! dezvoltă stima de sine, 


stimulează motivaţia, consolidează comportamentele pe care le apreciem şi 
întăresc relaţiile. 


MESAJE ASERTIVE DESPRE RELAŢIE 


Uneori e nevoie să transmiteti un mesaj asertiv referitor la comportamentul 
altcuiva care influenţează negativ relaţia pe care o aveţi cu el. În aceste 
cazuri, puteți recurge la ceea ce noi numim un „mesaj asertiv despre relație“. 
Acest tip de comunicare are multe asemănări cu mesajul în trei părți discutat 
în ultimele trei capitole. Totuși, si diferenţele sunt semnificative. 


Ca şi în cazul mesajelor asertive în trei parti, comportamentul celuilalt este 
descris cu acuratețe. Este descrisă de asemenea si starea afectivă a 
vorbitorului. 


O diferență importantă este însă că, în mesajul asertiv despre relaţie, nu se 
vorbește de niciun efect concret sau tangibil. Un efect există adeseori, dar nu 
tangibil (acţiunile celuilalt nu vă deteriorează bunurile, nu vă costă bani etc.). 
Becky, o tânără a cărei relaţie cu soţul ei era în mare măsură foarte buna, isi 
făcea griji în legătură cu un detaliu al interacțiunii lor. Când aducea în 
discuţie un aspect oarecare al relației dintre ei care o nemultumea, rar se 
întâmpla ca bărbatul să vrea să vorbească despre asta. De obicei devia 
conversaţia cu o glumă. Pentru că nu exista niciun efect material asupra ei, 
Becky nu putea să găsească vreun motiv pentru a folosi un mesaj normal 
asertiv în trei parti. A decis că cea mai bună cale de a-i mărturisi cum se 
simte era un mesaj despre relaţie. L-a compus dinainte, ca să fie pregătită 
data următoare când soțul încerca să-i distragă atenţia. Apoi, după câteva 
săptămâni, când el a încercat din nou să procedeze asa, i-a spus: 


Dacă îmi distragi atenţia cu glume atunci când încerc să vorbesc despre ceva 
foarte important pentru mine, mă înfurii, pentru că, din cauza asta, adesea, 
nevoile mele nu mai sunt discutate sau satisfăcute. 


După enuntarea unui astfel de mesaj, e nevoie de ascultare reflectivă. Apoi 
mesajul este retransmis și urmat de un nou interval de ascultare. 


Pentru că nu există un efect concret sau tangibil, probabilitatea ca celălalt să 
satisfacă nevoile persoanei asertive este mai redusă decât atunci când un 
asemenea efect există. Oamenii se supără des din cauza asta, pentru că spun: 


„Dacă m-ar iubi cu adevărat, şi-ar schimba un comportament care mi-e foarte 
neplăcut, indiferent dacă el are sau nu un efect concret sau tangibil. Tocmai 
lucrurile intangibile sunt cele mai importante pentru mine“. Desi multi se 
raliaza acestui punct de vedere, observatiile pe care eu le-am facut ani la rand 
asupra interacțiunilor interpersonale mi-au sugerat că omul își schimbă mai 
rapid comportamentul atunci când acesta are un efect negativ concret asupra 
vieţii altcuiva decât atunci când urmările sunt mai putin tangibile. S-ar putea 
să nu va placă această tendinţă a ființelor umane, însă e util să ştiţi că, atunci 
când cineva se poartă așa, probabil nu înseamnă că nu vă iubeşte. 
Reacționează pur și simplu într-un mod foarte tipic omenesc. 


După câteva repetiţii ale mesajului asertiv combinat cu ascultarea reflectivă, 
celălalt se poate oferi sau nu să-mi satisfacă nevoile. Dacă nu, pot să fac eu o 
afirmaţie de genul: „E foarte important pentru mine să înţelegi ce încerc sa 
spun si ce simt în privinţa asta. Dă-mi voie să spun din nou, iar tu pur si 
simplu repetă-mi ce am zis şi cum mă simt. După ce sunt sigur că am 
comunicat cu precizie, putem abandona subiectul, cel puţin pentru moment, 
bine?“ Apoi repet mesajul asertiv despre relaţie. După ce interlocutorul îmi 
demonstrează că mi-a înţeles preocuparea, răspund: „Mulţumesc. Asta am 
spus, într-adevăr, şi acestea sunt sentimentele mele“. Apoi încerc să rămân 
singur o vreme ca să mă gândesc la interacțiunea care a avut loc, si sper că si 
celălalt va avea timpul necesar ca să cugete la cele spuse. 


lată alte câteva exemple de mesaje asertive despre relaţie: 


Un copil de doisprezece ani către părinţi: „Dacă nu mă includeți si pe mine 
în discuţiile despre planificarea vacanței, mă simt nedreptăţit, pentru cá n- 
am niciun cuvânt de spus în ceea ce facem. “ 


Sot către soţie: „Dacă nu vorbeşti cu mine ore în sir după ce am făcut ceva 
care te irită, mă simt deprimat, pentru că asa nu ne rezolvăm conflictele si 
neînțelegerile. “ 


Mulţi consideră că transmit un mesaj asertiv despre relaţie, când, de fapt, dau 


buzna în spaţiul celuilalt. Intre un astfel de mesaj si încercarea de a-ţi impune 
propriile valori nu e decât un pas. 


Desi uneori putem încerca să influentam valorile altcuiva, cred că niciodată 
nu e bine să ne impunem valorile — nici măcar asupra copiilor nostri.!? Asta 
înseamnă să le invadăm spaţiul si, din punctul meu de vedere, este un act de 
agresivitate spirituală. Prin urmare, nu folosesc mesaje asertive când vine 
vorba despre notele copiilor mei, prietenii lor, decizia lor de a merge sau nu 
la biserică, activităţile lor de natură politică sau lipsa lor, modul formal sau 
extravagant cum se îmbracă s.a.m.d. Atunci când vreau să discut o chestiune 
principială legată de viaţa copilului, a partenerului sau a unui prieten al meu, 
mă bazez pe dezvăluirea sinelui sau pe metoda de rezolvare a conflictelor 
discutată în capitolul 13. Când cineva încearcă să-și impună valorile în fata 
altcuiva, acest lucru tinde să deterioreze relația și/sau personalitatea celuilalt. 


S-ar putea ca mesajele asertive despre relaţii să fie cel mai dificil tip de mesaj 
care poate fi transmis. Înainte de a încerca, puteţi revedea secţiunile din 
capitolele 9 si 10 care sunt relevante pentru această abilitate (pag. 273—290 si 
301-333). În plus, întrucât acest tip de mesaj asertiv generează adesea o 
discuţie care necesită utilizarea abilităților de rezolvare a conflictelor, puteţi 
citi paginile 386—405 înainte de a transmite un astfel de mesaj. 


NEATENTIA SELECTIVA 


Participantii la cursurile noastre ne pun uneori intrebarea: ,,Cum pot sa fac 
fata, în mod asertiv, cuiva care repetă comentarii agresive si injurioase la 
adresa mea?“ Alfie se plângea că soţia lui, Peg, îl chema mai mereu 
„Grasule“. În loc să-i spună pe nume, îi zicea: „Hei, Grasule, cum a fost azi la 
munca?“ „La ce ne uităm la TV în seara asta, Grasule?“ „Vai, Grasule, ce-ai 
devorat desertul!“ 


Este important să nu permiteti altora să facă din voi tinta repetată a unor 
comentarii insultătoare. Deși remarcile altora nu mă pot răni, docilitatea mea 


permanentă în fata comentariilor injurioase constante ale altei persoane poate 
fi dăunătoare pentru mine. Când nu răspund în mod asertiv atacurilor, 
respectul meu de sine are de suferit si, odată cu el, multe alte lucruri, printre 
care sănătatea, relaţiile si respectul celorlalți fata de mine. 


A-i permite celuilalt să mă umilească în mod repetat este dăunător și pentru 
el. Am observat deja cât de nocivă poate fi agresivitatea pentru agresor. De 
dragul celuilalt, dar şi de dragul meu și al oricărei relaţii posibile sau deja 
existente dintre noi, este important pentru mine să nu tolerez comentariile 
injurioase continue. 


Câteva dintre metodele descrise în această carte pot fi eficiente în a-i 
împiedica pe ceilalți să vă vorbească insultător în mod repetat. lată mai jos o 
abordare care are deseori succes. 


Incepeti prin a-i spune celuilalt că nu veţi mai lua parte la nicio conversaţie in 
care vi se adresează insultător. Descrieti-i exact comportamentul, 
formulându-l succint. 


Apoi recurgeti la neatentia selectivă — adică ignorati orice comentariu care 
contine remarci injurioase. Nu ráspundeti la întrebări, nu respingeti acuzaţii, 
nu-l atacați pe celălalt etc. Nu vă folosiţi abilitățile de participare cand 
celălalt vă insultă. Nu dati din cap, nu păstraţi contactul vizual, nu zambiti, 
continuati-va activitatea pe care o desfásurati în acel moment. Nu acceptați 
să-l recompensati sau să-l confirmaţi pe celălalt participând la conversaţie. 
Daca vă întreabă de ce nu vorbiti, repetati-va mesajul succint — nu si dacă 
utilizează un limbaj injurios atunci când vi se adresează. Nu va feriti sa 
rámaneti mai mult timp tăcut. 


Când celălalt vă vorbeşte fără a folosi insulte, fiti atenți și participaţi la 
conversaţie. Faceţi efortul de a rămâne politicoși şi rezonabili în timpul 


acestor schimburi de replici. 


lată cum a aplicat Alfie această abordare: 


Peg: 


Alfie: 


Peg: 
Alfie 
Peg: 


Alfie: 


Peg 


Alfie: 


Peg: 


Hei, Grasule, cum a fost azi la muncă? 

Mă enervez când îmi spui „Grasule“, asa că n-o să vorbesc cu tine can 
Ei bine, trebuie să recunosti că te-ai îngrăşat destul de mult în ultimele 
(Neatentie selectivă: tăcere; isi vede în continuare de treabă.) 

Frate, ești foarte sensibil la critica constructivă! Nu-ncerc decât să te-a 
(repetând enunţul asertiv succint) Mă enervez când îmi spui ,,Grasule“ 
(Tăcere prelungită.) 

(schimbând subiectul) Sam este entuziasmat că a fost acceptat în echip 


Da, e clar că-i place baschetul. 


După câteva ore: 


Peg: Lace ne uităm în seara asta, Grasule? 
Alfie (Neatentie selectivă: tăcere.) 
Peg: As vrea să văd noul serial difuzat de PBS. Cel despre oamenii care au 


Alfie: Și mie mi-ar plăcea să-l văd. 


Dimineaţa următoare, la micul dejun: 


La ce oră mergem la petrecerea familiei Smythes, Grasule? 
(Neatentie selectivă: tăcere.) 


Ah, tot aşa faci? 


: (repetând enunţul asertiv succint) Mă enervez când îmi spui ,,Grasule“ 


Bine, îmi pare rau. Imi pare rău! De câte ori trebuie să repet? 


: Deci n-o să-mi mai spui de-acum înainte ,,Grasule“? 


Nu, dar sunt îngrijorată că o să te ingrasi peste măsură dacă nu-ţi amin 


: (schimbând subiectul) Ei bine, trebuie să plec la muncă. Hai să merger 


OK. 


Ultimul schimb de replici a avut efect. Peg n-a mai folosit de atunci cuvinte 
insultătoare la adresa lui Alfie. Neatentia selectivă combinată cu unul sau 
două enunturi repetate mecanic au modificat un comportament din cauza 
căruia cei doi se ciondăniseră și se contraziseseră ani întregi. 


I-am spus lui Alfie că psihologii au un nume pentru ce a făcut el. Tehnica se 
numește ,,extinctie“ si înseamnă pur si simplu să nu recompensezi sau să 
confirmi un comportament. Alfie a râs, zicând: „I-aş spune doar bun-simt 
obişnuit. Nu, stai asa!“ a continuat el. „E un bun-simt neobișnuit.“ 


RETRAGEREA 


Uneori, retragerea temporară sau permanentă este cel mai potrivit lucru într-o 
relație. 


Retragerea temporară 


După ce ne-am căsătorit, au fost câteva situaţii, la scurt timp una după alta, în 
care eu si soția mea, Dot, eram extrem de stresaţi si, în același timp, obosiţi. 
Eu veneam acasă stors emotional după o şedinţă de instruire si mă aşteptam 
să am parte de căldura si sprijinul pe care invatasem să mă bazez din partea 
lui Dot. Când aveam cea mai mare nevoie de atenţia ei, ea însăși era atât de 
secătuită emoțional de lucrurile cu care avea de-a face, încât nu-i mai 
rămânea nimic de oferit. Nu doar că era incapabilă să-mi dea ceva din energia 
ei — căuta cu disperare dragostea si susținerea mea emoţională, pe care nici eu 
nu eram în stare să i le ofer. Când nu puteam să ne satisfacem reciproc 
nevoile, ne înfuriam si ne certam. Eram atât de epuizați, încât nu ne certam 
constructiv, chiar dacă știam cum s-o facem. Temându-ne pentru căsnicia 


noastră incipientă, am cerut sfatul unui amic psihoterapeut, Martin Seldman. 


Marty ne-a învăţat să ne depărtăm unul de altul când suntem secatuiti 
emoțional și psihic. În timp, rezervoarele emoţionale ni s-au umplut din nou, 
exact aşa cum ne-a spus el că se va întâmpla. Retragerea fiecăruia a luat o 
varietate de forme. Adeseori am fost prezenţi fizic unul lângă celălalt, ne-am 
aflat în aceeaşi camera, dar fiecare şi-a văzut de treaba lui. Nu a fost o 
îndepărtare ostilă — doar o înţelegere si o recunoaștere verbală a faptului că 
aveam nevoie de singurătate creativă înainte să putem fi împreună în mod 
pozitiv. 


De atunci, arta retragerii temporare a devenit o parte foarte importantă a vieţii 
noastre. Uneori ne „săturăm“ de oameni. Acum încercăm să anticipam acest 
lucru şi programăm preventiv retrageri strategice înainte de a ajunge să fim 
complet secatuiti. Dacă mă retrag de lângă oameni si iau distanță fata de 
exigenţele lor înainte să devin epuizat emoţional, timpul petrecut de unul 
singur este mai satisfăcător, iar momentele mele alături de ceilalți sunt mai 
valoroase. 


Retragerea permanentă 


Este util uneori să deosebim următoarele cinci tipuri de relaţii interpersonale: 
1. relaţii profund benefice — au o contribuţie importantă la viaţa mea; 


2. relaţii relativ benefice — au o oarecare contribuţie la dezvoltarea mea și/sau 
la felul în care mă bucur de viaţă; 


3. relaţii irelevante — întâlniri neutre care nu au niciun efect asupra mea; 


4. relaţii relativ toxice — îmi afectează negativ, într-o oarecare măsură, 
personalitatea și/sau felul în care mă bucur de viaţă; 


5. relaţii profund toxice — relaţii excesiv de solicitante, ostile sau care ma 


calcă pe nervi şi mă sleiesc de puteri. 


Uneori, o anumită relaţie poate fi și benefică, şi toxică simultan. 


Fiecare din noi are parte de multe relaţii toxice: cu un vecin, cu o cunoştinţă, 
cu un „prieten bun“, cu copilul, cu un părinte. Este tragic, dar deloc 
neobișnuit să vedem un sot și o soţie care se istovesc reciproc mai mult decât 
își fac bine. 


Ce e de făcut în cazul relațiilor extrem de toxice care au secătuit de energie 
unul sau ambii parteneri de foarte multă vreme? Abordarea mea îmi spune să 
stabilesc mai întâi dacă relaţia este importantă pentru mine. Dacă e 
neimportantă, renunţ la ea imediat si definitiv. Există mult prea multe relaţii 
de calitate cărora să le dedic timpul şi energia mea. N-as alege premeditat sa 
trăiesc într-un mediu toxic din punct de vedere fizic dacă as avea o variantă 
mai bună, deci de ce ar trebui să mă las cu bună ştiinţă afectat când am alte 
opţiuni? 


Dacă relația este importantă, încerc să folosesc metode de a mă schimba si 
abilități de autoafirmare pentru a îmbunătăţi interacțiunea cu partenerul. Cu o 
anumită persoană, de pildă, procesul a fost lung și uneori dureros (dar, în 
principiu, a fost un proces în care ne-am dezvoltat, nu ne-am chinuit reciproc 
într-o manieră toxică). În acest caz şi în altele câteva, eforturile depuse au 
fost de folos. Relaţia este acum în mare parte benefică si satisfăcătoare. Într-o 
altă situaţie, eu și partenerul ne-am străduit ani la rând să îmbunătăţim o 
relaţie care era importantă pentru amândoi. În ciuda faptului că avem 
amândoi abilităţi excelente de comunicare, eforturile noastre s-au dovedit 
zadarnice. 


Daca nu izbutesc să îmbunătăţesc o relaţie toxică, dar importantă, aleg să-i 
pun capăt. Probabil că retragerea fermă din relaţiile toxice reprezintă o 
mișcare inteleapta în viata celor mai multi oameni. Deși unele relaţii sunt mai 
epuizante decât altele, cred că, dacă îmi lipseşte curajul să îmbunătăţesc sau 
să închei relațiile toxice pentru mine, toate celelalte relații ale mele și, 
desigur, personalitatea mea vor fi afectate. 


METODA DIAPAZONULUI 


Metoda diapazonului vă oferă o cale de a fi onesti fără să fiti distructivi 
atunci când nu sunteţi complet de acord cu ideea, punctul de vedere sau 
planurile altcuiva. George Prince și colegii lui de la Synectics, Inc. au 
observat cá, în cadrul şedinţelor, ideile sunt de obicei respinse înainte de a fi 
elaborate și înțelese complet. Când se întâmplă asta, cel care propune ideea 
îşi poate pierde respectul de sine, iar nivelul de încredere și creativitatea 
grupului scad. Mulţi manageri și-au exprimat nevoia de a găsi un mod în care 
să critice un subordonat fără să-i înăbușe motivaţia si iniţiativa. Voiau să afle 
cum să reacționeze la ideile lui aparent nepractice fără să-l rănească si să-i 
descurajeze dorința de a exprima pe viitor alte idei care ar putea fi folositoare. 
Cei de la Synectics au conceput un proces în trei paşi, aplicabil în diferite 
contexte: în familie, în şcoli, în companii și în organizații 
nonguvernamentale. 


Primul pas este să ascultați și să intelegeti ideea. Acest lucru necesită multă 
disciplină. Deşi majoritatea propunerilor nu sunt nici bune din toate punctele 
de vedere, nici complet rele, oamenii discută de obicei despre defectele unei 
sugestii şi-i ignoră în totalitate meritele. „Faptul că minusurile unei idei 
capătă întâietate în mintea noastră pare un mecanism universal, aşa că nu vă 
opuneti; pur și simplu nu le dati glas. Concentrati-va temporar tot ce aveţi 
mai bun — intelect, sentimente, intuitii — asupra acelei mici porțiuni din 
propunere care merită osteneala. [...] Dacă păstraţi pentru voi observaţiile 
negative legate de ideea nouă, deblocati capacitatea de obicei neglijată — a 
voastră si a altora — de a contribui, de a aduce ceva nou si de a spori valoarea 
creativă a unei idei emergente.“13 


Uneori mi se pare că nu găsesc nimic bun în ceea ce spune celălalt. În aceste 
cazuri, metoda diapazonului mă îndeamnă să-l încurajez să vorbească mai 
mult despre ideea lui — iar pe mine să ascult ca să aud ceva bun. „Noi credem 
că există mereu ceva bun“, spune Prince, „dar care este greu de auzit din 
cauza interferenţei provocate de observarea neajunsurilor.Pe măsură ce 


deveniți mai abili, veţi descoperi că în orice sugestie există o intenţie bună. 
Veţi fi în stare s-o auziti, s-o receptati şi s-o utilizați. Reactionand astfel, 
sustineti o discuţie speculativă care poate construi ceva, nu simpla exprimare 
a unor puncte de vedere diferite care provoacă atitudini defensive și ne duc 
într-un impas“14. 


Odată ce ati înțeles întregul diapazon de nuanţe — atât aspectele pozitive, cât 
şi neajunsurile ideii —, sunteți pregătiți pentru pasul 2: împărtăşiţi-i celuilalt 
(celorlalți) perspectiva voastră asupra acelei parti a ideii (sau intenţiei) care 
pare valoroasă. Spuneţi ce vă place la ea. Elaborati pornind de la ceea ce a 
spus celălalt, adăugând date sau idei care ar putea întări avantajele pe care le- 
ati observat. În plus, indiferent de contribuţia voastră, precizati clar că nu 
intenţionaţi să-l discreditati pe celălalt sau ideea lui. 


În fine, după ce ati arătat ce vă place, exprimati si ceea ce vi se pare 
problematic. Alegeti-va cu atenţie cuvintele, astfel încât să vă formulati 
gândurile cât mai precis cu putinţă. Evitaţi cuvintele moralizatoare și 
generalizările duse la extrem. Mai mult, spune Prince, încercaţi „să nu 
demonstrati că ideea e proastă, ci, mai degrabă, sa dati o mana de ajutor în 
găsirea unei soluții. Dacă puteţi, reparati-i defectele*!5. 


Când sunt formulate atât părţile bune, cât si cele slabe ale unei propuneri, 
persoana despre a cărei idee se discută neglijează adesea aprecierile pozitive, 
chiar si atunci când sunt prezentate cu sinceritate. Un prieten a descoperit că 
această tendință este redusă dacă atât plusurile, cât si minusurile sunt enunțate 
de la bun început, astfel încât celălalt să nu simtă că „i s-a înscenat ceva“. El 
personal spune des: „Chiar îmi place ideea — cel putin în mare parte. Are însă 
si anumite aspecte problematice. As vrea să vă împărtășesc ceea ce cred 
despre ea“. 


Spiritul metodei diapazonului poate transforma atmosfera şedinţelor de 
afaceri, a orelor de curs şi a interacțiunilor familiale. Poate stimula mai multă 
creativitate în grupuri si în interacţiunile unu la unu. Deşi metoda este simplu 
de înţeles, am descoperit că necesită destul de multă disciplină din partea mea 
dacă vreau s-o folosesc oricând e cazul. 


OFERIREA DE OPŢIUNI 


De obicei, oamenii încearcă să pună capăt comportamentelor deranjante ale 
celorlalți spunând lucruri de tipul: „Încetează!“ Când nu i se oferă opţiuni, cel 
vizat nu are cum să „salveze aparențele“, se simte pus la colt si este mai 
predispus să se comporte agresiv decât atunci când i se oferă variante.!? 


În loc să dea instrucţiuni sau ordine, emițătorul mesajului poate să-i ofere 
celuilalt câteva opţiuni de comportament și să-l invite pe el s-o aleagă pe cea 
preferată. Poate că nu găsește decât două sau trei, și acestea nu sunt ideale 
pentru interlocutor, dar, chiar si prezentând o gamă limitată de variante, el 
recunoaște faptul că celălalt poate să ia decizii si să-și controleze propria 
viaţă. Se previne astfel agresivitatea inutilă care apare când un om se simte 
pus la zid. 


Un mic grup de elevi care lucrau împreună la un proiect deveniseră galagiosi 
şi îi deranjau pe ceilalți din clasă. Profesoara ar fi putut să le impună: 
„Linişte!“ sau: „Fiecare la locul lui, lucraţi separat“. În schimb, a formulat o 
regulă şi le-a oferit o variantă: 


In sală trebuie să fie liniște, astfel încât ceilalți să poată lucra. Puteţi să vă 
faceţi treaba împreună si să vorbiti în soaptá sau puteţi lucra individual. Ce 
preferaţi? 


CONSECINŢE FIRESTI ȘI LOGICE 


Psihologul Rudolf Dreikurs a promovat o metodă de a-i ajuta pe copii să-și 
dezvolte autodisciplina fără a recurge la pedepse, recompense sau 
argumentatii excesive. 


Dreikurs aduce argumente solide împotriva pedepselor (care, vă amintiţi, 
reprezintă una dintre cele douăsprezece bariere). Pedepsele îi împing pe unii 
oameni într-o viata docilă, trăită doar pe jumătate. O vorbă spune că singurii 
care vor reacţiona la pedepse sunt cei care nu au nevoie de ele. În cazul celor 
care nu devin excesiv de supuși, pedepsele alimentează adesea lupta pentru 
putere şi provoacă intensificarea deliberată a comportamentelor nedorite. 
Filosoful german Nietzsche rezuma lucrurile într-o singură frază: „Pedeapsa 
desensibilizează si amorteste, ascute conștiința alienării, întăreşte forţa 
împotrivirii“17. 


Pentru Dreikurs, recompensele nu sunt deloc mai eficiente decât pedepsele. 
El are două obiecţii principale: recompensele tind să rănească personalitatea 
destinatarului, iar pe termen lung încetează să mai aibă efect. Recompensele 
arată o lipsă de respect fata de celălalt. Ne răsplătim subalternii pentru faptele 
lor bune și pentru favorurile pe care ni le fac. Mai mult, recompensele 
semnalează o lipsă de încredere — altfel de ce ar trebui să mituim pe cineva 
pentru că se comportă așa cum ar trebui să se poarte? Ele subminează de 
asemenea simţul responsabilitatii și satisfacția resimţită în urma participării la 
o cauză comună și a contribuţiei oferite de bunăvoie. În fine, dacă accentul se 
pune pe: „Eu ce câștig din asta?“, în scurtă vreme vom rămâne fara 
recompense satisfăcătoare. Cerinţele celorlalți devin din ce în ce mai mari, şi 
nu mai există o recompensă care să-i satisfacă în totalitate. Dreikurs 
concluzionează: „Metoda de a-i recompensa pe copii pentru comportament 
cuviincios este la fel de dăunătoare pentru viziunea lor asupra vieții ca si 
sistemul de pedepse. [...] În strădaniile noastre eronate de a le câștiga 
cooperarea prin recompense, le negăm de fapt satisfactiile fundamentale ale 
vieții““18, 


De multe ori, oamenii încearcă să discute raţional cu un copil neastâmpărat. 
Dreikurs subliniază faptul că logica (o altă barieră) este de obicei inutilă, 
pentru că nu-i spune nimic copilului la nivelul nevoilor sale si al scopurilor 
pe care le avea comportamentul său greșit. Fără îndoială, ati observat cat de 
rapid devin copiii imuni la rationamentele constante ale părinţilor: ajung sa 
fie „surzi“ la ele. 


Observațiile lui Dreikurs despre caracterul nepotrivit al cuvintelor, 
recompenselor și pedepselor sunt la fel de valabile pentru relaţiile dintre 


adulti ca şi pentru cele dintre adult si copil. Dar, dacă discuţia raţională nu 
aduce nimic bun într-o astfel de situaţie si dacă recompensa si pedeapsa nu 
funcţionează, ce se poate face? Adesea, o opţiune constructivă este folosirea 
consecinţelor firești și logice. 


Consecințele firești se bazează pe cursul normal al evenimentelor si se 
produc fără intervenţia cuiva. Ele reprezintă presiunea realităţii. Această 
metodă este întemeiată pe inactiune, pe a-l lăsa pur si simplu pe altul să 
suporte consecinţele propriului comportament fără ca noi să încercăm să 
amortizăm lovitura. 


De ziua ei, Kathy a primit o bicicletă cu zece viteze. În cartier se 
înregistraseră multe furturi de biciclete, iar părinţii i-au explicat că, dacă lasă 
bicicleta afară peste noapte, s-ar putea să-i dispară. Dacă îi este furată, va fi 
nevoită să economisească bani pentru altă bicicletă sau să rămână fără ea. 
Părinţii n-aveau de gând să-i cumpere alta. 


Kathy a ales să-şi lase bicicleta afară, si curând, într-adevăr, i-a fost furată. A 
insistat să primească alta. Şi-a lingusit si şi-a flatat părinţii. Într-o zi a făcut o 
criză de nervi. Ei au fost tentaţi să cedeze și să-i cumpere alta. Dar erau, pe de 
altă parte, convinşi că nu trebuie s-o protejeze de contactul cu realitatea, asa 
că fata n-a primit nicio bicicletă până când n-a economisit îndeajuns de multi 
bani pentru una nouă. Părinţii au trebuit să dea dovadă de multă 
autodisciplină. 


Unii cred că abordarea părinţilor lui Kathy a fost o formă mascată de 
pedepsire. Nu e adevărat. Kathy a ştiut dinainte care sunt consecinţele. Tonul 
vocii şi limbajul corporal al părinţilor ei au fost clare. Ei au lăsat pur si 
simplu lucrurile să-și urmeze cursul firesc. Este una dintre cele mai bune 
metode pentru ca o persoană să-şi dezvolte simţul de răspundere. 


Părinţii pot evita capcana rationamentelor logice și totuși îi pot împărtăși 
copilului din experienţa şi cunoștințele lor. Uneori, copiii învaţă în felul 
acesta, desi, asemenea celor mai multi dintre noi, învaţă cel mai mult din 
proprie experienţă. 


Atunci când există un pericol real, celălalt trebuie protejat de consecințele 
fireşti ale comportamentului său — cum e cazul când un copil se repede în 


stradă în fata unei masini. Cand nu există o primejdie acută, nu e tocmai util 
să-l ferim de ele. 


Consecințele logice se stabilesc sau pur si simplu se aplică. Ele trebuie 
resimtite drept logice, nu arbitrare sau capricioase. Dacă un copil varsă 
lapte, trebuie să-l șteargă. Dacă cineva întârzie în mod repetat la o întâlnire 
profesională, are la dispoziţie doar timpul rămas, pentru interviu. lar dacă 
nu mai are deloc timp, trebuie să-l reprogrameze. Când se întâmplă ca la o 
ședință mai multi oameni să nu ajungă la vreme, ea începe oricum la ora 
stabilită. În fiecare dintre aceste cazuri, consecinţele derivă logic din 
comportament. 


Există o diferență semnificativă între consecinţele fireşti si cele logice. 
Întrucât reprezintă presiunea realităţii fără nicio acţiune din partea voastră, 
consecinţele fireşti sunt întotdeauna eficiente. Dimpotrivă, consecinţele 
logice nu se pot aplica atunci când există o luptă pentru putere (cu excepția 
unor situaţii rare si chiar si atunci cu mare precauţie), pentru ca, de obicei, în 
astfel de cazuri sunt considerate sau degenerează în acte de răzbunare. 
Consecințele fireşti sunt mereu benefice, însă cele logice se pot întoarce 
împotriva voastră. 


lată câteva sugestii care vă ajută să folosiţi eficient metoda consecinţelor: 


1. Intrebati-va: „Ce s-ar întâmpla dacă nu intervin?“ Identificati consecinţele 
fireşti și lasati-le să se producă. Altfel, îl împiedicaţi pe celălalt să-şi dezvolte 
şi să-şi exercite simţul de răspundere. 


2. Când e relevant, folosiţi formula: „Dacă tu [descrierea comportamentului |, 
atunci [enuntarea consecințelor]. Vei avea o altă şansă [enuntati când sau în 
ce conditii]*. În cazul bicicletei lui Kathy, părinţii ar fi putut să-i spună: 
„Dacă-ţi laşi bicicleta afară toată noaptea, s-ar putea să-ți fie furată. Dacă e 
furată, poti să-ți cumperi una nouă după ce economisesti îndeajuns de multi 
bani“. 


3. Unul din secretele folosirii acestei metode este sa vă detaşaţi emotional de 
problemă. Dacă părinţii nu se arată afectaţi emoţional, copilul începe să 
înveţe că este „pe barba lui“. Fie că formulăm sau nu în cuvinte această idee, 
este important să rămânem neimplicati afectiv în problema respectivă. Asa, 


elementele nonverbale îl vor face pe celălalt să descopere că nu e nimic 
personal în faptul că-i atragem atenţia — este pur si simplu problema lui si nu 
m-ar ajuta cu nimic să o transform în problema mea. Unora le place să 
exprime acest raționament în cuvinte. Oricum ar fi, important este să ajungeţi 
la o stare de neutralitate emoţională în privinţa acestui segment al vieții 
celuilalt. 


Consecințele trebuie să funcţioneze consecvent si cu toată lumea. Dreikurs 
spunea: „Consecințele fireşti si logice trebuie aplicate în asa fel încât copilul 
să devină convins că acestea vor urma după faptele lui urâte asa cum este 
convins că, dacă bagă mâinile în apă, le va scoate ude“. 


Oamenii se așteaptă adesea la miracole după ce au recurs la consecinţe vreme 
de câteva zile. Să nu uităm că, uneori, comportamentul celuilalt s-a format de 
ani buni. Pentru că, în general, e nevoie de mai mult de câteva zile ca un om 
să-şi modifice un comportament pe care l-a avut vreme îndelungată, cel care 
aplică metoda poate fi descurajat dacă nu vede schimbări drastice si rapide. 
Obiectivul realist al mesajului bazat pe consecinţe nu este un miracol 
instantaneu, ci iniţierea în celălalt a unei modificări semnificative a 
comportamentului. 


OPRIȚI ACŢIUNEA, ACCEPTATI emoţiile 


Uneori, o persoană se simte foarte furioasă si îşi exprimă această furie printr- 
un comportament ostil.2° Se întâmplă frecvent în cazul copiilor, dar oricine se 
uită la meciuri de hochei profesionist, de pildă, știe că nu e o reacţie specifică 
celor mici. Când vă confruntati cu un comportament ostil, procedura 
recomandată este să actionati rapid pentru: 


1. a opri acţiunea; 


2. anu vă implica emoţional; 
3. a accepta emoţiile celuilalt şi 


4. (poate) a sugera comportamente alternative. 


Brad, în vârstă de cinci ani, şi-a lovit fratiorul mai mic. Mama lui i-a spus: 
„Nu-l mai lovi! Te-a enervat rău de tot și iti vine să-l pocnesti. E normal să te 
simţi furios, dar nu să-l loveşti. Uite, dă în perna asta și scapă de o parte din 
furie“. 


Brad nu şi-a mai lovit fratiorul. A dat cu pumnii în pernă si a tipat la el pentru 
că-i stricase una dintre jucării. Mama lor a rămas în cameră și i-a ascultat 
criza de furie fără să exprime aprobare sau dezaprobare. De fapt, n-a scos 
niciun cuvânt. După ce şi-a vărsat mânia, Brad a fost gata să se joace din nou. 


Mama lui Brad mi-a spus: „Acum câteva luni, nu i-as fi dat voie lui Brad sa 
aibă asemenea sentimente. L-aş fi oprit, evident, să-și lovească fratele, dar i- 
as fi făcut morală si i-as fi cerut: «Nu ţi-e rușine? Spune-i lui Albert cá-ti pare 
rău!» Acum îmi dau seama că a-l face să-şi reprime furia n-ar fi însemnat 
decât ca el s-o ţină înăuntrul lui, asa că, data următoare când fratele lui îl 
deranja, ar fi acumulat si mai multă furie pe care s-o reverse“. 


Să examinám mai amănunțit fiecare pas al acestei metode. Mai întâi, există 
situaţii în care acţiunile celuilalt trebuie oprite. Dacă vorbele nu au succes, 
trebuie împiedicat fizic. Dacă Brad ar fi continuat să-l lovească pe Albert 
după ce mama i-a spus să înceteze, ea ar fi trebuit să-l tina strâns de mâini (nu 
ca pedeapsă, însă) si să-și repete mesajul. 


Este mai greu pentru copiii de vârste fragede să-şi controleze sentimentele 
neacceptate social. Părinţii trebuie să le fie aliaţi în încercarea de a face fata 
unor emoții intense. Stabilirea unor limite pune capăt comportamentelor 
distructive si transmite mesajul nerostit: „Nu trebuie să te temi de 
sentimentele tale; n-o să te las să le exprimi într-o manieră care poate face 
rău“. 


Următorul pas este să nu vă implicaţi emoţional. Unii spun: „Exact asta-i 
problema. Mă ambalez si eu. Nu pot să ma abtin“. lată trei lucruri care au 
ajutat foarte multi oameni să-și controleze emoţiile. Unul constă în a ne da 
seama că trăim cu toţii câteodată sentimente așa-zis „negative“, precum furia. 
Dacă lisus și-a putut exprima furia atât nonverbal, cât si verbal, dacă profeti 
precum Osea au putut vorbi despre „mânia iute“ a Domnului?!, nu pare 
rezonabil să ne aşteptăm ca toate ființele umane să aibă sentimente de furie? 
Multi psihologi ne învaţă că emoțiile nu sunt bune sau rele, ci pur şi simplu 
sunt. Dacă nu consider emoţiile copilului „rele“, sunt mai capabil sa má 
detaşez de situație. 


In al doilea rând, e util să-mi dau seama că exprimarea emoţiilor este cea mai 
bună cale de a scăpa de ele și de a-l face pe celălalt mai puţin predispus să-și 
dorească să dea curs sentimentului respectiv. 


În fine, putem pur si simplu să decidem să nu ne implicăm emotional. 
Această decizie poate fi luată pe loc, la începutul incidentului, altfel inertia 
emoțională tot mai puternică nu va mai putea fi depășită. Asemenea fermitátii 
de care am nevoie pentru a nu mânca înghețată cu caramel sau de care un 
altul trebuie să dea dovadă pentru a se lăsa de fumat sau de băut, actul de 
voinţă este dificil, dar nu imposibil. 


Al treilea pas este să arătăm că acceptăm emoțiile celuilalt. De obicei, 
cazurile de „indisciplină“ au două laturi — sentimentele de furie si acţiunile 
derivate din ele. Majoritatea oamenilor tind să trateze și sentimentele, si 
acțiunile în același fel. Părinţii permisivi (docili) pot să permită atât acţiunile, 
cât si emoțiile. Sunt reticenti în a impune limite ferme. Părinţii autoritari 
(agresivi) încearcă de obicei să controleze atât comportamentul, cât şi 
sentimentele copilului. 


Abordarea asertiva a acestor situaţii dificile constă în a face diferenţa între 
reacţia la purtările cuiva si reacţia la starea lui afectivă. Desi e posibil ca 
acţiunile furioase să necesite impunerea unor limite, e indicat ca furia să fie 
exprimată si acceptată. Acest lucru ajută copilul să se simtă bine în propria-i 
piele, deci să poată face fata In mod constructiv situaţiei. 


Al patrulea pas este a-l ajuta pe celălalt să găsească moduri alternative de a-şi 
exprima emoţiile — care există, probabil sunt perfect autentice, si e deseori 


benefic să nu fie înăbușite. E important ca, atunci când sugerăm un substitut 
pentru o acţiune distructivă, să căutăm variante și de acţiuni, și de exprimare 
verbală care să funcţioneze ca supape. Când copiii cresc şi capătă mai multă 
experiență în această privinţă, pot fi încurajați să găsească propriile metode 
nedistructive de defulare. 


metoda lui „NU“ 


Calea către un „da!“ substanţial trece de obicei printr-un „nu!“ categoric. 
Părinţii fondatori ai SUA au descoperit că nu pot păstra libertăţile pe care le 
câștigaseră cu greu pentru națiunea lor fără a spune de multe ori „nu“ cu 
fermitate. Pentru a-şi păstra aceste libertăţi, au elaborat un magnific 
document „negativ“, Constituţia Statelor Unite ale Americii. Din cele zece 
amendamente la fundamentul democraţiei americane, opt incorporează în 
legea ţării câteva „nu“-uri importante. 


„Congresul nu va elabora nicio lege care să impună [...] 

Dreptul poporului de a deţine şi purta arme nu va fi încălcat [...] 

Niciun soldat nu va fi încartiruit [...] 

Dreptul persoanei de a se simţi în siguranţă [...] nu poate fi încălcat [...] 
Nicio persoană nu va putea fi declarată vinovată [...] 

Nicio faptă judecată de către o curte cu juri nu va putea fi reexaminată [...] 
Nu vor fi cerute cautiuni excesive [...] 


Enumerarea anumitor drepturi în Constituţie nu va fi interpretată [...]“ 


Pentru a spune „da“ libertăţii individuale, SUA au trebuit să spună „nu“ unui 
şir întreg de acţiuni de guvernare. 


Si în viata noastră, cele mai importante „da“-uri trebuie protejate de „nu“-uri 
ferme. Daca spun „da“ procesului de scriere a cărţii de fata, trebuie să le spun 
„nu“ celor dragi și trebuie să le spun adesea un „nu“ foarte viguros altor 
oameni care vor să le dedic din timpul meu. Dacă spun „da“ unei perioade de 
singurătate, trebuie să le spun un „nu“ foarte dificil celor dragi, precum şi 
altora care îmi cer diverse lucruri. 


Cuvântul „nu“ este foarte important, iar neputinta de a-l rosti este atât de 
răspândită, încât lista de bestselleruri a inclus la un moment dat, în același 
timp, două cărţi scrise pentru a-i ajuta pe oameni să folosească acest cuvânt 
format din două litere.?? Cei mai multi dintre noi suntem înconjurați de 
diferite persoane care formulează nenumărate cerinţe și solicitări. Dacă nu 
rostiti acest cuvânt simplu atunci când vreţi, veţi pierde controlul asupra 
propriei vieţi. Totuși, multi descoperă că este cuvântul cel mai greu de spus 
într-o discuţie fata în fata. 


Oamenii cărora le este greu să spună „nu“ se gândesc rareori la diversitatea 
de moduri în care poate fi transmis acest mesaj. 


lată câteva dintre nenumăratele modalităţi de a spune „nu“: 


„Nu“-ul firesc. Mulţi oameni își formează propriul mod de a respinge o 
invitație sau de a formula un refuz. 


Ascultare reflectivă, apoi „nu“. Am un prieten care foloseşte deseori această 
abordare. Reflectă atât conținutul, cát si emoţiile cuprinse în cerere, apoi tsi 
formulează „nu “-ul: „Ai mare nevoie să fac parte din echipajul pentru cursa 
ta nautică. Mi-ar face plăcere, dar am deja o obligaţie. Pur și simplu n-am 
cum să vin în weekendul asta“. 


„Nu“-ul argumentat. Persoana spune „nu“ si oferă o explicaţie foarte 
succintă a motivului ei, care este sincer, nu reprezintă o scuză. De pildă, 
când Bertha a rugat-o pe Marie să joace bridge, Marie i-a spus: „Nu. Dar 


mulțumesc de invitaţie. Nu-mi place să joc bridge“. 


„Nu“-ul de amânare. Omul spune „nu“ cererii respective, dar sugerează că 
poate fi întrebat din nou. Earl, care era pasionat de sistemele audio de ani de 
zile, i-a spus lui Tom, care voia să-și cumpere prima stație, că o să-l ajute s-o 
aleagă, dacă vrea. Într-o sâmbătă dimineaţă, când Earl se pregătea de 
grădinărit, după cum își planificase, Tom i-a telefonat și i-a zis: „Mi-ai 
promis că mă ajuţi să aleg un sistem hi-fi. A venit momentul! Ce zici?“ Earl 
i-a răspuns: „Vai, astăzi n-am cum. Dar pot să-mi fac timp sâmbăta 
viitoare“. 


Reiterare. Acest mod de a spune „nu“ presupune utilizarea unui enunţ de 
refuz format dintr-o singură propoziţie, pe care să-l repetati indiferent de ce 
spune celălalt. Metoda este utilă când aveţi de-a face cu oameni foarte 
agresivi sau manipulatori, care „nu acceptă să fie refuzati“. Oamenii extrem 
de docili, predispusi să cumpere lucruri pe care nu le doresc de la agenţii de 
vânzări foarte insistenti, o consideră deseori folositoare. E utilă și pentru cei 
aflaţi în cealaltă extremă, cei deosebit de agresivi care riscă să-și piardă 
controlul si să comită abuzuri verbale, ba chiar fizice. Metoda poate fi sută la 
sută eficientă când vrem să ne menţinem refuzul fără să ne pierdem 
autocontrolul emoţional. 


lată şase principii care va vor ajuta să folosiţi reiterarea: 


1. Alegeţi un enunţ de refuz format dintr-o singură propoziţie sau frază si 
folositi-l doar pe acela, indiferent ce face sau spune celălalt. 


2. După fiecare afirmaţie a celuilalt, rostiti enunţul ales. Nu vă lăsaţi atrași pe 
o pistă greșită răspunzând la alte chestiuni. 


3. Rostiţi-l cu o voce moderată, calmă, lipsită de emoție. 
4. Nu manifestati un comportament prea participativ, dar evitati să fiti 


grosolani. (Atenţia nu va face altceva decât să-l încurajeze să vorbească în 
continuare.) 


5. Nu ezitaţi să ramaneti tăcut mai mult timp. (Cand táceti, celălalt isi dă 
seama că toate afirmaţiile si manipulările sale vor fi inutile.) 


6. Nu cedati. Nu trebuie decât să rostiti refuzul cu o dată mai mult decât își 
repetă interlocutorul cererea, întrebările sau afirmaţiile. Dacă el încearcă de 
şase ori, trebuie să-l refuzati doar de șapte ori pentru a vă satisface nevoile. 
Dacă el face trei afirmaţii, voi trebuie să rostiti numai patru. După prima sau 
a doua interacțiune, celălalt nu se va mai simţi în largul său (dar probabil nu 
se va înfuria) si va fi gata să înceteze, chiar dacă inertia îl poate determina să 
facă încă una sau mai multe încercări. 


Meg Noblock le-a spus participanţilor la un curs de abilități de comunicare că 
îşi lăsa întotdeauna coafeza să „mă păcălească să-mi aranjeze părul după 
ultima modă, deşi eu voiam altceva“. Meg îi spunea că vrea să fie coafată 
într-un anumit fel, dar stilista începea mereu un dialog nesfârșit, în urma 
căruia Meg se lăsa înduplecată, deşi nu era convinsă. Rareori îi plăcuse 
rezultatul final. După ce a deprins metoda reiterării, Meg a relatat următoarea 
conversație: 


Coafeza: Vreti să vă decolorez nişte suvite de data asta? 

Meg: Nu, as prefera să-mi păstrez culoarea normală. Chiar nu vreau suvit 
Coafeza: Dacă vă fac suvite, chipul dumneavoastră o să pară mai delicat. 
Meg: Chiar nu vreau suvite. 

Coafeza: Pun pariu că tuturor o să le placă mai mult decât părul castaniu sim 


Meg: Chiar nu vreau suvite. 
Coafeza: Tocmai m-am întors de la o prezentare de coafuri din New York, ia 


Meg: Chiar nu vreau suvite. 
Coafeza: Dar ce-ati zice de cateva suvite in jurul fetei? 


Meg: Chiar nu vreau suvite. 


Sunteţi sigură că vreţi doar să vă tund, fără suvite? 
Chiar nu vreau suvite. 


Fie. Atunci vă tund si lăsăm suvitele deoparte de data asta. 


Metoda reiterării e potrivită şi cu agenţii de vânzări care vă abordează 
telefonic. Poate fi foarte utilă în etapele iniţiale ale protejării nonagresive a 
spaţiului personal, însă unul dintre motivele care o face extrem de eficientă — 
refuzul de a recunoaște măcar că ati auzit mare parte din enunturile celuilalt — 
reprezintă totodată şi un dezavantaj serios. Reiterarea vă protejează spaţiul și 
evită conflictele, dar nu încurajează dialogul la fel de mult ca alte metode. 
Aşadar, oricând e posibil — și mai ales cu cei apropiaţi sau cu vecinii și cu 
colegii de muncă —, vă recomand să folosiţi altă metodă de autoafirmare. 


„Nu“-ul simplu. În acest caz, alegeți să nu reflectati, să nu oferiţi motive si 
să nu amánati răspunsul. Aveţi tot dreptul să nu comunicati motivele 
refuzului vostru si să nu ráspundeti la întrebări, desi de obicei este mai 
simplu pentru celălalt dacă o faceţi. Un „nu“ spus direct, simplu, asa brutal 
cum e, este in general un răspuns mult mai adecvat decât justificările sau 
scuzele prea lungi. Un asemenea „nu “ este rareori folosit de persoanele 
asertive, care au însă libertatea interioară de a răspunde astfel atunci când 
găsesc de cuviinţă. 


„Nu“-ul sărbătoresc. Uneori un „nu“ este o declaraţie importantă și poate fi 
intensificată dacă o facem mai dramatică. Dramaticul ,,Mars al Sării“ făcut 
de Mahatma Gandhi a fost modul lui de a spune „nu!“ imperialismului 
britanic în India. Tezele pe care Martin Luther le-a bătut în cuie pe ușa 
catedralei din Wittenberg, Germania, au fost un mod dramatic de a spune un 
remarcabil „nu!“ unor lucruri pe care el le considera niște erori şi abuzuri 
ecleziastice. 


Indiferent ce formă de „nu“ alegeţi, eficienţa ei depinde în mare măsură de 
hotărârea interioară a celui care îl rostește. Ceea ce spunea Jonathan Weiss 
despre hotărârea lăuntrică a unui părinte — „nu-ul absolut“, cum îl numea el — 
este valabil si pentru relaţiile dintre adulti: 


Există dovezi că ceea ce oprește un copil de vârstă fragedă este „nu“-ul 
absolut al părinţilor, orice formă ar lua acesta. Un cunoscut al meu psiholog 
mi-a spus următorul lucru: psihologii spun că, în calitate de părinţi, sunt 
aproape întotdeauna prea permisivi; le permit propriilor copii prea multe. Dar 


ceea ce copilul unui psiholog nu va face niciodată este să dea buzna în 
cabinetul în care tatăl lui primeşte un pacient — nu neapărat de teamă, ci 
pentru că știe că acolo tatăl său a tras o linie categorică. Copilul se opreşte 
oriunde părintele stabileşte o limită categorică si îl anunţă care este „nu“-ul 
absolut“. 


A spune „nu“, asa cum subliniază Weiss, reprezintă unul dintre cele mai 
eficiente moduri de a indica serios și clar care sunt graniţele spaţiului 
personal. Când asta se face cu o puternică hotărâre interioară, celălalt vă va 
respecta aproape întotdeauna spațiul. 


„Nu“ este unul dintre cuvintele importante ale limbii. Fireşte, poate fi utilizat 
în mod excesiv, dar poate fi folosit si insuficient. Unii ajung să caute mereu 
nod în papură si cad în pesimism. Alţii suferă de „nevroza sfidarii“. Dar, 
dacă evitati aceste capcane, viata voastră va deveni mai bună prin forța unui 
„nu“ pozitiv.” Acum două mii de ani, lisus din Nazaret a spus: „Ci cuvântul 
vostru să fie: Da, da; Nu, nu; iar ce este mai mult decât atâta, de la Cel-Rău 
este “2, 


MODIFICArea MEDIULui în care se desfaşoară 
comunicarea 


O parte din problemele care apar între oameni sunt parţial cauzate de mediul 
în care se desfășoară comunicarea. In loc să ne afirmăm în fata altora, spune 
psihologul Thomas Gordon, poate fi mai potrivit să modificám mediul. 


Pe de o parte, mediul poate fi sărăcit. Dacă bebeluşii sau copiii mici sunt 
tentaţi să distrugă bunuri valoroase, acestea pot fi aşezate într-un loc 
inaccesibil lor. Dacă angajaţii petrec prea mult timp discutând între ei, biroul 
poate fi organizat în așa fel încât contactul lor interpersonal să se reducă, iar 
timpul petrecut în convorbiri să se micsoreze considerabil. 


Mediul poate fi si îmbogăţit. Părinţii fac asta cand le oferă copiilor jocuri si 
jucării pentru drumurile lungi cu maşina. Părinţii unor gemeni cărora le 
plăcea să se bată au montat niște saltele de wrestling pe podeaua de la subsol 
şi i-au rugat sa se îmbrâncească si să se înghiontească numai acolo. Un sot se 
ciondănea frecvent cu soţia lui din cauza cheilor de la mașină, care trebuiau 
puse într-un anumit loc după ce se întorceau acasă, în aşa fel încât celălalt să 
aibă acces uşor la ele. După o sesiune de curs despre cum poate fi modificat 
mediul, au cumpărat un set suplimentar de chei, și neplăcerile au dispărut. 


Se pot face multe modificări în mediu pentru a satisface mai bine nevoile 
oamenilor si pentru a atenua certurile. Unii dintre cei care termină cursurile 
noastre redactează liste trimestriale sau anuale de modalități prin care îşi pot 
îmbunătăţi spaţiul de la birou și de acasă. 


Uneori, puteți modifica mediul singuri. Alteori, este important să aveţi 
acordul și să ascultați ideile mai multor oameni. Brainstormingul (vedeţi 
paginile 457-460) este o metodă potrivită pe care o puteţi folosi când există 
doi sau mai multi parteneri care produc idei. 


PERICOLUL EXAGERĂRILOR 


Când oamenii care tind să fie docili învaţă să-și protejeze spaţiul cu ajutorul 
abilităţilor de afirmare, ei pot adesea exagera. Depasesc deseori zona 
autoafirmării și devin agresivi. 


Schimbarea bruscă poate fi dificilă pentru prieteni, familie și colegi. Ar fi fost 
dificilă şi dacă s-ar fi produs într-un ritm lent. Când este însă rapidă și 
radicală, relațiile pot deveni foarte tensionate. 


Pentru unii oameni supuși pare necesar să devină agresivi pe o perioadă 
scurtă înainte de a deprinde un stil de viață asertiv. Excesele au de multe ori o 
durată limitată, dar pot fi traumatice pentru cei din jur. Mulţi le pot evita prin 
pregătire eficientă și prin autodisciplină. 


Unii oameni folosesc metode asertive, dar au un spirit agresiv. Abordarea lor 
nu este cooperantă. Nu vor ca toate părţile să aibă de câştigat. Împreună cu 
colegii mei discutam la un moment dat faptul că relaţiile noastre cu anumite 
persoane asertive erau în mare măsură pașnice. În altele, oamenii păreau 
asertivi pentru că foloseau metode asertive, dar se legau de tot felul de 
máruntisuri. Transmiteau întruna mesaje de afirmare. Într-un final, am decis 
că pe scara autoafirmării există o a patra categorie. Pe lângă oamenii supuşi, 
asertivi şi agresivi, există si chitibusarii! Nu e deloc plăcut să lucrezi si să fii 
în compania lor. Tot timpul vor câte ceva. Într-un final, mi-am dat seama că 
reprezintă un subgrup din categoria celor agresivi. 


AURA ASERTIVITATII 


Ati observat vreodată că unii profesori pásesc în fata clasei și au parte de 
atenţia si respectul elevilor încă dinainte să rostească vreun cuvânt, în vreme 
ce alții nu pot sa le stimuleze sau să le menţină atenţia nici măcar dacă ţipă la 
ei? Primii posedă ceea ce noi numim „aura asertivitatii“. Ceilalţi duc lipsă de 
ea. 


Aura asertivitatii rezultă în primul rând din limbajul trupului pe care un om îl 
capătă pe măsură ce devine mai asertiv. O astfel de persoană arată și 
acţionează în mod viguros, corect şi încrezător în sine. Chiar şi când nu 
depune un efort conștient, transmite semnale care îi definesc spaţiul, afișează 
un respect de sine sănătos și lasă să se-nteleaga că își va apăra drepturile si 
demnitatea, respectând, în același timp, drepturile și demnitatea celorlalți. 


La început, a fi asertiv poate să însemne un efort extenuant. În timp, însă, o 
mare parte din atitudinea asertivă va cere tot mai puţine strădanii si se va 
manifesta prin simpla influenţă pe care o exercită persoana respectivă. 


REZUMAT 


Există multe metode de sporire a asertivitatii. În acest capitol au fost descrise 
câteva: 


* mesajele asertive „fireşti“ 

* dezvăluirea sinelui 

* aprecierea descriptivă 

* mesajele asertive despre relaţii 
* neatentia selectivă 

* retragerea 

e metoda „diapazonului“ 

* oferirea de opțiuni 

* consecinţele firești şi logice 

* oprirea acţiunilor, acceptarea emoţiilor 
« 


* metoda lui „nu! 


e modificarea mediului 


Viaţa este mai simplă pentru toată lumea dacă cel care învață metode de 
autoafirmare nu le utilizează în exces şi face anumite „rabaturi“ afectuoase 
pentru cei cu care interacționează. În timp, asertivitatea sporită se va 
manifesta printr-o „aură“ care permite posesorului să-şi satisfacă multe dintre 
nevoi fără să mai folosească în mod conștient metodele de autoafirmare. 


PARTEA A IV-A 


Abilităţi de gestionare a conflictelor 


“le, “a2 


asociat inevitabil cu creativitatea. Fără , nu există schimbare personală sau 
progres social semnificativ. Pe de altă parte, conflictele scăpate de sub 
control (cum sunt războaiele moderne) pot distruge ceea ce oamenii 
intenționau să salveze cu ajutorul lor. Prin urmare, gestionarea conflictelor 
capătă o importanţă crucială. Ea presupune a accepta sau chiar a încuraja 
conflictele atât cât e necesar, dar, în același timp, a face tot ce ne stă în 
putinţă ca să le menţinem la minimul esențial pentru schimbare, să le limitam 
la cele mai putin distructive forme si să le solutiondm cât mai rapid si mai 
constructiv. 


— Harvey Seifert, sociolog, si Howard Clinebell, jr., consilier pastoral 


Ca obiective în managementul conflictelor, putem deosebi între soluţionare si 
control. Participanţii sau un tert pot încerca să ajungă la o soluţie, astfel 
încât diferenţele originale sau sentimentul de opoziţie să nu mai existe, sau se 
pot strădui numai să controleze conflictul, reducându-i consecinţele negative, 
chiar dacă preferinţele opuse și antagonismele persistă.! 


— Richard Walton, consultant pentru organizații 


CONFLICTUL ESTE INEVITABIL 


A fi om înseamnă a avea experienţa conflictului. Am petrecut seara trecută cu 
soția mea amintindu-ne conflictele prin care am trecut în ultimii ani. Deşi 
stilul nostru de viata este destul de liniştit si paşnic, am fost uimiti de numărul 
şi de intensitatea conflictelor de care ne-am lovit la muncă, acasă si în micuța 
noastră comunitate de trei mii cinci sute de oameni. 


Apoi ne-am gândit la conflictele din societate. O treime dintre căsnicii se 

încheie printr-un divorţ. În multe familii pare să existe o ruptură între părinţi 
şi copii căreia i se zice „prăpastia dintre generaţii“. Profesorii intră în grevă, 
bugetele şcolilor sunt micsorate, bisericile locale sunt sfásiate de disensiuni. 


La ora 18:30, când pornim televizorul, conflictele din toată lumea ne pătrund 
în case. Ştirile descriu în amănunt lupta dintre muncitori și patronate, dintre 
locuitorii din centrul orașelor şi cei din suburbii, dintre albi și negri, dintre 


susținătorii avortului si grupurile care militează pentru „dreptul la viata“, 
dintre heterosexuali şi homosexuali, dintre activiștii pentru protecția mediului 
şi producătorii de energie nucleară s.a.m.d. Reportajele internationale ne 
prezintă lovituri de stat, invazii, răpiri, asasinate, sancţiuni economice, curse 
ale înarmării și negocieri eşuate — multe dintre ele cu un efect direct sau 
indirect asupra noastră. 


Desi sunt frecvent surprins de numărul de conflicte din viata mea si din 
societatea noastră, experienţa ar fi trebuit să mă facă să le anticipez. În 
definitiv, diferenţele de opinie, valori, dorinţe, nevoi și obiceiuri fac parte din 
viaţa noastră zilnică. Cu mult înaintea lui Karl Marx, James Madison spunea: 
„Cea mai răspândită si mai durabilă sursă de dezbinare este distribuirea 
variată si inegală a proprietátii^?. Această sursă fundamentală de frictiuni 
sociale rămâne vizibilă si azi în societate. 


Poate că o cauză si mai importantă a certurilor noastre zilnice este faptul ca 
suntem oameni, nu zeități. Este imposibil să ne ridicăm în permanenţă mai 
presus de egoism, trădare, denaturări, furie si alti factori care atacă si chiar 
distrug relaţiile. Cum spunea Florence Allshorn: „Putem iubi pentru o vreme, 
dar apoi totul se naruie“?. Tot ce putem spera este să „instaurăm o pace 
veritabilă la celălalt capăt al conflictului“. 


CONFLICTUL ESTE PERTURBATOR ȘI/SAU 
DISTRUCTIV 


Urăsc conflictele! Imi doresc să găsesc un mod sigur de a le evita sau a le 
depăși. Dar o asemenea cale nu există. 


Urăsc conflictele pentru că, în cel mai bun caz, sunt perturbatoare, iar în cel 
mai rău caz sunt distructive. Odată ce erup, sunt greu de controlat. Polemica 
distructivă are tendinţa să se extindă. Deseori se desprinde de cauzele ei 
inițiale si poate să continue după ce acestea au devenit irelevante sau au fost 
de multă vreme uitate. Conflictul se agravează frecvent până când mistuie 


toate lucrurile si toti oamenii pe care îi atinge. 


BENEFICIILE CONFLICTelor 


Conflictul este o oportunitate primejdioasă. La nivel emoţional, cel puţin, 
multi sunt mai conștienți de pericolele lui decât de posibilităţile pe care le 
oferă. Cu toate astea, are unele beneficii importante. 


Sociologii au descoperit că dragostea rezistă doar când neînțelegerile sunt 
înfruntate direct. În cartea lui Love and Conflict (Iubire şi conflict), 
sociologul Gibson Winter scria: „Majoritatea familiilor de astăzi au nevoie de 
mai multe conflicte sincere și de mai puţină refulare a emoţiilor. [...] Evident, 
există momente si ocazii potrivite pentru conflict. Nimeni nu are de câștigat 
de pe urma exprimării la întâmplare a unor sentimente ostile. Cu toate astea, 
există situaţii în care acestea trebuie să iasă la suprafaţă. [...] Nu putem 
ajunge la intimitate fără conflict. [...] Dragostea si conflictul sunt 
inseparabile“. 


Teza aceasta este susținută de experimente fascinante. Într-o serie cunoscută 
de astfel de experimente, Harry Harlow de la Universitatea din Wisconsin a 
crescut generaţii de maimuțe şi a demonstrat că acelea care aveau mame 
pașnice nu mai făceau sex.“ Alt cercetător bine-cunoscut, Konrad Lorenz, a 
descoperit că păsările și animalele care nu-și înfrânau agresivitatea deveneau 
„cei mai loiali prieteni“. La fel, cercetători care au studiat relații umane, de 
exemplu, Erik Erikson de la Harvard, pun eşecul de a ajunge la intimitate pe 
seama ,,inabilitatii de a se angaja în polemici și în dispute utile“. 


Cercetările lui Stanley Coopersmith sugerează apoi că anumite tipuri de 
disensiuni domestice sunt sănătoase pentru copii. El a descoperit că familiile 
care au tendința să-şi exprime deschis dezacordurile și neînțelegerile tind să 
educe copii care posedă o calitate remarcabilă — respectul de sine.8 


Un alt merit al conflictului este faptul că poate împiedica stagnarea, poate 


stimula interesul si curiozitatea si poate încuraja creativitatea. Filosoful John 
Dewey scria: „Conflictul este bărzăunele gândirii. Ne atata percepţia si 
memoria. Ne incită inventivitatea. Ne zdruncină din pasivitatea de turmă şi ne 
determină să observăm si să ne facem planuri. [...] Conflictul este un sine qua 
non al reflectiei si al ingeniozitátii?. 

Istoricii economiei au observat cá multe dintre îmbunătățirile tehnologice au 
apărut ca urmare a atitudinii bătăioase a sindicatelor, care a dus la sporirea 
salariilor. Creşterea salariilor, la rândul ei, a făcut adesea ca forța de muncă să 
fie substituită cu investiţii de capital. Gradul ridicat de mecanizare a 
industriei americane de extracţie a cărbunelui în anii 1930 si la începutul 
anilor 1940 a fost explicat parţial prin sindicalismul viguros al perioadei în 
ramura respectiva.!! 


Multe dintre instituţiile noastre, inclusiv Biserica creştină şi Statele Unite ale 
Americii, au luat naştere în creuzetul conflictelor. În plus, confruntarea dintre 
puncte de vedere diferite este un ingredient necesar al inovatiilor 
organizaționale. Profesorul Richard Walton de la Facultatea de Economie de 
la Harvard a remarcat efectul pozitiv pe care îl poate avea conflictul asupra 
întreprinderilor comerciale și altor organizaţii. După spusele lui, 


[...] un nivel moderat de conflict interpersonal poate avea următoarele 
consecințe constructive: mai întâi, poate spori motivaţia şi energia disponibile 
pentru a îndeplini sarcinile cerute de sistemul social. În al doilea rând, 
conflictul poate crește capacitatea de inovare a indivizilor si a sistemului, 
datorită diversității mai mari a punctelor de vedere și unui simţ mai acut al 
nevoii. În al treilea rând, fiecare persoană poate căpăta o înţelegere mai bună 
a propriei poziţii, deoarece conflictul o sileste să-și formuleze clar 
perspectiva şi să aducă argumente în favoarea ei. În al patrulea rând, fiecare 
individ poate să ajungă la o conştientizare mai clară a propriei identități. În al 
cincilea rând, conflictul interpersonal poate fi un mijloc de gestionare a 
conflictelor láuntrice ale participanţilor!?. 


Conflictul este inevitabil. În cel mai bun caz este perturbator, în cel mai rău 


caz este profund distructiv. Poate aduce, totuşi, beneficii importante — mai 
ales cand este gestionat cu pricepere. Sporeste intimitatea, ajută la 
dezvoltarea copiilor, încurajează progresul personal si intelectual, 
impulsionează dezvoltarea tehnologică și sprijină crearea și înnoirea 
organizațiilor și instituţiilor noastre sociale, religioase, politice şi economice. 


Prin urmare, întrebarea de care se ocupă acest capitol şi următoarele două 
este: cum putem gestiona conflictele în așa fel încât să reducem la minimum 
riscurile și să sporim la maximum beneficiile? 


CONFLICTE REALISTE SI NEREALISTE 


În vara anului 1954, câţiva băieţi de 11-12 ani, cu o personalitate echilibrată, 
din clasa de mijloc americană au mers într-o tabără experimentală de două 
săptămâni. Au participat la activităţi care li se păreau fireşti si n-au fost 
conştienţi că felul în care se purtau era studiat de behavioristi. 


Experimentul s-a derulat în trei etape. Prima, care a durat vreo săptămână, a 
fost concepută pentru a crea un sentiment de comuniune în interiorul a două 
grupuri. Fiecare grup a sosit în tabără într-un autocar separat si, pe lângă 
faptul că au locuit în aceeaşi cabană, adolescenţii au fost implicaţi în 
numeroase activități comune. Au gătit, au amenajat locuri de înot, au dormit 
în corturi și tot așa. Drept urmare, fiecare grup a căpătat un puternic 
sentiment al coeziunii. 


În a doua etapă a fost generat un conflict între cele două tabere, prin crearea 
mai multor situații competitive în care una dintre ele nu-și putea atinge 
obiectivul decât în detrimentul celeilalte. A fost organizată o serie de întreceri 
cu premii atractive, pe care le primeau doar membrii grupului învingător. În 
timp ce adolescenţii se întreceau în partide de baseball, de fotbal american, de 
luptă cu odgonul şi alte competiţii, spiritul lor de sportivitate s-a erodat, și s-a 
născut ostilitatea. Astfel, în cea de-a doua perioadă a şederii lor în tabără, au 
apărut insultele, amenințările, încăierările si atacurile îndreptate împotriva 


cabanei celuilalt grup. 


In a treia etapă au fost elaborate strategii pentru reducerea conflictului si 
pentru a preveni escaladarea rivalitatii inutile. 


Simplul contact social în cadrul unor evenimente plăcute nu a redus 
conflictul. Cele două grupuri au fost puse laolaltă pentru a viziona filme, a 
lua masa la cantină, a trage focuri de artificii si altele asemenea, dar, departe 
de a diminua conflictul, aceste experienţe s-au transformat în prilejuri ca 
taberele rivale să se denigreze şi să se atace reciproc. 


În cele din urmă, conflictul a fost solutionat când cele două grupuri s-au 
dedicat unor obiective comune (care nu puteau fi atinse fără cooperarea 
amândurora). Apa ajungea în tabără prin conducte care plecau dintr-un 
rezervor aflat la un kilometru și jumătate distanță. Oamenii de ştiinţă au facut 
în aşa fel încât sistemul de alimentare cu apă să se defecteze. Cele două 
grupuri au colaborat pentru a depista și a rezolva problema. Cu altă ocazie, au 
strâns împreună fondurile necesare pentru a viziona un film de mare succes. 
La un moment dat, autocarul s-a stricat departe de tabără, si foştii rivali l-au 
tractat împreună. Fireşte, participanţii n-au fost conștienți că aceste situații 
fuseseră create deliberat de cercetători. 


Deşi ostilitatea reciprocă nu a dispărut imediat, s-a produs o diminuare 
treptată a conflictului, care, în timp, s-a transformat într-o interacțiune 
agreabilă. Cele două grupuri au început să planifice activități împreună, și 
între membrii lor s-au format prietenii. Au cerut să se întoarcă acasă în 
acelaşi autocar în locul autocarelor separate cu care sosiseră în tabără. Pe 
drumul înapoi, la un popas, un grup şi-a invitat foştii inamici la un milk 
shake.!? 


Acest experiment pus la cale de Muzafer Sherif si colegii lui de la 
Universitatea din Oklahoma a fost urmat de experimentele lui Robert Blake si 
Jane Mouton cu peste o sută cincizeci de grupuri aproape identice de adulti 
selectati din organizatii industriale. Acestea au arátat cà anumite circumstante 
stimulau conflicte inutile și contraproductive, în vreme ce altele tindeau să 
reducă sau să prevină conflictele.!4 


Antropoloaga Ruth Benedict a observat că anumite societăți sunt 


caracterizate de un număr mai mare de conflicte decât altele. Într-o serie de 
prelegeri din 1941, de la Universitatea Bryn Mawr, ea a prezentat acele 
caracteristici culturale despre care considera că provoacă niveluri ridicate de 
conflict si pe cele despre care credea că tind să prevină sau să tina conflictele 
sub control.15 


Când doi sau mai mulți oameni stau împreună pentru un timp oarecare, între 
ei se va isca un conflict sau altul. Este inevitabil. Experimentele lui Sherif, 
Blake, Mouton și ale altora si analizele unor specialişti precum Ruth Benedict 
si Abraham Maslow sugerează însă că anumite circumstanţe, comportamente 
şi climate organizaționale au tendinţa să producă conflicte inutile, în vreme ce 
altele nu. Sociologii fac o distincţie importantă între conflictul realist și cel 
nerealist. În conflictul realist există nevoi, obiective, mijloace, valori sau 
interese opuse. Conflictul nerealist, însă, izvorăşte din ignoranță, greşeală, 
tradiţii și prejudecăţi istorice, dintr-o structură organizaţională disfunctionala, 
din competiţii în care fie castigi, fie pierzi, din ostilitate sau din nevoia de 
eliberare a tensiunii. 


Conflictul realist poate fi înfruntat si solutionat prin metode precum cele 
descrise în următoarele două capitole. Conflictul nerealist însă creează o 
tensiune nejustificată între oameni si poate provoca multe pierderi inutile. 
Conflictul nerealist trebuie și, într-o măsură considerabilă, poate fi prevenit 
sau ţinut sub control. Există acţiuni importante pe care indivizii le pot 
întreprinde si paşi semnificativi pe care îi pot face grupurile şi organizaţiile 
pentru a împiedica apariţia conflictelor inutile. 


PRE VENirea ȘI CONTROLul CONFLICTELOR 
interPERSONALE 


Deși este imposibil să eradicăm conflictele, multe neînţelegeri inutile pot fi 
preintampinate prin diferite metode de preventie si control. 


O cale de a reduce numărul de conflicte cu care va confruntati este să folosiţi 


mai puţine bariere în calea comunicării, mai ales când cei cu care 
interactionati au nevoi puternice. Poruncile (atitudinea autoritară), 
amenințările, abordarea moralizatoare, apelativele injurioase si alte bariere 
încurajează conflictele. 


Ascultarea reflectivă când celălalt are o nevoie stringentă sau o problemă 
poate să facă minuni. ÎI ajută să-și risipească emoţiile „negative“ și/sau să 
rezolve o problemă care, dacă rămâne nesolutionatd, se poate transforma 
într-un conflict major. 


Abilitatile de autoafirmare vă permit să vă satisfaceti nevoile cu disensiuni 
minime. Dacă vă comportati asertiv atunci când apar nevoile, puteți 
preîntâmpina acumularea emoţiilor care provoacă foarte des conflicte. 
Posibilele probleme pot fi evitate prin mesaje preventive precum: „Astăzi o 
să scriu un capitol din carte, asa că v-as fi recunoscător dacă păstraţi 
liniştea în casă“. Atât abilităţile de autoafirmare, cât si cele de ascultare 
ajută la clarificarea a două surse importante de conflict — erorile si lipsa de 
informaţii. 


Constientizarea comportamentelor capabile să declanșeze conflicte inutile 
între voi si ceilalți vă poate ajuta să eliminaţi multe dintre ele. Anumite 
cuvinte, priviri sau acţiuni tind să-i „provoace“ pe unii. Adesea, aceste 
comportamente declanșatoare n-au nicio legătură sau doar una foarte slabă 
cu relaţiile prezente. Ele pot decurge din experienţe timpurii ale copilăriei. 


Oamenii cu spirit de observaţie pot să „citească“ semnele de furtună pe cer. 
Tot asa, persoana atentă poate căuta în comportamentul ei si al celor cu care 
are de-a face indicii și tipare care semnalează o furtună. Deși în privinţa 
vremii nu se pot face prea multe, semnalele timpurii de avertizare din relațiile 
interpersonale pot să ofere atât timpul necesar, cât şi informaţiile de care e 
nevoie pentru a reduce eficient conflictul. 


A-ti „vărsa năduful“ fără să-l ,,incarci“ pe altul reprezintă o altă metodă 
importantă de preventie si control al conflictelor. De multe ori, în cursul 
normal al vieții se acumulează tensiuni. Acestea pot fi eliberate într-un mod 
care îi tensionează pe alții. Dacă ridic vocea si înjur, îmi eliberez tensiunea — 
dar, probabil, în același timp o cresc pe a voastră. Pot să strig însă singur in 
camera mea sau să izbucnesc în fata unui tert neutru care este de acord să 


mă asculte cum dau frâu liber emoţiilor. Exerciţiile fizice intense, 
competiţiile sportive si activitatea sexuală pot si ele să elimine tensiunea 
dintr-o persoană fără să crească stresul altora. Eu sunt din ce în ce mai 
convins de importanţa acestei metode de reducere a conflictului. 


Sprijinul emotional sporit din partea familiei si a prietenilor poate să reducă 
tendința unui om de a provoca diverse conflicte inutile. Fiecare dintre noi 
cunoaște metode de a aduce mai multă afecţiune si căldură în relaţiile 
noastre. În general, cu cât suntem mai iubiţi si mai îngrijiţi, cu atât simţim 
mai putin nevoia să ne certăm. 


La rândul lor, toleranța sporită si acceptarea celorlalţi tind să imputineze 
conflictele nerealiste. Într-o anumită măsură, nivelul tolerantei noastre este 
conditionat de educatia primita si, posibil, chiar de factori genetici. Dar 
fiecare dintre noi poate să devină mai tolerant si mai intelegator. Printre 
modalităţile de sporire a tolerantei şi a capacităţii de acceptare se numără 
întărirea asertivitatii, obținerea unui sprijin emotional mai mare din partea 
altora, participarea la cursuri eficiente de abilităţi de comunicare și adoptarea 
învățăturilor terapiei rational-emotive.! 


Controlul problemelor este o altă metodă importantă de gestionare a 
conflictelor. El poate fi la fel de important precum „controlul armamentului “ 
pentru pacea mondială, după cum sugerează Roger Fisher în cartea lui 
International Conflict and Behavioral Sciences (Conflictele internaţionale și 
știința comportamentului).!7 Această idee este valoroasă atât pentru 
controlul conflictelor dintre indivizi, cât şi pentru reglementarea disputelor 
dintre naţiuni. Printre factorii relevanti pentru controlul problemelor se 
numără: 


* Deseori, e mai bine să începem prin stabilirea unor proceduri de gestionare 
a disputelor decât prin abordarea imediată a problemelor. 


* Deseori, e mai bine să ne ocupăm de fiecare problemă pe rând. 


* Deseori, e mai bine să descompunem problemele în parti mai mărunte decât 
să ne ocupăm dintr-odată de probleme complexe, cu nenumărate fațete. 


* Deseori, e mai bine să începem cu problemele despre care credem că pot fi 
cel mai ușor rezolvate spre satisfacția tuturor părţilor. 


* Este important să ajungem până la urmă si la problemele esenţiale. Când 
certurile nu se mai termină, spune George Bach, cineva ar trebui să aibă 
inspiraţia de a le întrerupe si de a cere: „Putem să discutăm problema reală?“ 


* De obicei, e mai bine să definim disputa în termeni care nu opun principiile 
unei persoane principiilor alteia. Cand este posibil, definiti-o în termeni non- 
ideologici. Incercati să descoperiţi cum pot fi satisfăcute nevoile voastre si 
nevoile celuilalt. În măsura în care problema tine de sistemul de valori, arată 
Roger Fisher, este înțelept să spunem că „soluţia pe care o căutăm se 
potriveşte nu numai cu principiile noastre, ci si cu ale adversarului — cel putin 
dacă este interpretată şi aplicată aşa cum se cuvine. Dacă insistăm asupra 
faptului că adversarul poate să participe la soluţie fără să renunţe la 
principiile sale, îi va fi mai uşor să facă acest lucru“18. 


Dacă celuilalt îi vine greu să-și exprime emoţiile sau opiniile în timpul 
conflictului, invitaţi-l să vorbească despre ele si asigurati-l că nu va fi atacat 
după ce va spune ce are de spus. În timpul unui conflict, multi dintre noi vor 
să aibă ultimul cuvânt — si majoritatea cuvintelor dinainte! Așadar, nu e 
întotdeauna uşor să-l încurajăm pe celălalt să vorbească prin afirmaţii ca: „Aș 
vrea să ştiu cum ti se pare“. Când ne comunică o opinie diferită asupra unui 
subiect delicat, toti avem tendinţa puternică să-l contrazicem cu argumente, 
să-l desconsiderăm sau să-l denuntam. Nu este suficient să-l invitaţi să se 
deschidă, trebuie să-l protejaţi de un posibil atac violent din partea voastră. 
Mie mi se pare un lucru foarte greu de făcut, dar foarte important — mai ales 
când celălalt nu este un om asertiv. 


În fine, o evaluare atentă a tuturor consecinţelor si costurilor unui conflict vă 
poate descuraja să vă mai implicaţi în dispute inutile. Costul unui conflict 
este greu de estimat, pentru că interacțiunile emoţionale sunt imprevizibile şi 
ne scapă frecvent de sub control. "Totuși, cel care nu a încercat să estimeze 
consecințele implicării sale într-o dispută inutilă este un combatant slab. 


PREVENirea SI CONTROLul CONFLICTELOR 
ÎNTR-UN GRUP/ÎNTR-O ORGANIZAŢIE 


Anumite tipuri de organizare socială creează conflicte inutile, alte proceduri 
şi structuri reduc conflictele nerealiste la minimum, iar o a treia categorie 
blochează abordarea si, deci, soluţionarea conflictelor realiste. Să examinăm 
câteva tipuri de organizare a familiilor, grupurilor, firmelor, relațiilor 
personale s.a.m.d. care ajută la prevenirea apariţiei unor controverse inutile. 


Modul în care este structurată o organizaţie (sau o relație) influențează 
numărul de conflicte care apar în interiorul acesteia. De exemplu, Eugene 
Litwak sustine că probabilitatea unui conflict tinde să fie mai mare în 
organizațiile centralizate, birocratice, decât acolo unde există un control mai 
putin centralizat.!” Cercetările făcute i-au permis lui Rensis Likert să plaseze 
organizațiile pe o scală care variază de la instituţii destul de rigide la instituţii 
destul de flexibile. Instituţiile mai rigide, potrivit lui Likert, comunică mai 
puţin eficient și sunt mai puţin apte să gestioneze constructiv conflictele decât 
organizaţiile de la cealaltă extremă a scalei.2 


Personalitatea si metodele liderului sunt și ele importante. Managerii care au 
foarte rar o atitudine defensivă?! şi care le acordă sprijinul necesar celor din 
jur? tind să-i ajute pe oamenii din organizaţiile lor să evite disensiunile 
inutile. Desi este posibil ca folosirea metodelor de preventie si de rezolvare 
constructivă a conflictelor să fie inițiată de „partea mai slabă“, cineva aflat 
într-o poziţie de conducere, cu o charismă deosebită sau care și-a format 
abilităţi de comunicare eficientă, tinde să aibă cea mai mare influență asupra 
modului în care este gestionat conflictul. 


La rândul ei, și atmosfera dintr-un grup influențează numărul de conflicte 
generate. Deși anumite tipuri de competiţie pot fi sănătoase, cercetările 
sugerează că situaţiile în care există un câștigător şi un pierzător încurajează 
conflicte inutile si reduc capacitatea de a rezolva eficient disputele. În 
schimb, cooperarea pentru a atinge obiective imposibil de îndeplinit fără un 
efort comun favorizează armonia autenticá.?3 


Strategiile si procedurile bine concepute si clar enunțate, care se bucură de 
înțelegerea și sprijinul persoanelor relevante, dau naștere unor procese 
sistematice care ajută la diminuarea haosului și a conflictelor inutile. 
Gândiţi-vă la numărul infinit mai mare de accidente si de certuri care s-ar 
petrece pe străzile noastre dacă nu ar exista reguli de circulaţie! Unii 
oameni ar circula pe partea stângă a carosabilului, alții pe partea dreaptă, 
iar situaţiile de conflict s-ar inmulti enorm. 


Poligamia, deși rară în societatea noastră, demonstrează elocvent nevoia de 
reguli și proceduri bine definite pentru a preveni un surplus de conflicte. 
Robert Blood scria: 


Oricând există mai multe soții si un singur sot, pericolul geloziei și al 
conflictului între soţii este foarte acut. Nu e de mirare, așadar, că societăţile 
poligame au conceput [...] unele măsuri de prevenire a conflictelor. (1) 
Certurile sunt preîntâmpinate plasând fiecare soţie şi copiii ei într-o colibă 
separată. (2) Autoritatea asupra nevestelor ulterioare este de obicei atribuită 
primei soții — poziţia ei este astfel mai putin ameninţată, iar pierderea 
statutului de unică soţie este contrabalansată de serviciile de menaj oferite de 
celelalte. (3) Mai important pentru scopurile noastre actuale este faptul că 
bărbatul își tratează nevestele în mod egal, fără să aibă vreo preferată în 
rândul lor. Acest lucru capătă adesea forma obligaţiei lui de a respecta un 
program de rotaţie între soţii, petrecând un număr egal de nopți cu fiecare”. 


Robert Blood continuă cu ideea că în familiile din zilele noastre prezenţa 
anumitor reguli și proceduri este esențială pentru gestionarea conflictelor. 
Fireşte, acest lucru este valabil si pentru firme și alte entități organizate. Pe de 
altă parte, când nu satisfac nevoile organizaţiei sau ale membrilor ei, când 
sunt create arbitrar si aplicate arogant, regulile și procedurile pot contribui la 
înmulțirea conflictelor nerealiste. 


Anvergura schimbărilor si metodele prin care sunt ele aplicate într-o familie 
sau organizaţie influențează numărul si gravitatea disputelor. Intr-o societate 
care se transformă rapid, familiile si celelalte organizaţii trebuie să se 


schimbe si ele într-o anumită măsură, uneori semnificativă, ca să nu simtă 
tensiunea provocată de lipsa de reacţie la mediul înconjurător. În acelaşi 
timp, dacă este prea rapidă sau dacă recurge la metode nepotrivite de 
comunicare, schimbarea poate să creeze conflicte grave şi inutile. 


Trebuie stabilite mecanisme de rezolvare a revendicărilor. Kenneth Boulding 
spune că factorul important în negocierea conflictelor dintre grupuri nu este 
atât stabilirea unui acord, cât elaborarea unui mecanism pentru soluționarea 
plângerilor şi revendicărilor ulterioare. Potrivit lui, forţa de muncă și 
patronatele nu au progresat prea mult când s-au concentrat exclusiv pe 
încheierea unui acord. Progresele au fost considerabile însă când accentul a 
fost pus pe includerea unui mecanism de rezolvare justă a plângerilor care 
puteau să apară ulterior.”4 


„Ciuma emoţională“ este sursa multor conflicte inutile. Psihoterapeutul 
Wilhelm Reich este cel care a inventat acest termen, pe care eu îl folosesc 
într-o acceptiune oarecum mai largă decât el. Este boala oamenilor care se 
comportă distructiv cu cei care nu reprezintă nicio ameninţare la adresa lor. 
Acești indivizi pot fi atractivi, inteligenţi și activi. Când intră în contact cu 
cineva care are o viaţă înfloritoare si plină de iubire sau cu cineva implicat 
intens într-o muncă constructivă, fac de multe ori tot ce le stă în putinţă 
pentru a împiedica sau distruge împlinirea celuilalt. Aceeași „ciumă 
emoțională“ a făcut ca, acum două mii de ani, mulțimea să insiste ca Baraba 
să fie cruțat în locul lui lisus.? 


Asemenea altor boli, „ciuma emoţională“ trebuie tratată prin izolare. Eu aleg 
să nu angajez astfel de oameni în organizaţia noastră sau să leg relaţii cu ei. 
Problema este că această afecţiune poate fi greu sau chiar imposibil de 
depistat la început. Când, în cele din urmă, „bolnavii“ sunt descoperiţi, 
trebuie să-i concediati din organizație şi să rupeti cu fermitate orice relaţie cu 
ei. Dacă cineva care suferă de „ciumă emoţională“ face parte din familie, 
soluțiile sunt fără doar si poate dificile. 


Instruirea pentru gestionarea conflictelor este necesară atât pentru 
prevenirea conflictelor inutile, cât și pentru soluţionarea celor inevitabile. Eu 
tind să cred că simplele prezentări sunt practic nefolositoare. Este nevoie de 
dezvoltarea unor abilităţi de comunicare pentru a folosi metode eficiente în 
situaţii stresante de conflict. Abilităţile suplimentare de gestionare a 


conflictelor trebuie predate ca parte dintr-un program de instruire ce 
cuprinde ascultarea, autoafirmarea si abilităţile de rezolvare a problemelor 
prin cooperare. În fine, instruirea nu trebuie să fie decât un aspect al 
eforturilor familiei sau organizaţiei de a profita mai mult de conflicte. 
Modalitátile general agreate de prevenire si soluţionare a conflictelor, 
canalele adecvate de comunicare, mecanismele de gestionare a reclamatiilor 
și alte metode, fac parte, alături de instruirea eficientă, dintr-un program 
cuprinzător de gestionare a conflictelor. 


PERICOLELE PREVENiri SI CONTROLULUI 
CONFLICTELOR 


Unele conflicte pot fi prevenite constructiv. Altele pot fi controlate rational în 
folosul tuturor celor implicați. Dar multe trebuie abordate si soluționate cât 
mai iute. Când sunt folosite nechibzuit, strategiile de preventie si de control 
nu fac decât să amâne inevitabilul. Rezultatul final este mai rău decât o 
rezolvare timpurie si directa a disensiunii. 


Cand vor să evite cu totul conflictul, unii oameni tind să intrebuinteze greșit 
strategiile de prevenire si control enumerate mai sus. Alţii recurg la negare, 
eschivare, capitulare sau dominare ca modalităţi de a-şi scuti existența de 
neplăcerea disensiunilor. 


REZUMAT 


Conflictul, inevitabil în viata omenească, este perturbator, în cel mai bun caz, 
şi profund distructiv, în cel mai rău. Totuşi, anumite forme de conflict 
prezintă beneficii importante. Există două tipuri foarte diferite de conflicte: în 


conflictul realist există nevoi, obiective sau valori contradictorii ale părţilor; 
conflictul nerealist, în schimb, izvorăşte din ignoranță, greşeală, tradiţii si 
prejudecăţi istorice, dintr-o structură organizaţională disfunctionala, din 
ostilitate greşit directionatá sau din nevoia de eliberare a tensiunii. In mare 
măsură, conflictele nerealiste pot fi prevenite sau controlate utilizând 
metodele de preventie si control descrise în acest capitol. Eforturile de a tine 
în frâu conflictele prin negare, eschivare, capitulare sau dominare nu fac 
altceva decât să le amâne si să facă ruptura mai greu de reparat. 


Următorul capitol prezintă o metodă testată de soluţionare a aspectelor 
emoționale ale conflictului realist. Capitolul 14 continuă cu prezentarea 
modului în care diferenţele de fond din cele mai multe conflicte realiste pot fi 
rezolvate astfel încât să fie satisfăcute nevoile ambelor parti. 


Atâta vreme cât emoţiile mele îmi provoacă un freamăt de frică si furie şi îmi 
trezesc instinctul de apărare, nu sunt capabil să am o discuţie deschisă, 
onestă și afectuoasă cu tine sau cu oricine altcineva. Am nevoie mai întâi [...] 
de eliberare si „aerisire“ emoţională [...] ca să fiu pregătit pentru discutie.! 


— John Powell, teolog 


CONCENTRATI-VA MAI ÎNTÂI ASUPRA 
EMOŢIILOR 


Se poate face o distincţie utilă între latura emoţională si cea de fond ale 
conflictului. Printre componentele emoţionale se numără furia, neîncrederea, 
atitudinea defensivă, disprețul, resentimentele, frica şi respingerea. De obicei, 
când afectele sunt intense, o strategie de încredere este să vă ocupați mai întâi 
de aspectele emoţionale ale conflictului. Chestiunile de conţinut pot fi 
gestionate mai constructiv după ce emoţiile s-au domolit. 


Problemele de fond includ nevoi opuse ale părţilor, neînţelegeri în privința 
regulilor si a practicilor şi concepţii diferite despre roluri și utilizarea 
resurselor. 


Cele două laturi ale conflictului interacționează între ele. Conflictul de fond 
generează adesea conflict emotional — furie, neîncredere s.a.m.d. lar 


conflictul emotional poate inmulti problemele de conţinut. Cele două aspecte 
sunt de multe ori interconectate si greu de separat. 


Numeroase abordări în soluționarea conflictelor evidenţiază importanţa 
examinării raţionale a chestiunilor specifice la început. Mie experienţa îmi 
spune că acesta ar trebui să fie de obicei al doilea pas. Când emoţiile sunt 
puternice, rezolvarea rațională a problemei trebuie să fie precedată de o 
discuţie structurată despre aspectele afective ale controversei. După ce are loc 
această discuţie, și emoţiile scad, participanţii pot 


să treacă la etapa următoare — o examinare raţională si creativă a chestiunilor 
de fond (dacă există) care îi dezbină. 


Există un motiv pentru care abordarea rațională funcţionează arareori atunci 
când e vorba de emoţii puternice, si anume: starea de excitare emoțională ne 
transformă în alti oameni decât cei care suntem în clipele mai liniștite. Când 
ne infuriem sau ne este frică, adrenalina circulă mai rapid, iar forţa ne 
sporeşte cu aproximativ douăzeci la sută. Ficatul, pompând zahăr în fluxul 
sangvin, solicită mai mult oxigen de la inimă și din plămâni. Venele se 
îngroașă, iar centrii corticali unde are loc gândirea nu mai funcţionează nici 
pe departe la fel de bine. După cum am mai observat, alimentarea cu sânge a 
zonei cerebrale responsabilă de rezolvarea de probleme este mult redusă, 
pentru că, în situaţii de stres, o cantitate mai mare de sânge este redirectionata 
către extremități. George Odiorne, consultant de management, spunea: „Este 
o stare intens emoţională, ceea ce înseamnă că, desi este perfect echipat 
pentru o ceartă, omul e foarte slab pregătit să rezolve o problema“. 


In rezolvarea conflictelor, aşadar, primul obiectiv este să abordám emoţiile 
constructiv. Acesta este scopul a ceea ce eu numesc „metoda de rezolvare a 
conflictelor“******, 


METODA DE REZOLVARE A CONFLICTELOR 


Putem înțelege metoda de rezolvare a conflictelor ca pe un set de reguli 
simple care gestionează controversele. De-a lungul secolelor, noi oamenii am 
învăţat că disputele pot deveni foarte periculoase dacă nu sunt dirijate de 
anumite reguli. Astfel, când se atacă pe saltea, luptătorii robuşti de wrestling 
ştiu ca sunt feriti de anumite tipuri de violenţă datorită regulilor care 
guvernează sportul respectiv. Când urcă în ring, boxerul de categorie grea are 
siguranţa faptului că există anumite lucruri pe care adversarul lui nu le poate 
încerca, pentru că regulile boxului le interzic, iar arbitrul va impune regulile. 
Când se luptă pentru privilegiul de a conduce tara, partidele politice cad de 
acord să se supună unor legi anume. Chiar si atunci când statele participa la 
un război există reguli de comportament. Dar, în câteva dintre cele mai 
importante domenii ale vieţii noastre, conflictele sunt în mare măsură 
nereglementate. De exemplu, atunci când un sot și o soţie se agresează verbal 
sau fizic, nu există de obicei niciun fel de reguli menite să-i protejeze pe ei 
sau căsnicia lor. Metoda de rezolvare a conflictelor descrisă în acest capitol 
oferă un set de reguli simple, dar practice, care dau unui conflict un caracter 
mai constructiv. 


Deşi poate fi considerată un set de reguli menite să gestioneze disensiunile 
interpersonale, metoda aceasta poate fi văzută și ca un proces constructiv de 
gestionare a neînțelegerilor cu mare încărcătură emoţională. Ea încurajează 
comunicarea asertivă si exprimarea emoţiilor, dar nu permite obisnuitele 
dezlantuiri verbale care împiedică soluționarea creativă a conflictelor si care 
tind să fie foarte distructive pentru relaţii. Procesul de rezolvare a conflictelor 
în trei paşi ajută oamenii să se înfrunte constructiv, adică într-un mod 
sistematic, care nu jigneşte şi care încurajează dezvoltarea personală. 


Pasul 1: Tratati-l pe celălalt cu respect 


Ce înseamnă să-l tratați pe celălalt cu respect în cursul unei polemici? Clark 
Moustakas, psiholog, afirmă: 


În disputa creativă, participanţii sunt conştienţi de legitimitatea totală a 
celuilalt. Niciunul nu uită faptul că fiecare caută [...] să exprime adevărul așa 
cum îl vede el. Nicio persoană nu se diminuează în niciun fel pe sine însăși 
făcând asta. O asemenea confruntare, într-o atmosferă sănătoasă de afecțiune 
şi de legătură autentică, îi permite fiecăruia să-și păstreze conștiința de sine 
unică, să se dezvolte cu adevărat printr-o comunicare reală cu alţii şi să-și dea 
seama de valoarea simplităţii si a sinceritatii în relatii?. 


Martin Buber, unul dintre cei mai buni filosofi ai modernităţii, a încercat să 
aplice filosofia dialogului, asa cum a conceput-o el, la dezordinea socială, 
religioasă şi politică din Orientul Mijlociu. În cartea sa The Knowledge of 
Man (Cunoașterea omului), a descris ce înseamnă un mod respectuos de 
raportare la ceilalți, pe care a încercat să-l reprezinte el însuși în conflictele 
turbulente în care a fost angrenat: 


Când doi oameni se informează reciproc despre perspectivele lor fundamental 
diferite asupra unui subiect, fiecare urmărind să-l convingă pe celălalt de 
corectitudinea modului său de a privi chestiunea, hotărâtor este, din punctul 
de vedere al vieții omeneşti, dacă fiecare îl vede pe celălalt asa cum este el ca 
persoană, dacă, cu toată dorinţa de a-l influenţa, îl acceptă și îl susţine totuși 
fără rezerve în a fi exact cel care este si în a fi alcătuit în felul său anume. 
Atunci, rigoarea şi profunzimea procesului de individuatie umană, alteritatea 
elementară a celuilalt nu sunt doar înregistrate ca punct necesar de pornire, ci 
sunt afirmate de la o ființă către cealaltă. Dorinţa de a-l influenţa pe celălalt 
nu înseamnă, așadar, strădania de a-l schimba, de a-i insufla propria noastră 
„dreptate“, ci efortul de a lăsa ca, prin influenţa noastră, ceea ce e recunoscut 
drept corect, drept just, drept adevărat (şi care exact din acest motiv trebuie să 


fie si instituit acolo, în substanţa celuilalt), să prindă rădăcini si să se dezvolte 
în forma potrivită individuatiei^. 


Respectul fata de celălalt este o atitudine manifestată prin anumite 
comportamente. Modul în care îl ascult, în care îl privesc, tonul vocii mele, 
cuvintele pe care le aleg, tipul de argumentatie folosită transmit fie respectul 
meu, fie lipsa lui. 


Din nefericire, dacă nu suntem de acord cu valorile sau convingerile cuiva 
sau avem un conflict de nevoi cu el, ajungem adesea să nu-i respectăm nici 
ideile, nici persoana. Chiar si atunci când simt un mare respect fata de cineva, 
sunt tentat, în vâltoarea conflictului, să-l discreditez. Pot să folosesc un 
vocabular umilitor: „Ce fraier! E cea mai prostească idee pe care am auzit-o 
în ultimii ani!“ Sau pot deveni sarcastic: „E o idee splendidă, dar o să te coste 
o avere s-o pui în practică“. Sau pot ataca persoana, subminându-i 
sentimentul propriei valori. Asemenea cuvinte lipsite de respect sunt rostite 
adesea neintentionat, dar blochează comunicarea şi creează rani care riscă să 
nu se mai vindece niciodată în totalitate. 


După o izbucnire nervoasă, eu am spus la un moment dat: „Ştii cá nu 
vorbeam serios. Eram nervos şi vorbea gura fără mine“. Dar celălalt are 
tendinţa de a crede că: „Dacă ai spus aşa ceva, înseamnă că aveai toate astea 
undeva în minte. A fost nevoie de o criză de nervi ca să aflu ce simţi cu 
adevărat fata de mine“. 


Unora le trec prin cap gânduri lipsite de respect, dar nu le rostesc fatis. Cand 
atitudinea cuiva este, în realitate, nerespectuoasa fata de celălalt, limbajul 
trupului va „şopti“ adevărul. Celălalt îl va citi în expresia facială, în tonul 
vocii, în gesturi s.a.m.d. Acest lucru blochează conversaţia și poate provoca 
relației daune pe termen lung. 


De fapt, într-un conflict, tindem să „coborâm“ ca să ne întâlnim. Există o 
gravitație interpersonala care ne trage în jos, la nivelul lipsei de respect fata 
de celălalt. Există tendinţa de a fixa înterlocutorul în clișee. Cand se întâmplă 
asta, vorbim către sau peste celălalt, dar nu cu el. 


Mulţi dintre noi trebuie să facă un act de voinţă ca să se opună acestei atracţii 
gravitaționale către lipsa de respect. Trebuie să ne exercităm forța morală 
pentru a-l trata pe celălalt ca pe o persoană valoroasă, cu care intrăm în dialog 
de pe picior de egalitate. 


Pasul 2: Ascultati pana când „trăiţi experienţa celuilalt“ 


Chiar şi în cele mai bune condiţii este greu să ajungem la o comunicare 
eficientă. Cu atât mai mult în toiul unei confruntări, când emoţiile sunt 
intense, oamenii sunt foarte predispusi să se înțeleagă greşit unul pe celălalt. 
Fără îndoială, ati ascultat discuţii aprinse în care participanţii nu vorbeau 
despre același lucru, dar nu-și dădeau seama de asta — sau poate, dimpotrivă, 
erau de acord în principiu, însă fără să realizeze. Rareori între oameni, în 
timpul unei dispute, are loc o comunicare clară. 


Unul din cele mai bune moduri de a comunica mai precis în timpul 
neînțelegerilor și de a rezolva conflictele este să instituim regula lui Carl 
Rogers: „Fiecare poate vorbi în nume propriu numai după ce a reformulat cu 
precizie ideile si sentimentele vorbitorului anterior, într-un mod considerat 
satisfăcător de acesta“?. 


Un Manual de discuţii scos de Eugene Gendlin si câțiva asociaţi de la un 
centru comunitar din cartierul South Side din Chicago ne arată cum să 
realizăm acest tip de ascultare: 


Asculti si reiei spusele celuilalt, pas cu pas, exact asa cum pare să le conceapă 
el în acel moment. Nu-i adaugi niciodată gândurile sau ideile tale, niciodată 
nu pui pe seama lui ceva pe care nu l-a exprimat. [...] Ca să demonstrezi că ai 
înţeles exact, spui o frază sau două care să cuprindă cu precizie sensul 
personal pe care a vrut el să-l transmită. În general, poţi s-o spui în cuvintele 
tale, dar pentru subiectele importante si dificile foloseşte cuvintele lui’. 


Scopul ascultării este să înțelegem conţinutul ideilor sau propunerilor 
celuilalt, sensul pe care îl au pentru el și ceea ce simte față de ele. Asta 
înseamnă să fim în stare să ne punem în pielea lui şi să privim din punctul lui 
de vedere lucrurile despre care vorbește. 


Acest tip de ascultare este diferit de simpla repetare a cuvintelor și a ideilor 
celuilalt. Richard Cabot spunea: „Nu înţelegem o idee opusă până când nu 
ne-am expus la ea în asa fel încât să-i simţim puterea de convingere, până 
când nu ajungem să înțelegem realmente forţa oricărui sâmbure de adevăr pe 
care îl conține“. Asta vrea să spună Martin Buber când vorbește despre „a 
trăi experienţa celuilalt“. 


În timpul certurilor este foarte dificil să înţelegem si să rezumăm cu precizie 
punctul de vedere al interlocutorului. Oamenii ascultă deseori din perspectiva 
lor şi reflectă formulând un rezumat corect în multe privinţe, dar care 
distorsionează mesajul celuilalt. De exemplu, într-o dispută cu fiica ei Emily, 
Marsha Kirshenbaum a spus: 


Marsha: Sunt furioasă pentru cá, de multe ori când te rog să faci treburi prin | 


Emily: (încercând să rezume afirmaţia mamei ei) Vrei să las baltă temele si 


Răspunsul reflectiv al lui Emily este aparent corect, dar distorsionează 
înțelesul real al cuvintelor rostite de mama ei. Acest lucru este limpede mai 
ales pentru cineva care le-a auzit toată conversaţia până în acest moment. 
Marsha era nemulțumită că fiica ei amâna să-și facă atât temele, cât si treaba 
prin casă, până când nu mai avea încotro decât să aleagă între ele. Un răspuns 
reflectiv mai precis ar fi fost: 


Emily: Esti supărată fiindcă ti se pare că folosesc temele drept scuză ca să nu 


Când răspunde astfel, Emily nu trebuie să creadă ea însăşi că își folosește 
temele drept scuză. Sarcina ei e să înțeleagă, nu neapărat să fie de acord. Va 
avea curând ocazia să-și spună părerea. 


Concentrati-va în mod deosebit asupra reflectării emoţiilor. Nu e de ajuns să 
auziti emoţiile celuilalt — ele trebuie înțelese si acceptate. Uneori, criticile 
altcuiva vor părea o tentativă deliberată de a vă răni. Veţi fi tentaţi sa ripostati 
cu furie. Dacă alegeţi să vă impotriviti acestui impuls și să-i reflectati empatic 
sentimentele, veți fi uimiti de cat de repede se vor atenua. 


Nu spuneţi: „Știu ce simţi“. Celălalt rar va crede asta. Nu oferiţi explicaţii, 
scuze si nu faceţi alte afirmaţii în acest moment. Impuneti-va să intelegeti 
părerile şi sugestiile sau emoţiile celuilalt — din punctul sáu de vedere — si 
apoi reflectati-le într-un enunţ succint. Rămâneţi tácuti pentru a-i permite sa 
se gândească la ce ati spus, să confirme că a fost în principiu corect şi să-și 
explice punctul de vedere un pic mai mult sau să corecteze orice inexactitati 
din discursul lui sau din ascultarea voastră. Dacă adaugă ceva sau vă 
corectează enunţul reflectiv, rezumati în asa fel încât să fie mulțumit de ce 
spuneţi. Când se simte ascultat, v-aţi câștigat dreptul de a vă spune punctul de 
vedere şi de a vă exprima sentimentele. 


Pasul 3: Enuntati-va punctele de vedere, nevoile și emoţiile 


După ce ati dat dovadă de respect fata de celălalt și după ce i-ati transmis că îi 
intelegeti emoţiile și punctul de vedere, va vine rândul să-i comunicaţi 
propriul conţinut. În această etapă a procesului de soluţionare a conflictelor 
sunt utile cinci principii. 


Mai întâi, enuntati-va succint punctul de vedere. In special în situaţie de 
conflict, veți comunica mai bine dacă mesajul este scurt si la obiect. 


În al doilea rand, evitati cuvintele pline de subintelesuri. În perioadele 


tensionate, acest lucru poate fi dificil. Un personaj dintr-un roman de Philip 
Roth spune cu surprindere: „Dumnezeule! Limba engleză este o formă de 
comunicare! Conversatia nu-i, aşadar, numai un foc încrucișat în care impusti 
si esti, la rândul tău, împușcat! În care trebuie să-ţi cauti scáparea din calea 
glontului inamic și tintesti cu gânduri ucigase! Cuvintele nu-s doar bombe și 
gloanţe — nu, ele sunt mici cadouri ce contin sensuri! “® 


În al treilea rând, spuneţi ceea ce credeţi si credeţi ceea ce spuneţi. De multe 
ori, în momentele tensionate, oamenii ascund informaţii importante. Sau 
discută despre un subiect, deși adevărata lor preocupare este cu totul alta. 
Într-un conflict, oamenii fac de obicei afirmaţii mult mai dramatice decât 
ceea ce cred cu adevărat. Cu toate că pot exista ocazii când e mai bine să fim 
precauti, de multe ori e preferabil să spunem adevărul asa cum îl vedem noi. 


În al patrulea rând, dezváluiti-vá emoțiile. Poate că celălalt v-a acuzat pe 
nedrept si v-a stârnit furia sau resentimentul. Sau poate că vă încearcă tot 
felul de trăiri în legătură cu subiectul aflat în discuţie. Este dificil să exprimati 
constructiv înstrăinarea pe care o resimtiti fata de persoana care v-a ofensat, 
dar, în mod normal, e un pas necesar dacă vreţi să rezolvati conflictul. Câteva 
dintre abilitățile de autoafirmare învăţate anterior vă pot fi de folos în acest 
caz. Atât timp cât nu sunt rezolvate problemele emoţionale, chestiunile de 
fond probabil nu pot fi lămurite. Indiferent daca vorbiti sau ascultați, metoda 
de rezolvare a conflictelor se concentrează în special asupra laturii lor 
emoționale. 


În fine, există ocazii când al treilea pas al procesului de rezolvare a 
conflictelor (enuntarea propriului punct de vedere, a nevoilor si sentimentelor 
voastre) nu mai e necesar. Uneori, un om este supărat, iar celălalt nu. Când 
cel furios îşi exprimă emoţiile si este acceptat si tratat cu respect, controversa 
se poate încheia. 


Desi evitarea celui de-al treilea pas poate să fie adecvată uneori, de obicei nu 
e asa. Unii folosesc greşit această metodă, ascultându-l pe celălalt, dar 
refuzând să-și dezvăluie emoţiile sau părerile. Repetarea acestei situaţii 
dăunează relaţiei. 


CUM FUNCŢIONEAZĂ CONCRET METODA DE 
REZOLVARE A CONFLICTELOR 


Sá reluám pe scurt cei trei paşi ai procesului de rezolvare a conflictelor: 


1. Tratati-l pe celălalt cu respect. 


2. Ascultati până când „trăiţi experienţa celuilalt“ si reflectati conţinutul, 
emoțiile și sensul lui. 


3. Enuntati-va succint propriul punct de vedere, nevoile și emoţiile. 


Meg, participantă la unul dintre cursurile noastre de abilități de comunicare, a 
folosit această metodă pentru prima oară într-o discuţie cu Don, logodnicul 
ei. Ei doi intrau adeseori în dispute verbale pe teme legate de religie. Într-o zi, 
când a observat că se iscă o ceartă, Meg a decis să pună în practică abilităţile 
învăţate. Ulterior, a scris dialogul pe hârtie. (Observati că în primele 
schimburi de replici nu a folosit metoda de rezolvare a conflictelor.) 


Petreci mult timp oferind ajutor la biserică. N-ai vrea să faci si altceva: 


: Biserica noastră e nemaipomenită. Fac o mulţime de lucruri pentru ea [ 


Aş alege oricând biserica mea. In Biserica Catolică nu trebuie să faci n 


: Iti mai place ceva la Biserica Catolică în afară de faptul că nu muncesti 


Păi nu-i de ajuns? Uită-te la biserica ta — două sute de familii se dau pe 


: Don, se pare că avem puncte de vedere foarte diferite în cazul ăsta. Tor 


(râzând) Tu încerci sa mă potolesti! OK, dă-i drumul! 


: Crezi că timpul liber este important si ai prefera să-l petreci făcând altc 


Corect. Mai ales când... 


: Stai aşa — e rândul meu. Cred ca, dacă îmi place să fac ceva, chiar daca 


Faci asta pentru că vrei, nu pentru că biserica te face să te simţi obligat 
(Dă din cap, încuviințând.) 


Biserica Catolică este mai bună decât cea Protestantă pentru ca nu treb! 


: Crezi că Biserica Catolică este preferabilă celei Protestante datorită sci 


(Dă din cap afirmativ.) 


: Eu prefer Biserica Protestantă pentru că-mi dă un sentiment de apropie 


Iti plac muzica și mesajele lor. Recunosc că e posibil să fie mai bune di 


: Se pare că fiecare din noi e mulțumit cu biserica lui, pentru că fiecare î 


lată evaluarea pe care Meg a făcut-o interacțiunii: 


Conversatia m-a făcut să mă simt foarte bine. Când vorbim despre lucruri de 
felul ăsta, de obicei discuţia degenerează urât. Cred că e prima oară într-o 
neînțelegere serioasă când Don a ascultat ce am avut de zis. Si mie mi-a prins 
bine. Fără abilităţile astea, sunt sigură că as fi devenit moralizatoare si 
ipocrită, dar aşa am evitat barierele. Și, chiar dacă mai avuseserăm discuţii pe 
tema asta înainte, a fost prima oară când am înţeles opinia lui Don. 


Multora li se pare că abilităţile descrise în cartea de fata sunt foarte moderne. 
Ei bine, nu tocmai! Înaintea vremurilor lui Socrate şi lisus, indivizi cu 
abilități excepţionale de comunicare interpersonală foloseau metode similare 
de interacţiune. 


Noţiunile de bază ale rezolvării conflictelor sunt cunoscute si puse în practică 
de secole. Iată un exemplu de folosire a metodei într-o perioadă tensionată si 
periculoasă dintr-o epocă mai timpurie. 


La finele secolului al XVI-lea, William Shakespeare a scris piesa Iuliu Cezar, 
care dramatiza conflictul şi uneltirile din jurul morţii lui Cezar din anul 44 
î.H. Brutus se număra printre asasinii lui Cezar. Cu o elocinta sclipitoare, el a 
convins populaţia Romei că ceea ce făcuse era benefic atât pentru ei, cât si 
pentru gloria supremă a imperiului. A reușit să trezească în mulțime o 
aversiune fata de Cezar si de cei care, precum Marc Antoniu, îi rămăseseră 
loiali. 


Câteva clipe mai târziu, Marc Antoniu s-a ridicat pentru a se adresa aceleiași 
mulţimi. Înainte de a rosti primele cuvinte, o voce artágoasá din gloată a 
strigat: „Ar fi mai bine dacă împotriva lui Brutus n-ar cârti“. Altul a tipat: 
„Cezar tiran a fost“. Şi altcineva a urlat: „Norocul nostru este că Roma a 
putut scăpa de el“. 


Marc Antoniu şi-a dat seama că îi trebuia un mare noroc ca să se mai scoale 


viu a doua zi. Discursul lui urma să fie o chestiune de viata si de moarte. 
Valorificandu-si cunoștințele despre oameni, a făcut trei lucruri care l-au 
transformat într-unul dintre cei mai mari oratori din toate timpurile. 


In primul rând, a tratat mulțimea cu respect. „Prieteni, cetățeni, romani“, a 
spus el, „vă rog sa m-ascultati“. 


Apoi, după ce îi ascultase el cu atenţie, a demonstrat cá intelesese punctul de 
vedere al oamenilor și le acceptase dreptul de a avea propria opinie. A 
reflectat succint acele parti din discursul lui Brutus care îi influentasera 
profund şi, în același timp, a dovedit că auzise strigătele din public. 
„Preacinstitul Brutus“, a continuat el, „de setea-i de putere v-a vorbit. 
Greseala-i mare a plătit-o scump“. Si a continuat în aceasta notă, rezumându- 
le îngrijorările și opiniile. 


Când a considerat că oamenii din mulțime ştiu că el, Marc Antoniu, a înţeles 
situația din perspectiva lor, politicianul roman a trecut la pasul 3. Și-a 
formulat propria opinie folosind cuvinte care să nu-i instige și le-a prezentat 
câteva dovezi importante. „Mi-era prieten drept si credincios. Dar Brutus 
spune că râvnea puterea, și Brutus este un bărbat cinstit. Mulţi prinși în lupte 
a adus la Roma, tezaurul umplându-l până-n vârf cu aurul răscumpărării lor. 
Prin asta Cezar a ravnit puterea? [...] Vázut-ati toti cum i-am întins coroana 
regească de trei ori la Lupercalii. De trei ori a respins-o. E acesta un semn al 
setei de putere?“ Si atunci Marc Antoniu a scos la iveală testamentul lui 
Cezar, prin care acesta lăsa mare parte din averea sa cetăţenilor Romei. 


Sansele ca Marc Antoniu să supravieţuiască în acea zi de 15 martie 44 î.H. 
erau într-adevăr reduse. Ceea ce l-a salvat a fost respectarea celor trei paşi ai 
metodei de rezolvare a conflictelor. Probabil că Shakespeare nu i-a perceput 
niciodată ca pe o „metodă“, dar a ştiut că Marc Antoniu era într-o situaţie atât 
de delicată, încât trebuia să se poarte respectuos cu mulțimea și cu dușmanii 
săi, să-i asculte cu atenţie şi să demonstreze că-i intelesese. Făcând asta, a 
putut să risipească furia oamenilor adunaţi în fata sa. Abia după ce s-a 
concentrat pe emoţiile, cetățenii Romei au fost pregătiți să-i asculte 
perspectiva asupra lucrurilor. Si atunci el şi-a prezentat poziţia. Respectând 
cei trei paşi, nu doar că a supravieţuit în ziua cu pricina, dar a ajuns ulterior să 
preia frâiele Imperiului Roman.” 


cum aplicam METODa DE REZOLVARE A 
CONFLICTELOR 


Metoda de rezolvare a conflictelor poate fi implementată în patru moduri. In 
primul rând, poate fi folosită chiar şi atunci când celălalt nu apelează la ea. 
Ascultându-l cu respect și vorbind succint într-o manieră care să nu pună paie 
pe foc, îl ajutaţi să se calmeze și îl implicaţi într-o discuţie mai productivă. 


Când sunteţi prinși într-o dispută sau simtiti că se apropie o ceartă, a doua 
abordare este să explicati metoda pe scurt, rugându-l pe celălalt să vi se 
alăture pentru a încerca acest tip de interacțiune. 


Bart, un profesor, avea conflicte repetate cu unul dintre elevii săi, Jim. După 
ce a învăţat metoda de rezolvare a conflictelor, s-a hotărât s-o folosească în 
cazul lui Jim cu prima ocazie. N-a trebuit să aştepte multă vreme. lată ce s-a 
petrecut, după relatarea lui Bart: 


Jim s-a luat la bătaie cu un elev din altă clasă. In timpul încăierării au fost 
distruse niște echipamente școlare. Mai discutasem cu el despre asta, si părea 
că nu ajungem nicăieri. Acum am decis să folosesc metoda învățată. 


L-am rugat să meargă în biroul meu şi să mă aştepte acolo până conduc restul 
clasei la bibliotecă. Când am ajuns în birou, Jim părea pregătit „să-și iasă din 
pepeni“, ca de atâtea ori în trecut. M-am așezat lângă el, fără să spun nimic 
aproape un minut, apoi i-am zis: „Jim, hai să facem un pact înainte să vorbim. 
Fiecare o să asculte ce are celălalt de spus si o să-i repete cuvintele înainte sa 
vorbească. lar când vorbim, hai să folosim cuvinte directe și simple“. 


Am făcut o pauză, păstrând o tăcere mai lungă ca înainte. Apoi, privindu-l, i- 
am zis: „Ce părere ai... batem palma?“ şi i-am întins mâna. El mi-a strâns-o, 
zicând: „S-a făcut“. 


Rezultatul? Ne-am înţeles şi ne-am plăcut reciproc mult mai mult decât 
înainte. lar după ce ne-am ocupat de emoții, am discutat despre probleme, pe 
care le-am rezolvat pentru mai bine de o lună. 


Al treilea mod este să folosiți metoda când atmosfera e calmă si pașnică. La o 
reuniune familială, într-o ora de curs sau într-o şedinţă la birou, explicati ca 
în orice grup conflictele sunt inevitabile și că există o cale de a face faţă cu 
succes aspectelor emotionale ale conflictului, în asa fel încât oamenii să-și 
poată discuta diferendele într-o manieră reciproc avantajoasă şi să le rezolve 
în mod constructiv. Explicati metoda, exersati-o și, eventual, oferiţi o fisa 
care s-o descrie. Apoi discutati despre posibilitatea utilizării ei în familia 
voastră sau într-o organizaţie în care există disensiuni vizibile. E posibil să 
întâmpinați mai multă opoziție decât vă aşteptaţi. Dacă așa stau lucrurile — ati 
ghicit, probabil: abtineti-va să raspundeti numaidecât la obiecţii. În schimb, 
tratați-l pe celălalt cu respect, ascultati-i atent obiectia si dovediti-i cà ati 
inteles-o. Apoi puteţi face o declaraţie succintă. După ce ascult îndeajuns, eu 
spun, de obicei, ceva de genul: „N-am fost prea mulțumit de modul cum am 
gestionat neînțelegerile în trecut. Și cred că nici pentru tine n-a fost grozav. 
Aş vrea să testez chestia asta o dată sau de două ori ca să văd dacă ne ajută. 
Dacă nu, n-are rost să continuăm. Eşti dispus să încercăm împreună? [...]“ 


În fine, puteţi folosi această metodă pentru a-i ajuta pe alţii să-și rezolve 
diferendele. Dacă oponenții sunt de acord ca voi să fiti terti, aveţi sarcina sa 
ramaneti neutri si să vă asiguraţi că se respectă procesul de rezolvare a 
conflictelor. În situaţii foarte delicate, tertul poate decide să reformuleze 
cuvintele rostite de fiecare dintre parti. Când afirmaţia este rezumată de un 
observator, e posibil să apară mai puţine distorsionări decât atunci când 
practic aceleași cuvinte sunt rostite de un adversar. 


Mai des se întâmplă însă ca tertul să explice cei trei paşi ai procesului si să 
capete acordul tuturor părților că îl vor folosi. Ulterior, el încurajează 
procesul, în special reamintindu-le oamenilor să revină atunci când se abat de 
la el si deviază spre alte moduri de interacţiune. Ocazional, tertul poate sa 
rezume problemele importante formulate de fiecare. Rolul său este nu să 
intervină în controversă, ci să-i ajute pe ceilalţi să folosească o metodă de 
comunicare în condiţii de stres si să deprindă un mod de a interactiona ce le 


va permite să gestioneze cu succes viitoare conflicte, fără asistenţă din partea 
altcuiva. 


PREGĂTIREA PENTRU CONFRUNTARE 


Psihologul George Bach, care a lucrat mai bine de zece ani cu oameni de 
afaceri si cupluri pe tema „cum să te certi în mod corect“, spune că acordul 
explicit al părţilor de a se angaja într-o confruntare poate fi esenţial pentru un 
rezultat productiv. După cum afirmă Bach si Herb Goldberg: 


„Iniţiatorul“, cel care are o obiectie sau o nemulţumire, aplică metoda „certei 
corecte“. Îi cere celuilalt („partenerului“) să se implice într-o „ceartă 
corectă“. Dacă „partenerul“ e de acord, sunt stabilite un moment si un loc 
pentru discuţie. 


Procesul acesta de „antamare“ este esenţial pentru a contrabalansa tendinţa de 
a acţiona impulsiv si de a porni cearta ad-hoc. Altfel, una din parti ar fi prinsă 
cu garda jos şi s-ar declanșa spirala rapidă a confruntăriii distructive. Prin 
urmare, o ceartă corectă se desfășoară întotdeauna cu consimtamant reciproc 
şi în condiţii convenite de ambele párti??. 


De obicei, oamenii se implică în multe confruntări fără să fi stabilit dacă este 
sau nu momentul potrivit ori dacă celălalt este de acord sau nu să se certe si 
fără să fi convenit condiţiile care ar putea să asigure o controversă 
productivă. După ce se enervează, chiar şi cei care tind să se ferească de 
conflicte sunt inclinati să se arunce în luptă fără să fi căzut mai întâi de acord 
asupra condiţiilor necesare pentru o dispută reciproc avantajoasă. 


Iată câteva lucruri ce merită avute în vedere: are fiecare dintre noi suficientă 
energie emoţională pentru această dispută? Dacă un amic trece printr-un 


divorţ dureros, pot alege să nu îl abordez în privinţa unor chestiuni pe care în 
alte circumstanţe le-as aduce în discuţie. 


Cine ar trebui să fie prezent? Ca regulă generală, de fata trebuie să fie părțile 
implicate, dar nu si alții care nu au legătură cu conflictul. Adeseori, când 
învăţaţi să vă certati productiv, este mai simplu s-o faceţi fără observatori — 
poate cu excepția unui tert pe care îl agreati amândoi. Uneori, martorii sunt 
părtinitori sau cei care se ceartă se simt intimidati de prezenţa altcuiva. Pe 
deasupra, e rareori plăcut să auzi o ceartă intensă. De ce să le impuneti altora 
conflictul vostru? Cu toate astea, unii pot merge prea departe în această 
direcţie. Conflictul nu trebuie consumat mereu în secret, ca și cum ar fi 
malefic. Iar atunci când părinţii le permit copiilor să tragă cu urechea la 
anumite controverse de-ale lor, îi ajută pe cei mici să capete o înţelegere mai 
realistă a relaţiilor umane. 


Când este momentul potrivit? Există o perioadă în care este puţin probabil ca 
amândoi să fiti obosiţi, în care puteţi dedica tot timpul necesar confruntării si 
în care aveţi răgaz şi după aceea pentru împăcare, soluţionarea problemei, 
evaluarea corectitudinii si a eficienţei disputei s.a.m.d.? 


Care este cel mai potrivit loc? De obicei, e bine să stati departe de lucrurile 
care va distrag atenţia: telefon, radio, televizor si alti oameni. Un alt lucru de 
luat în considerare este neutralitatea spaţiului: ar trebui să va certati pe terenul 
vostru, pe teritoriul celuilalt sau într-un spațiu care nu „aparţine“ nimănui (ori 
este comun amândurora)? 


Desi fiecare dintre aceste aspecte poate fi semnificativ, cea mai importantă 
parte a pregătirii este să vă abtineti de la un atac-surpriză. Cearta care pleacă 
de la un acord comun și în condiţii convenite de ambele parti (inclusiv in 
privinţa folosirii metodei de rezolvare a conflictelor) începe cu dreptul. 


EVALUAREA CONFLICTULUI 


Multe dintre beneficiile conflictului enumerate anterior nu pot fi obținute sau 
sunt doar parţial obţinute pentru că oamenii nu s-au implicat într-o ceartă 
productivă sau pentru că nu și-au făcut ulterior timp pentru a învăţa din 
disputa lor. 


După ceartă e indicat să discutati cu partenerul despre cum a decurs 
controversa si despre ce ati învăţat din ea. Dacă asa ceva nu e posibil, puteţi 
concepe un monolog interior despre desfășurarea şi rezultatele disputei. Ideal, 
fireşte, ar fi şi s-o dezbateti cu partenerul, si să meditati la ea din când în 
când. lată o serie de întrebări care vă ajută să învăţaţi câte ceva din conflictele 
voastre: 


* Ce am învăţat din această confruntare? 


* Pot să trag vreo concluzie despre lucrurile care tind să-l enerveze sau să-l 
înfurie pe celălalt? Mai precis, ce anume a declanșat cearta? 


* Cât de bine am folosit (eu sau noi) procesul de rezolvare a conflictelor: 
pregătire, respect, ascultare, enuntarea propriei păreri, evaluare? 


* Cât de tare am fost rănit? 
* Cât de tare a fost rănit celălalt? 


* Cat de utilă a fost cearta pentru mine si partenerul meu ca să ne vársám 
năduful? 


* Cat de utilă a fost confruntarea din perspectiva aflării unor informaţii noi 
despre mine, despre partenerul meu și despre chestiunea în dispută? 


e Şi-a schimbat vreunul dintre noi opiniile? Dacă da, ce părere am despre 
noile poziţii pe care am ajuns? 


* Ce am aflat despre felul în care eu si partenerul meu ne certăm, despre 
strategiile și armele folosite? 


* Suntem mai apropiaţi sau ne-am depărtat unul de altul în urma disputei? 


* Ce vreau să fac altfel data viitoare când voi avea un conflict? 


* Ce mi-aş dori ca partenerul meu să facă altfel data viitoare când ne vom 
certa? 


CE REZULTATE POATE DA METODA DE 
REZOLVARE A CONFLICTELOR 


Unul dintre cele mai spectaculoase rezultate ale metodei de rezolvare a 
conflictelor este efectul ei asupra încărcăturii emoţionale a unei interacțiuni. 
Această metodă încurajează pe fiecare să-şi exprime, pe rând, sentimentele in 
mod sincer și direct. Când sunt exprimate, apoi ascultate şi acceptate de 
altcineva, acestea tind să se dovedească trecătoare. Metoda inlesneste 
eliberarea rapidă a emoţiilor intense, în așa fel încât oamenii să poată apoi 
discuta mai productiv despre diferendul lor. 


Un al doilea efect al metodei, pentru mine, este că pot să devin mai 
intelegator si să mă schimb. În definitiv, nu deţin eu tot adevărul. Când ascult 
în mod sincer pe altcineva cu suficientă seriozitate ca să simt cât de 
persuasive sunt unele dintre convingerile sale, pot să adopt idei și metode noi 
sau să integrez parti ale abordării lui în abordarea mea. De asemenea, când 
sunt autentic provocat într-o ceartă corectă, descopăr ce anume din experienţa 
mea este solid ancorat în realitate. Astfel, integrez perspective noi și în 
același timp consolidez lucrurile ce merită să-mi influenţeze viaţa și sistemul 
de valori. 


Un alt posibil rezultat al metodei de rezolvare a conflictelor este că celălalt se 
poate schimba. Cum spunea Carl Rogers: „Dacă pot să ascult ceea ce-mi 
poate spune, dacă pot să înțeleg cum i se pare lui, dacă pot să observ 
semnificația personală pe care o are pentru el, dacă pot să sesisez tipul de 
emoție pe care o simte, atunci o să eliberez forțele viguroase ale schimbării în 
el“12. Modul abil în care îmi formulez opiniile sporeşte probabilitatea ca 
celălalt să se schimbe. Cu toate acestea, scopul metodei este o mai bună 


comunicare în momente de stres. Este important să ne dăm seama că, de 
multe ori, celălalt nu-și va modifica semnificativ convingerile sau 
comportamentul. 


Un alt rezultat des întâlnit al acestei abordări este că părțile pot să găsească 
împreună o soluţie creativă la chestiunile de fond ale conflictului. Procesul în 
trei paşi, cum vă amintiţi, a fost conceput pentru a soluţiona aspectele 
emotionale ale unei dispute, nu pe cele de conținut. După ce emoţiile s-au 
atenuat, chestiunile de fond pot fi de obicei rezolvate cu ajutorul procesului 
de soluţionare a problemelor prin colaborare, descris în capitolul următor. 


Metoda de rezolvare a conflictelor poate fi folosită și pentru gestionarea 
constructivă a disputelor legate de valorile personale ale oamenilor. Multe 
dintre cele mai nocive certuri pornesc de la asta. Când interlocutorii au 
principii diferite la începutul unei conversații, arareori ajung pe aceeași 
lungime de undă la finalul interacțiunii. Când se folosește această metodă în 
disputele legate de sisteme de valori, obiectivul este ca fiecare să-l înțeleagă 
mai bine pe celălalt, ca părţile să se influenţeze, eventual, reciproc și sa 
accepte că nu sunt de acord în privinţa chestiunilor rămase nerezolvate. 
Metoda le permite părților implicate în acest tip de conflicte să comunice fata 
în fata până când ajung să accepte dreptul celuilalt de a avea altă părere. 
Oamenii pot fi în dezacord asupra anumitor chestiuni fără să fie în dezacord 
unul cu celălalt. Dialogul dintre Meg și Don a dat exact acest tip de rezultat. 


În fine, gestionarea conflictelor în acest mod tinde să aprofundeze si să 
îmbogăţească prieteniile. Relaţiile au tendinţa de a merge tot mai prost pentru 
că indivizii nu ştiu cum să gestioneze deosebirile dintre ei. A ignora 
diferenţele înseamnă a vă resemna la o relaţie superficială. A vă certa din 
cauza lor folosind metode nepotrivite provoacă suferinţă, iar conflictul capătă 
proporţii enorme până când ajunge să domine inutil relaţia. Când se folosește 
metoda de rezolvare a conflictelor, adevărul și ființa unuia sunt puse cu 
respect în discuţie de adevărul si fiinţa celuilalt. Drept urmare, fiecare individ 
îl cunoaște pe celălalt în profunzime și, după clarificarea problemelor, cei doi 
simt adesea un sentiment profund de armonie si prietenie. 


Această armonie de la finalul conflictului nu apare doar între vecini, prieteni, 
soți, părinţi si copii si colegi de munca, ci poate fi resimţită si în cazurile in 
care există ură naţională, religioasă sau rasială. Carl Rogers a cunoscut un 


grup de cinci protestanți si patru catolici în timpul conflictului si al atacurilor 
teroriste din Irlanda de Nord. Sora unuia dintre participanţi fusese ucisă de o 
bombă. Un altul se ascunsese în spatele unor saltele în timp ce locuinţa lui era 
ciuruită de gloanţe. Copiii unui al treilea fuseseră brutalizati de soldaţii 
britanici. Datorită unor lideri pricepuţi, aceşti oameni s-au întâlnit într-un 
weekend pentru a-și împărtăşi experienţele. La final, „aceste dusmanii vechi 
de secole nu doar s-au atenuat, ci, în anumite cazuri, s-au transformat 
profund“, şi între participanţi s-au legat prietenii care nu ţineau cont de 
diferenţele ideologice”. 


Un profesor de la Universitatea din Boston a vrut să „demonstreze că este 
posibil ca un grup de oameni profund diferiţi şi aflaţi în opoziţie să înveţe să 
comunice între ei ca ființe umane si să colaboreze pentru a rezolva 
probleme“14. În parteneriat cu postul de televiziune WBZ din Boston, a adus 
laolaltă un grup de negri si de albi pentru o confruntare televizată care a durat 
mai mult de o jumătate de zi. Reuniunea, care fusese înlesnită de lideri de 
grup profesioniști, a început cu atacuri și acuzaţii reciproce care au ţinut 
câteva ore. Newsweek relatează schimbarea care s-a produs pe măsură ce 
participanţii au început să folosească elemente ale metodei de rezolvare a 
conflictelor: 


O profesoară de culoare a dat un ton complet diferit discuţiei oferind din 
senin o explicaţie lungă și emoţionantă a ce înseamnă să fii negru. Doamna 
[Louise Day] Hicks [susținătoare deschisă a școlilor „de cartier“], care fusese 
acuzată de negri că apelează la rasism, a reacționat empatic. „Pur și simplu n- 
am înţeles până acum“, a spus ea. „Nimeni nu mi-a explicat vreodată.“ Apoi a 
renunţat la comportamentul agresiv si, plină de tristeţe, a arătat cat de 
chinuitor fusese pentru ea să fie considerată rasistă. La finalul discursului ei 
foarte sincer, o altă femeie de culoare a exclamat: „Ai fost simbolul tuturor 
lucrurilor pe care le uram. Acum, însă, te-am văzut pentru prima oară ca pe o 
ființă umană — și vreau să te văd din nou, Louise“. [...] Militantul de culoare 
care se certase cel mai mult cu doamna Hicks a simţit că situaţia se schimbase 
îndeajuns ca să încerce o mică glumă. „În seara asta [...] aş vrea să anunţ 
logodna mea cu Louise Day Hicks“. 


Când oamenii folosesc cu îndemânare metoda de rezolvare a conflictelor, 
efectele sunt de obicei pozitive; de multe ori schimbarea este dramatică. Dar 
chiar și așa, conflictele sunt imprevizibile și nicio metodă de interacţiune nu 
poate da rezultate garantate. 


REZUMAT 


In timpul unei confruntări, concentrati-vá mai întâi asupra emoţiilor. Un mod 
constructiv de a face acest lucru este să folosiți metoda de rezolvare a 
conflictelor: 


e Tratati-l pe celălalt cu respect; 
e Ascultati-l și reformulati ceea ce spune, astfel încât el să fie mulțumit; 


* Enuntati-và succint opinia. 


Această metodă poate fi folosită doar de voi sau în consens cu celălalt, ori 
poate fi înlesnită de un tert neutru. Pregătirea pentru o dispută este importantă 
si presupune să cadeti de acord asupra desfășurării ei si să-i stabiliți 
condiţiile. După ce confruntarea are loc, o perioadă de evaluare vă va ajuta să 
învăţaţi ceva din controversă si să descoperiţi cum să vă certati mai productiv 
data viitoare. În urma folosirii acestei metode, emoțiile sunt exprimate si, de 
obicei, se domolesc destul de rapid. Una sau ambele parti se pot schimba, 
oamenii îşi pot spune părerea în chestiuni legate de sistemul lor de valori și 
pot accepta că nu sunt de acord, iar legăturile emoţionale dintre ei tind să 
devină mai puternice. De obicei, cele mai bune relaţii umane se formează 
după ce conflictele iau sfârșit. 


Când o numim „metoda de rezolvare a conflictelor“, nu înseamnă că o 
considerăm singura abordare eficientă în gestionarea tensiunii emoționale 
specifice conflictelor. Cineva din echipa noastră a început s-o numească așa 
la un moment dat, si în timp denumirea s-a încetățenit. 


Abordarea concentrată pe rezolvarea de probleme permite o dublă decuplare 
mentală. Ea nu necesită o trecere directă de la un punct de vedere la altul, ci 
furnizează o perioadă în care mintea e „scoasă din viteză“, în care există 
deschidere către informaţii factuale şi, astfel, disponibilitatea de a lua în 
considerare o altă opinie.! 


— William Reddin, consultant în management 


TREI TIPURI DE CONFLICT 


În esenţă, există trei tipuri de conflict. Putem vorbi, în primul rând, de un 
conflict al emoțiilor. În orice relaţie importantă, între parteneri vor apărea 
sentimente ostile, din cauză că toti suntem oameni si între noi există deosebiri 
inevitabile. De obicei, aceste sentimente pot fi neutralizate prin metoda de 
rezolvare a conflictelor schitata în capitolul precedent. Există apoi conflicte 
de valori, care au rareori o „soluţie“, pentru că nu produc niciun efect concret 
sau tangibil asupra celui care se simte afectat. Totuși, metoda de rezolvare a 
conflictelor îi poate ajuta si în acest caz pe oamenii cu opinii opuse să se 
înţeleagă mai bine, să fie mai toleranti fata de părerea celuilalt si, ocazional, 
să-şi influenţeze reciproc atitudinile si acţiunile. 


Al treilea tip de conflict, conflictul de nevoi, reprezintă subiectul capitolului 
de fata. După ce au fost soluționate problemele legate de valori si aspectele 


emoționale ale conflictului, rămân adesea de stabilit chestiuni de fond. 


lată câteva exemple recente de conflicte de nevoi din viata mea: 


Nevoia mea 


Să am un mijloc de transport ca să pot face cumpărăturile necesare pentru cin 
Să fie telefonul fix „liber“ pentru un apel pe care îl aștept din provincie. 
Să termin de dactilografiat nişte lucrări. 


Să pregătesc decorul centrului nostru de conferinţe. 


Fiecare dintre aceste probleme a fost rezolvată în aşa fel încât nevoile 
ambelor parti să fie satisfăcute. Înainte de a analiza metoda de rezolvare a 
problemelor prin cooperare, pe care am folosit-o pentru a pune capăt acestor 
dispute, să trecem în revistă câteva dintre celelalte opțiuni utilizate in mod 
obişnuit. 


ALTE modalităţi DE REZOLVARE A 
PROBLEMELOR 


În afară de cooperare, există patru metode destul de răspândite de soluţionare 
a problemelor: negarea, eschivarea, capitularea și dominarea. Fiecare este 
potrivită din când în când. Utilizarea repetată a oricăreia dintre ele, însă, are 
consecinţe negative previzibile. 


Negarea 


Conflictele sunt atât de amenințătoare pentru unii, încât oamenii tind sa 
conteste existența problemelor interpersonale. Tot ce fac este să nege 
problema, s-o excludă din gândirea lor conştientă. Reprimarea conflictului 
înseamnă a te păcăli pe tine si a-i păcăli si pe ceilalţi că totul este în regulă. In 
toate epocile, oamenii s-au amágit singuri, strigând: „«Pace, pace!» Dar unde 
este pacea?'? 


Când neagă constant existența unei probleme, individul devine mult prea 
vulnerabil într-o lume care poate fi periculoasă. Negarea repetată provoacă 
afecțiuni psihosomatice și alte tulburări psihologice. 


Eschivarea 


Unii oameni sunt constienti de conflictele interpersonale de nevoi, dar fac, 
pur si simplu, tot ce le stă în putinţă ca să nu le înfrunte. Se retrag din 
situaţiile în care apar disensiuni sau tratează superficial problema, purtându- 
se ca si cum n-ar exista. Multe cupluri isi construiesc o faţadă pașnică peste o 
căsnicie presărată cu neînţelegeri. 


Iertarea prematură poate fi o modalitate bine intenţionată, dar distructivă de 
evitare a conflictului. Este o încercare de a petici o relaţie fără a aborda 
furia, suferinţa si alte realităţi problematice din ea. Din nou, sentimentele 
sunt ascunse în adânc, unde se pot amplifica până când devin de necontrolat. 


Evitarea repetată a problemelor diminuează profund capacitatea persoanei de 
a trăi o viata împlinită. Paradoxul eschivării este că oamenii o folosesc 
adeseori pentru a încerca să menţină o relaţie sănătoasă, în timp ce ea slabeste 
relaţia şi creează o distantare deprimanta şi glacială. Acest tip de retragere 
devine de multe ori o abandonare continuă a oportunităţilor pe care le oferă 
lumea. Mai mult, eschivarea permanentă duce inevitabil la negare şi la toate 
efectele negative ale acesteia. 


Capitularea 


Când se confruntă cu o nevoie a altcuiva, care intră în conflict cu propriile lor 
nevoi, multi oameni capitulează. Se dau bătuţi, adesea fără luptă. Trec prin 
viata fără să-şi satisfacă nevoile. Unii părinţi folosesc o abordare permisivă în 
creşterea copiilor. În practică, acest lucru poate fi exprimat în mod repetat 
printr-o capitulare în fata nevoilor, dorințelor si cerințelor copilului, în dauna 
nevoilor legitime ale părinţilor, care rămân nesatisfăcute. 


Când cineva îşi face un obicei din a ceda în faţa altcuiva, apare un flux de 


resentimente îndreptat împotriva persoanei „câștigătoare“. Discutând despre 
pericolele permisivitatii, un psiholog spunea unui grup de părinţi: „Dacă vreţi 
să vă detestati copilul, lăsaţi-l pur și simplu să aibă mereu câştig de cauză. 
Este o formulă care nu dă greş“. 


Folosirea repetată a oricăreia dintre cele trei variante menţionate — sau orice 
combinaţie a lor — vădeşte un comportament docil. Consecințele negative ale 
docilitatii menţionate la paginile 246—249 sunt valabile si în cazul folosirii 
constante a negării, eschivării sau capitulării. 


Dominarea 


O altă abordare în rezolvarea problemelor este dominarea — a-ţi impune 
soluţia. Cel care domină procesul decizional vine cu o soluție menită să-i 
satisfacă nevoile. Noi am descoperit că rar se întâmplă ca aceste soluţii să 
satisfacă nevoile persoanei dominante la fel de bine ca alte tipuri de rezolvări. 
E posibil ca lucrurile să iasă cum vrea ea sau să obţină un anumit rezultat, 
însă relaţia va suferi inutil. Nevoile celuilalt fie nu sunt luate deloc în seamă, 
fie nu sunt percepute sau îndeplinite prea bine. 


După cum vă puteţi imagina, oamenii agresivi tind să se bazeze pe dominare 
în timpul unui conflict de nevoi. Ceea ce m-a surprins, însă, este numărul 
mare de oameni docili care, atunci când se găsesc într-o poziţie de autoritate, 
au tendinţa să-și impună soluţiile asupra altora într-un conflict de nevoi. 
Acest lucru se petrece adesea în disputele dintre adulti si copii. Adulții 
presupun de multe ori că au dreptate pentru că posedă mai multe cunoştinţe și 
experiență decât cei mici. Prin urmare, exclud ideea de a rezolva problemele 
prin cooperare. Un profesor relativ supus, de exemplu, spunea că: „Am căutat 
ca el să fie de acord cu soluţia mea. În loc să-mi doresc cu adevărat să rezolv 
o problemă, am vrut ca elevul să capituleze. Si mă mai consider lipsit de 
agresivitate?!“ Predând abilități de comunicare câtorva mii de oameni aflaţi 
în poziţii de autoritate (părinţi, manageri, profesori etc.), am descoperit că 
multi dintre cei mai putin asertivi capitulează când le lipseşte puterea dată de 


un anumit statut“, dar sunt dominatori când se află într-o poziţie care îi 
plasează deasupra altora. Există multe explicaţii pentru acest fenomen. Cred 
că unul dintre motive este că majoritatea oamenilor au avut rareori prilejul să 
observe alte variante decât dominarea si capitularea. Așadar, când devin ei 
înşişi indivizi cu autoritate, se comportă asa cum au fost modelati în anii de 
formare şi în experienţa lor de muncă. Sarcina pe care o au de îndeplinit 
părinţii, profesorii și managerii pare să fie în ochii multora conceperea si apoi 
impunerea soluţiilor „bune“. 


Nenumărate consecinţe negative pot apărea atunci când, într-un conflict de 
nevoi, ne bazăm în exces pe ideea de a ne impune soluţiile asupra altora. Pe 
de o parte, se naște iarăși un flux de resentimente, de această dată îndreptat 
împotriva persoanei care impune soluţia. Pe lângă resentimentele normale pe 
care oamenii tind să le simtă când sunt dominați, impunerea unei soluţii poate 
să le trezească vechi resentimente nerezolvate, datând de pe vremea când alte 
figuri autoritare şi-au impus voinţa asupra lor în trecut. Este posibil, așadar, 
ca individul autoritar să nu fie nevoit să facă față doar resentimentelor stârnite 
în celălalt de acţiunea sa, ci si altora, acumulate de-a lungul anilor. Când actul 
de dominare e repetat, rezultatele negative sunt de multe ori dramatice. 
Oamenii recurg la sabotaj, furtisaguri, greve, rezistență pasivă, distantare 
emoţională și alte moduri distructive de a riposta. 


De multe ori, când este impusă, aplicarea soluţiilor trebuie urmărită cu 
rigurozitate. În definitiv, dacă nevoile celuilalt nu sunt satisfăcute și/sau el nu 
a luat parte pe deplin la procesul decizional, e puţin probabil să fie foarte 
motivat să se asigure de implementarea soluţiei. În felul acesta, nu numai că e 
dificil să rezolvati anumite probleme, însă, chiar dacă ele se rezolvă, s-ar 
putea ca rezolvarea să nu dureze dacă cel care a impus soluţia nu 
supraveghează cu mare atenţie si cheltuială de energie modul în care e 
aplicată. 


Dacă este folosită constant, abordarea autoritară poate fi foarte nocivă pentru 
partenerul de relaţie. Erich Fromm, renumitul psihoterapeut, scria: 


In măsura în care autoritatea socială și parentală tind să-i frângă copilului 
voinţa, spontaneitatea si independenţa, acesta, nenăscându-se ca să-i fie 


frânte, luptă împotriva autorităţii reprezentate de părinţi; el luptă pentru a fi 
eliberat nu doar de presiune, ci si pentru libertatea de a fi el însuși, o ființă 
umană deplină, nu un automat. Anumiți copii au mai mult succes în lupta 
pentru libertate decât alții, desi puţini au un succes deplin. Cicatricile lăsate 
de înfrângerea copilului în lupta împotriva autorităţii iraționale trebuie 
considerate a sta la baza oricărei nevroze?. 


Clark Moustakas, psiholog la Institutul Merrill-Palmer, a studiat alienarea în 
cazul copiilor si a descoperit că, în mare măsură, ea provine din modul în care 
aceştia au fost dominați de adulti „prin porunci exigente, spuse cu voce 
puternică, si prin vorbe mieroase si manipulatoare“. Moustakas afirmă că: 
„Ceea ce m-a şocat [...] este că, în ciuda tuturor dovezilor, [...] oamenii 
autoritari continuă să-şi impună standardele si valorile asupra celorlalți [... |^. 


Capitularea si dominarea sunt strategii prin care o persoană câștigă, iar 
cealaltă pierde. Negarea și eschivarea sunt și ele abordări de acest tip: prin 
lipsa conştientizării sau prin retragere, una dintre parti pierde — nu își vede 
nevoile satisfăcute. Dacă ne gândim la consecinţele pe care le au asupra 
relaţiilor, probabil ar fi corect să spunem că utilizarea repetată a oricăreia 
dintre aceste patru abordări face ca ambele părți să aibă de pierdut. Fiecare 
partener pierde ceva, iar relaţia în sine se deteriorează. 


Compromisul: să ne întâlnim la mijloc 


Compromisul e definit ca „acordul la care se ajunge prin concesii 
reciproce“. El tine cont de nevoile si de temerile ambilor parteneri. Există 
momente în care compromisul este foarte important în soluţionarea 
diferendelor interpersonale. Henry Clay, politicianul american care a trecut 
Compromisul Missouri prin Camera Reprezentanţilor, spunea că este 
cimentul care menţine Uniunea laolaltă: 


Toată legislaţia [...] este bazată pe principiul concesiilor reciproce. [...] Cel 
care se ridică deasupra umanităţii, deasupra slăbiciunilor, a invaliditatii, a 
dorințelor si a trebuintelor ei, n-are decât să spună, dacă pofteste: „N-o să fac 
niciodată vreun compromis“; dar fie ca niciunul dintre cei care nu sunt 
deasupra viciilor naturii noastre comune să nu dispretuiasca compromisul. 


Într-o lume de nevoi, dorinţe şi valori aflate în conflict, compromisul își are, 
evident, locul lui. Când este folosit consecvent și corespunzător, el poate însă 
duce la rezultate foarte neplăcute, așa cum o arată cu claritate vechea poveste 
a judecății lui Solomon. 


Solomon a fost regele Israelului în secolul al IX-lea î.H. În acele vremuri, una 
dintre sarcinile importante ale monarhului era cea de judecător al pricinilor 
personale. Într-o zi, două femei s-au înfățișat înaintea lui Solomon cu un 
copil mic, fiecare susținând despre el că i-ar aparține: 


Iar una din femei i-a zis: „Cată spre mine, domnul meu! Eu si femeia aceasta 
am locuit într-o singură casă si în aceeaşi casă am născut. Si a fost că a treia 
zi după ce am născut eu, a născut şi această femeie; [...] iar altcineva în afară 
de noi două n-a fost în casă. Dar pruncul acestei femei a murit noaptea, din 
pricină că ea a adormit peste el. lar la miezul nopţii s-a sculat și mi-a luat 
pruncul din braţe — căci roaba ta dormea — și l-a culcat la sânul ei, iar pe 
pruncul ei cel mort mi l-a pus mie la sân. Când eu, dimineaţa, m-am sculat să- 
mi alăptez pruncul, el era mort; şi, iată, dimineaţa am luat seama bine la el: și, 
iată, nu era fiul meu, cel pe care-l născusem“. 


Iar cealaltă femeie a zis: „Nu, ci acela care trăieşte e fiul meu; fiul tău e cel 
mort...“. Asa au vorbit ele în fata regelui. 


Atunci regele le-a zis: [...] „Luaţi o sabie și aduceti-o la mine!“ Si au adus o 
sabie în fata regelui. Si a zis regele: „Tăiaţi în două pruncul cel viu, cel care 
suge: jumătate din el dați-l acestei femei, iar cealaltă jumătate dati-o celeilalte 


femei!“ 

Atunci femeia al căreia era copilul cel viu a zis către rege — că-i sărise inima 
pentru copilul ei: „Vai mie, doamne!, dati-i ei pruncul, numai să nu-l 
omorâţi!“ Dar cealaltă a zis: „Să nu fie nici al meu, nici al ei; împărţiţi-l!“ 
Atunci regele a răspuns, zicând: „Daţi pruncul cel viu femeii care a zis: 
«Daţi-i-l ei, numai să nu-l omorati!», căci aceasta este mama lui!“€ 


În situaţia aceasta, compromisul care era acceptabil pentru una dintre femei 
însemna moartea copilului. Folosirea repetată a compromisului poate fi fatală 
și în alte moduri mai puţin evidente. În multe căsnicii se reunesc două 
personalități extrem de diferite. Cand nu sunt de acord, soții pot să-și rezolve 
problemele în mod consecvent prin compromis. Pe parcursul a douăzeci de 
ani de căsnicie, oricând există opinii diferite, fiecare cade la învoială pentru 
mai puţin decât şi-ar fi dorit cu adevărat. Compromisurile aduc o pace 
domestică temporară, lipsită de bucurie si de plăcere. După ani de 
compromisuri insipide, căsnicia sfârşeşte prin unul din două tipuri de 
divorturi — legal sau emotional. 


Si în organizaţii, folosirea excesivă a compromisului ucide creativitatea, 
sufocă oamenii si reduce profitul. In cartea lui Ascensiunea într-o organizaţie, 
Robert Townsend, lider în domeniul afacerilor, recomanda: 


În general, nu e bine să faci compromisuri. Compromisul trebuie privit ca o 
ultimă opţiune. Dacă două departamente sau divizii au o problemă pe care nu 
o pot rezolva și aceasta ajunge în atenţia ta, ascultă ce are de spus fiecare 
dintre parti si [...] dă dreptate uneia din ele. În acest mod, câștigătorul se 
simte obligat să facă tot posibilul pentru a rezolva problema. Impune-le 
oamenilor să nu accepte compromisuri”. 


Pentru că fiecare parte câştigă mai puţin decât satisfacerea integrală a 
nevoilor şi dorințelor proprii, compromisul este o metodă în care ambele parti 


au de pierdut. Fiecare renunță la ceva pentru a pune capăt conflictului sau 
pentru a rezolva problema. 


CĂUTAREA UNEI SOLUŢII „ELEGANTE“ PRIN 
COOPERARE 


În cazul rezolvării problemelor prin cooperare, oamenii care descoperă că au 
nevoi aflate în conflict colaborează pentru a găsi o soluţie acceptabilă pentru 
ambele parti. Acest lucru presupune redefinirea problemei, descoperirea unor 
soluţii alternative inedite și concentrarea asupra intereselor care coincid 
partial. În acest proces, nicio persoană nu capituleaza si nici nu o domină pe 
cealaltă, pentru că nimeni nu pierde, nimeni nu renunță la ceva sau cedează si 
toate părţile obţin beneficii. Este o metodă reciproc avantajoasă. Când putem 
să o folosim — ceea ce se întâmplă adesea —, ea reprezintă de obicei maniera 
ideală de rezolvare a conflictelor de nevoi care apar între oameni. 


Mary Parker Follett a ilustrat această abordare scriind despre doi oameni care 
se aflau într-o cámárutá neaerisită dintr-o bibliotecă universitară. Unul voia 
să deschidă fereastra, celălalt voia s-o ţină închisă. În loc să se concentreze 
asupra soluţiilor (dacă fereastra să stea închisă sau deschisă), s-au gândit la 
nevoile lor si au rezolvat problema venind cu o altă soluţie: au deschis o 
fereastră în camera alăturată. Astfel, persoana care avea nevoie de aer 
proaspăt a avut parte de el si, în același timp, vântul n-a suflat direct spre cel 
care nu voia să stea în curent.8 


După ce a instruit mii de cursanţi — manageri, profesori, părinţi, personal 
medical, agenti de vânzări, psihoterapeuti, membri ai clerului s.a.m.d. —, 
echipa noastră a ajuns să considere că majoritatea oamenilor sunt uimiti să 
descopere că există o metodă din care toată lumea are de câştigat si că ea 
poate să rezolve cu adevărat multe dintre cele mai spinoase probleme cu care 
se confruntă. Multi ne-au spus cât sunt de mulțumiți să scape de metodele cu 
care erau obișnuiți de ani întregi si prin care cineva sau toată lumea avea mai 
mult sau mai puţin de pierdut. 


Fireşte, multe persoane sunt sceptice că metodele din care toată lumea are de 
câștigat pot funcţiona în „lumea reală“. Când mentionez exemplul lui Mary 
Parker Follett despre deschiderea unei ferestre într-o cameră alăturată, un 
participant la curs poate spune: „Da, dar e posibil să nu existe un geam în 
camera de lângă“?. În acest caz, oamenii creativi pot găsi altă opţiune 
atrăgătoare pentru ambele persoane. Un amic de-al meu care s-a aflat într-o 
situație asemănătoare, în care nu exista o fereastră într-o cameră alăturată, a 
găsit mai multe soluţii care au fost agreate de ambele parti. Printre acestea s- 
au numărat schimbarea locurilor în cameră, deschiderea jumatatii de sus a 
geamului în locul celei de jos și căutarea unui alt loc de şedere în bibliotecă. 
Eu însumi am fost uimit să văd câte conflicte cu adevărat dificile de nevoi din 
viaţa mea s-au rezolvat prin cooperare. Această metodă nu este însă un 
panaceu pentru toate problemele vieţii. Există anumite situații în care nu va 
funcţiona sau in care este mai potrivită altă abordare. Totusi, rata de succes a 
metodei pentru problemele tipice care apar între oameni este extraordinar de 
mare. 


CEI ŞASE PAȘI AI COOPERĂRII 


John Dewey, unul dintre cei mai mari filosofi americani, a declarat că 
filosofia trebuie să înceteze să fie „un mecanism de gestionare a problemelor 
filosofilor“ și să devină o metodă cultivată de filosofi pentru a soluţiona 
problemele oamenilor obişnuiţi.” Probabil „cea mai insistentă propunere a lui 
John Dewey“ a fost de a stabili „reguli ale logicii [...] universal recunoscute“ 
care să-i ajute pe oameni să soluţioneze problemele dând rezultate mai bune 
şi prevenind totodată efectele neplăcute.!! „Regulile logicii“ concepute de 
Dewey formează un proces care poate fi utilizat pentru a rezolva probleme 
personale și profesionale, pentru a soluţiona conflicte sociale sau a examina 
subiecte ştiinţifice si de altă natură. Psihologul Thomas Gordon a scris 
despre aplicarea acestui proces la soluționarea problemelor interpersonale, 
după ce oamenii descoperă cu ajutorul mesajelor asertive şi al ascultării că au 
nevoi aflate în conflict.!3 


lată cei şase paşi ai procesului: 


1. Definiti problema în termeni de nevoi, nu de solutii.!4 
2. Faceţi brainstorming pentru posibile soluţii. 


3. Selectaţi soluţia (soluţiile) care satisface cel mai bine nevoile ambelor parti 
şi verificaţi posibilele consecințe. 


4. Planificati cine si ce va face, unde si când. 
5. Implementati planul. 


6. Evaluati procesul de rezolvare a problemei si, ulterior, cat de buna s-a 
dovedit solutia gasita. 


Rezolvarea problemelor prin cooperare necesita folosirea abilitatilor de 
ascultare si de autoafirmare si a metodei de rezolvare a conflictelor. In plus, 
va trebui sa intelegeti metoda cooperarii — care este destul de simpla, fiindca 
se bazează pe o progresie logică — si să evitati capcanele obișnuite ale 
folosirii ei. Să parcurgem deci procesul pas cu pas. 


Pasul 1: Definiţi problema în termeni de nevoi, nu de soluţii 


Cei mai multi dintre noi sunt de acord fără să stea pe gânduri că formularea 
precisă a problemei trebuie să preceadă toti ceilalți paşi. Din cauza vieții 
agitate, a presiunii vremurilor pe care le trăim, a stresului emoţional provocat 
de problemă și a efortului intelectual pe care îl presupune uneori definirea ei 
cu claritate, mulți oameni se mulțumesc cu o definiţie de mântuială. O 
formulare „la plesneală“ va submina probabil întregul proces de rezolvare 


prin cooperare a problemei. Este important să ajungem la o formulare clară, 
concretă şi succintă. 


Pentru un rezultat reciproc benefic, problema este formulată în termeni de 
nevoi, nu de soluţii.!5 Acest lucru este atât de important, încât se impune sa 
detaliez ce vreau să spun prin această distincţie, de ce este esențială şi cum 
poate fi făcută. 


Mai întâi, ce vrea să însemne definirea unei probleme în termeni de nevoi? 
De cele mai multe ori, oamenii se gândesc la probleme în termenii unor 
soluții contradictorii. Cinci membre ale unui ordin religios locuiau împreună 
într-o casă şi foloseau aceeași mașină. Toate erau active în comunitate si, prin 
urmare, participau deseori seara la întruniri. După cum vă puteţi închipui, 
conflictul a pornit de la folosirea mașinii. Când au încercat să definească 
problema, sora Veronica a spus: „Îmi trebuie maşina ca să merg la ședința 
consiliului scolar de la ora 20:00“. (Sedinta se desfășura în marginea estică a 
oraşului.) Sora Katherine a spus: „Dar şi eu am nevoie de mașină ca să merg 
la întrunirea grupului de lucru pentru activităţi sociale al parohiei, la aceeași 
oră.“ (Întrunirea se desfăşura într-o suburbie aflată la șaisprezece kilometri la 
vest de oraș.) Cum se întâmplă de obicei, aceste femei devotate isi definisera 
problema în termenii unor soluţii aflate în conflict: „Îmi trebuie mașina în 
seara asta“. „Dar și eu am nevoie de mașină ca să merg în direcţia opusă la 
aceeași oră.“ Când o problemă este definită astfel — în termeni de soluţii —, 
orice rezultat reciproc avantajos este exclus. De maşină are parte doar una 
dintre femei. Una câștigă, cealaltă pierde. 


Le-am rugat să formuleze problema în termeni de nevoi. 


Ambele mi-au răspuns: „Diseară am nevoie de maşină“. Dar asta era, pur și 
simplu, o reformulare a problemei tot în termenii unor soluţii predeterminate. 


Ca să ajung la nevoia care genera aceste soluţii, le-am întrebat: „Pentru ce vă 
trebuie mașina?“ 


Sora Veronica a răspuns: „Am nevoie să mă duc şi să mă întorc de la 
şedinţă“. 


Sora Katherine a zis: „lar eu am nevoie să ajung la întrunirea comitetului de 


activităţi sociale“. 


Nevoia ambelor femei era transportul. Utilizarea maşinii era una dintre 
soluţiile posibile la nevoia lor. După ce și-au definit problema în termeni de 
nevoi, nu de soluţii, au ieșit la iveală mai multe soluţii. Chestiunea le dădea 
bătăi de cap celor două femei de mai bine de un an. De îndată ce au definit-o 
în termenii nevoii de transport, au fost capabile s-o rezolve în câteva minute. 
Șase luni mai târziu, am primit o scrisoare în care îmi povesteau că soluţia 
adoptată funcţiona în continuare si că „abordarea în termeni de nevoi“ 
făcuse ca relaţiile interpersonale din comunitatea lor religioasă să fie mai 
constructive. 


Vă amintiţi de cei doi oameni din încăperea neaerisită din bibliotecă? 
Probabil că începuseră prin a-și formula problema în termeni de soluţii. Unul 
voia ca fereastra să fie deschisă, celălalt o dorea închisă. Dacă unul ar fi fost 
întrebat: „Ce vrei să obţii deschizând fereastra?“, răspunsul ar fi putut fi un 
enunţ referitor la o nevoie: „Să intre mai mult aer curat“. Dacă celălalt ar fi 
fost întrebat: „Ce câștigi dacă tii geamul inchis?“, fără îndoială că ar fi 
răspuns formulând tot o nevoie: „Nu vreau să mă tragă foarte tare curentul, 
pentru că mă paşte o răceală“. Când problema este redefinită — formulată în 
termeni de nevoi —, pot fi descoperite opţiuni satisfăcătoare pentru ambele 
parti, cum ar fi deschiderea unei ferestre într-o cameră alăturată. Pentru a 
descoperi nevoile, încercăm să aflăm de ce persoana doreşte soluția propusă 
initial. Dacă înţelegem avantajele pe care i le oferă soluţia respectivă, i-am 
descoperit „nevoia“. 


De ce să ne batem capul să definim problemele interpersonale în termeni de 
nevoi, nu de soluţii? Motivul, deja sugerat, este că definirea în termeni de 
soluţii duce inevitabil la rezultate din care unul are de câștigat si altul, de 
pierdut. 


Despre conflict, Ross Stagner spunea că este „o situaţie în care doi sau mai 
multi oameni au obiective pe care ei cred că le poate atinge doar unul sau 
celălalt, dar nu amândoi“1*. Esenţa acestei fraze este cuvântul „cred“. Daca 
percepţia problemei se schimbă din capul locului, trecând de la o situaţie în 
care cineva are de pierdut la una în care ambii parteneri au de câștigat, 
şansele de a obţine un rezultat reciproc avantajos cresc considerabil. O 
percepţie falsă și limitată a naturii problemei sabotează majoritatea eforturilor 


de rezolvare. 


Redefinirea problemei în termeni de nevoi produce un mod de rezolvare a 
conflictului în care ambele parti (sau toate) isi pot satisface nevoile. 


Cum definim o problemă în termeni de nevoi? 


Uneori, este evident că există un conflict de interese. Pentru cele două surori 
din ordinul religios, liniile generale ale problemei erau clare. Sarcina lor era 
să redefinească problema în termeni de nevoi. Dacă n-ar fi fost prezent un 
tert, ar fi trebuit să se asculte empatic una pe alta și să dea dovadă de un 
comportament asertiv pentru a-și înţelege reciproc nevoile. O modalitate de a 
redefini problema este să distingem între mijloace și scopuri. Care este 
obiectivul final pe care vrea să îl atingă sora Veronica cu mijloacele selectate 
(folosirea mașinii comune)? Un prieten folosește următoarea formulă pentru 
definirea nevoilor: „Am nevoie să... [enuntarea obiectivului, nu a soluţiei]. I 
se pare un lucru util în procesul asertiv. Când ascultă, caută același tip de 
informaţie: „Ai nevoie să... [după o ascultare atentă, enunţă obiectivul 
celuilalt, nu soluţia pe care acesta poate a propus-o]“. 


Stresul conflictului sau chiar al anticipării lui îi face adeseori pe oameni să-și 
mascheze, fără să vrea, nevoile printr-un limbaj mult mai codificat decât de 
obicei. Apoi, din cauza aceluiași stres, capacitatea lor de a asculta scade 
semnificativ. Prin urmare, definirea problemei în termeni de nevoi poate să ia 
surprinzător de mult timp — chiar si atunci când aspecte importante ale 
conflictului sunt evidente încă de la început. 


Adeseori însă, conflictul de nevoi este camuflat. Este posibil ca, la începutul 
unei conversații, una sau ambele parti să nu fie conştiente de nevoia 
celeilalte. Cel conștient de nevoile lui poate să transmită un mesaj asertiv și 
să se lovească de „un zid“, pentru că celălalt are nevoi contrare la fel de 
intense. În asemenea cazuri, persoana asertiva isi foloseşte întâi abilitățile de 
rezolvare a conflictelor (dacă celălalt e stăpânit de o emoție puternică) si abia 
apoi trece la rezolvarea prin cooperare a problemelor. Fiindcă e important să 
cunoaștem natura precisă a nevoii celuilalt și pentru că se poate ca el să n-o fi 
formulat cu claritate, e posibil să ne ia mult timp ca să înțelegem problema în 
termeni de nevoi si s-o enuntam exact. 


Uneori, cineva poate să-l asculte pe altul dezvaluindu-si visurile si să afle 
deodată informaţii care, fără ca celălalt să stie, intră în conflict cu nevoile lui. 
Ascultătorul trebuie să reflecte atunci cu claritate nevoile celuilalt, să-și 
formuleze asertiv propriile nevoi, iar apoi, după ce problema a fost enunțată 
satisfăcător pentru ambele parti, poate urma și restul procesului de rezolvare a 
problemei. Este însă dificil să ascultăm precis și empatic, să fim asertivi dând 
dovadă de respect şi de franchete si să formulăm ambele seturi de nevoi cu 
obiectivitate, mai ales când trecem prin stresul provocat de conflict. 


De exemplu, o mamă își asculta fiica de 17 ani, Joan, care îi spunea cât de 
mult o entuziasmează faptul că urmează să absolve liceul în ianuarie (cu o 
jumătate de an mai devreme decât restul clasei ei). Joan se simţea usurata că 
îndeplinise toate cerinţele legate de învățătură și era mândră că isi făcuse rost 
de o slujbă pentru perioada dinaintea facultăţii. 


Mama ei, care predă abilități de comunicare, a fost capabilă să asculte 
empatic descrierea realizărilor si sperantelor de viitor ale lui Joan. 


Apoi Joan și-a expus planul de a merge în Arizona (ea locuia în statul New 
York) pentru a se întâlni cu doi tineri, după care să viziteze San Diego ca să 
se vadă cu un al treilea. Acest plan a intrat în conflict cu sistemul de valori al 
mamei, făcând-o să renunţe la ascultarea empatică și să ridice bariere în calea 
comunicării. 


Ulterior, când și-a dat seama ce se petrecuse, mama a redeschis conversaţia si 
şi-a impus să asculte empatic. Apoi și-a formulat obiecțiile, si amândouă s-au 
străduit să găsească o soluție mutual agreabilă. 


Participanţii la cursurile noastre ne spun că unul dintre cele mai dificile 
aspecte ale metodei prin cooperare este faptul că, de multe ori, la începutul 
unei interacțiuni nu-și imaginează că au nevoie de această abilitate, pentru că 
nu sunt conştienţi de nevoia intensă a celuilalt. Înțelegerea acestei nevoi si 
apoi schimbarea metodei (renunţarea pe moment la autoafirmare) sunt un 
proces dificil si foarte cronofag atunci când deprindem pentru prima oară 
abilităţi de comunicare. Exersând însă, el devine mult mai simplu și întru 
câtva mai rapid. 


Definirea problemei în termeni de nevoi, primul pas al metodei de rezolvare a 


problemelor, ocupă deseori jumătate din timpul necesar întregului proces. Ea 
înseamnă să parcurgem încă o dată enuntarea propriilor nevoi, ascultarea 
reflectivă până înţelegem nevoile celuilalt, apoi enuntarea ambelor serii de 
nevoi într-o frază care rezumă problema. Cu excepţia problemelor foarte 
simple sau foarte dificile, socotesc că este nevoie de cinci până la douăzeci de 
minute pentru acest pas. Dar merită! Adaptând o zicală, putem spune că: „O 
problemă bine definită este pe jumătate rezolvată“. 


Pasul 2: Faceţi brainstorming pentru posibile soluţii 


După ce problema este definită corect, începe căutarea soluţiilor posibile. De 
obicei, eu folosesc metoda brainstormingului. Brainstormingul este generarea 
şi enumerarea rapidă de idei de soluţii, fără prea multe clarificări şi fără a le 
evalua calitatea. Nenumărate probleme aparent imposibil de rezolvat au fost 
soluționate constructiv prin utilizarea acestei metode. 


În brainstorming, scopul este cantitatea, nu calitatea. Cei experimentați isi 
dau seama că majoritatea ideilor generate vor fi eliminate în etapele 
ulterioare ale procesului. Dar asta nu contează. Acum important este 
numărul cât mai mare de idei. 


Există nişte principii de bază pentru brainstorming care, dacă sunt respectate, 
generează sesiuni mai productive. Rolul lor este să asigure un mediu în care 
fluxul intens al energiei creative să se îndrepte spre găsirea cât mai multor 
soluţii într-o perioadă scurtă (de obicei, mai putin de cinci minute). Abaterea 
de la oricare dintre ele poate încetini fluxul ideilor si reduce creativitatea 
grupului. Așadar: 


1. Nu evaluati. Evaluarea stavileste creativitatea, tinde să-i facă pe oameni 
defensivi si mai predispusi să-și păstreze ideile pentru ei. Amânaţi orice 


judecată critică. 


Brainstorming .................. Nimeni nu spune: ,, Nu“. 


Brainstorming .................. Nimeni nu spune: „N-o să meargă niciodată“. 


Brainstorming .................. Nimeni nu spune: „E o idee stupida“. 
Brainstorming .................. Nimeni nu spune: „O să coste prea mult“. 
Brainstorming .................. Nimeni nu spune: „S-a mai încercat“. 
Brainstorming .................. Nimeni nu spune: „E o idee nemaipomenită“. 


Va veni şi momentul să spuneţi care dintre soluţii vi se par mai bune. Acum 
însă, respectaţi cu rigurozitate regula, chiar şi atunci când evaluările 
„pozitive“ par necesare. 


2. Nu clarificati si nu cereti clarificări. Remarcile explicative împiedică 
generarea rapidă si creativă a soluţiilor. Deseori, când oamenii încep sa 
explice ce voiau să spună în timpul procesului de brainstorming (,, Vreau sa 
lipesc anunţuri pe usi pentru că...“) sau sunt întrebaţi de ceilalți ce voiau sa 
spună, fluxul ideilor încetinește. 


3. Nu vă sfiiti de idei trăsnite. O idee neobișnuită poate părea lipsită de sens, 
dar poate să ofere de fapt, într-o formă incipientă, soluţia finală. Mi s-a 
povestit cum managerii unui aeroport important discutau despre cum pot fi 
deszăpezite pistele. Unul dintre ei a sugerat să atârne de turnul de control o 
broască uriaşă care să dea zăpada la o parte cu limba ei enormă. În timp, 
ideea a fost reformulată şi a dat soluţia finală — un tun rotativ care 
pulverizează un jet de aer. 


Dincolo de utilitatea lor ocazională, ideile trăsnite sunt adesea propice pentru 
relaxarea partenerilor sau a grupului, încurajând o mai mare creativitate. 


4. Dezvoltati-và reciproc ideile. Brainstormingul generează o mulțime de 
sugestii incomplete. Cele mai bune soluţii apar adesea completând sau 
combinând idei ori dezvoltând o primă formă a ideilor deja propuse. Un 
cuplu de tineri discuta despre cum s-a fi putut adăposti de intemperii în 
timpul vacanței. El a propus: „Să cumpárám o furgonetă“. Plecând de la 


această idee, ea i-a răspuns: „Să închiriem în fiecare an o autorulotă pentru 
două săptămâni“. 


5. Notati fiecare idee (sau intrebati-l pe celălalt dacă vrea el să facă asta). 
Când se poate, asigurati-va că fiecare idee este consemnată preluând câteva 
dintre cuvintele-cheie ale vorbitorului. Cel care scrie nu trebuie să devină 
redactor, cenzor sau judecător — este un simplu scrib. De multe ori, când 
faceţi brainstorming în grup, e bine să existe două sau mai multe persoane 
care să noteze ideile pe foi de flipchart. 


6. Evitaţi să asociaţi numele oamenilor cu ideile sugerate sau să notati separat 
contribuţia fiecăruia. Profesorii notează adesea ideile proprii într-o coloană şi 
ideile elevilor în altă coloană. Multi părinţi comit aceeași greșeală din 
neatentie. Obiectivul este ca perechea sau grupul să producă cele mai bune 
idei cu putinţă. Toate părţile contribuie la un climat care stimulează 
creativitatea, fiecare oferă idei care îi îndeamnă pe ceilalți să se gândească — 
aşadar, chiar dacă în realitate este aleasă contribuţia cuiva anume, e vorba 
despre un efort de grup. E contraproductiv să ne concentrăm asupra celui care 
a exprimat prin cuvinte ideea. 


Cercetările au demonstrat că e important să nu începem o sesiune de 
rezolvare a problemelor cu ideea că există o singură soluţie a conflictului”. 
Rigiditatea în materie de soluţii este responsabilă de eşecul multor eforturi de 
rezolvare a problemelor. După ce folosiţi procesul cu regularitate, s-ar putea 
să fiți uimiti de câte soluţii „elegante“ există la probleme extrem de dificile. 


Pasul 3: Selectaţi soluţia (sau combinaţia de soluţii) care satisface cel mai 
bine nevoile ambelor parti 


Dacă anumite soluţii care au apărut în etapa de brainstorming au nevoie de o 
clarificare, acum este momentul s-o faceţi. Clarificarea trebuie să fie cât mai 
succintă cu putință. Principiul „nu evaluati“ este valabil atât în perioada de 
clarificare, cât şi în cea în care sunt generate ideile. Dacă nu e nevoie de 


clarificări, incepeti procesul de selecţie. 


Următoarele repere s-au dovedit utile în selectarea unei soluţii sau combinaţii 
de soluții: 


1. Întrebaţi-l pe celălalt ce variante de soluţie ar prefera. Nu eliminați soluţiile 
una câte una. Metoda 


aceasta vă iroseste timpul inutil si poate diminua atenţia și eficienţa 
oamenilor în procesul de rezolvare a problemei. 


2. Spuneţi care variante vi se par vouă cele mai bune. Asiguraţi-vă că nevoile 
voastre sunt satisfăcute. 


3. Vedeţi care alegeri coincid. 


4. Alegeţi împreună una sau mai multe variante. De obicei, dacă nevoile au 
fost bine definite de la început, ambele parti vor selecta în mare parte aceleași 
variante. 


Aveţi grijă ca partenerul să fie satisfăcut de soluţia la care ati ajuns. Este în 
avantajul vostru, dar şi al celuilalt, să acceptaţi amândoi alegerea făcută. Dacă 
ea îi satisface nevoile, celălalt va fi mult mai motivat să se asigure că soluția 
este implementată. Cum spunea cu înţelepciune cineva: „Oamenii acționează 
din motivele lor, nu din ale noastre“. 


Consensul este cea mai adecvată metodă în procesul de rezolvare a 
problemelor prin cooperare. Consensul înseamnă să găsim „un sens al 
întâlnirii“, înseamnă disponibilitatea de a accepta decizia grupului. Rensis si 
Jane Likert afirmau că: 


Procesul de stabilire a consensului constă în schimbul liber şi deschis de idei 
care continuă până cand se ajunge la o înțelegere. El garantează că obiecțiile 
fiecărui individ sunt ascultate si înţelese si că se face un efort sincer de a le 
lua în considerare în timp ce se caută și se formulează o concluzie. Este 
posibil ca această concluzie să nu reflecte dorinţele exacte ale fiecăruia, dar, 


fiindcă nu încalcă interesele profunde ale nimănui, poate fi acceptată de 
toţi 18% x rr 


Când doi oameni recurg la metoda rezolvării problemelor prin cooperare, 


poate părea prea formal să spunem că se ajunge la decizii prin consens. 
Totuși, spiritul consensului se manifestă în tot procesul de cooperare de 
fiecare dată când acesta este folosit. Votul majoritar, procedurile 
parlamentare, respectarea Regulilor de ordine ale lui Robert******** — 
acestea nu sunt aplicate în rezolvarea prin cooperare a problemelor. 


După ce au selectat o soluţie care le pare multumitoare, e important ca 
ambele parti să încerce să anticipeze posibilele ei consecinţe. Soluţiile 
aparent foarte bune sunt deseori date peste cap de consecințe neprevăzute. 
Deşi este imposibil să prezicem cu exactitate toate urmările lor, oamenii care 
se pricep la rezolvarea problemelor nu trec cu ușurință peste aceasta etapă 
importantă. 


Pasul 4: Planificati cine si ce va face, unde si cand 


Uneori, oamenii sunt atât de fericiți că ajung la o decizie care satisface 
nevoile variate ale tuturor, încât sărbătoresc prematur, în loc să decidă cum va 
fi pusă în aplicare. Însă o soluţie valorează exact cât implementarea ei. Părțile 
implicate trebuie să hotărască cine şi ce va face, unde si când. Uneori, la fel 
de important este să determinăm și cum se vor face lucrurile — ce metode se 
vor utiliza. E util, de asemenea, sa specificăm o dată când părţile se vor reuni 
pentru a examina cum decurge implementarea soluţiei. 


Multi oameni sunt uituci. Alţii isi amintesc inexact. E de dorit să scriem pe 
hârtie înţelegerea la care s-a ajuns, inclusiv detaliile legate de cine, ce şi când 
va face. Acordul scris va fi doar un memento. Unora le place să păstreze pe o 
singură pagină expunerea problemei, ideile care au fost propuse, soluţia 
aleasă și deciziile legate de punerea ei în practică. Cunosc o familie ai cărei 
membri semnează hârtiile, le datează si păstrează toate înțelegerile 
îndosariate într-un sertar. Le face plăcere să citească învoielile la care au 
ajuns cu ani în urmă, la fel cum altora le place să se uite la fotografii de la 
diverse evenimente din trecut. 


Pasul 5: Implementati planul 


Până în acest punct al procesului ne-am gândit și am discutat. Acum suntem 
gata de acţiune. S-a ajuns la o 


înțelegere legată de cine si ce va face, unde si când. Acum este momentul sa 
trecem la fapte. 


De obicei, primii patru paşi sunt parcurși odată, într-o singură discuţie. Cand 
discuţia ia sfârșit, în general, părţile se despart si au grijă apoi să-și 
îndeplinească atribuţiile stabilite. În semn de buná-credintá, e important să 
finalizati la timp sarcinile care vă revin. Dacă celălalt a participat activ la 
procesul de rezolvare a problemei şi dacă nevoile lui au fost satisfăcute de 
soluție, sunt șanse mari să-şi îndeplinească la rândul lui partea de înţelegere. 


Cu toate acestea, oamenii sunt oameni și, uneori, felul cum acţionează 
ulterior nu se ridică la nivelul înțelegerilor pe care le-au încheiat cu maximă 
sinceritate. În astfel de situaţii, poate fi potrivit un mesaj asertiv, urmat de 
ascultare reflectivă. 


Daca rezolvati problema în cooperare cu altcineva, sáriti peste pasul 5 
(implementarea) şi treceţi direct la pasul 6. Punerea planului în practică are o 
importanţă crucială, însă nu poate începe până când nu duceti discuţia la bun 
sfârşit. 


Pasul 6: Evaluati procesul de rezolvare a problemei si, ulterior, estimati 
cât de bună s-a dovedit a fi soluţia găsită 


După o sesiune de rezolvare a unei probleme, mie îmi place să fac o pauză 
pentru a analiza cum s-a desfășurat procesul. Printre subiectele pe care le 
discut cu partenerul/partenerii de comunicare se numără: 


* ce simte la modul general fiecare dintre noi în legătură cu procesul pe care 
tocmai l-am desfășurat; 


* ce ne-a plăcut cel mai mult; 

* ce ne-a plăcut cel mai putin; 

* un lucru care m-a deranjat; 

* un lucru care l-a deranjat pe celălalt; 

* un lucru pe care as vrea să nu-l fi făcut sau spus; 

* un lucru pe care celălalt ar vrea să nu-l fi facut sau spus; 


* ce ar putea fiecare să facă mai bine data viitoare. 


Spre finalul discuţiei inițiale, mă asigur întotdeauna că stabilim o zi în care ne 
întâlnim ca să verificăm cât de bine funcţionează soluţia. Unele planuri de 
acțiune nu trec testul timpului — fie în întregime, fie în parte. Dacă un plan nu 
funcţionează, el trebuie corectat sau trebuie agreat unul nou. Dacă 
funcţionează, ce-ar fi să sărbătorim că am rezolvat cu succes o problemă 
dificilă? 


Semnificaţia METODei cooperării 


Un prieten consultant, Peter Lawson, subliniază că fiecare pas al metodei 
conţine un mesaj important de afirmare a ambelor parti, venit din partea 
fiecăreia şi care poate fi comunicat la nivel conștient sau subconștient. De-a 
lungul anilor, i-am completat această opinie cu unele idei proprii. lată 
mesajele pe care eu le percep ca fiind implicite în fiecare pas al procesului de 


rezolvare a problemelor: 


Pas Mesaj 

I.  Definiţi problema în termeni de nevoi. 

II. Faceţi brainstorming pentru a genera posibile soluţii. 

III. Selectaţi soluţia care satisface cel mai bine nevoile ambelor parti si verifi 
IV. Planificati cine si ce va face, unde si când. 


V. Implementati planul. 


VI. Evaluati procesul... 


... Şi soluţia. 


METODA COOPERării ÎN ACŢIUNE 


Inainte și după 


Sonje și soțul ei, Woody, aveau frecvent conflicte legate de un anumit aspect 
din viaţa lor. Sonje este violonistă într-o orchestră simfonică și trebuie să 
exerseze cel puţin o oră pe zi. În acest timp, Woody ascultă adesea muzică la 
maximum. Asta o face pe Sonje să-și piardă concentrarea și o calcă pe nervi. 
Sonje ne-a oferit următoarea descriere a comportamentului ei dinainte să 
înveţe abilităţile de rezolvare a problemelor prin cooperare si de după aceea. 


Reacţia mea obișnuită la gestul lui era: „Dă mai încet prostia aia!“ sau: „N-ai 
pic de respect!“ 


Intr-o zi, am decis să reactionez la gălăgie cu un mesaj asertiv. I-am spus lui 
Woody: „Dacă dai volumul tare la aparatul stereo atunci când eu exersez, 
sunt foarte frustrată pentru că îmi afectează concentrarea“. 


După ce l-am ascultat reflectiv (şi am descoperit multe alte lucruri), am aflat 
că si soțul meu avea o problemă. Nu-i plăcea să mă audă exersând digitatii si 
tehnici de arcus la secțiunile dificile ale pieselor muzicale. Asa că încerca să 
acopere aceste sunete. 

Brainstormingul nostru a produs câteva soluţii alternative, printre care: 


* să exersez imediat după scoala, înainte ca el să se întoarcă acasă; 


* sa izolăm fonic camera; 


* să exersez în pauza pe care o am la scoala (Sonje e profesoară într-o scoala 
de stat); 


* să cumpărăm căşti la care să asculte muzica 
ş.a.m.d. 


Dintre cele douăsprezece soluţii, unsprezece nu erau fezabile dintr-un motiv 
sau altul. Am cumpărat o pereche de căşti, iar Woody poate acum să dea 
volumul oricât de tare, fără să mă deranjeze nici pe mine, nici vecinii. 


Firește, lucrurile n-au mers ca la carte în comunicarea dintre noi. Au apărut și 
bariere, iar ascultarea mea reflectivă a lăsat întru câtva de dorit. Dar, prin 
utilizarea frecventă a abilităților deprinse la cursul de comunicare, am devenit 
mai conștienți unul de celălalt la nivel emotional si ne pricepem mai bine să 
ne satisfacem reciproc nevoile. Relaţia noastră s-a îmbunătăţit si ne simțim 
amândoi mai impliniti. 


Rezolvarea problemelor cu ajutorul tertilor 


Cineva care poseda abilitati de rezolvare a problemelor prin cooperare poate 
să joace rolul de mediator între alte persoane care au intrat într-un conflict de 
nevoi. 


Un profesor de liceu şi-a descris un asemenea rol de tert în rezolvarea unei 
probleme: 


Elevul A și elevul B se ciondăneau pe coridor. I-am despărţit și i-am dus în 
biroul meu. După ce i-am ascultat o vreme, s-au calmat. lată situaţia pe care 
mi-au descris-o: pentru că perioada de notare se apropia de final, elevii 
trebuiau să-și depună proiectele la educaţie tehnologică. Cei doi lucrau la 
niște proiecte complicate, fiecare dintre ele necesitând utilizarea unei cleme 


speciale de prindere. Atelierul școlii era dotat cu o singură clemă de fixare de 
acest tip, şi, pentru că amândoi ştiau asta, fiecare decisese că el avea s-o 
folosească primul. Teama că s-ar putea să nu-și finalizeze proiectele la timp 
provocase cearta de pe coridor. 


La sugestia mea, cei doi băieţi au hotărât să încerce metoda de rezolvare a 
problemelor prin cooperare. Problema lor era că fiecare trebuia să-şi termine 
proiectul înainte de finalul semestrului. 


Prin brainstorming au fost generate cinci soluţii posibile: 
1. Întâi isi va termina proiectul elevul A, apoi elevul B; 
2. Întâi îşi va termina proiectul elevul B, apoi elevul A; 
3. Unul din ei sau amândoi vor alege un alt proiect; 

4. Vor face rost de o altă clemă de prindere; 


5. Vor pune la punct o metodă care să le permită amândurora să-și finalizeze 
proiectele la timp, împărțind clema. 


Când am evaluat aceste opţiuni, a reiesit că soluţiile 1 si 2 erau imposibil de 
aplicat, pentru că nu aveau suficient timp să finalizeze întâi un proiect şi apoi 
pe celălalt. Soluţia numărul 3 a fost si ea eliminată din lipsă de timp (si pentru 
că niciunuia nu i-a plăcut această variantă). Soluţia 4 a întrunit cel mai repede 
consensul. Din nefericire, profesorul de educaţie tehnologică ne-a spus că 
asemenea cleme trebuiau comandate de la un furnizor din afara oraşului si n- 
ar fi ajuns la timp. Nu mai rămăsese decât soluţia 5. Analizând etapele 
proiectelor individuale, ne-am dat seama că elevul A avea nevoie de clemă în 
faza iniţială a proiectului, pe când elevului B nu-i trebuia decât spre sfârșit. 
Cooperând si coordonându-se, cei doi isi puteau finaliza cu succes proiectele 
fără întârzieri nejustificate. 


Băieţii și-au făcut un plan precis. Elevul A a folosit clema în vreme ce elevul 
B s-a ocupat de alte parti din proiectul său. A i-a lăsat apoi clema lui B, şi 
amândoi şi-au încheiat proiectele la timp. Câteva zile mai târziu am evaluat 
soluţia. Fiecare reuşise să termine la vreme un proiect de calitate, pentru care 


obținuse o notă mare si pe care-l oferise în dar familiei. Amândoi erau pe 
deplin satisfacuti de cum își rezolvaseră problema. 


GESTIONAREA PRELIMINARIILOR ESENŢIALE 


Aplanati emoţiile intense înainte de rezolvarea problemei. De multe ori, 
atunci când există o problemă, oamenii reacționează patimas. Dacă celălalt 
sau amândoi sunteți puternic implicaţi afectiv, folosiți metoda de rezolvare a 
conflictelor pentru a reduce stresul emoțional. Dacă numai pe voi vă încearcă 
sentimente puternice, înainte de a începe să rezolvati problema căutați o cale 
de a vă elibera fără să-l incárcati emotional pe celălalt. Faptul cá nu sunt 
rezolvate mai întâi emoţiile este una dintre cele mai răspândite piedici în 
calea utilizării cu succes a acestei metode. 


Asiguraţi-vă că în rezolvarea problemei sunt implicaţi oamenii potriviti. Ar 
trebui să fie prezenţi (1) cei care vor fi afectaţi de rezultat și, uneori, (2) cei 
care posedă informaţiile necesare. 


Negociati un moment si un loc în care să rezolvati problema. Asiguraţi-vă că 
locul este potrivit. Mie îmi place intimitatea, pentru că asa pot să mă 
destăinui, îmi place să închid radioul si televizorul, să găsesc un mod de a 
bloca apelurile telefonice s.a.m.d. De obicei, solicit o discuţie de o jumătate 
până la trei sferturi de oră. Rareori am nevoie de atâta timp, dar este 
important să finalizez procesul dintr-odată — afară de cazul când problemele 
sunt foarte complicate. Si apoi nu poti să știi când dai peste un obstacol 
pentru care va fi nevoie de mai mult timp decât cel prevăzut. 


Dacă, atunci când îl abordez, celălalt întreabă: „De ce vrei să ne vedem?", pot 
să răspund simplu: „Hai să aşteptăm până avem mai mult timp ca să 
discutăm“. E posibil ca asta să-l irite putin, dar s-ar putea să fie mai bine 
decât sa abordăm chestiuni dificile într-un loc si un moment inoportune. E 
posibil să fiti nevoiţi să folosiți metoda de rezolvare a conflictelor dacă evitati 
în continuare să menţionaţi subiectul. Pe de altă parte, vor fi si momente în 


care puteţi să dezvaluiti ceea ce vreţi să discutati. 


Următorul pas preliminar este să scrieţi pe hârtie mesajul asertiv cu care veţi 
începe întâlnirea. Da, scrieți-l de mână. Este foarte important pentru voi să và 
exprimati clar nevoile si să le enuntati precis si fără a-l judeca pe celălalt. 
Poate că vă consideraţi deja profesionişti în domeniul elaborării mesajelor 
asertive. Cu toate astea, sunt șanse mai mari ca sesiunea de rezolvare a 
problemei să fie mai productivă dacă sunteţi pregătiți cu un mesaj bine 
formulat pe care l-ați pus pe hârtie (de obicei doar pentru ochii vostri). 


Când incepeti procesul de rezolvare a problemei, explicati metoda pe care v- 
ar plăcea s-o folosiţi si de ce. Eu identific două motive convingătoare pentru 
utilizarea ei. În primul rând, toate celelalte opțiuni sunt foarte proaste. E 
posibil ca, ultima oară când aţi discutat despre niște nevoi aflate în conflict, 
rezultatul să fi fost atât de dezamăgitor, încât cel puţin unul dintre voi să fi 
simţit furie, ranchiună, frustrare sau pe toate la un loc. Al doilea motiv 
important al preferintei mele pentru această metodă este că ambele parti își 
văd nevoile satisfăcute. 


Cand detaliati pas cu pas procesul de rezolvare a problemelor și motivele 
pentru care vreţi să-l folosiţi, se prea poate să vă izbiti de o rezistență 
puternică. (De obicei, rezistența este mult mai intensă dacă încercaţi să-l 
ghidaţi pe celălalt de-a lungul procesului fără să-l instiintati în prealabil.) 
Interlocutorul poate să vă suspecteze că încercaţi să và creati un avantaj 
schimbând regulile. Se poate simţi nelalocul lui din cauză că voi ştiţi cum să 
folosiți acest proces, iar el nu. Si poate fi extrem de sceptic fata de faptul că 
ambele parti își vor vedea nevoile satisfăcute. S-ar putea să creadă că este o 
contradicție în termeni. 


Dacă celălalt vi se opune, ascultaţi-l ca să percepeti energia cu care vi se 
împotriveşte. Probabil că veţi fi tentaţi să-i dati explicaţii, ba chiar sa 
încercaţi să-l convingeti. Aceste reacţii se transformă de regulă în bariere, iar 
folosirea lor, probabil, nu va face nimic altceva decât să-i întărească 
împotrivirea. Ascultarea reflectivă însă îi permite celuilalt să se exprime, îi 
reduce stresul, creează mai multă încredere si, in cele din urmă, declanșează 
procesul de rezolvare a problemei. Nu este o tehnică de manipulare. (,,OK, mi 
se opune, așa că o să recurg la ascultare.“) Este o tentativă onestă de a 
înțelege emoțiile celuilalt, permițându-i să se elibereze de sentimentele 


„negative“. Cum am văzut mai devreme, când un om se simte înţeles, se 
simte mai bine. Dacă scopul vostru este să cooperati cu cineva pentru a atinge 
un obiectiv comun, trebuie să vă indreptati toată energia spre el, într-o 
manieră pozitivă. Ascultarea reflectivă a impotrivirii celuilalt la metodă este, 
deci, pasul ultim al pregătirii terenului, deși s-ar putea să trebuiască după 
aceea să explicati motivele pentru care vreţi să folosiți metoda. Uneori însă 
nu există nicio împotrivire din partea celuilalt, aşa că această fază a pregătirii 
este eliminată. 


ȘI DACĂ METODA NU FUNCŢIONEAZĂ? 


Oamenii instruiți de mine si de asociaţii mei ne spun că înregistrează o rată 
ridicată de succes aplicând aceste abilităţi. De obicei, când procesul nu 
funcţionează cum trebuie pentru ei, fie au picat într-una din capcanele lui 
obișnuite, fie una din parti are o agendă ascunsă, fie procesul trebuie reluat, 
fie, în fine, părţile folosesc abilitatea într-o situaţie mult prea dificilă pentru 
nivelul lor de competență. 


Evitaţi capcanele obișnuite ale procesului 


In general, atunci când rezolvă problemele prin cooperare, oamenii cad într- 
una sau mai multe din următoarele cinci capcane. 


Nu se ocupă mai întâi de emoţii. Dacă sunt intense, emoţiile trebuie 
temperate prin utilizarea metodei de rezolvare a conflictelor înainte de a 
începe procesul. Mulţi oameni de afaceri ne-au spus că folosiseră 
procesul în şase pași și înainte de a urma cursul nostru. Uneori 
functionase destul de bine, dar in alte situaţii nu fusese eficient. De cele 
mai multe ori, eşecul se datora faptului că emoţiile intense ale 


participanţilor erau ignorate. Un principiu esenţial pe care îl 
promovează programul nostru este primatul emoţiilor. Când sunt 
puternice, ele trebuie abordate la început — înainte de orice altceva. 


Nu definesc corect problema. Mulţi nu ascultă îndeajuns de mult timp, 
cu suficientă înţelegere sau eficienţă, ca să priceapă nevoia celuilalt. Și 
poate nu şi-au enunțat nici propria nevoie cu îndeajuns de multă 
acuratețe printr-un mesaj asertiv în trei parti. 


Uneori, oamenii încearcă să folosească această metodă când nu au niciun fel 
de nevoi concrete, doar unele legate de valori. Dar procesul nu a fost 
conceput pentru a fi utilizat în conflicte de valori. 


Evalueaza sau clarifică în timpul brainstormingului. Majoritatea 
cursanților noştri sunt extrem de tentaţi să întrerupă brainstormingul cu 
evaluări, clarificări, comentarii, exemple ş.a.m.d. Asta îngreunează și, în 
final, poate compromite o sesiune eficientă de brainstorming. Din 
moment ce calitatea soluţiei se bazează foarte mult pe eficienţa 
brainstormingului, este important să evitati această capcană. Daca 
celălalt începe să facă evaluări sau digresiuni în această etapă, actionati 
prompt, dar cu fermitate și amabilitate, pentru a-l face să reia procesul. 
Dacă intervenţia voastră este percepută de interlocutor ca o remarcă 
răutăcioasă, ea poate să deturneze eficienţa brainstormingului. 


Nu stabilesc detaliile practice. După ce s-a instituit armonia si cele două 
parti au descoperit o soluţie pe placul amândurora, multi pun capăt 
procesului de rezolvare a problemei. Unora li se pare că, în acest punct, a 
stabili detaliile implementării soluţiei trădează lipsă de încredere. 


Alţii devin nerăbdători. Nu sunt obişnuiţi să petreacă atât de mult timp 
rezolvând probleme împreună cu ceilalţi. In cosecintá, nu descriu clar 
următorii paşi; soluţia nu este aplicată, și atunci sunt tentaţi să spună: 
„Procesul ăsta pur şi simplu nu funcţionează“. 


Nu se asigură că paşii concreti sunt puși în practică. Faptul că ati ajuns 
la o înţelegere armonioasă nu înseamnă că ea va fi automat 
implementată. Mulţi oameni au programul încărcat, numeroase 
priorităţi şi alte complicaţii care pot interveni în realizarea planului 


comun. Dacă celălalt nu urmăreşte procesul, nu înseamnă neapărat că 
nu-i pasă de voi sau de soluţia convenită. Poate fi important, așadar, să 
stabiliţi împreună si să folosiţi criterii realiste pentru a evalua progresul 
făcut în rezolvarea problemei comune. 


Scoateti la iveală agendele ascunse 


Uneori, lipsa unui progres corespunzător în procesul de rezolvare a problemei 
e cauzată de o dificultate latentă care n-a fost dată în vileag. Această 
problemă constituie o mare barieră emoţională între doi oameni. Când asa par 
să stea lucrurile, puteţi să folosiţi o invitaţie la dialog precum: „Se pare că 
ceva ne tine pe loc. Mai e ceva în relaţia noastră despre care ar trebui să 
vorbim mai întâi?“ Uneori, celălalt va spune: „Nu, totul e în regula“ si apoi 
va verbaliza treptat bariera ascunsă. 


Reluati procesul 


Uneori, nu puteţi să ajungeţi la un consens asupra unei soluţii din cauză că 
trebuie să parcurgeti mai eficient unul sau doi pași. De obicei, problema 
devine limpede la pasul 3 (selectarea soluţiei). De multe ori este util să 
încercaţi din nou. Enuntati-va nevoile clar si succint. Ascultati cu atenţie 
vreme suficientă, până când descoperiţi nevoia celuilalt. Apoi, având clară în 
minte problema comună, faceţi un brainstorming relaxat, fără să evaluati sau 
să Clarificati, fără să dati explicaţii sau să divagati. Deseori, soluţia benefică 
pentru amândoi apare când procesul e reluat. 


APLICAŢII ale metodei COOPERarii 


Stabilirea de obiective 


Procesul de rezolvare a problemelor prin cooperare poate fi deseori utilizat 
eficient atunci când se stabilesc obiective. De exemplu, Red a hotărât că, 
împreună cu soția lui, Eilene, trebuie să depună 1 000 de dolari anual într-un 
cont de economii pe termen lung. Totuşi, venitul lor era limitat, iar obiectivul 
părea să intre in conflict cu dorinţa lui Eilene de a renunţa la slujbă pentru a- 
şi relua facultatea. În trecut, cei doi s-ar fi certat mult pe această temă. În cele 
din urmă, soţul ar fi avut câștig de cauză si soţia ar fi rămas supărată. Acesta 
era tiparul pe care îl urmaserá de-a lungul anilor. Acum însă şi-au enunțat 
amândoi nevoile, au făcut brainstorming şi au parcurs restul procesului de 
rezolvare a problemelor. Au decis să nu facă deloc economii în cei trei ani în 
care ea mergea la facultate si să pună deoparte cate 1 700 de dolari în primii 
şase ani după ce soţia se întorcea la lucru. Fiecare a fost mulțumit, pentru că 
nevoile amândurora aveau să fie satisfăcute. 


O profesoară de liceu voia să-și implice elevii în planificarea următoarei 
unități de studiu. Nevoia ei principală era să parcurgă cu seriozitate materia, 
în asa fel încât elevii să treacă evaluarea naţională de la finalul anului scolar. 
Elevii îi împărtăşeau această nevoie, dar aveau si alte interese. Puneau accent 
pe o anumită parte a unităţii de studiu care li se potrivea mai bine, își doreau 
mai puţine prelegeri din partea profesoarei și voiau să găsească o cale de a 
selecta si de a dezbate probleme esenţiale — si, în plus, să nu dea teste vinerea 
(când multi profesori aveau obiceiul să-i testeze). Clasa a făcut o listă cu 
priorităţile lor și a ales un comitet de cinci elevi care să colaboreze cu 
profesoara pentru a planifica cine ce urma să facă si până când si pentru a da 
o mână de ajutor la implementarea planului. La finalul unităţii, profesoara şi 
majoritatea elevilor au fost, în general, mulţumiţi de rezultate, dar au 
descoperit si lucruri care puteau fi îmbunătăţite pe viitor. Mai mult decât atât, 
clasa a luat note excepţionale la examenul de evaluare. 


Harlow era manager într-o uzină care utiliza, mai mult de ochii lumii, un 
sistem numit „managementul prin obiective“. Una dintre ideile fundamentale 


ale acestui sistem este că şeful şi subordonații săi stabilesc prin colaborare 
obiectivele de îndeplinirea cărora angajaţii vor fi responsabili în următorul 
an, evaluarea fiind făcută la finalul anului. Harlow declara: „Până acum, toată 
treaba a fost de formă, pentru că niciunuia dintre noi nu i s-au predat 
abilităţile interpersonale necesare pentru a face sistemul să funcţioneze“. 


După ce a urmat împreună cu şeful său un curs de abilități de gestionare a 
comunicării, au discutat amândoi realizările si problemele întâmpinate în anul 
precedent şi apoi au început să stabilească obiectivele pentru anul următor. 
Șeful a prezentat concis obiectivele companiei, ale departamentului si 
propriile lui obiective, prin îndeplinirea cărora spera să ajute departamentul si 
compania să și le atingă pe ale lor. Nevoia şefului era să-și atingă obiectivele, 
şi, pentru asta, Harlow trebuia să găsească un mod de a contribui la 
îndeplinirea lor. 


Apoi, Harlow a fost întrebat ce isi doreşte el cel mai mult să realizeze în anul 
următor. Odată ce și nevoile lui au fost formulate clar, Harlow și șeful său și- 
au declarat nevoile într-un singur enunţ, au căutat prin brainstorming 
modalităţi de a satisface ambele seturi de nevoi și au elaborat obiective 
acceptabile pentru ambele parti. Planurile de acţiune au fost concepute într-o 
şedinţă ulterioară. Potrivit lui Harlow: „Sistemul n-avusese niciun sens până 
atunci. Acum știu ce îşi doreşte șeful meu, ce nevoi are departamentul în care 
lucrez şi de ce. Și am găsit împreună o cale de a-mi folosi abilităţile şi de a- 
mi valorifica interesele mai bine ca niciodată. Dacă ședințele de evaluare 
periodice pe care le-am programat vor merge la fel de bine, cred că ar trebui 
să obținem rezultatele de care are nevoie compania și, în același timp, să îmi 
satisfac mare parte din propriile nevoi“. 


„Relaţii de ajutorare“ între două persoane 


Când altcineva are o nevoie stringentă, este utilă folosirea abilităţilor de 
ascultare. Uneori, însă, după ce ascultăm reflectiv si ajungem de la problema 
aparentă la cea reală, procesul poate să intre în impas, pentru că celuilalt îi 


lipseşte abilitatea de a rezolva probleme şi de a lua decizii. Dacă sunteţi de 
părere că l-aţi ascultat îndeajuns pentru a-i înțelege problema fundamentală, 
poate fi indicat să-i explicati procesul de rezolvare a problemelor și să-l 
întrebaţi dacă n-ar vrea să-l încerce. Dacă acceptă, rolul vostru este să-l 
ajutaţi să-l parcurgă pas cu pas. Fiindcă nu e vorba despre a rezolva problema 
prin cooperare, la pasul 1 este enunțată doar problema celuilalt. La pasul 2, 
sarcina voastră este să-l îndemnați să se tina de brainstorming, nu să evalueze 
sau să explice soluţiile. (Uneori puteţi să contribuiţi cu câteva soluţii — nu cu 
majoritatea! — în cadrul pasului 3.) Selectarea variantei optime ţine exclusiv 
de celălalt, desi îi puteţi cere să anticipeze posibilele consecinţe ale celor mai 
bune propuneri. Ceilalţi pași ai procesului trebuie gestionati într-o manieră 
asemănătoare. În acest fel, îi permiteti interlocutorului să-și rezolve propriile 
probleme si, în același timp, să deprindă o metodă care-l poate ajuta si pe 
viitor. 


Alte aplicaţii 


Procesul de rezolvare a problemelor prin cooperare are multe alte aplicaţii, 
dar aici mai mentionez două. A fost folosit cu succes în stabilirea regulilor si 
regulamentelor. Indiferent că sunt explicite sau tacite, regulile sunt o 
componentă a oricărei relații, familii şi organizaţii. E indicat ca oamenii 
asupra cărora regulile sau regulamentele au efect să ia parte la stabilirea lor. 
În grupuri numeroase, acest lucru trebuie realizat prin reprezentanți. La 
începutul anului școlar, unii profesori colaborează cu elevii pentru a stabili 
reguli de comportament pentru tot anul, folosind metoda de rezolvare a 
problemelor prin cooperare. Dacă, pe parcurs, e nevoie de reguli noi, ele sunt 
adăugate. Dacă unele reguli se dovedesc inutile, grupul le elimină. Atunci 
când la stabilirea regulilor este folosit „principiul participării“, acestea tind să 
fie mai logice pentru cei vizati de ele si să fie respectate cu mai multă 
regularitate. 


Cineva a spus cândva că viata este un alai de probleme. Procesul în șase paşi 
poate fi folosit si de un singur individ pentru diversele probleme personale cu 


care se confruntă în viaţă si în cazul cărora este benefică o abordare 
sistematică. 


REZUMAT 


Există alte câteva metode de rezolvare a problemelor decât cea prin cooperare 
— inclusiv negarea problemei, eschivarea, capitularea, dominarea și 
compromisul. Oricare poate fi potrivită în anumite situaţii, dar utilizarea lor 
constantă are consecinţe negative. 


De obicei, metoda de rezolvare prin cooperare dă rezultate pozitive. Ea 
cuprinde următorii șase paşi: 


1. Definiti problema în termeni de nevoi, nu de soluții. 
2. Faceţi brainstorming pentru a genera posibile soluții. 


3. Selectaţi soluţia (soluţiile) care satisface cel mai bine nevoile ambelor parti 
(după ce verificaţi posibilele consecinţe). 


4. Planificati cine si ce va face, unde si când. 
5. Implementati soluţia. 


6. Evaluati procesul de rezolvare a problemei și, ulterior, cat de bună s-a 
dovedit soluția găsită. 


De obicei, „preliminariile“ procesului au o importanţă esenţială. Dacă acesta 
nu funcţionează, treceţi din nou în revistă etapele lui pentru a vă asigura că ati 
evitat capcanele obișnuite, care sabotează eficiența metodei, căutați agenda 


ascunsă și/sau reluati procesul. 


Metoda are multe aplicaţii, la muncă și la școală. Poate fi folosită pentru a 
stabili obiective, pentru a suplimenta ascultarea într-o anumită etapă a unei 
relaţii de ajutorare, pentru a formula reguli, dar și în rezolvarea individuală a 
problemelor. 


Este o abilitate deosebit de importantă. Cum spunea George Prince: „Dacă 
nu-ţi foloseşti capacitățile de rezolvare creativă a problemelor, iti subminezi 
calitatea propriei vieti‘2°. 


* Atunci când e vorba de o problemă între două persoane, experienţa mi-a 
arătat că ambii indivizi sunt de obicei mulţumiţi cu soluţia la care au ajuns 
împreună. Uneori, în cazul grupurilor (ocazional și când sunt implicaţi doar 
doi oameni), e posibil ca soluţia la care s-a ajuns în comun „să nu reflecte 
dorinţele precise ale fiecăruia“. V-aţi putea întreba: „Care e diferenţa fata de 
un compromis?" La compromis se ajunge prin „concesii mutuale“. Consensul 
este un proces care creează o „solidaritate de grup“ — un „acord general“. 
Există o diferenţă fină, dar importantă între compromis și consens care merită 
dezbătută mai mult decât în capitolul de fata. O deosebire majoră între cele 
două este de natură emoţională: de obicei, oamenii preferă consensul unui 
compromis. De asemenea, apare des o diferenţă relationalá: consensul tinde 
să creeze relații mai strânse decât compromisul. 


** Manual de proceduri parlamentare folosit în SUA (n.red.) 


Pazeste-ti fiinţa lăuntrică mai mult decât orice altceva, căci din ea tásneste 
viata.! 


— un inTelept antic 


ABILITÁTILE NU SUNT SUFICIENTE ÍN 
COMUNICARE 


Cercetătorii și teoreticienii din domeniul ştiinţelor comportamentului afirmă 
că există trei calitati-cheie care facilitează comunicarea: autenticitatea, 
dragostea neposesivă și empatia. 


Autenticitatea înseamnă să fim onesti si deschişi în privinţa sentimentelor, 
nevoilor si ideilor noastre. Este refuzul încăpățânat de a lăsa sinele nostru 
real „să călătorească incognito“. 


Dragostea neposesivă presupune acceptarea, respectarea si sprijinirea altuia 
într-un mod eliberator şi necondescendent. 


Empatia se referă la capacitatea de a-l vedea si de a-l auzi cu adevărat pe 
celălalt, înţelegându-l din perspectiva sa. 


Spre sfârșitul anilor 1950, psihologul Carl Rogers a emis ipoteza că aceste 
trei calităţi sunt esenţiale pentru comunicarea constructiva.? De atunci au fost 


realizate peste o sută de studii care îi susțin teoria. Datele empirice arată că 
psihoterapeutii care dau dovadă de aceste calități într-un grad ridicat stabilesc 
relații constructive cu clienţii lor. Un grad mai scăzut se asociază cu 
interacțiuni nocive între specialist și client. Alte date arată că profesorii care 
întruchipează aceste însușiri stimulează reușita școlară a elevilor într-o 
măsură mai mare decât cei care duc lipsă de ele. De asemenea, un student 
care posedă aceste trăsături are toate șansele să îmbunătăţească semnificativ 
viaţa colegului de cameră. 


Medicii si asistentele medicale pot grăbi insanatosirea unui pacient si dând 
dovadă de aceste însuşiri, nu doar prin tehnici chirurgicale si 
medicamentoase. Managerii care au astfel de atitudini stimulează într-o 
măsură mai mare motivaţia angajaţilor și se lovesc de mai puţină împotrivire 
din partea lor. Agenţii de vânzări care posedă aceste calităţi tind să aibă 
clienti mai mulţumiţi, ceea ce se reflectă pozitiv în volumul vânzărilor. 
Autenticitatea, dragostea neposesivă şi empatia sunt esenţiale pentru căsnicii 
împlinite și pentru relaţii constructive între părinți și copii. 


Comunicarea este influențată de aceste atitudini de bază, nu doar de metode 
şi procedee specifice. Tehnicile de comunicare sunt utile numai în măsura în 
care facilitează exprimarea calităţilor umane esenţiale. Cel care a ajuns să 
stăpânească abilitățile de comunicare, dar duce lipsă de autenticitate, 
afecțiune și empatie va descoperi că experienţa sa tehnică este irelevantă sau 
chiar nocivă. Oricât de importante ar fi, folosite separat, metodele de 
comunicare nu pot să edifice relații satisfăcătoare. 


AUTENTICITATEA 


A fi autentic înseamnă să fii ceea ce esti cu adevărat, fără măști sau fațadă. 
Omul autentic isi trăieşte emoţiile și este în stare să si le exprime la momentul 
potrivit. Poate să fie el însuşi în mod spontan alături de alţii, astfel încât să se 
lase cunoscut asa cum este în realitate. „Ce-i în gușă, şi-n capusa.“ 


Dimpotrivă, persoana inautentică isi ascunde gândurile, emoţiile, valorile si 
motivațiile reale. Din nefericire, atitudinea defensivă si disimulata în fata 
celor din jur îi blochează si conştiinţa de sine. În scurtă vreme, cele mai 
adevărate și mai spontane elemente din interiorul lui sunt îngropate atât de 
adânc, încât nici măcar el nu le mai recunoaște. 


Autenticitatea este esenţială în toate relaţiile de importanţă vitală. Dacă îmi 
lipsește, sunt incapabil să am o relație semnificativă cu altcineva. Trebuie să 
îndrăznesc să fiu eu însumi pentru a fi capabil să mă înţeleg cu alţii. 


Nathaniel Hawthorne a scris o povestire despre un om care nu voia să fie el 
însuși în prezenţa altora. Individul se „topea“ pur si simplu de câte ori 
oamenii din jurul lui ieşeau din încăpere. Întreaga lui identitate era anihilată 
de strădania de a fi ceea ce credea el că ar vrea ceilalți să fie. Când „publicul“ 
dispărea, din sinele lui profund nu mai rămânea nimic. 


Nimeni nu poate să-şi dezvăluie sinele în totalitate. Toti pretindem că suntem 
altceva decât suntem în realitate — cel puţin o parte din timp. Într-adevăr, 
cuvântul „personalitate“ provine din latinescul persona, care denumea masca 
unui actor. Omul autentic ştie că i-e imposibil să se dezvăluie complet, dar 
este decis să dea dovadă de onestitate si deschidere responsabilă fata de 
ceilalți. 


Autenticitatea are trei ingrediente: conștiința de sine, acceptarea sinelui si 
exprimarea sinelui. 


Constiinta de sine 


La un moment dat, renumitul caricaturist politic din secolul al XIX-lea 
Thomas Nast a mers la o petrecere împreună cu un grup de amici. Cineva l-a 
rugat să deseneze caricaturi ale tuturor celor prezenți, si el le-a schiţat din 
câteva trăsături iscusite. Apoi desenele au fost date din mână în mână astfel 
încât musafirii să se identifice. Fiecare i-a recunoscut pe ceilalți, dar aproape 
nimeni nu şi-a identificat propria caricatură. 


Desi Freud si alții au demonstrat că nu e uşor să ne cunoaștem pe noi înșine, 
este categoric posibil să ne dezvoltăm această capacitate. Au fost concepute 
numeroase tehnici care stimulează înțelegerea propriei persoane.’ 


Si totuși, pentru a ne dezvolta conştiinţa de sine nu este necesar să citim cărți 
de specialitate, să participăm la ateliere sau să practicăm vreo disciplină 
spirituală orientală. Fiecare om posedă, de fapt, o înţelegere a sinelui mai 
profundă decât cea pe care o are în prezent. Suntem deprinsi să nu acordăm 
atenție mesajelor sinelui propriu sau să le ignoram dacă si când se fac auzite. 
De exemplu, un om se poate simţi singur, aşa că încearcă să-și distragă 
atenţia de la conştiinţa acestui fapt neplăcut pornind televizorul. Altul se 
poate simţi lipsit de importanţă si poate deveni dependent de munca pentru a- 
şi înăbuși acest sentiment. Una dintre cele mai rapide modalități de a urma 
îndemnul socratic: ,,Cunoaste-te pe tine însuţi“ este să refuzăm ignorarea 
conștientizării propriului sine, oricât de vagă ar fi această conștiință. 


Acceptarea sinelui 


Oamenii isi ignoră pornirile lăuntrice pentru că, înainte de toate, nu-și acceptă 
întreaga gama de gânduri și sentimente. Multi sunt rusinati de furia pe care o 
simt sau de impulsurile si fanteziile lor sexuale. Desi aceste dimensiuni ale 
sinelui fac parte din orice viata normală, nenumărați oameni au fost cel putin 
partial programati să le considere „rele“ sau „păcătoase“. Uneori, ne 
comparám pe noi înşine cu imaginea pe care o proiectează alţii, ne intimidám 
si devenim mai putin toleranti fata de propria persoană. 


Multe tipuri de experiente ne pot ajuta sa ne acceptam mai usor. Grupurile de 
sprijin cu lideri eficienti, psihoterapia cu un specialist autentic, perspicace si 
intelegator, prieteniile cu oameni toleranti, convertirile religioase și multe alte 
experiente de viata amelioreaza acceptarea propriei persoane. 


Adesea, schimbările în bine în această privinţă derivă din deprinderea 
abilităților de comunicare. Numeroși participanţi la atelierele noastre spun că, 


pentru ei, cel mai important rezultat al instruirii este faptul că îşi acceptă mai 
ușor toate emoţiile si că se plac mai mult pe ei înșiși după ce au urmat cursul. 
Abilitatea de a comunica eficient pare să le îmbunătăţească multora respectul 
de sine. 


Exprimarea sinelui 


Exprimarea sinelui este al treilea ingredient al autenticităţii. Cel care se 
exprimă pe sine este conștient de cele mai intime gânduri şi sentimente ale 
sale, le acceptă și, când este oportun, le împărtășește responsabil. Chiar si în 
situaţii de anxietate puternică, poate să dezvăluie ceea ce simte în clipa 
respectivă într-o manieră francă și dezarmantă. David Duncombe, ale cărui 
scrieri au influenţat semnificativ discuţia din această secțiune a cărții, spune 
că abilitatea persoanei autentice de a fi deschisă îi influenţează fiecare 
domeniu al vieţii“. 


Când este mâhnită, îngrijorată sau stânjenită, persoana autentică poate să 
dezvăluie o mare parte din ceea ce simte. Când acţiunile pe care le întreprinde 
contravin aşteptărilor sale sau ale altora, poate să-și recunoască neajunsurile. 
La fel, poate să-și exprime fără sfială bucuria și să vorbească liber despre 
reuşitele sale. 


Când este furioasă, isi exprimă furia (atât cât îi permite buna-cuviinta) într-un 
mod care e cel mai probabil să-i elimine frustrarea, să calmeze atmosfera, să-i 
refacă şi să-i îmbunătăţească relaţiile. In plus, poate să-și manifeste 
responsabil afecțiunea, fără să se justifice sau să-și ceară scuze. 


Fiecare ființă umană are sentimente contradictorii. Individul autentic poate să 
exprime deschis măsura în care prieteniile, căsnicia și profesia îi oferă atât 
satisfacţii, cât si frustrare. Cand se comportă într-un mod care nu se ridică la 
înălțimea aşteptărilor sale, poate să-și mărturisească suferința reală, dar si să 
vorbească despre bucuria pe care poate că a trăit-o. 


În paragrafele precedente au fost folosite câteva cuvinte şi expresii 


semnificative. Omul autentic poate să-și dezvăluie emoţiile si să fie cu 
adevărat el însuși atunci când este oportun. A fi autentic nu înseamnă să 
discutati deschis cu oricine vă iese în cale despre orice simtiti. Pur si simplu 
nu e potrivit să fim în totalitate deschiși în privinţa sentimentelor noastre cu 
oricine, oricând si oriunde. 


Desi nu exprimă fiecare emoție pe care o trăieşte, omul autentic nici nu se 
comportă fals. Nu-si construieşte o fațadă care să-l prezinte într-o lumina 
mincinoasă. Emotiile pe care le simte cu consecvență sunt exprimate 
responsabil. 


Autenticitatea nu este de sine stătătoare. Dragostea și înțelegerea creează un 
climat care hrăneşte autenticitatea, şi aceste calități permit comunicării 
autentice să fie frumoasă, nu brutală. Una dintre cele mai fermecătoare 
descrieri ale modului în care se naște autenticitatea se găseşte într-o povestire 
pentru copii, lepurele de catifea: 


— Ce-i aia ADEVARAT? a întrebat într-o bună zi lepurele [...] Inseamnă că ai 
lucruri care-ţi bâzâie-năuntru si o toartă? 


— Adevărat nu-nseamnă felul cum ești făcut, a spus Calul de Piele. [...] Când 
un copil tine la tine vreme-ndelungata, nu doar ca să se joace cu tine, ci 
fiindcă te iubeşte CU ADEVĂRAT, atunci devii şi tu Adevărat. [...] Nu se- 
ntâmplă dintr-odată, a spus Calul de Piele. Devii treptat. Și durează mult. [...] 
În general, când ajungi Adevărat, nu mai ai mult păr, îţi ies ochii din găvane, 
te lasă încheieturile și eşti ponosit. Dar lucrurile astea n-au nicio importanţă, 
fiindcă, odată ce eşti Adevărat, nu mai poti să fii urât decât pentru cei care 
nu-nteleg?. 


DRAGOSTEA NEPOSESIVÀ 


Dragostea neposesivă este a doua calitate-cheie care favorizează comunicarea 
plină de sens. S-au folosit multi termeni pentru a numi ceea ce eu descriu 
drept „dragoste neposesivă“. Câţiva dintre cei intrebuintati frecvent — 
„respect“, „acceptare“, „apreciere“ — transmit doar o parte din sensul pe care 
vreau eu să-l comunic. Deși cuvântul „dragoste“ apare într-o varietate foarte 
mare de situații, încât a fost aproape golit de sens, el are suficient de multe 
conotaţii personale si istorice favorabile pentru ca utilizarea lui în acest 
context să se justifice. 


Carl Rogers spune că e vorba de „un tip de iubire fata de omul asa cum este 
el, cu condiţia să înţelegem cuvântul «iubire» ca echivalent al termenului 
teologic agape, si nu în sensul lui romantic si posesiv obisnuit'?. Un alt 
psihoterapeut renumit, Karl Menninger, apreciază că această calitate cuprinde 
„răbdarea, corectitudinea, consecventa, înțelepciunea, bunăvoința — pe scurt, 
dragostea reală“ fata de celălalt.” 


Grecii antici făceau deosebirea între trei tipuri de dragoste. Una dintre ele, 
philia, simboliza prietenia. Este dragostea biblică dintre David și Ionatan, 
tipul de relaţie preamărit de Tennyson în In Memoriam. Mulţi antici 
considerau philia cea mai fericită si mai cuprinzătoare formă de iubire 
omenească. 


Eros este dragostea pasionată, cea care are pornirea de a crea si procrea, 
dar este mult mai cuprinzătoare decât dragostea sexuală în sine. Este iubirea 
dintre Romeo si Julieta sau cea dintre Tony si Maria din Poveste din 
cartierul de vest (o versiune modernă a poveștii de amor a lui Shakespeare). 


Agape este grija pentru binele altor oameni. Cum notează Waldo Beach și H. 
Richard Niebuhr, această dragoste „nu este nici un sentiment de simpatie, 
nici atracția romantică, cea care caută iubirea împărtăşită, nici o poziție 
intelectuală“, ci „voinţa sinelui de a se dedica aproapelui său ^. 


Cele mai bune relații din viata noastră includ cel putin două dintre aceste 
forme de iubire. Dragostea unui bărbat pentru o femeie, care poate începe ca 
eros, este îmbogăţită de philia, apoi adâncită si stabilizată de devotamentul 
iubirii de tip agape. Dedicatia acestei cărți face trimitere la o relație în care 
sunt prezente toate aceste trei ingrediente. 


A iubi nu înseamnă neapărat a simpatiza 


Una dintre întrebările fundamentale cu care se confruntă practic toată lumea 
mai devreme sau mai târziu este: cum să iubesc pe cineva pe care cred că ar 
trebui să-l iubesc, dar pe care nici măcar nu-l plac? Profesorii consideră 
adesea că ar trebui să le pese de fiecare copil din clasele lor, dar, fireşte, 
întotdeauna există unii pe care-i antipatizează. Unii manageri cred că ar trebui 
să-şi simpatizeze fiecare subordonat, dar, vai! descoperă invariabil că unii le 
sunt antipatici. Părinţii sunt de multe ori convinși că ar trebui să-și iubească 
copiii în mod egal, dar, când sunt conștienți de sentimentele lor, s-ar putea să 
observe că au o slăbiciune mai mare pentru unul decât pentru altul. Pot exista 
chiar etape în dezvoltarea unui copil când părintele pur și simplu nu-l 
simpatizează. Se întâmplă deseori ca oamenilor să nu le placă de cei pe care 
cred că ar trebui să-i iubească. Este o problemă majoră pentru comunicarea 
interpersonală eficientă, atât în teorie, cât şi în practică. 


Invatatii care s-au luptat cel mai serios cu aspectele teoretice ale acestei 
probleme sunt teologii din tradiţia iudeo-crestina. Pentru că etica lor 
propovăduieşte iubirea aproapelui și fiindcă, fireşte, și lor le-a fost greu să-i 
simpatizeze pe unii dintre cei pe care primiseră poruncă să-i iubească, 
nenumărați teologi au abordat cu rigurozitate chestiunea. Părerile lor sunt 
relevante pentru problemele de relationare cu care ne confruntăm cu toții, 
indiferent de convingerile noastre religioase (sau de absenţa lor). 


Teologii cred, într-o majoritate covârşitoare, că dragostea impusă (sau 
necesară) are o semnificaţie în mare parte non-emotionalá. In Outline of 
Biblical Theology (Schita de teologie biblică), Millar Burrows afirmă că ceea 
ce se cere „nu este o emoție, ci o atitudine a voinţei. [...] A-ti iubi aproapele 
nu înseamnă să simţi afecțiune pentru el, ci să-i vrei si să-i cauti binele“?°. 
Filosoful si teologul evreu Martin Buber afirmă următoarele: „Actul relației 
nu este o emoție sau un sentiment. [...] Sentimentele însoțesc dragostea, dar 
nu o constituie. [...] Astfel, dragostea nu înseamnă savurarea unei emoţii 
minunate [...] ci responsabilitatea unui Eu fata de un Tu“. 


În Basic Christian Ethics (Fundamentele eticii creştine), Paul Ramsey oferă 
cea mai bună explicaţie pe care am citit-o vreodată a ce înseamnă iubirea 
non-emotionala, prin voință. Ramsey compară „dragostea voită“ fata de 
ceilalți cu tendinţa oamenilor de a-şi urmări propriul bine: 


Cum anume te iubeşti pe tine însuți? Răspunde la întrebarea asta și vei ști 
cum trebuie să-ţi iubeşti aproapele. E normal să te iubeşti pe tine asa cum 
esti, să-ţi vrei binele, chiar și atunci când simţi poate un oarecare dezgust fata 
de tipul tau de personalitate. Faptul că iti place sau nu de tine sau că ai ori nu 
ai o părere foarte bună despre tine nu are, în mod fundamental, nicio 
importanță. După o nereușită oarecare, pofta de a trăi iti revine în scurtă 
vreme și [...] te arunci nerăbdător în căutarea altei posibilități de a obţine un 
lucru bun pentru tine. [...] 


[Agape] este o astfel de dragoste de sine inversată. Prin urmare, n-are nimic 
de-a face cu sentimentele, emoţiile, gusturile, preferințele, temperamentul sau 
oricare dintre calitățile celorlalți care ne stâmesc senzaţii de repulsie sau 
atracție, simpatii sau antipatii. [...] [Dragostea] depinde de sensul voinţei, de 
orientarea intentionalitatii unui act, nu de stárnirea emoţiilor. Porunca ne cere 
sa vrem binele aproapelui la fel de neabatut cum, prin firea lucrurilor, ne 
vrem binele propriu”. 


Dragostea voită, așadar, nu trebuie confundată cu simpatia pentru altcineva. 
A presupune că pot să plac pe oricine generează falsitate si un sentiment de 
vină. Afectiunea poate fi adesea cultivată, dar nu o putem porni si opri ca pe 
un robinet. Sunt foarte fericit că am scăpat de ideea că ar trebui să-mi placă 
toată lumea! Există oameni pe care nu-i plac. Purtările lor mi se par 
dezagreabile. Nu există chimie între noi. Nu există niciun motiv care să mă 
silească să-mi fie dragi. Dar pot să-mi impun să le fac bine, nu rău. Pot să-mi 
impun să-mi doresc pentru ei tot ce e mai bun. În sensul acestei definiţii, pot 
să-i iubesc chiar si pe aceia pe care nu-i simpatizez. 


Adesea, omul care are cea mai mare nevoie de iubire nu este cel adorabil, ci 
cel mai antipatic. In viata oricărui individ, clipele în care pare cel mai 


nesuferit om de pe pământ sunt cele în care are cea mai mare nevoie de 
dragoste. Cartea lui Lorraine Hansberry, Raisin in the Sun (Stafida la soare), 
vorbeşte exact despre asta. Walter, fiul adult, a risipit banii familiei, astfel 
încât toti sunt nevoiţi să trăiască în condiții mai putin plăcute decât şi-ar fi 
dorit. Walter a călcat în picioare mândria familiei. Sora lui e furioasă. Pare că 
nu mai are niciun motiv să-l iubească şi simte doar dispreţ fata de el. Mama e 
la fel de rănită și de dezamăgită, dar ştie că dragostea poate să dăinuie chiar și 
când simpatia aproape că a dispărut. În acest moment de criză, ea le 
reaminteste celorlalți membri ai familiei de esenţa iubirii de tip agape: 


Mereu rămâne ceva de iubit. Dacă n-aţi învăţat asta pân-acum, n-aţi învăţat 
nimic. Ati plâns azi pentru băiatul asta? Nu pentru voi şi pentru familie, 
fin’ca ne-am pierdut banii. Ci pentru el; pentru câte-a tras si ce rău i-au facut 
lui toate astea câte s-au întâmplat. Copilă, când crezi tu că e nevoie să iubeşti 
mai mult pe cineva: când s-a descurcat bine si ne-a ușurat viata la toti? Atunci 
să ştii că mai ai de învăţat — pentru că nu aia e vremea. Ci atunci când e la 
pământ și nu mai are încredere în el, fin'cá lumea l-a busit bine de tot. Când 
te-apuci să judeci pe careva, judecă-l corect, copilă, judecă-l cum se cuvine. 
Tine seama de suisurile si coborâșurile prin care a trecut înainte s-ajungă 
acolo unde et5. 


Din fericire, iubirea și simpatia merg adesea mână-n mână. Dar, când nu 
merg, putem să-i iubim şi pe oamenii care nu ne plac: le putem dori binele. 
Autenticitatea ne aminteşte să nu mimăm afecțiunea atunci când n-o simțim. 
Exprimarea unei simpatii nesincere nu este nimănui de folos. Fiindcă suntem 
oameni, vor exista cu siguranță momente în care nu vom putea iubi voit 
anumite persoane. De obicei, în asemenea situaţii, eu aleg să evit omul cu 
pricina în perioada în care nu sunt în stare să-l iubesc. 


Acceptarea este o expresie esenţială a iubirii 


Acceptarea este cel mai bine definită drept o atitudine de neutralitate faţă de 
altcineva. Ea creează o atmosferă în mare parte necontaminată de evaluări 
ale gândurilor, emoţiilor sau comportamentelor celorlalți. Celălalt poate să 
plângă, să râdă sau să se înfurie — si, desi comportamentul lui poate fi 
antipatic, el este acceptat. Din acest motiv, eu numesc uneori acceptarea o 
„iubire-în-ciuda“. Pot să-i furnizez de multe ori celuilalt o atmosferă de 
neutralitate în ciuda faptului că e posibil ca părerile şi comportamentul lui 
să nu corespundă cu valorile mele, ba chiar să intre în conflict cu ele. 


Fiecare din noi are nevoie de acceptare. Nimeni nu-i perfect. Nimeni nu și-a 
atins întregul potenţial. Fiecăruia i s-a întâmplat uneori să nu-și îndeplinească 
responsabilitatile. Fiecare a făcut lucruri dăunătoare pentru el si pentru cei din 
jur. Când sunt diferit de alţii sau când nu-mi ating potenţialul, acceptarea din 
partea altuia mă ajută să înţeleg că, în pofida imperfectiunilor si 
excentricitatilor mele, pot fi iubit asa cum sunt. Acceptarea îmi hrănește 
dragostea de sine si îmi dă o mână de ajutor să-mi mobilizez resursele pentru 
a-mi atinge întregul potenţial. 


Pentru a învăţa mai bine să-i accept pe ceilalți, mi se pare util să fiu conștient 
de câteva realități ale naturii umane: 


1. Nimeni nu îi poate accepta pe ceilalţi în totalitate. Fiintele umane sunt 
făpturi care au limite. Un anumit grad de intolerantá face parte din firea 
tuturor membrilor speciei Homo sapiens. Suntem oameni, nu zeități. 


2. Unii oameni sunt capabili de mai multă acceptare decât alţii. Nivelul 
general de toleranţă al unui om este influenţat de un anumit număr de factori, 
inclusiv experienţele timpurii din familie și, posibil, chiar moştenirea 
genetică. 


3. Gradul de acceptare de care dă dovadă cineva variază constant. Thomas 
Gordon subliniază că schimbările care se produc în ființa noastră, a celuilalt 
şi în mediul înconjurător provoacă fluctuații ale nivelului nostru de 
toleranta.!4 Când individul este odihnit, tihnit si fericit, sunt şanse mai mari să 
fie tolerant decât atunci când e nefericit, obosit, încordat și grăbit. În loc să ne 
străduim să atingem obiectivul imposibil al consecventei totale în relaţiile cu 


ceilalți, mai realist este să tindem către congruenta cu ceea ce simțim lăuntric 
şi către capacitatea de a reacţiona potrivit la situaţie. 


4. E firesc să avem preferințe. Când cineva încearcă să-şi exprime în mod 
egal dragostea fata de toţi copiii, prietenii sau elevii lui, sfârşeşte de multe ori 
prin a relationa la cel mai mic numitor emotional comun. Sau manifestă o 
falsă amabilitate şi prietenie faţă de cei pe care-i place cel mai puţin — mărind 
distanţa din acele relaţii. 


5. Fiecare dintre noi poate să-i accepte mai mult pe alţii. O parte dintre 
abilităţile descrise în cartea de fata îi ajută pe oameni să-și ridice nivelul de 
toleranță. E important totuşi să nu uităm că nimeni nu poate deveni perfect 
tolerant si că anumiţi oameni, ca rezultat al mediului familial si al multor 
altor factori, pornesc cu un avantaj în exersarea acestor abilități. 


6. Pseudoacceptarea este dăunătoare pentru ceilalți și pentru relaţii. Unii 
pretind că acceptă comportamentul altora, dar nu fac decât să interpreteze un 
rol. Pot să intre în pielea „părintelui bun“, a „profesorului bun“ sau a „tipului 
de treabă“. Încearcă să dea dovadă de acceptare, dar în sinea lor se simt 
intoleranti. Când cineva are sentimentul lăuntric că este intolerant, e posibil 
sa declare că nu e iritat de celălalt si că relaţia îl face fericit. Dar elementele 
nonverbale comunică adevărul. Privirea si tonul vocii transmit atât de clar 
realitatea, încât exprimarea verbală a acceptării devine neconvingătoare. Cel 
care mimează acceptarea comunică, până la urmă, că este intolerant. Dacă 
cineva nu poate accepta cu adevărat o altă persoană, e preferabil să 
recunoască asta. Desi o asemenea onestitate riscă să provoace un conflict, se 
poate ajunge până la urmă la împăcare şi la întemeierea unei relaţii 
semnificative. 


7. In fine, acceptarea nu e sinonimă cu aprobarea. Pot sa accept emoțiile si 
sentimentele altcuiva şi totuşi să nu-i aprob comportamentul. Putem să fim 
toleranti și totuși să ne situam pe poziţii opuse. 


Respectul: un alt element fundamental al iubirii 


Dragostea autentică respectă ceea ce Buber numește „alteritatea fundamentală 
a celuilalt“. Admite caracterul sacru al intimitátii lui, îi încurajează autonomia 
şi-i cultivă tăria personală, nu dependenţa de partenerul de relație. Dragostea 
păstrează o anumită reverență — distanţă — în relație. 


Iubirea adevărată nu este intruzivă. Nu încalcă intimitatea celuilalt. Nu 
încearcă să-și facă loc cu de-a sila în sanctuarul lăuntric al personalităţii lui. 


Părinţii sunt adeseori tentaţi să-și bage nasul în viata copiilor. Le-ar plăcea sa 
prelungească perioada dezvăluirilor de sine, tipică multor copii de vârstă 
fragedă. Dar cei mici au nevoia psihologică de a-și face o viata privată. 
Trebuie să păstreze anumite secrete fata de părinţii lor si fata de ceilalți. Când 
copiii devin mai secretosi, părinţii se simt de multe ori frustrati sau iritati și-și 
pot coplesi odrasla cu întrebări. Unii se transformă chiar în detectivi și-și 
urmăresc copiii pe ascuns, ca să vadă ce fac şi cine-i însoţeşte. 


Această tendinţă de a afla cu de-a sila secretele vieţii cuiva nu se limitează la 
relația dintre părinți și copii. Soții pătrund adeseori nepoftiti în intimitatea 
partenerului, profesorii în viata intimă a elevilor, managerii si şefii în viata 
personală a angajaţilor; psihoterapeutii îşi iscodesc clienţii în legătură cu 
aspecte pe care aceştia nu sunt încă pregătiți să le destăinuie s.a.m.d. 


Dezvoltarea individualitatii fiecărui om depinde de abilitatea sa de a-și păstra 
secrete anumite parti ale vieţii, după voia lui. Psihoterapeutul elveţian Paul 
Tournier a scris o cărticică minunată numită Secrets (Secrete), în care spune: 


A avea secrete, a şti cum să le păstrezi pentru tine, a le mărturisi doar 
voluntar constituie primul pas activ în formarea individului. [...] A respecta 
nevoia oricui de a-și avea propriile secrete, chiar și pe a propriului copil, 
înseamnă a-i respecta individualitatea. A pătrunde în viaţa lui privată, a-i 
încălca teritoriul acestei nevoi, înseamnă a profana individualitatea. [...] Orice 
om, pentru a se simţi respectat ca persoană, trebuie să se simtă absolut liber 
să spună ceea ce vrea si să păstreze secretă orice informatie dorește". 


Dragostea autentică nu intră în spaţiul secret al altcuiva. 


Iubirea adevărată încurajează autonomia celuilalt. Dragostea autentică se 
abtine cu încăpățânare să fie posesivă, dominatoare sau să-și impună 
propriile valori. Îi lasă celuilalt „libertatea de a fi el însuşi“ si i-o 
încurajează. Întrebările pe care Carl Rogers le punea psihoterapeutilor sunt 
relevante pentru noi toti: 


Respectăm abilităţile și dreptul [celuilalt] la autonomie sau credem că, în 
principiu, ar fi mai bine să-i îndrumăm noi viata? În ce măsură simţim nevoia 
şi dorinţa de a-i domina pe ceilalți? Facem tot posibilul pentru ca individul 
să-și aleagă propriile valori sau ne conducem după convingerea (de obicei 
nerostită) că ar fi fericit dacă ne-ar permite să-i alegem noi valorile, 
standardele si obiectivele?! 


Iubirea adevărată cultivă tăria celuilalt. Îi reduce dependenţa de partener. 
Nu complotează cu slăbiciunile lui, ci îi scoate la iveală puterea. Dragostea 
se abtine să-l „ajute“ pe celălalt atunci când „ajutorul“ acesta ar putea să-i 
diminueze simţul de răspundere față de propria viață. Multe dintre cele mai 
de succes terapii pentru toxicomani evită cu grijă o serie de lucruri pe care 
psihoterapeutii, profesorii, părinţii, managerii si alții le fac în mod curent si 
care înăbușă tăria interioară, inventivitatea si respectul de sine al celorlalți. 
David Deitch descria atitudinea pe care o promovează stadiul initial al 
programului Daytop: 


O să mă comport cu tine într-un mod care este benefic pentru demnitatea 
umană, adică o să refuz să actionez ca şi cum ai fi fragil, infirm sau 
condamnat. O să te privesc în schimb ca pe o persoană în stare să-și 
împlinească aspiraţiile si o să mă aştept de la tine să încerci să fii productiv”. 


Dragostea înseamnă să fim alături de celălalt la nevoie, dar nu să facem 
pentru el lucrurile pe care trebuie să le facă singur. Adevărata iubire 
înseamnă o grijă extrem de disciplinată, care se împotriveşte nenumăratelor 
tentaţii de a-l ajuta pe celălalt făcându-l să devină mai slab. 


Iubirea păstrează o anumită reverență — distanţă — în relaţie. De obicei, 
oamenii concep iubirea în termeni de apropiere — si în mod sigur apropierea 
este un aspect important al iubirii. Dar si distantarea este necesară. Cum 
afirma H. Richard Niebuhr: 


Dragostea înseamnă reverență; păstrează distanţa chiar şi când se apropie; nu 
caută să-l absoarbă pe celălalt în sine si nu doreşte să fie absorbită; se bucură 
de alteritatea celuilalt; îşi doreşte ca persoana iubită să fie ea însăși, nu caută 
s-o remodeleze într-o copie a propriului sine sau s-o transforme într-un mijloc 
de satisfacere a interesului personal. Ca reverență, dragostea [...] caută să-l 
cunoască pe celălalt, nu ca pe o curiozitate şi nici de dragul de a căpăta 


putere, ci pentru a se inveseli si a se minuna. În iubirea de acest fel există un 
element de „teamă sacră“ care nu este un mod de a fugi de realitate, ci, mai 
degrabă, un respect profund pentru alteritatea celui drag şi o profundă 
opoziţie fata de ideea de a-i stirbi integritatea!?. 


Căldura: iubirea tinde să genereze simpatie 


Un om poate să mă accepte şi să mă trateze cu respect si totuși să nu-i placa 
nimic la mine. Acceptarea si respectul pot fi însoţite sau nu de căldură. 
Suntem probabil în stare să supravietuim cu o dietă interpersonală bazată pe 
acceptare şi respect, însă avem nevoie de mai mult decât atât pentru a înflori. 
Dacă vreau să prosper, am nevoie de un contact pozitiv, plin de emotie şi de 
căldură, cu oamenii. Tanjesc să mi se observe si sa mi se pretuiasca 
unicitatea. Aprecierea — şi, într-o mult mai mare măsură, afecțiunea — oferă 
această căldură. 


Când se plac foarte puţin sau chiar deloc, oamenii pot adesea să ajungă la 
respect si toleranță daca isi propun asta. Odată ce acceptăm si respectăm un 
om, el tinde să fie mai mult el însuși în prezenţa noastră. Pe măsură ce 
ajungem să-l cunoaștem cu adevărat, apar adesea și sentimentele de simpatie. 
De cele mai multe ori, dragostea voită duce la simpatie. 


Totuşi, una dintre ironiile relaţiilor interumane este că indivizii tind adesea să 
fie mai putin toleranti și respectuosi cu cei pe care îi plac cel mai tare (și/sau 
cu care au legături intime, cum ar fi într-o relaţie sot-sotie, copil-părinte 
etc.). Există tendinţa de a încerca să ne impunem valorile și de a fi mai critici 
şi mai putin politicosi sau toleranti tocmai cu aceia pe care îi simpatizăm cel 
mai mult. Relaţiile noastre intime au nevoie și de voinţa disciplinată a iubirii, 
şi de căldura simpatiei. 


EMPATIA 


Empatia este a treia calitate care poate face comunicarea interpersonală mai 
plină de sens. 


În urmă cu două secole, predicatorul John Woolman a mers descult de la 
Baltimore până la Philadelphia pentru a simţi pe propria piele o parte din 
suferința pe care o trăiau sclavii negri când erau siliți să străbată distanţe 
lungi fără încălțări. Punându-se în locul unui sclav, a înţeles mai bine ce 

înseamnă sclavia pentru omul acela. Avea empatie. 


Un manager dintr-o uzină siderurgică din Cleveland a demisionat din funcția 
sa Si s-a angajat ca zilier în alt oraș. Pentru unii dintre amicii lui a fost un 
comportament „bizar“. Ulterior, lucrând cot la cot cu ceilalți muncitori, trăind 
cât putea de intens viaţa pe care o duceau ei, a căpătat o cu totul altă 
perspectivă asupra situaţiei lor. A intrat apoi în domeniul sindical, în care a 
devenit un foarte bun specialist, în parte si datorită capacităţii sale de a 
înțelege condiția muncitorului. Avea empatie. 


Richard Watson Gilder lucra într-o comisie a municipalității din New York 
care se ocupa de locuinţele sociale. A vrut să înțeleagă situaţia dificilă a 
familiilor care își pierdeau căminul din cauza unui incendiu și să descopere 
de ce acest tip de locuinţe erau atât de des devastate de foc. Şi-a instalat în 
dormitor o alarmă racordată la departamentul de pompieri, care îl instiinta de 
fiecare dată când avea loc un incendiu în blocurile de apartamente sociale din 
cartierul Lower East Side, în asa fel încât să poată inspecta personal fiecare 
caz în parte, să-i cunoască pe cei afectaţi si să investigheze cauzele 
accidentului. Avea empatie. 


La finele Războiului Civil, când multi cetăţeni din statele nordice simțeau o 
ură patimasa fata de sudisti si voiau să le impună o pace punitivă, Abraham 
Lincoln a încercat să se pună în slujba întregii naţiuni „cu răutate fata de 
nimeni, cu milă pentru toţi“. Cum a putut să evite spiritul vindicativ atât de 
răspândit în Nord? Declaraţia pe care i-a făcut-o unui prieten ne oferă un 
indiciu: „Noi nu am suferit din cauza Sudului“, a spus el. „Am suferit 
împreună cu Sudul. Durerea lor a fost durerea mea. Pierderea lor a fost 
pierderea mea.“ Avea empatie. 


Cuvântul „empatie“ a ajuns la noi ca traducere a unui cuvânt folosit de 
psihologii germani, Einfiihlung, care înseamnă aproximativ ,,simtire pe 
propria piele“. Este capacitatea de a înțelege o altă persoană aproape la fel de 
bine ca pe noi înşine. Omul empatic este capabil să „se pună în pielea 
altcuiva“ şi să vadă lumea prin ochii aceluia. Îi ascultă pe ceilalţi fără să le 
facă rău si fără să-i critice. Aude povestea altuia asa cum alege omul acela sa 
i-o prezinte şi observă semnificaţia specială pe care o are pentru el. 


Continuumul apatie-empatie-compasiune 


Empatia mi se pare mai usor de inteles daca o vizualizam ca parte a unui 
continuum care merge de la apatie la compasiune (vedeti tabelul). 


Apatie Empatie Compasiunt 
„Nu-mi pasă.“ „Am impresia că azi esti tare abătut.“ „Sărmanul ¢ 


„E. problema ta!“ „Se pare că te-a rănit cu adevărat treaba asta.“ „Mă simt gi 


Apatia este definită ca „lipsă de sentiment, de interes sau de grijă“. Când 
sunt apatic, nu sunt implicat. De obicei, transmit un mesaj nonverbal care se 
traduce cam așa: 


„Tu iti vezi de treaba ta si eu îmi văd de-a mea. Nu-ţi vreau răul, dar nici n-o 
să te ajut. Nu sunt interesat să-mi bat capul cu problemele tale şi să mă 
entuziasmez de bucuriile tale. Fă-mi o favoare si lasă-mă în pace“. 


În societatea urbană contemporană, este imposibil să stabilim legături cu toti 
oamenii pe care-i întâlnim. O anumită apatie selectivă este necesară pentru 
supraviețuirea noastră psihică. În caz contrar, circuitele noastre interpersonale 
ar deveni suprasolicitate, ni s-ar „arde o siguranță“ şi am rămâne indisponibili 
din punct de vedere interpersonal pentru o vreme; sau ne-am irosi energia 
interpersonală si toate relaţiile noastre ar ajunge sa fie mai putin intense. 


Cu toate că apatia selectivă este necesară, multi oameni sunt apatici într-un 
mod neadecvat. Unii sunt singuratici şi refuză să aibă legături cu aproape 
oricine. Alţii sunt exclusiv orientati asupra sarcinilor pe care le au de 
îndeplinit şi nu interacționează cu ceilalți decât atunci când asta le e de folos 
pentru vreunul din obiectivele lor. Alţii petrec mult timp alături de oameni, 
însă evită interacţiunile la nivel emotional. Detasarea excesivă de ceilalți si de 
sentimentele lor dă naştere unei existente mărginite si trunchiate. 


La celălalt capăt al continuumului se găseşte compasiunea, care este 
implicarea excesivă în emoţiile altuia. Compasiunea poate să submineze atât 
de mult forța și individualitatea distinctă ale celui care ajută, încât acesta 
devine de fapt incapabil să ajute atunci când este cea mai mare nevoie de el. 
Am văzut oameni plini de compasiune care sunt atât de copleșiți de suferința 
celui care a pierdut pe cineva drag, încât ruda îndoliată e nevoită să-i 
consoleze pe ei. 


Compasiunea este definită drept „a simţi pentru“ o altă persoană, spre 
deosebire de empatie, care înseamnă „a simţi împreună cu“ celălalt. Desi nu 


vine dintr-o poziţie de forţă, compasiunea este adeseori condescendentă. 
Transmite frecvent o atitudine prea miloasă. Slabeste tăria destinatarului 
tocmai atunci când el are cea mai mare nevoie să și-o păstreze. 


Compasiunea riscă adesea să cadă în sentimentalism, adică în trăirea excesivă 
a propriilor emoţii, ba chiar delectarea cu ele. Tolstoi scria, de pildă, despre 
rusoaicele nobile care plângeau la tragediile jucate la teatru, dar erau 
nepăsătoare la suferinţa vizitiilor care le aşteptau afară pe un ger cumplit. 


Când predomină în relaţii importante, apatia poate fi profund distructivă. Eu 
sunt totuși de părere că o atitudine compătimitoare constantă, susținută, este 
şi mai dăunătoare. Condescendenta milei si trăirea excesivă a emoţiilor — 
sentimentalismul — sunt nocive atât pentru cel care simte compasiune, cât si 
pentru ţinta încărcăturii sale emoționale exagerate. Cu toate acestea, 
compasiunea se exprimă rareori fără o doză de empatie. În funcţie de gradul 
de empatie prezent, experiența compasiunii/empatiei poate fi partial 
constructivă. 


Empatia înseamnă să pătrundem împreună cu altcineva în străfundurile 
sinelui său, păstrând în același timp o anumită distanță faţă de el. Ea 
presupune să simţim emoţiile altuia fără să ne pierdem propria identitate, să 
reactiondm în mod adecvat la nevoile celuilalt fără a ne lăsa molipsiti de ele. 
Persoana empatică trăieşte suferinţa celuilalt, însă nu devine neputincioasă 
în fata ei. Percepe tulburarea, furia, teama sau iubirea celuilalt ca si cum ar 
fi vorba de propriile sale sentimente, dar nu uită de natura relativă a 
implicării sale emoționale. Când un om își pierde capacitatea de a-și separa 
sentimentele de ale celuilalt, nu mai este empatic. 


Empatia este greu de descris pentru că este alcătuită din componente care par 
opuse si contradictorii. Desi reprezintă o identificare strânsă cu altcineva, 
dacă devine excesivă, identificarea nu mai este empatie. Empatia este, așadar, 
o implicare detașată în universul emoţional al altei persoane. 


Cele trei componente ale empatiei 


Definiţiile recente ale empatiei sugerează că această calitate este formată din 
trei componente. 


Mai întâi, persoana empatică are o înţelegere fină şi precisă a emoțiilor 
celuilalt, păstrând în acelaşi timp o anumită distanţă fata de el. 


In al doilea rând, empatia înseamnă înțelegerea situaţiei care a contribuit la 
apariția emoţiilor respective sau care le-a declanșat. Milton Mayeroff oferă o 
descriere aproape poetică a primelor două ingrediente ale empatiei: 


Ca să-mi pese de altcineva, trebuie să fiu în stare să-l înțeleg pe el și lumea 
lui ca si cum as fi înăuntrul ei. Trebuie să fiu capabil sa văd, asa zicând, prin 
ochii lui cum i se pare lumea și cum se vede pe el însuși. În loc să-l observ 
din afară, detașat, ca pe un specimen, trebuie să ajung să fiu alături de el în 
lumea lui, să pătrund în acel univers pentru a percepe din interior ce înseamnă 
viata pentru el, ce se stráduieste să devină si ce-i trebuie ca să evolueze”. 


In fine, persoana empatică interacționează cu celălalt în asa fel încât acesta se 
simte acceptat şi înțeles. Comunicarea unei atitudini intelegátoare si empatice 
este esenţială. Lewis şi Wigel consideră că: 


Dovezile [...] sugerează că persoanele percepute ca intelegatoare nu posedă o 
înţelegere intelectuală a altuia mai bună decât cei care nu sunt percepuți 
astfel. [...] [Dacă] vrem să trezim în ceilalți sentimentul că sunt intelesi, 
important nu e să cápátám informaţii substantiale despre ei, ci, mai degrabă, 
să-i ajutăm să vadă că suntem în stare să percepem oamenii si situaţiile la fel 
ca ei”. 


Metodele specifice care stimulează înțelegerea empatică a celorlalţi şi care ne 


ajută să le-o comunicăm au fost discutate în partea a II-a a cărţii (capitolele 
3-7). 


Datele obținute din cercetări arată că empatia este o forță puternică a binelui. 
Profesorii care dau dovadă de un grad ridicat de empatie încurajează un 
progres şcolar mai semnificativ al elevilor decât cei mai puțin empatici. Carl 
Rogers spunea: „Este cel mai eficient agent din câți cunoaştem“ de stimulare 
a dezvoltării personale si de „îmbunătățire a relațiilor şi comunicării 
interpersonale*?!, 


Persoana empaticá nu numai că încurajează schimbări constructive în ceilalți, 
ci se dezvoltă ea însăși în direcții pozitive mulțumită empatiei. Orizontul i se 
lărgeşte, iar sensibilitatea i se rafinează prin contactul empatic cu alte 
persoane. Unii psihologi cred că empatia este cel mai bun indiciu al 
maturității psihologice. 


MANIFESTAREA CELOR TREI ATITUDINI 
FUNDAMENIALE 


Autenticitatea, dragostea neposesiva si empatia sunt atitudini care favorizează 
relaţii mai bune cu ceilalți. Dictionarele definesc atitudinea drept o „anumită 
orientare mentală sau emoţională către un obiect“. Când aceste trei atitudini 
lipsesc, relațiile unui om cu ceilalți se subrezesc. Cand ele există, relaţiile 
înfloresc. Eu personal consider că autenticitatea, dragostea neposesivă și 
empatia sunt condiţii necesare pentru o comunicare în condiţii optime. 


A avea pur şi simplu aceste atitudini nu este însă suficient. Autenticitatea, 
dragostea neposesivă şi empatia produc efecte practic insignifiante asupra 
unei relaţii dacă nu sunt comunicate celuilalt. Ele trebuie exprimate prin 
comportament, adică necesită exersarea anumitor abilităţi care se pot 
deprinde şi care au efecte puternice. Multe dintre aceste abilități 
interpersonale sunt prezentate în cartea de faţă. 


Sunt persoane care privesc cu dispreţ dezvoltarea abilităţilor din domeniul 
interpersonal si le numesc, condescendent, simple „tehnici“. Consideră ca 
antrenarea lor depersonalizează relaţiile dintre oameni și sunt de părere că 
tehnicile pot fi adecvate în relaţia noastră cu universul obiectelor materiale, 
însă nu-și au locul în relaţiile interpersonale. 


Pe parcursul vieţii, eu am văzut însă cum multe dintre relaţiile mele s-au 
tensionat, iar unele chiar s-au rupt pentru că mi-a lipsit capacitatea de a 
exprima atitudinile constructive pe care le aveam fata de ceilalți. Fiindcă n- 
am ştiut cum să le comunic, relațiile au avut putin sau deloc de câştigat de pe 
urma lor. 


Mi se pare că unul dintre marile neajunsuri ale culturii noastre este faptul că 
există puţini oameni foarte pricepuţi în a exprima aceste atitudini esenţiale. E 
mai degrabă neobișnuit ca o persoană să fi învăţat metodele prin care să-și 
exprime sinele unic, iubirea autentică si înțelegerea fata de ceilalți. Și totuşi 
aceste abilități reprezintă vectori foarte importanţi ai împlinirii personale și ai 
eficienţei profesionale. 


În timp ce unii ignoră utilitatea abilităţilor de comunicare, alții devin foarte 
stricti în privinţa lor. Consideră că singurul mod în care putem asculta pe 
altcineva este să respectăm la sânge o anumită formulă si că unicul fel în care 
ne putem afirma este să urmăm fără greș o altă formulă. Anumite principii 
sunt într-adevăr foarte utile, de multe ori, ca ghid general în exersarea 
abilităţilor fundamentale. Totuși, atitudinile pot fi exprimate si altfel. Ele sunt 
mai cuprinzătoare si mai generice decât instrucţiunile care sugerează 
răspunsuri specifice. Instrucţiunile pentru dezvoltarea abilităţilor de 
comunicare sunt preţioase pentru majoritatea oamenilor, dar e util să ţinem 
minte că există diverse moduri de exprimare a autenticităţii, a dragostei 
neposesive sau a empatiei. Cu cât un om își dezvoltă mai mult abilităţile de 
comunicare, cu atât mai mare devine numărul de variante constructive care i 
se dezvăluie. În definitiv, obiectivul este să căpătăm, în relaţiile noastre, mai 
multă creativitate şi libertate responsabilă. 


Oamenii spun uneori: „Și dacă-mi lipsesc aceste atitudini esenţiale? Înseamnă 
că sunt sortit să am parte de relaţii anoste, în cel mai bun caz, și distructive, în 
cel mai rău?“ 


E bine să nu uităm că fiecare dintre noi posedă aceste atitudini într-un anumit 
grad. Alfred Adler, unul din pionierii psihiatriei moderne, vorbea despre un 
simţ social înnăscut, despre empatie ca o trăsătură ineluctabilă care există în 
noi toti. E posibil ca, la anumiţi indivizi, o parte din atitudinile fundamentale 
să se fi atrofiat din cauza nefolosirii, altele să fie blocate de reacţiile lor la 
experiențele de viata, dar nu există om căruia ele să-i lipsească întru totul. 


Pe de altă parte, când le exprimăm cu ajutorul abilităţilor de comunicare 
eficientă, cele trei atitudini se consolidează si se amplifică. Cu cât ne exersăm 
mai mult arta si capacitatea de a iubi, cu atât devenim mai iubitori. Din 
proprie experienţă şi observandu-mi cursantii, am ajuns să fiu absolut convins 
că deprinderea şi utilizarea abilităţilor prezentate în această carte vor facilita 
potentarea atitudinilor esenţiale: autenticitatea, dragostea neposesiva si 
empatia. 


T.S. Eliot povestea despre oameni care visează să creeze sisteme sociale fara 
cusur, în care nu va mai fi nevoie să fim buni. În momentele noastre de 
luciditate, stim cu toţii că o asemenea viziune este o aberaţie. Abilitatile de 
comunicare, indiferent cât de șlefuite, nu pot înlocui autenticitatea, grija și 
înţelegerea celuilalt. Dar ele ne pot ajuta să exprimăm aceste calități într-un 
mod mai eficient decât au fost capabili s-o facă multi oameni în trecut. Iar 
faptul că ne exprimăm atitudinile fundamentale le alimentează și le întăreşte. 
Dacă reușim să comunicăm mai sincer, mai empatic și cu mai multă iubire, 
devenim mai buni, mai aproape de ceea ce putem cu adevărat să fim. 


postfață 


Paşi către o mai bună comunicare 


Una e să citim despre abilităţile de comunicare, şi cu totul altceva să le 
aplicăm eficient în viaţa de zi cu zi. Predându-le, în decursul timpului, 
câtorva mii de oameni, am descoperit cinci factori de care depinde în mod 
hotărâtor dacă individul le va angajamentul cuantificabil de a le exersa, 
utilizarea lor în situaţii adecvate, disponibilitatea utilizatorului de a nu se lăsa 
intimidat de eşec, prevenirea celorlalți că vom încerca să comunicăm altfel si 
implicarea în diverse moduri de antrenare a acestor abilități. 


ANGAJAMENIUL CUANIIFICABIL DE A EXERSA 


Ca in multe alte privinţe, si în domeniul comunicării interpersonale, intenţiile 
tind să fie mai generoase decât acţiunile. Prin urmare, terminând cartea, 
cititorul obișnuit s-ar putea să-şi spună: „Voi exersa fiecare abilitate, în asa 
fel încât să-mi îmbunătăţesc relațiile cu oamenii importanţi din viaţa mea“. 
Însă, în realitate, după câteva tentative de folosire a noilor abilităţi, s-ar putea 
să revină la confortul vechilor sale comportamente de comunicare, mai puţin 
eficiente. Nu e vorba că ar hotărî să nu le mai aplice. Din contră, e posibil sa 
creadă că a luat decizia de a le folosi frecvent. 


Cuvântul „decizie“ a fost diluat prin intrebuintarea lui imprecisă. Aşadar, 
când predau cuiva abilități de comunicare (asa cum v-am învăţat si pe voi în 
această carte), îi solicit să se angajeze să folosească fiecare abilitate de un 
anumit număr de ori pe săptămână, vreme de trei luni. 


Numărul specific de utilizări ale fiecărei abilități este la fel de important ca 
angajamentul de a le pune în practică. Dacă nu stabiliți clar un număr anume, 
veţi crede pur si simplu că folosiţi abilitățile mult mai des decât o faceţi cu 
adevărat. lată, în continuare, angajamentul pe care și l-a luat unul dintre 
participanţii la atelierele noastre: 


ANGAJAMENTUL MEU DE A FOLOSI ABILITATILE DE 
COMUNICARE 


între 16 octombrie si 16 ianuarie 


Nume: Harry Ogden 


Abilităţi Angajameni Ie folosirii: sapti 


mE i 
Panicipae o — 
Aswrerfecid fine — 
Consecinte ogie fam — 
Mesaje asertive in ei păi rin — 
Apreciere derivă Jim a 
temea confitele [zimi [o 
Rezolvarea problemelor prin cooperare run — [| 


În fiecare vineri după-amiază, Harry isi recitea angajamentul si nota în tabel 
de câte ori utilizase fiecare abilitate. La final, a declarat: „E incredibil cât de 
mult m-a ajutat tabelul să continui exersarea abilităţilor. Au existat perioade, 
cum a fost săptămâna începând cu 10 noiembrie, în care practic le-am ignorat 
şi nici măcar nu mi-am dat seama că nu le foloseam. Dacă nu ne-ai fi 
îndemnat să facem un tabel cu ajutorul căruia să ne putem evalua, mi-e teamă 
că abilităţile ar fi rămas nefolosite — asemenea multor lucruri bune pe care le- 
am învăţat“. 


L-am întrebat pe Harry cum de-si amintea să recitească planul pe care și-l 
fixase. 


„Asta a fost simplu“, a răspuns el. „În ziua în care mi-am luat angajamentul, 
mi-am trecut «tabel abilităţi» în agendă, în fiecare vineri după-amiază, vreme 
de trei luni. Mai mult, am lipit tabelul cu bandă adezivă într-un loc vizibil din 
birou, ca să pot să-mi examinez din când în când progresul. Întâmplător, 
tabelul m-a ajutat să fiu mai conștient și de anumite perioade din an. În 
săptămânile cu Ziua Recunoștinței si Crăciunul, am încercat să cresc 
considerabil numărul de utilizări ale abilităţilor de participare si de apreciere 
descriptivă. La fel si la zilele de naștere sau alte evenimente speciale. Am 
început să le ofer mai mult din mine însumi celor din jur — pe lângă cadourile 
materiale.“ 


ALEGEREA SITUAŢIILOR ADECVATE 


Când iau cunoştinţă de abilităţile prezentate în acest curs, oamenii încearcă de 
multe ori să le aplice la cele mai dificile probleme interpersonale din viata 
lor. Pot folosi ascultarea reflectivă în situaţii în care riscă enorm să fie 
provocati să emită judecăţi critice sau să ofere sfaturi. Tind sa se afirme în 
fata persoanelor celor mai putin dispuse să răspundă potrivit la un mesaj 
asertiv. 


Aşa cum ar fi o dovadă de nesabuinta să va apucati de alergare într-o zi şi a 
doua zi să vă înscrieţi deja la maraton, este la fel de lipsit de înţelepciune să 
folosiți abilităţile în situaţii dificile înainte de a le fi pus în practică în 
contexte mai putin dramatice si de a fi convinși că le stapaniti. 


NU VĂ LĂSAȚI INTIMIDATI DE EŞEC 


Abilitatile de comunicare nu sunt panacee. Când sunt bine folosite, e foarte 
probabil să aibă succes și să vă îmbogăţească relațiile. Dar chiar si utilizatorii 
lor cei mai pricepuţi dau greş din când în când. 


Probabil cá nu vă numărați încă printre cei mai iscusiti practicanți ai 
abilităților de comunicare. Dacă si profesioniștii se confruntă ocazional cu 
eșecul, cu siguranță cá si voi veţi avea parte de el. Când abilităţile nu dau 
rezultatele scontate, aveţi opţiunea de a renunţa sau de a încerca să aflați ce a 
fost în neregulă și de a învăţa cum să vă corectaţi data viitoare. Perseverenta 
în ciuda eșecului este o necesitate pentru cei care s-au angajat să-și formeze o 
abilitate, oricare ar fi ea. 


PREVENITI-I PE CEI DIN JUR DE SCHIMBARE 


După ce deprind abilităţile de comunicare, unii simt o dorinţă puternică de a 
le păstra secrete. Alţii vor să-i prevină pe oamenii importanti din viata lor 
personală şi profesională că vor încerca din când în când să recurgă la 
abordări diferite ale interacțiunii. Cercetările noastre sugerează că de obicei e 
util să-i anunţaţi pe ceilalți că veţi încerca alte moduri de a comunica, să le 
explicati de ce faceţi asta si despre ce anume este vorba. 


După ce a participat la un atelier, Harry Ogden i-a scris soţiei sale: 


Dragă Midge, 


a trecut multă vreme de când nu ţi-am mai trimis o scrisoare. Poate cá te- 
ntrebi de ce iti scriu acum. După cum știi, am urmat un curs de abilități de 
gestionare a comunicării, care înseamnă foarte mult pentru mine. Ei bine, 
multi cursanţi şi-au exprimat frustrarea că persoanele importante din viata lor 
nu participă la curs, pentru a împărţi cu ei această experienţă. Au dezvăluit si 
cât este de greu să le transmită celorlalți propriile emoţii si atitudini. Am 
simţit şi eu aceeași frustrare şi m-am hotărât să încerc să exprim ce a 
însemnat experienţa asta pentru mine, impártásindu-ti o parte din gândurile 
mele. 


Poate că tu ai anumite sentimente în privinţa participării mele la acest curs — 
unele pozitive, altele de neliniște, poate te simţi chiar amenințată. Asa că 
vreau să-ţi spun cum cred că s-ar putea să mă fi influenţat. 


Unul dintre principalele lucruri pe care le-am învăţat la curs este cum să 
ascultăm când o persoană are nevoie să fie ascultată. În esenţă, ascultatorul 
trebuie să simtă o preocupare reală pentru vorbitor, să îi reflecte conţinutul si 
emoțiile (o să-ţi explic ce înseamnă asta când vom vorbi) si, cel mai 
important, să nu facă evaluări şi să se abţină să-i dea sfaturi. Eu chiar vreau să 
ascult asa. Sper ca asta să ne permită tie sa fii mai mult „tu însăţi“ si mie sa 
fiu mai mult „eu însumi“. 


Unul dintre beneficiile importante ale ascultării este întărirea încrederii între 
partenerii de relaţie. Când într-o relaţie există încredere, nu trebuie sa adopti 
o atitudine defensivă și e mult mai ușor să fii tu. 


Aşadar, îmi doresc cu adevărat să devin un ascultător reflectiv, care nu 
judecă. N-o să fie ușor si poate că uneori o să par putin prefăcut, asa ca te rog 
să ai răbdare cu mine câtă vreme încerc să renunţ la nişte obiceiuri proaste de 
comunicare şi să deprind altele noi. 


Am învăţat si o mulțime de alte abilități; despre unele noi doi am discutat 
deja. In scrisoarea asta n-o să intru in detalii, desi mi-as dori ca în scurtă 
vreme să-ţi explic cum si de ce sper să le folosesc. 


Ei bine, în încheiere as vrea să spun că acest curs a fost o experienţă cu totul 
comunicare si de autodescoperire. Am decis să-ți împărtăşesc o parte din 
semnificația lui pentru mine în scrisoarea de fata. 


Iti mulţumesc că m-ai ascultat — şi pentru că esti tu. 


Cu toată dragostea, 


Harry 


P.S. Mi-a plăcut discuţia de miercuri seară despre mesajul asertiv în trei parti. 
Și promit că o să-mi pun hainele murdare în coş! 


Pe lângă scrisoarea adresată soţiei, Harry le-a povestit copiilor lui despre curs 
şi despre faptul că avea de gând să încerce să comunice puţin altfel. La 
serviciu, a convocat o şedinţă cu toti subordonații si le-a prezentat conţinutul 
cursului și felul în care spera să-l pună în practică la locul de muncă. De 
fiecare dată a recunoscut că nu stăpâneşte încă suficient de bine abilitățile si 
că s-ar putea să uite să le folosească în momente esenţiale. A spus şi că e 
posibil ca abilităţile să li se pară unora ciudate, poate chiar neproductive, si i- 
a rugat să-i acorde o perioadă de trei luni până să emită o judecată, ca să 
poată fi corecti. După ce colegii au glumit putin pe seama lui, spunând că, 
„fără doar si poate, lucrurile n-au cum să devină mult mai rele decât sunt“, 
toată lumea a convenit să-i acorde trei luni, în care Harry urma să-și dezvolte 
şi să-şi folosească abilităţile. 


„Mă bucur că am negociat această perioadă de probă“, mi-a relatat el. „De 
câteva ori mi s-a spus: «Acuma încerci cu mine smecheria aia cu 
comunicarea». După ce reflectam neplăcerea celuilalt, îi spuneam: «Da, 
momentan nu pare să funcţioneze prea bine — dar mi-ai spus că-mi acorzi trei 
luni. Hai să vedem dacă am înţeles esenţa a ceea ce mi-ai zis». Şi reluam 


conversaţia. 


La finalul celor trei luni, toată lumea a fost de acord că experimentul fusese 
un succes. Fireşte, în anumite momente i-am enervat pe alţii. Dar toti au 
considerat că reflectarea e mai bună decât piedicile în calea comunicării si că 
asertivitatea e de preferat cicălelii sau agresivitatii. lar acum ne e mai simplu 
să acceptăm că nu suntem de acord asupra unor chestiuni legate de valori și 
să rezolvăm problemele reale în asa fel încât toată lumea să aibă de câștigat.“ 


ÎNVĂȚAREA ABILITĂȚILOR 


Atelierele si cursurile de antrenare a abilităţilor pot aduce un avantaj 
extraordinar celor care vor să-și dezvolte capacitatea de a comunica. Desi 
această carte prezintă conceptele esenţiale și metodele principale de 
comunicare, lectura ei nu e același lucru cu învăţarea în cadrul unui curs, 
unde abilităţile sunt exemplificate de instructor, sunt prezentate în format 
audio sau video si unde se desfășoară şedinţe practice în care cursantii 
primesc feedback. Majoritatea participantilor considera ca asemenea cursuri 
sau ateliere sunt foarte utile pentru creşterea eficienţei în relațiile 
interpersonale. 


Si totuși cercetările arată că educaţia pentru comunicare interpersonală poate 
duce „și la bine, si la ráu'*. Două probleme care apar frecvent sunt 
proiectarea defectuoasă a cursului si incapacitatea instructorului de a utiliza 
abilităţile sau de a exprima atitudinile-cheie (vedeţi capitolul 15) în timp ce 
predă. Dacă aceste probleme nu există, cercetările sugerează că participanţii 
îşi pot spori capacitatea de folosire a abilităţilor într-o perioadă remarcabil de 
scurtă? . 


Sunt ferm convins că, lăsând la o parte puţinele excepţii, un nivel ridicat de 
eficiență în comunicare poate fi rareori atins fără un program intensiv şi bine 
conceput de instruire. Din aceste motive, vă încurajez să fiti atenţi si selectivi 
în alegerea unui astfel de program, dacă acest lucru vă stă în puteri. 

Acţiunile şi/sau cuvintele vorbitorului (de multe ori exprimări imprecise sau 
voalate ale gândurilor si emoţiilor proprii ori chiar tentative de a le ascunde) 


Interpretarea pe care o dă ascultătorul sensului acţiunilor şi cuvintelor 
vorbitorului (intime, cunoscute doar ascultătorului) 

Figura 7.1. Cuvinte grupate în funcţie de nivelul intensității emotiei pe 
care o exprimă. Cuvintele au sensuri ușor diferite pentru oameni diferiţi, 


încât puteţi muta unele cuvinte în tabel la un nivel mai ridicat sau mai 
scăzut de intensitate. Totuși, pentru cei mai mulţi dintre noi, fiecare 
dintre aceşti termeni reflectă aproximativ acelaşi grad de intensitate. 
Spațiile goale pot fi completate cu alte cuvinte din figura 7.1 (sau cu 
oricare altele care vă vin în minte). 

„Mulţumesc“ 


Figura 10.1. Intensificarea si reducerea atitudinii defensive în procesul 
de autoafirmare pe măsură ce persoana care se afirmă „schimbă 
vitezele“ între asertivitate și ascultare reflectivă (adaptare după un 
grafic similar al lui Thomas Gordon) 

